
Inainte de a intră în chestiunea care face obiectul acestei 
«conferințe, ţin să spun câteva cuvinte din care să reiasă că 
asemenea chestiuni, nu numai că se pot aduce, dar că trebuesc 
aduse în congresele Asociațiunii pentru înaintarea şi răspân- 
direa ştiinţelor. Şi este necesar să fac acest lucru, deoarece 
Sunt unii care se întreabă, că întrucât ar puteă folosi cunoa- 
şterea importanţei economice a unui râu din România pentru 
ca ştiinţa să inainteze şi să se răspândească ? Ştiinţa este 
universală, zic dânşii, ea trebue să se ocupe numai cu 
chestiuni abstracte, sau care interesează lumea întreagă, iar 
nu cu chestiuni care preocupă pe locuitorii depe marginea 
unui râu! 

Aşă ar stă lucrurile, în adevăr, dacă ştiinţa ar fi şi azi 
ceea ce eră in vechime, adică numai o podoabă a spiritului 
omenesc. Astăzi lucrurile s'au schimbat mult: puterea abu- 
rului nu se mai arată pe jucăria numită vârtejul sau eolipylul 
lui Beron, ci se vede la trenurile şi transatlanticele care duc 
pe om peste ţări şi mări cu iuţeala vântului; plimbarea 


1) Conferinţă ținută la deschiderea Congresului al VII lea al Aso- 
ciațiunii Române pentru înaintarea și răspândirea ştiinţelor în ziua de 
23 Septemvrie 1911 la Târgovişte, 

omului prin văzdub nu este numai în imaginaţia acelora 
care au scris basmele din o mie şi una de nopți, ci o vedem 
in realitate. Astăzi omenirea sa înmulțit şi pământul cu 
mijloacele lui naturale nu o mai poate întreţine, şi de aceia 
oamenii cer dela ştiinţă să le aducă uşurarea traiului, şi să 
le pue la dispoziţie forţele naturei, pentru trebuinţele lor. Şi 
cum nevoile diferitelor naţiuni nu sunt aceleaşi, jar ţările nu 
dispun toate de aceleași bogății şi de aceleaşi forţe, reese 
că ştiinţa trebue să aibă şi părți naţionale, speciale fiecărei 
țări, după condiţiunile lor geografice, tecnice, economice şi 
sociale. Mai mult încă, când este vorba de aplicaţiuni, ştiinţa 
devine chiar locală. 

Asociaţiunile pentru inaintarea şi răspândirea ştiinţelor 
iși au origina tocmai in necesitatea de a desvoltă ştiinţa 
naţională, iar Congresele lor in diferite oraşe au tocmai de 
scop de a pune in curent pe oamenii de ştiinţă cu unele 
chestiuni de ştiinţă locală, şi pe orăşenii lor in curent cu 
foloasele pe care le-ar aveă din rezolvarea unor anumite ches- 
tiuni de ştiinţă aplicată. 

Chestiunile de ştiinţă abstractă, de ştiinţă generală, se 
tratează de multe ori in zilele noastre in Congrese interna- 
ționale, sau Asociaţiuni internaţionale, căci rezoluţiunile ce 
se iau acolo se pot aplică in toată lumea. Numai graţie unor 
inţelegeri internaţionale avem astăzi un sistem uniform de 
unități in electricitate, pe când, cu tot timpul trecut de un 
secol şi mai bine, şi cu toate sforțările făcute, sistemul metric 
nu a fost adoptat de toată lumea. Cum insă Congresele in- 
ternaționale se ţin la intervale mai mari, şi cum la dânsele 
nu se pot duce decât un număr restrâns de persoane, este 
bine şi necesar, ca in fiecare Congres naţional să se aducă 
şi chestiuni de ştiinţă pură și aplicată, pentru ca să se arate 

că o naţiune contribue necontenit la progresul general al 
Ştiinţei, şi că se achită cu demnitate de imprumuturile pe 
care dânsa le-a făcut naţiunilor streine în această direcţiune; 
căci, D-nelor şi D-lor, după cum am spus in apelul nostru 
dela 15 Maiu, prin care s'a anunţat ţinerea acestui congres, 
„este o datorie de onoare că dacă împrumutăm metode Științifice 
moderne pentru trebuințele Ştiinţifice, tecnice şi economice, să 
căutăm să dăm şi noi la rândul nostru, alte metode în schimb“, 

Dar din acest punct de vedere se iveşte o dificultate, căci 
chestiunile noi nu pot aşteptă ca să fie date la lumină in 
Congrese prea depărtate, cum sunt de exemplu ale noastre, 
din doi in doi ani, şi aceasta din cauza marei activități ştiin- 
țifice moderne. Dacă cinevă ar aşteptă prea mult cu darea 
la lumină a unei descoperiri ştiinţifice, pe care a făcut-o, 
riscă să vadă acelaş lucru descoperit şi publicat de altul 
inaintea lui, in altă ţară, cu dreptul de prioritate câştigat. 
De aci necesitatea unor Societăţi ştiinţifice sau locale, sau 
de reviste științifice permanente, care să aducă la cunoștința 
lumei lucrările, pe măsură 'ce ele se produc, şi de aci reese 
şi numărul mai mic al lucrărilor ştiințițice care se prezintă 
la Congrese ca acesta, precum şi sporirea neincetată a ches- 
tiunilor de ştiinţă naţională sau chiar locală la dânsele și 
uneori chiar la Congresele internaționale. Astfel la Congresul 
Matematicianilor de la Roma, sau făcut şi conferințe sau 
comunicări care interesau mai mult pe Italieni decât pe repre- 
zentanţii celorlalte naţiuni, cu toate că matematica este o 
ştiinţă abstractă, generală şi universală. 

După cum am spus, chestiunile de ştiinţă naţională au dus 
la crearea Asociaţiunilor pentru inaintarea şi răspândirea ştiin- 
telor. Primul exemplu l'a dat Elveţia in 1815, țară care peste 
4 ani va serbă centenarul primului său Congres ştiinţific ; a 

venit apoi Germania in 1822, Anglia in 1831, Italia in 1833, 
America în 1853, Franţa in 1871, după răsboiul cu Germania, 
iar de curând, in urma noastră, s'au făcut in Spania şi in 
Colonia Capului. Peste tot se aduc in discuţiune chestiuni 
naționale şi locale, şi nu numai lucrări desăvârşite şi complect 
studiate, ci se atrage și atențiunea asupra unor chestiuni 
care interesează țara şi localitatea şi care aşteaptă o solu- 
țiune mai curând sau mai târziu. Cu modul acesta se face 
să se intereseze mai multă lume de acele chestiuni şi să se 
grăbească astfel găsirea soluţiunilor pentru aducerea lor la 
indeplinire. Astfel in Congresul Asociaţiunii Italiane din 1907 
sa propus crearea unui canal intre Po şi Parma. 
* i * 

In această ordine de idei intră şi chestiunea pe care o 
voiu aduce acum inaintea D-voastră, chestiune cu care m'am 
ocupat acum vre-o 9 ani, din ordinul Direcțiunii Serviciului 
Didraulic, şi la care mam mai gândit de atunci din când in 
când, fără insă a mă puteă ocupă in special de dânsa. E 
vorba de utilizarea Ialomiței pentru facerea de transporturi 
pe dânsa. 


Cbestiunea aceasta nu este nouă şi cred că nu greşesc 
dacă voiu spune că acum 100 şi mai bine de ani s'au gândit 
mulţi la dânsa, de oarece mai târziu ea se vede tratată in 
Regulamentul organic al Munteniei. 

lată in adevăr ce spune articolul 165 din acel Regulament: 

„Pentru marile folosuri ce putem dobândi din plutirea pe 
acele cinci mari gârle care trec de a curimezișul Valachiei, în 
lărgimea ei, adică Fiul, Oltul, Argeșul, Dâmbovița şi Jalomiţa, 
Domnul împreună cu Obșteasca Adunare va îngriji a trimele 
Ingineri meşteri, ca să găsească mijloace Spre a curăți matca 


lor şi după planul ce va hotări, lucrarea lor va merge neincetat 

după mijloacele ce va fi în putinţa Statului, până când aceste 
gârle vor fi în stare de a fi primitoare de plutire“, 

Pe baza acestui din urmă articol, Obşteasca Adunare din 
1834—35 a făcut o legiuire intărită de Inalta Stăpânire, al 
cărui art. 6 sună astfel : 

„ Zotdzodată, în curgere de 6 luni se vor trimite inginerii 
frebuincioşi aleşi din cei cu adevărată ştiinţă pentru asemenea 
lucrare şi care ar aveă dovezi de o cercare netăgăduită, şi aceştia, 
cunoscând prin vedere sau cercare firea şi puterea acestor râuri 
şi a lor nivelație, vor aduce ştiinţele următoare : 

a) Care din aceste gârle ar găsi mai lesne de a se face 
plutitoare, ca dela aceea să înceapă şi lucrarea, 

b) Dacă se poate pune în lucrare dela începerea fiecărei gârle 
fânăla a sa vărsare în Dunăre, sau numai dela un punct şi 
care anume, precum şi ce cheltuială trebuește, pe ce şi pe ce 
anume“ etc. 

Se cereă apoi să se studieze ce este de făcut cu morile, 
iazurile, stăvilarele care se aflau pe acele râuri, se ordonă 
să nu se mai facă altele noui, se fixau taxele de navigaţiune 
pe Olt, şi se cereă să se deschidă gura Borcei „spre a putea 
vărsă apa din Dunăre într'însa cu mai mare iuțeală“. 

Au trecut de atunci 76 ani, adică peste 150 ori câte 6 luni, 
şi inginerii meşteri nu au fost trimeşi să vadă ce s'ar putea răs- 
punde la intrebările puse de Obşteasca Adunare din 1834-1835 ! 
Cauza este că pe la inceput nu erau ingineri care să facă 
asemenea studii; când au fost, ei au avut să se ocupe cu 
alte lucrări, ca de exemplu drumurile de fier; iar când nu 
au avut să se ocupe de lucrări ce trebuiau executate numai 
decât, au fost puşi in disponibilitate, in loc de a-i trimete să 
studieze marile chestiuni tecnice care mai curând sau mai 
târziu vor trebui să fie aduse la indeplinire. 

Un inceput de studiu al râurilor noastre s'a făcut in 1893 
pe Siret şi Olt, incepând dela gură, incolo nu se ştie nimic 
in această privinţă, pe când in alte ţări, ca Elveţia, se cunoaşte 
regimul tuturor râurilor şi râuleţelor, şi se ştie in diferite puncte 
ale lor care este puterea de cădere de care ar dispuneo in- 
dustrie care s'ar instală acolo. Această catagrafiare a forțelor 
disponibile şi-a avut efectul, de oarece in 15 ani numai, 
puterea câștigată din căderile de apă s'a ridicat dela 0,02 cai 
vapori de locuitor, la 0,08 cai vapori, adică s'a impătrit. La 
noi partea de sus a râurilor ar puteă produce puteri importante 
pentru industrie, insă nimeni nu ştie de cât se poate dispune 
in diferitele timpuri ale anului. Dar această neștiinţă nu trebue 
să ne surprindă, de oarece, după cum am spus, in Elveţia 
se țin Congrese ştiinţifice de aproape 100 ani incoace, pe 
când la noi de abia de 10 ani! 

Partea de jos a râurilor noastre poate fi utilizată pentru 
navigațiune, insă nici aci nu putem spune ce ar fi de făcut, 
până unde s'ar puteă navigă, cât ar costă lucrările şi in cât 
“timp s'ar putea realizà. Ceeace putem spune este că, nu nu- 
mai că nu se lucrează in această direcțiune, dar că se fac 
unele lucrări care sunt contrare acelui scop, ca de exemplu 
iazuri şi stăvilare la voia intâmplării, poduri cu deschidere 
prea mică pentru o eventuală plutire şi altele. 

x i x 

Până acum am vorbit numai generalități; să expun acum 
și câtevă fapte precise. 

In anul 1902 D-l Anghel Saligny, pe atunci Directorul 
Serviciului Bidraulic, m'a trimes să fac o recunoaştere pe 
Jiu şi pe Ialomița, in vederea unor deschideri a acestor ape 
pentru naviga'iune. 

Veţi zice: „tată un început de executare al hotărirei Obşteştei 

Adunări din 1834“. Nu, D-nelor şi D-lor, deoarece nici D-sa 
nici eu, nu ştiam de acea botărâre pe atunci. Motivul eră de 
a desvoltă Navigaţiunea noastră fluvială, asigurându-i câtevă 
debuşeuri interioare, de oarece patrioţii noştri de pe Dunăre 
preferau să transporte mărfurile lor cu vase austriace, un- 
gare, ruseşti, greceşti, turceşti, etc. 

In primăvara acelui an, am dus in căruță o barcă dela 
Bechet la Bucovăţ lângă Craiova şi am plecat cu ea pe Jiu 
la vale, ajungând după două zile la Bechet. Apele erau cres- 
cute şi repezi. Recunoaşterea aceasta a arătat că până mai 
sus de Gângiova sar putea face lucrări de regulare a râului, 
iar de acolo in sus ar trebui un canal paralel cu Jiu şi ali- 
mentat de apele lui, pentru a puteă inzestră Craiova cu 
un port. 

In toamna aceluiaș an, — mâine sunt 9 ani de atuncea — 
am plecat pe Ialomiţa dela Fierbinţi, din judeţul Ilfov, până 
la gură, drum care s'a făcut in 5 zile. Barca metalică cu care 
se făcuse recunoaşterea fusese adusă din Călăraşi pe Borcea, 
pe Dunăre şi Ialomiţa in 11 zile. La stăvilare ea se scotea 
pe mal şi se târă pe uscat cu 3 perechi de boi, până când 
se dedeă din nou la apă. Intrînsa am mers eu cu două aju- 
toare pentru facerea sondajelor şi profilelor necesare şi patru 
lopătari, dintre care doi trăgeau câte o oră şi doi se odib- 
neau. Cu modul acesta distanța de 241 km. dela Fierbinţi la 
Gura Ialomiței s'a făcut in 29 ore de mers, cu o iuțeală de 
aproape 8 km pe oră. Barca, deşi de metal şi incărcată cu 
1 oameni, nu se scufundă in apă decât cu 30 cm. aşă că 
ea a putut trece chiar pe la cele mai mari intinsuri ale Jalo- 
miţei şi peste nisipurile care se intâlneau la schimbări de 
coturi, când apa trece din o parte in alta a malului. Pe mal 
mergeă o căruță care ducea bagajele, proviziunile şi care să 

aducă eventual oameni de ajutor in caz de accident. In tot 
timpul mersului se măsurau adâncimile, iar din distanţă in 
distanță se ridicau profilele pe lăţimea apei, cu adâncimile 
din metru in metru; se măsură iuţeala și cantitatea de apă 
care se scurge pe secundă pe acolo, adică debitul râului. 

Sau comparat apoi rezultatele obţinute in timpul recu- 
noașşterii cu bărți mai veci şi mai noi ale Ialomiţei. lată un 
rezumat al acestor cercetări. 

Sa găsit că in multe părţi Ialomiţa are o albie foarte 
variabilă, care ar trebui fixată in cazul regulării râului. Aşă 
de exemplu, am văzut sate care erau inainte la malul lalo- 
miţei, iar acum au rămas la 1 km. distanţă; că unele sate 
au fost cu totul distruse; că altele au fost mutate până la 
3i/ km. distanță pentru a scăpă de inundaţiile râului, care 
se intind uneori pe lățimi de 6 km. 

La Fundul Crasanilor, biserica satului eră atunci jumătate 
căzută in apă, iar la Andrășeșşti malul Ialomiței se prezintă 
ca o tăetură verticală prin craniile, prin oasele şi prin cos- 
ciugele din vechiul cimitir al satului ! 

Coturile Ialomiței sunt foarte numeroase şi mari; ele se 
modifică, se accentuiază până ce apa le rupe la rădăcină şi 
lasă in locul lor privaluri care au apă numai la viiturile lalo- 
miţei. 

Lăţimea Ialomiţei este de 15—30 metri mai sus de con- 
fluența cu Prahova; de 50—70 m. mai jos, iar aproape de 
gură este cam de 40 m. Un braţ al Ialomiţei, rupt de câţivă 
ani, şi care se uneşte cu părâul Sărata la Urziceni, are numai 
10—20 m. lățime. Adâncimile obişnuite variau intre 50 cm. 
şi 1.00 m. până la Prabova; 1.00—2.00 mai la vale şi peste 
2 metri pe vreo 3 km. aproape de gură, din cauza revăr- 
sării apelor Dunării în Ialomiţa. Pe la intinsuri insă se gă- 

sesc şi 35 cm. de apă numai, iar la unele coturi pronun- 
tate, cu vârtejuri şi anaforuri puternice, adâncimile se sco- 
boară până la 7 metri, 

Panta mijlocie, dela Urziceni până la Dunăre, este cam 
de */, mm. pe metru, astfel că această porţiune, de aproape 
200 km. lungime, este susceptibilă de regulare. Dela Urzi- 
ceni in sus până la Fierbinţi, pe 50 km. lungime, panta este 
1! mm. pe metru; de aci, pe alţi 50 km., până la Crivina, 
panta este de */, mm. pe metru; şi in fine de acolo până 
la Târgovişte, pe vreo 80 km. lungime, panta se ridică la 
2 mm. pe metru. In sus panta creşte foarte repede, astfel că 
de aci până la Pucioasa este cam de 6 mm. pe metru, pe 
20 km. lungime. Dela Târgoviște până la Crivina, Ialomița 
are o cădere de 160 metri, pe când de aci şi până la Du- 
năre ea nu se scoboară decât cu 110 metri, pe cei 300 km. 
de parcurs al ei. Coturile numeroase din partea de jos con- 
tribuesc mult la acest lucru şi inlesnesc mult lucrările nece- 
sare regulării Ialomiței pentru navigaţiune. Cot graţie nume- 
roaselor coturi sar puteă regulă şi Prutul până aproape de 
judeţul Botoşani, cu mijloace destul de reduse, de către Co- 
misiunea mixtă a Prutului. In sus de Crivina va trebui făcut 
un canal lateral cu ecluse până să ajungă la Târgovişte, iar 
de aci inainte, lucrările ar fi cu totul disproporţionate ca 
cheltuială, faţă de utilitatea lor. 

Iuţeala apei a variat intre 0,50 şi 1,00 m 'sec ; iar in apro- 
piere de gură, iuţeala este mai mică şi cam de 0,35 m. sec. 
La apele mici, din timpul recunoaşterii, sa găsit un debit 
pentru Ialomița de 20 m* pe secundă, după confluenţa ei cu 
Prahova. De altfel, D. Inginer V. Roşu, in o lucrare a sa 
premiată de Academia Română, ajunge prin calcule compa- 
rative cu râuri din alte ţări, şi pe baza intinderii bazinului 

Ialomiței, la un debit minimim de 18 m?/sec. Cu acest debit 
se poate face un canal dela Urziceni in jos care să aibă tot- 
deauna cel puțin 1.50 m. de apă, ceiace nu este puțin, dacă 
ne gândim că anul acesta au fost zile când pe Dunăre, in 
unele puncte, nu se puteă trece cu mai mult de 1,80 m. Este 
evident că in cursul anului, apele vor fi mai ridicate. Aşă de 
exemplu in anul 1902 apele Ialomiţei la Coşăreni lângă Ur- 
ziceni, au stat cu 1,00—1,50 m. mai sus ca nivelul apelor 
mici timp de 152 zile, iar in 3 zile din anul acela, au avut 
şi 3,50 m. peste nivelul apelor mici. 

Cu aceste elemente ce am adunat atunci, cu ceiace am 
mai putut vedeă şi află mai in urmă, pot să dau răspunsul 
la prima chestiune pusă de Obşteasca Adunare din 1834—1835 
şi anume: ,„Jalomița este râul cu a cărui regulare ar trebui 
să se înceapă în România crearea de căi navigabile interioare“. 

x% x 

Importanța economică a acestei lucrări este mai mare 
decât pentru oricare alt râu dela noi, după cum voi căută să 
arăt pe scurt in cele ce urmează. 

Ialomița străbate părţile cele mai populate şi mai bogate 
din nordul judeţelor Ialomiţa şi Ilfov şi din Sud-Estul jude- 
tului Dâmboviţa. In special in Ialomița, satele de pe malul 
acestui râu sau intins şi sau unit unele cu altele, incât une 
ori sa ajuns la sate continue pe aproape 8 km. lungime. 
Locuitorii care cultivă nordul județului stau mai toți in sa- 
tele de pe malul râului sau in apropierea lui. Prin regularea 
Ialomiței s'ar evită inundaţiunile dese şi dezastruase ale acelor 
sate. Ape'e sar puteă utiliză mai uşor pentru industrii, gră- 
dinării, irigaţiuni şi transporturi de cereale, care se fac acum 
de multe ori pe drumuri rele şi impracticabile. Astăzi pe 
Borcea sunt proprietari care au la malul apei câte 2 sau chiar 

3 maşini de treerat, iar la 40—50 metri de ele pe apă un 
Şlep în care duc direct grâul dela batoză. Cât folos nu ar 
avea agricultura dacă asemenea lucru s'ar putea face pe cei 
380 km. ai Ialomiței dela Târgovişte la Dunăre şi câte terenuri 
neutilizabile nu s'ar redă agriculturei ! Câtă economie de braţe 
şi de căruţe nu ar reeşi de aci şi care sar puteă întrebuință 
cu folos in altă parte! Cu cât nu s'ar reduce lipsa de vagoane 
in timpul verii! 

Dar, ceeace e mai insemnat, este uşurarea şi eftenirea 
transporturilor materialelor grele ca cărbunii necesari indus- 
triilor, piatra, cărămida şi varul necesare construcţiilor, pietrişul 
şi piatra spartă necesară şoselelor, etc. Azi piatra spartă 
pentru intreţinerea şoselelor din jurul Bucureştilor revine 
uneori la 20 lei de m* dusă la faţa locului, din cauză 
că se aduce din Dobrogea pe apă până la Giurgiu, se des- 
carcă acolo şi se incarcă în vagoane, se duce cu calea ferată 
la Filaret şi de aci cu carele pânăla locul de întrebuințare. 
Costul transportului unor asemenea materiale pe apă este de 
zece ori mai mic ca pe calea ferată, aşă că aceeaş sumă 
care permite să aducem un vagon de 10 tone, ajunge să aducem 
un șlep de 100 tone pe aceiaş distanţă. 

Dar o importanţă şi mai mare a canalizărei Ialomiței constă 
în faptul că această cana izare nu ar rămâne izolată. Ea sar 
puteă legă prin un canal cu oraşul Buzău, care ar plecă de 
la Urziceni; cu Ploeşti şi chiar cu Câmpina prin Prahova şi 
afluenții săi şi în fine cu Capitala ţării prin un canal care ar 
plecă dela Fierbinţi şi s'ar termină în apa Co 'entinei, pela lacul 
Teilor din nordul Bucureştilor. 

Importanța unui port pentru Capitala ţării este considerabilă. 
Aşă de exemplu in Franța portul cel mai important nu e nici 
Marsilia, nici Bavre, nici ori care alt port dela mare sau dela 

Ocean ; mişcarea cea mai mare o are portul Paris. In 1906 
de exemplu, pe cei 25 km. de cheuri ale lui, sau mişcat 
peste 10.500.000 tone mar:ă, pe când in acelaș an mişcarea 
portului Marsilia nu a fost decât de 6.750.000 tone. Pe cei 
16.000 km. de canale şi căi navigabile interioare ale Franţei 
s'au mișcat, între cele 646 porturi fluviale, peste 35.000.000 
tone, din care 33%, materiale de construcţiuni şi 31%/ com- 
bustibili. 

Aceste cifre sunt suficiente pentru ca să se poată vedea 
cât suferă Capitala noastră din pricina lipsei unui port şi ţara 
întreagă din cauza lipsei de căi navigabile interioare. In special 
cât profit nu ar aveă judeţele Ialomiţa, Buzău, Ilfov, Prahova, 
Dâmboviţa şi chiar par.ea de Sud a judeţului Brăila din re- 
gularea Ialomiţei pentru navigaţiune ! Regularea Dâmboviţei 
și a Argeşului pentru crearea unui port al Capitalei, deşi 
ar costă mai puţin, ar fi numai de un interes local, iar nu 
de un interes general atât de mare ca a Ialomiței. Dacă îşi 
aruncă cineva ochii pe o bartă a României şi pe alta a Europei 
vede că Ialomița este pentru noi, ceeace Dunărea este pentru 
comerțul Europei, căci pe ea se vor mişca mărfuri in un sens 
şi in altul prin regiuni bogate, prin, ori pe lângă centre po- 
pulate sau industriale. lată de ce am spus că Ialomița este 
râul cu care ar trebui să se inceapă crearea ce linii de na- 
vigaţiune interioară. 

Lucrarea ar costă bine inţeles o sumă insemnată, pe 
care nu o pot fixă din cauza lipsei de studii serioase pe 
teren ; insă, cum asemenea lucrări nu se pot face deodată 
sacrificiile anuale nu ar fiprea mari. Pe de altăparte lucrarea 
incepându-se dela Dunăre in sus, fiecare porţiune făcută va 
puteă folosi pentru plutire. Comparând însă acest râu cu altele 
Similare din străinătate, se poate spune că porţiunea Dunăre- 

Fierbinţi impreună cu canalul până la București şi portul 
Capitalei ar costă vreo 30 milioane de lei. Procentele ar fi 
indeajuns compensate prin câştiguri de terenuri irigabile 
pentru agricultură şi ridicarea valorilor celorlalte. Pentru 
continuare până la Târgovişte şi legătura cu Buzăul, Ploeşti 
şi Câmpina, îmi lipsesc cu totul elementele pentru a puteă 
indică un cost aproximativ. Lucrarea este posibilă şi am 
convingerea că se va face întrun timp, nu prea indepărtat 
şi la această concluziune mă duce un fenomen economic 
actual şi anume: cererile imperioase pentru eftenirea traiului. 
Cât timp nu vom aduce zarzavaturi şi alte produse alimen- 
tare de pe câmpii ce se pot irigă uşor şi cu un cost de 
transport mic, ci le vom aduce din Curcia cu vapoare de 
pasageri şi cu trenuri de persoane nu se poate vorbi de 
reducerea costului hranei la cei săraci; cât timp cărbunii se 
vor aduce dn Cardiff şi Westfalia cu vapoare peste mări şi 
ocean iar nu de pe la unele mine din țară ca Mărgineanca 
şi altele in șlepuri trase la edec de câte un cal, nu vom 
aveă incălzitul eftin ; cât timp, piatra, lemnul, cărămida, varul 
nu le vom puteă duce in centrele populate cu cheltueli mici, 
de acolo unde se găsesc sau se pot fabrică cu ușurință, până 
atunci cu greu se vor puteă reduce chiriile; şi in fine, cât 
timp nu vom puteă transportă ușor şi eftin pietrişul şi piatra 
spartă, nu vom puteă aveă şosele bune și durabile prin câm- 
piile noastre, in număr indestulător. 

Este dar timpul ca chestiuni de natura celor cu care sa 
ocupat Obşteasca Adunare din 1834 să fie readuse la ordinea 
zilei. Oraşele noastre care se plâng de lipsa de viaţă trebue 
să se ocupe de găsirea mijloacelor prin care ar puteă mări 
mişcarea economică intrinsele, căci azi, cu toate palatele, 
şcolile, teatrele, lumina electrică şi altele, nu se poate obţine 

viață in ele fără de o asemenea mişcare. Știința a scos azi 
pe om de sub tirania naturii și din dependinţa locului lui de naş- 
tere, și l'a făcut să depindă de oameni, prin relaţiuni economice. 
Sporirea unor asemenea relațiuni măreşte viața şi o uşurează. 

Pentru oraşul acesta, utilizarea cursului de sus al Ialo- 
miței prin căderi de apă, şi a cursului de jos pentru iriga- 
țiuni şi navigaţiune i-ar da viaţa pe care i-o doresc tinerii 
lui fii; căci, am avut ocaziunea să constat că unii din aceştia 
nu sunt mulțumiți cu starea de vitalitate a oraşului lor natal. 

In o lucrare pe care am dat-o elevilor Şcoalei de Poduri 
şi Șosele anul trecut, unul din aceştia, născut şi crescut aci, 
găseşte ocaziunea să-și exprime in acea lucrare o asemenea 
nemulțumire, scriind următoarele : 

„De altfel Târgoviştea a fost Capitala țării în vechime din 
cauza pozițiunii ei stralegice“şi de când numai este o vedem 
luând scăderi foarte mari, devenind cum S'ar zice „un Oraş mort“, 

Ei bine, D-nelor şi D-lor, inchei această cuvântare, prin 
a spune următoarele unor asemenea tineri: 

„„Munciți şi căutați să pătrundeți şi să posedaji cât mat 
mult şi mai solid diferitele ramuri ale ştiinţelor, pentru ca să 
vă puteți da čine seama de ce puteți aplică în orașul şi în 
județul vostru în scopul de a le spori neîncetat viața şi pros- 
Perttatea. Munciţi cu nădejde, căci știința vă rezervă mari şi 
frumoase aplicajiuni. Adunați avuțiile şi energiile disponibile 
şi faceți-le să circule. Și atunci veți putea fi cu adevărat mul- 
funtiți, căci, după cum strămoșii voştri vau lăsat un frumos 
nume istoric acestui oraș, tot aşà vefi puleă şi voi la rândul 


vostru să lăsaţi strânepoților voştri un mare renume economic |: 
I. IONESCU 


Inginer Şef. 
Președintele Congresului. 

OAMENII DE ȘTIINȚĂ 
ȘI AMATORII DE ŞTIINŢĂ ') 


Cine se duce cu gândul, în timpuri îndepărtate și în ţări 
pe care le socotim astăzi ca foarte înaintate în civilizaţie, 
nu va găsi pomenire de congrese ştiinţifice, ca cel de faţă. 
Nu erau acolo pe vremea aceia atâţi oameni care să se ocupe 
de ştiinţă, câți sunt acum într'o țară mică cum e a noastră. 
Dar mai ales erau foarte puţini, aproape de loc, amatori, 
oameni care să se intereseze de ştiinţă, care să urmărească 
ideile ştiinţifice şi în măsura puterilor lor intelectuale sau 
materiale să ajute la înaintarea şi răspândirea acestor idei. 
Pe când astăzi publicul mare cere să i se deă, chiar în ga- 
zete, vederi generale asupra câte unei părţi a ştiinţei. 

Din punctul acesta de vedere toţi aceia care, cu toată 
inima sau mai şovăitori, au luat parte la acest Congres, tre- 
buesc salutați ca părtași la opera Asociaţiei noastre. 

In cuvântarea ce am cinstea s'o ţin acum înaintea D-voa- 
stră, mi-am propus să vă dovedesc că nu numai omul de 
ştiinţă propriu zis poate face lucru folositor, dar că şi ama- 
torul de ştiinţă, acela care se interesează cu dragoste şi 
numai în răstimp de un colţişor al ştiinţei, poate fi şi el de folos. 

E adevărat că în artă, în pictură bunăoară, artistul-amator 
e tratat nu cu prea mult respect de către artistul-profesio- 
nist, care şi-a făcut regulat studiile academice şi are numărul 
regulamentar de medalii şi diplome. Totuşi şi aci lucrurile 
se împacă, dacă amatorul se mărgineşte să cumpere cu preţ 
bun, pentru saloanele sale, producţiile artiştilor profesioniști. 


1) Conferinţă ținută la Târgovişte în ziua de 25 Septembre în ședința 
de închidere a Congresului Asociaţiunii române pentru înaintarea şi 
răspândirea ştiinţelor, 

In ştiinţă, unde chestia de târgueală nu are ce căută, 
amatorul care strânge fluturi sau gândaci, care se ocupă cu 
creşterea şi încrucișarea unui anumit fel de animale sau 
plante, — de găini sau cai, orchidee sau chrisanteme de 
exemplu — poate fi de cel mai mare folos. Numeroasele lui 
observări făcute cu pasiune, izvorâte uneori dintr'o fericită 
manie, mai bună decât a căişorilor şi a jocului de cărţi, pot 
Îi de cel mai mare preț pentru oamenii de ştiinţă. Cunoaşteţi 
de sigur cazul învățătorului Fabre din sudul Franţei, care a 
fost serbătorit anul trecut, pentrucă timp de 60 ani a ob- 
servat fără încetare viața şi obiceiurile insectelor, pe care 
le-a descris în zece volume. Negreşit că nu pentru medalia 
de aur ce i sa oferit acum la vârsta de 80 de ani, a muncit 
cu râvnă acest amator pasionat. 


x 


* * 


Dar, se va puteă zice, ce valoare pot aveă observările 
şi incercările unui amator care nu cunoaşte nimic din me- 
toada şi tecnica ştiinţifică ? Ideile lui conducătoare nu pot fi 
decât răţăciri, care-l vor face să piardă în zadar vremea, 
munca şi averea! 

Neapărat că nu oricine poate întreprinde cercetări ştiin- 
țifice serioase. Adevăratul om de ştiinţă are pregătire şi însu- 
şiri speciale. El cunoaşte drumul pe care l'au urmat înaintașii 
săi ca să creeze specialitatea în care vrea să lucreze, şi ştie 
astfel care sunt problemele mari şi insemnate la rezolvarea 
cărora ar puteă luă și el parte. 'Mai cunoaşte încă metoa- 
dele sigure, căpătate de pe urma străduinţii a atâtor oameni 
de ştiinţă şi are căştigate îndemânarea şi dibăcia tecnică a 
mâinilor, a văzului şi a auzului, ca să poată observă cu uşu- 
rință un fenomen sau face o experienţă. 

Dar mai e încă cevă. Omul de ştiinţă are şi o minte spe- 

-cială. Acolo unde profanul vede un fenomen deosebit şi inde- 
pendent, el vede un inel dintrun lanţ general. El caută să 
vadă lumea într'o legătură simplă exprimată prin legi cât 
mai simple. Sub mulţimea şi varietatea înfăţişerilor şi a pri- 
veliştelor, omul de ştiinţă vede o unitate vastă, fără margini, 
in care fiecare fenomen nou vine şi se îmbină la locul său 
lângă alte fenomene cunoscute mai dinainte. Toate acestea 
însă nu se pot câştigă decât prin studii și meditaţiuni înde- 
lungate, făcute cu toată stăruința şi in acelaş timp cu toată 
dragostea și începute sub o bună şi pricepută conducere. 

E prin urmare firesc lucru ca în general amatorul de 
-ştiinţă să fie departe de a aveă atâtea însuşiri câte se cer 
unui om de știință şi de a stăpâni pe deaîntregul ramura 
„ştiinţifică pentru care simte înclinare. 


Piu 


Totuşi deosebirea dintre amator şi omul de ştiinţă nu 
„este aşă de mare precum pare la prima vedere, şi nu rare 
ori se întâmplă ca amatorul să câştige drept de cetăţenie în 
ştiinţă. 

Celebrul Foucault, care a arătat rotația pământului cu 
ajutorul unui pendul şi a măsurat iuţeala luminii pe pământ, 
eră amator, dar amator de geniu. Experiențele sale admi- 
rabile iscodite cu mult meşteșug nu erau conduse de idei 
teoretice prea adânci, ci de o intuițiune puternică, ajutată de 
o isteţime rară. 

Renumitul Joule, care a găsit prin experienţe delicate 
legătura precisă dintre căldură şi lucru mecanic, eră berar 
la Manchester. Renumele berei lui n'a trăit de sigur decât 
în mintea contimporanilor săi, dar experienţele lui i-au în- 
acris pe veci numele în analele ştiinţei. 

Unul din cei mai geniali fiziciani ai secolului trecut, Fu- 

ruday, a început ca legător de cărţi. Nimeni nu mai admiră 
astăzi vre-o carte legată de dânsul, dar acela care ştie cât 
de puţină Fizică, îşi dă seama că lumina electrică, tramwayul 
electric, precum şi toate dinamurile din uzinele de electrici- 
tate n'ar există, dacă Faraday nu schimbă atelierul de legă- 
torie cu laboratorul de fizică şi chimie. 

Astronomul Herschel (1738—1822) a fost multă vreme 
profesor de muzică, organist, conducător de cor la biserică. 
Cu toate acestea el întrebuinţă fiecare oră liberă a zilei şi o 
bună parte a nopţei ca să inventeze şi să construească teles- 
coape din ce în ce mai bune şi ca să observe stelele. Tocmai 
un an după ce a descoperit planeta Uran (1781), la vârsta 
de 44 ani, a căpătat titlul oficial de astronom şi a părăsi 
ocupațiile muzicale. In calculele şi observările sale el a fost 
ajutat de o soră a sa, Carolina Herschel, care numai din 
devotament pentru fratele său şi-a câştigat nume şi consi- 
deraţie printre astronomii de atunci. Aşă dar şi amatoa- 
rele pot jucă un rol cât de modest, în înaintarea ştiinţei. 


**x 


Şi cu cât lunecăm îndărăt pe firul trecutului deosebirea 
dintre amator şi om de ştiinţă e mai greu de făcut. 

Filosoful Leibnitz eră şi amator de ştiinţă, dar un amator 
care a pus bazele calculului infinitezimal. Adâncul cugetător 
Pascal eră şi el amator de ştiinţă, în care a lăsat însă urme 
neşterse. Teorema lui Pascal şi principiul lui Pascal sunt 
pomenite astăzi de toţi cei care fac geometrie sau fizică. 
Tot aşå cu filosoful Descartes, care a imaginat geometria 
analitică, cu magistratul Fermat care a găsit teoreme ce dau 
de lucru şi matematicianilor de astăzi, şi câţi alții cu nume 
mai puţin cunoscute, dar care au adus fiecare partea de con- 


tribuţie pe altarul ştiinţei. 

Poate că e potrivit să amintesc aici cu această împreju- 
rare numele unui mare amator de ştiinţă, acum de actuali- 
tate, al lui Leonardo da Vinci. Autorul Giocondei eră nu 
numai pictor mare, artist pasionat de frumuseţile eterne, ci 
şi amator de ştiinţă, iubitor de adevărurile vecinice. Nimic 
din ce se petreceă sub ochii săi, nici o idee care frământă 
pe oamenii de ştiinţă de pe vremea lui nu-l lăsau rece. El 
a dat în manuscrisele sale o mulţime de explicări pentru 
fenomene numeroase, a inchipuit şi a construit fel de fel de 
aparate, între care şi unul de sburat, şi sa preocupat de 
toate problemele mari ale timpului. Cu toate că multe din 
descoperirile de mai târziu erau cuprinse în germene printre 
ideile şi încercările lui Leonardo da Vinci, totuşi el poate fi 
socotit numai ca un amator de geniu, care n'a avut împre- 
jurarea potrivită să-şi desvolte ideile ştiinţifice. 

Atât amatorii cât şi oamenii de ştiinţă din timpurile tre- 
cute nu stăpâneau metoadele sigure, riguroase pe care le 
avem noi astăzi şi care ne fac munca cercetării mai uşoară. 
Archimede nu cunoştea calculul algebric, calculul diferen- 
țial şi calculul integral, pe care le socotim acum de neapă- 
rată trebuință oricărui matematician şi fizician. De asemenea 
ei nu aveau instrumentele de preciziune pe care orice labo- 
rator le are acum, aşă Galileu măsură timpul cu ajutorul 
pulsului sau prin curgerea apei dintr'un vas. Şi cu toate 
acestea pe dibuite, conduşi uneori de idei extravagante, ei 
ne-au lăsat monumente neperitoare. 

Când citim astăzi mersul greoi al judecății lor întorto- 
chiate, al mijloacelor lor primitive de a face experienţe, ră- 
mânem uimiți că au putut ajunge astfel pe această cale la 
rezultatele pe care le admirăm şi care servesc ca temelie 


neclintită ştiinţei actuale. 
De sigur oamenii aceştia aveau mai întâi, toate însuşirile 

care caracterizează şi astăzi pe gânditorii mari, anume urm 
instinct deosebit, o intuiţiune şi o vedere limpede a lucru- 
rilor, unite cu o putere mare de abstracţie, aşă încât să creeze- 
repede un principiu general, o problemă însemnată dintr'un 
caz particular şi dintr'un fenomen neînsemnat. 

Ştiţi că se povesteşte despre Newton că din căderea 
unui măr a scos principiul gravitaţiunii universale. 

Dar mai presus de aceste calităţi ei aveau poate mai 
mult decât avem noi astăzi focul sacru, pasiunea pentru 
ştiinţă, sinceritatea şi dragostea neţărmurită de adevăr. 

Această dragoste şi pasiune îi susțineă în munca lor 
uriaşă, îi făceă să uite greutăţile vieţii şi le dă puterea să 
înlăture toate piedicile care le stăteau în cale. 

Trăind în mijlocul oamenilor din timpul lor, amatorii şi 
oamenii de ştiinţă aveau neapărat ideile superstițioase, mis- 
tice sau religioase de atunci. Punctele lor de plecare se gă- 
sesc de multe ori chiar în aceste idei, fără ca rezultatele 
ştiinţifice să-şi piardă valoarea, după cum piatra prețioasă 
se găseşte prinsă în stânca unde a luat naştere. 

Aşă de exemplu Kepler, ale cărui legi nemuritoare gu- 
vernează planetele în mişcarea lor împrejurul soarelui, eră nu 
numai astronom, dar şi astrolog. El eră convins că pământul 
are suflet şi că asupra lui are înrâurire puternică aşezarea 
pe cer a stelelor şi a planetelor. Anumite aşezări, credeă el,. 
turbură sufletul pământului şi acesta începe să transpire. Astfel 
se produc norii şi deci ploaia, zăpada. Aşă dar, vremea bună 
şi vremea rea sunt legate de mersul stelelor şi de sigur de 
acest mers depinde şi soarta omului pe pământ. 

Dela idei cevă mai ortodoxe a pornit Kepler ca să ajungă 
la renumitele lui legi. Şi deoarece oamenii de ştiinţă de pe 
acele vremuri — ne găsim la începutul sec. XVII — aveau 
bunul obicei să povestească cu deamănuntul şi cu sinceri- 

tate tot ce făceau, ce idei îi conduceau, în ce chip căutau 
să traducă în fapt acele idei, precum şi toate încercările ne- 
reuşite până să nimerească pe cea bună, de aceia putem şi 
noi urmări acum judecata lui hepler. 

El gândeă că Dumnezeu când a făcut lumea a avut un 
plan, cum are architectul care face o clădire. Planul acesta 
trebue să se poată citi cu uşurinţă în creațiunea lui D-zeu,, 
care nu poate fi decât armonică, în linii şi numere perfecte.. 
De aceea, credea el, bolta cerească e o sferă, fiindcă sfera 
e figura cea mai perfectă şi pentrucă suprafaţa ei, cu cen- 
trul şi cu interiorul ei înfăţişează sfânta treime. Apoi, dintre 
corpurile care au legătură cu sfera, poliedrele regulate în- 
scrise sau circumscrise ei, tetraedrul, cubul, octaedrul, dode- 
caedrul şi icosaedrul, sunt cele mai estetice. Prin urmare 
aşezarea celor şase planete, cunoscute atunci, — Mercur, Ve- 
nera, Pământul, Marte, Jupiter şi Saturn trebue să aibă 
neapărat vreo legătură cu cele cinci poliedre regulate. Planul 
acesta închipuit dinainte în mintea lui, Kepler nu la con- 
statat şi în realitate ; însă din munca lui au izvorât cele trei 
legi fundamentale ale astronomiei moderne. 

Cu această împrejurare a dat Kepler dovadă de minte 
aleasă. Cugetătorul mare își făureşte totdeauna în minte o 
armonie ideală pe care caută s'o constate în fenomenele na- 
turale; însă el nu pune mâna la ochi, ci îşi schimbă la nevoe 
idealul, adaptându-l şi potrivindu-l realităţii. 

Dar, o altă încheiere se impune din desfășurarea de până 
aci a cuvântării mele. Amatorul de ştiinţă poate să nu aibă 
nici o teamă. Crecutul e dovadă că cu mijloace tecnice oricât 
de rudimentare şi cu idei oricât de ciudate, dar cu dragoste, 
cu râvnă şi cu sinceritate, el poate găsi rezultate însemnate. 
Mai mult încă, dacă are norocul ca in mintea lui să lică- 

rească schinteia divină care a strălucit în toate minţile mari, 
el poate aduce şi îndrumări noi în ştiinţă. 

Amatorul care priveşte natura drept în faţă, fără o anu- 
mită sistemă de gândire, cum o au în general oamenii de 
ştiinţă, fără inerția care se întâmplă uneori să-i ţină în loc 
pe aceştia, şi numai cu ajutorul unei intuiţiuni geniale, poate 
găsi căi noi, nebătute încă, de unde ştiinţa să culeagă re- 
colte bogate. 

Aşă s'a descoperit principiul general al conservării ener 
giei, de către un doctor în medicină, Robert Meyer şi din 
observarea sângelui mai roşu la oameni când se duc în tă- 
rile calde. In medicină nu se cunoaşte numele lui Meyer, dar 
în fizică, în chimie şi chiar în ştiinţele biologice străluceşte 
de o jumătate de veac ca un far luminos principiul conser- 
vării energiei. 

Cam la fel s'a descoperit în ştiinţele naturale evoluția sau 
transformarea, speciilor. 

Până acum vreo 50 de ani eră admis în ştiinţă că spe- 
ciile de animale şi de plante nu se schimbă, au fost create 
aşă cum trăesc şi astăzi şi că în diferitele epoce geologice 
au trăit alte specii distruse de câte o catastrofă. 

Darwin a reuşit să răstoarne această teorie. Dintr'o că- 
lătorie imprejurul pământului făcută ca medic pe un vapor, 
el s'a întors cu o bogăţie enormă de observaţiuni făcute 
asupra animalelor şi plantelor din toate ţinuturile străbătute. 
Fără să fie naturalist în adevăratul înţeles al cuvântului, dar 
înzestrat cu o minte filosofică pătrunzătoare şi originală şi 
cu o iscusință rară, el reuşi să pună în evidenţă transfor- 
marea speciilor, lege care a dus ştiinţele biologice la rezul- 
tate admirabile. Observările lui sunt de multeori superficiale, 
explicările date de el sunt uneori forţate şi nu pot fi pri- 
mite, totuşi gândirea lui de amator pasionat a servit de cârmă 

bună pentru o îndreptare fericită a ştiinţei pe oceanul necu- 
noscutului. 

Evident că sunt şi amatori mai modeşti, precum sunt şi 
oameni de ştiinţă mai mărunți. Fiecare poate ajută în felul 
său la clădirea armonioasă a ştiinţei. Chiar acela care se 
mărginește să deă mijloacele necesare pentru realizarea unei 
idei ştiinţifice merită numele de amator. Un aşă amator a 
clădit şi înzestrat Observatorul astronomic de lângă Nizza. 
Tot un aşă amator a dat mijloacele materiale ca să se insta- 
leze un laborator sistematic pentru experienţele de aviaţie 
la Paris. Și câți amatori de felul acesta se găsesc în Statele- 
Unite. 

Din toate aceste feluri de amatori am puteă avea şi noi. 
Unii ar puteă strânge ierburile sau insectele particulare loca- 
lității unde trăesc, alţii ar puteă însemnă cu îngrijire feno- 
menele iai ciudate, astronomice sau meteorologice, ce se 
petrec acolo. O pasiune nobilă i-ar puteă însufleţi pentru 
câte o parte a ştiinţei. Şi astfel din mulţimea mare de ama- 
tori ce s'ar formă cu încetul, sar puteă de sigur ridică şi 
din ţara noastră un geniu mare al omenirei, care să-şi în- 
scrie pentru totdeauna numele în ştiinţă şi să resfrângă 
asupra patriei cel puţin o parte din gloria lui. 

Asociaţia Româna peniru inaintarea şi răspândirea 
ştiinţelor cu Congresele ei în diferitele părți ale ţării, cu 
fundatorii, conducătorii şi sprijinitorii ei entuziaşti, va con- 
tribui, sunt convins, să realizeze acest ideal, să atragă în 
câmpul larg al activității ştiinţifice numeroasele minţi agere 
care se găsesc în țara noastră şi să formeze astfel şi la noi 
o legiune puternică de amatori şi de oameni de ştiinţă. 


G. ŢIŢEICA 
te 

CUM S'A NASCUT, CUM GASIM, CUM SCOATEM ȘI CUM FOLOSIM 
PETROLUL. 


Să ne folosim de forțele ce avem. — «Din nimic nu se 
poule jace cevă», e o zicătoare pe care şi ştiinţa a probat-o 
de mult, dar pe care din nenorocire în viață o probăm la 
fiecare pas. De aceia, cine se vaită că «Dumnezeu tot bo- 
gatului îi da, iar săracului ii ia şi ceace are», nu are 
dreptate. Bogatul având multe la indemână, poate orândui 
ceea ce are in tot felul, ca să tragă cât mai multe foloase 
din ele; săracul dacă nare nimic, nare ce orândui. E trist 
insă, când cinevă având toate la indemână, nu ştie să orân- 
duească ca să folosească. Ştiinţa vine astăzi în ajutorul oa- 
menilor aşezaţi şi muncitori şi le arată cum trebuie să lucreze, 
folosindu-se de ce au, ca să-şi indeplinească nevoile vieţei 
cât mai bine, atât in prezent, cât şi in viitor ; să nu asvârle 
nimic, să nu piardă nimic din ceea ce pământul, apa şi aerul 
le poate dă. De aceia astăzi popoarele cuminţi nu pierd 
vremea să se plângă că le e ţara săracă, sau să se laude că 
e bogată, ci se aşează la lucru intrebuințând bine forţele 
şi materialele pe care natura le pune la dispoziţia lor. 

x că x 

Natura nu se luptă cu omul, căci omul e copilul ei; din 
contră, îi pune la indemână toate substanțele şi tot felul de 
forțe, dacă el ştie să le găsească şi să le intrebuinţeze. Trebue 
să le caute omul; şi in munca cu rezultate stă farmecul vieței, 
căci nimic nu produce mai multă mulțumire in viață, decât 
ajungerea scopului urmărit cu multă râvnă! 

Nu peste tot pe pământ viața se petrece in aceleaş im- 


www.dacoromanica.ro 


SĂ ÎNTREBUINŢĂM PETROLUL 27 


prejurări, nu peste tot pământul este la fel; din această va- 
riaţie a manifestărei Naturei pe pământ, reese frumuseţea 
vieței pământeşti, căci pretutindeni omul pe pământ poate 
să'şi aducă la îndeplinire năzuinţi, care' unora le-ar părea 
fapte de poveşti. 

Ce ar fi făcut omul, cu slaba lui putere, socotită la '/, 
din aceia a unui cal, dacă nu sar fi priceput la nimic alt, 
decât să'şi intrebuințeze munca braţelor lui? Desigur, că a 
comandă, şi a munci cât sute de mii de cai, fără a te simţi 
câtuşi de puţin obosit, ar fi rămas şi astăzi numai in putinţa 
forțelor unui Ercule sau Atlas. Noroc că astăzi fiecare mu- 
ritor, dacă nu un Atlas, cel puţin un Samson poate uşor să 
devină, fără a-şi lăsa plete lungi, sau să se facă frate de 
cruce cu dracul, ci cerând ajutorul forţelor naturei, cu care 
trebuie să caute să se imprietenească ! Pe aceste forţe insă 
nu peste tot putem pune stăpânire la fel. In unele ţinuturi 
Sau găsit forțe naturale sub o formă uşor de intrebuinţat: 
cărbunii. In alte părți, căderile de apă au dat şi mai de mult, 
in mică parte, ajutorul lor omului, din ce in ce mai „setos 
după putere“. 

In goana lui după forță, omul a opus vântului mori, cu 
ajutorul cărora işi macină grâul, işi seacă bălțile din arătură, 
işi poate aduce apa sau electricitatea in casă: ca un setilă 
din poveşti a deschis gu:a largă căderilor de apă, trudin- 
du-se să nu piardă nici o picătură din apa ce curge, şi s'o 
intrebuințeze cu cât mai mult folos (sunt astăzi turbine ce 
dau până la 82%/, inapoi, din forța ce primesc), ba incă face 
căderi artificiale; işi munceşte mintea zi şi noapte să-şi facă 
şi norii prieteni şi să-i cedeze apa şi electricitatea lor, ori 
când el are nevoie; a găsit „platforma“ de impăcare şi cu 
valurile mărei, ca din vrăşmaşe cum îi erau, să-i dea şi ele 

cevă ajutor; până şi pe mândrul soare, din rege al cerului 
pământesc, vreă să-l coboare, imbrăcându-i baina albastră 
de focar al maşinilor, cărora el să le comande dela nasturii 
unei mașini de scris. Nu sa mărginit omul să caute aju- 
toare numai la suprafața pământului, ci a intrat şi in el scor- 
monindu-l ca un sobol in toate părţile, până ce a dat de 
izvoare de putere: fie solide, fie lichide, fie gazoase. Căr- 
bunii au format muşchii nenumăraţilor Erculi moderni, iar 
acum a inceput să curgă prin vinele lor petrol, ţiţei, metan 
sau alte gaze, in loc de sângele roşu ca al oamenilor, după 
cum ne spune mitologia, că zeii aveau. Afară de toate astea, 
cine nu ar vrea să poată imprumută lumina zilei, ca să o 
aibă in timpul nopţei? Ar fi «strânge bani albi pentru zile 
nerre». 

Aşă dar incă odată: să nu dispreţuim ajutoarele pe care 
natura ni le dă, la indeplinirea treburilor noastre. 


xY x 


Petrolul este forţă condensată. — Mă intrebaţi desigur, 
cum intrebuințează omul apa, aerul, norii, căldura şi lumina 
soarelui, cărbunii, petrolul, gazele, etc. ca forțe? Omul in 
viaţă are nevoie de materie (substanță) sub diferite forme. 
Ca să transforme substanţele de care se foloseşte, unele in 
altele, pentru nevoile ce are, îi trebue «energie» (putinţa de 
a munci), şi anume aceaslă energie îi trebue lui, sub trei 
forme: de lumina, de caldura şi de mişcare. Ştiinţa i-a 
arătat omului pe rând, şi mijloacele ca să capete din o formă 
de energie o altă formă, dar până acum omul tot nu a aflat 
secretul ca din o formă de energie, să aibă deodată sau nu, 
orice formă ar vreă el. Spre pildă, toată lumea ştie, că din 
caldura se poate face lumina; iată un caz foarte simplu: 

roşiți un fier in foc, şi veţi vedeă că luminează in o cameră 
intunecoasă. Asemenea şi din mişcare se poate face lumina, 
dar indirect, căci mai intâi se produce caldura ; un exemplu : 
sălbaticii şi acum aprind focul frecând intre ele două bucăţi 
de lemn uscate. Nu mai vorbesc de mijloacele moderne de 
transformare ale energiei, mai ales prin mijlocirea eneryiei 
electrice. Dar cum facem din lumină, căldură, sau din lu- 
mină, mişcare ? lată că aici trebuie să mai aşteptăm ştiinţa. 
După cum vedem dar, cel mai bun lucru, e să avem la in- 
demână eneryie calorică (căldură) sau energie cinetica (miş- 
care), căci din ele ştim să scoatem şi celelalte forme, dacă 
avem nevoie. 

Agenţii naturali de care am vorbit mai sus, şi la ajutorul 
cărora recurge omul, ne dă energia sub una din formele de 
mai sus, pe care apoi, cu fel de fel de aparate de tortură 
(mai ales a minței omului) ii dăm forma care vrem. 


*k* x 


Petrolul e un produs natural, care ne dă energia foarte 
uşor sub formă de energie calorică şi sub formă de energie 
luminoasă : ultima formă insă, după ce a trecut prin prima. 
Exemplu: când se ciocnesc două vagoane de petrol noaptea 
avem o iluminaţie 4 giorno, dar şi un pârjol, de nu se mai 
incearcă nimenea să stingă focul, ci numai să-l „localizeze“. 

Ca să ne putem dă seamă, cam cât lucru putem căpătă 
dela petrol, să ne alegem o unitale de masură care să ne 
deă putinţa să ştim catimile de lucru in orice imprejurare, 
adică oridecâteori lucrăm cu o forță oarecare. Cea mai 
bună unitate de măsură a lucrului pentru nevoile practice, 
s'a găsit că este kilogram-metrul, care e tocmai munca ce 
facem când luăm un kilogram şi il mutăm cu un metru 

mai sus decât locul unde el se află. Aceste lucruri fiind ştiute 
putem ințelege acum tabloul următor, care ne arată ce va să 
zică un kilogram de petrol: 

Omul lucrând fără maşină dă cel mult 345.000 kgrm. 


š E la pompă E ad „ 158400 , 
i: 5 roata puțului „ » „ 230400 , 
A » vâsle Se „ 181400 ,ẹ 
= trăgând la ham a S » 207.300 ,„ 


Calul liber poate dà 2.160.000 kgrm., deci aproximativ cât 6 
oameni lucrând liberi. Calul la ham poate dà 1.166.400 kgrm. 

1 Kgr. cărbuni de pamânt (huilă) de bună calitate, poate 
dà 3.400.000 kgrm. 

1 Kgr. metan (CII,! poate da 5.100.000 kgrm. 

1 hgr. petrol obişnuit poate da 4.250.000 kgrm. 

Din acest tablou rezultă rapoartele următoare intre can- 


tităţile de lucru ce putem avea: 
1 Kgr. petrol= 0,83 Kgr. metan = 1,25 Kgr. cărbuni=4 cai=20 oameni 


Când ne gândim că lucrul ce pot dă 20 oameni este in- 
chis in 0,8 litri, că costul acestei munci nu e decât câţivă 
bani (15 — 20 bani) — cât ne-ar costă dacă am pretinde la 
20 oameni să ne muncească până işi sleiesc toate forţele ?— 
că in fine, ori unde foarte uşor putem aveă acest lucru la 
dispoziţie ; nu vedem oare, că petrolul e un izvor de pu- 
tere, un ajutor nepreţuit la orice treabă, e cartuşul mic de 
dinamită care asvârle greutăţi uriaşe in aer? 


** x 


Cum poate petrolul să lucreze atât de mult ? — Am 
spus că petrolul ne dă lucrul sub forma de căldură. Această 
căldură o putem transformà prin un mijloc oarecare — unele 
le ştiţi desigur şi D-voastră — in mişcare, deci in lucru, căc: 

cine stă, nu lucrează. Acum, cum dă petrolul căldura ? Prin 
ardere. Ştiţi că orice ardere produce căldură. Ce este arderea ? 
In general, o ardere este combinaţia unui corp cu oxigenul !). 
Cum se combină atunci petrolul cu oxigenul ? Pentru a se 
ințelege, să dau câtevă lămuriri. In natură corpurile se c om- 
bină cu oxigenul — se oxigeneaza — in diferite moduri: 
unele se oxigenează fiind in stare solidă, de pildă fierul când 
rugineşte ; altele fiind in stare lichidă, cum sunt multe cor- 
puri, care se posomorăsc când dau de aer; altele, cum e şi 
petrolul, se oxigenează bine in stare de vapori. Dacă in timpul 
de oxigenare, dăm vaporilor de petrol destul oxigen, atunci 
căpătăm şi o căldură grozavă de 10.000 calorii. (Se zice că 
o căldură e mare cât o calorie, când ea este in stare să ridice 
temperatura cu un grad Celsius la 1 Kgr. de apă). Arderea 
unui corp in stare de vapori produce in general flacără. In 
vorbirea obișnuită se ințelege prin cuvântul ardere fenome- 
nele produse cu flacără, dar după cum vedeţi sunt şi arderi 
fără flacără. Coate arderile cu flacără se produc numai la 
corpurile, care prin incălzire, se transformă in gaze. Invăţatul 
Bunsen a arătat foarte bine ce este flacăra, şi cum se pro- 
duce arderea cu flacără. 

Cu aceste lămuriri, să revenim la petrol. Petrolul 
arde cu flacără pentrucă la inceput, fiind incălzit cam 
până pe la 80°, incepe să lase gaze — gazele uşoare 
ale petrolului. Aceste gaze se aprind imediat şi dau căl- 
dură: petrolul care a mai rămas lichid ia o parte din 
această căldură, se infierbântă mai mult, şi alte corpuri 


1) Am spus „în general“ pentrucă sunt şi arderi, unde combinaţiile 
corpurilor nu se fac cu oxigenul, ci cu alte gaze. In chimie avem multe 
exemple de corpuri, aşă zise rumburaule. 

mai greoaie ale petrolului devin gaze, şi ard la rândul 
lor. Creaba se repetă până ce tot petrolul arde, cu o con- 
diție insă: să se găsească pe lângă petrol oxigen destul, ca 
tot petrolul să se oxigeneze. Să nu trecem repede peste 
aceste invăţături, căci ele ne folosesc şi in practică. Anume, 
ne arată că nu trebuie să ţinem petrolul la locuri prea calde 
şi nici pe lângă depozitul de petrol să nu umblăm cu obiecte 
prea fierbinţi : lămpi aprinse, ţigări, fiare roşite, etc.; ne mai 
arată incă, ce trebuie să facem la caz de petrolul a luat foc 
şi vrem să-l stingem. Dacă ne gândim, vedem că două lu- 
cruri avem de făcut: ori răcim mult petrolul, ca să nu se 
mai poată transformă in gaze, şi pentru aceasta trebuie apă 
multă de tot, căci petrolul dă multă căldură, ori nu dăm 
sau luăm oxigenul din jurul petrolului. Dacă cantitatea de 
petrol e mică, lucrul acesta e ușor de făcut, asvârlind re- 
pede peste foc un ţol care să nu ardă prea uşor, de exemplu 
de lână, şi focul se inăbușește. La focuri mai mari se intre- 
buinţează aparate speciale, care se bazează pe aceleaş prin- 
cipii de mai sus, 

O să mă intrebaţi acum, ce gaze sunt acelea, care es 
din petrol, şi ard aşa de bine? Știinţificeşte această intrebare 
s'ar pune astfel: care e natura chimică a petrolului? Pe- 
trolul e o unire foarte incâlcită de o mulțime de corpuri, 
din care unele gaze, altele lichide, la temperatura obișnuită 
a camerei. Toate aceste corpuri insă, după cum am spus, 
pot deveni gaze — poate că de aci i se trage fără de rost 
petrolului, numele de gaz. — Aceste corpuri, care laolaltă 
formează petrolul, se înrudesc intre ele, căci toate fac parte 
din familia grozav de numeroasă a hidrocarburilor. Nu le 
mai zic pe nume la fiecare, căci sunt multe, şi de ce săvă 
mai incurc limba cu titlurile lor de nobleţe ? Unele din aceste 

bidrocarburi poartă o „coroană“ de forma Ca H, altele 
una de forma Ca Hans. Afară de aceste hidrocarbure 
care nu au oxigen in ele, petrolul mai conţine şi alte hidro- 
carbure care cuprind oxigen ; rar petroluri care să nu aibă 
şi de acestea, şi chiar azot. In general analizele petrolului 
dau cantitativ : 80|, hidrocarbure uşoare ; 10,6%], hidro- 
carbure grele ; 8%, hidrogen liber şi 1,4%], azot. 


(Va urma) 
CINCINAT I. SFINŢESCU 


Inginer 
Rue 


DELA NOI 


Două mari manifestări în legătură strânsă cu scopul revistei noa- 
stre s'au petrecut în toamna acestui an: Congresul Asociației române 
pentru înaintarea și răspândirea ştiinţelor, şi serbările jubilare ale uni- 
versităţii din Iaşi. 

1. Congresul Asociaţiei, care a avut loc la Târgovişte între 23 şi 


26 Septembrie a răspuns în totul scopului său. A strâns împreună pe 
„mulți din cei care se interesează de diferitele ramuri ale ştiinţei, la 


care s'au adăugat ştiinţele economice şi sociale, învățământul şi peda- 
gogia, arbeologia și cultul. A pus în mişcare intelectuală populația din 
localitate prin conferințele ţinute, prin cuvântările ocazionale, prin co- 
municările făcute în şedinţele Congresului, în fine prin expoziţia regio- 
nală organizată cu împrejurarea acestui congres. De altfel, la reușita 
congresului — căci a avut un succes deplin — au contribuit, direct 
sau indirect, toți factorii însemnați ai județului Dâmboviţa, adminis- 
trativi, intelectuali sau sociali. Ţin să menţționez în special cuvântările 
de bună primire şi de deschidere a expoziţiei ţinute de d-l prefect 
Buranga, precum şi conferința foarte interesantă a d-lui Bratescu- 
Voineşti, intitulată „Pe marginea cărţilor“. 

Congresul s'a deschis de fapt prin conferința d-lui inginer-şef I. 
Ionescu, preşedintele Asociaţiunii, cunoscutul şi mult prețuitul nostru 
colaborator „Despre importan(a economica a râului Ialomiţa“, care 
pe lângă forma frumoasă şi lucrurile interesante în general, prezintă 

un interes economic special pentru localnici. In aceiaşi zi — Vineri 23 
Septembrie — s'a deschis expoziția regională, foarte bogată în lucrări 
ale şcoalelor profesionale şi de țesătorie, ale şcoalelor de meserii şi 
de agricultură, ale serviciului tecnic, ale societății pentru îngrijirea mo- 
numentelor, şi ale tuturor persoanelor particulare, care au expus pro- 
dusele solului, fabricelor lor, precum şi animalele căpătate prin îngri- 
jirea lor. In ziua următoare — Sâmbătă 24 Septembrie — au avut loc 
comunicările speciale pe secțiuni, iar seara două conferinți, a d-lui 
Scrabu despre «Strat şi substrat economic», şi a Pr. Econ. D. Geor- 
gescu «Despre necredință și cauzele ei». Duminecă 25 Septembrie, pele- 
rinagiu la mânăstirea Viforâta și la mânăstirea Dealului şi după amiazi 
ședința de închidere a congresului. Cu această împrejurare şi în legă- 
tură cu conferința subsemnatului, d-l dr. Istrati, secretarul general al 
asociaţiei, a rostit o cuvântare foarte instructivă și inălțătoare despre 
autodidacții români şi despre legătura dintre ştiinţă şi credinţă. Luni 
26 Septembrie, excursiune până la Pietroşiţa, cu oprire la pulberăria 
Lăculeţe și la țesătoria dela Brănești. 

Congresul al VIil-lea va avea loc la Galați în toamna anului viitor. 

2. Serbările dela Iaşi au avut un alt caracter. Ele comemorau un 
trecut de 50 ani, de când a luat fiinţă învățământul nostru superior. 
Nu erà vorba prin urmare de comunicări ştiinţifice sau literare, ci eră 
vorba să se evoace un trecut în care s'au plămădit toate instituţiile 
noastre de astăzi, eră vorba să se compare punctul de plecare al uni- 
versităţii din laşi cu punctul unde se află acuma, pentru ca să se lă- 
murească şi mai bine drumul ce are să-l urmeze de aci înainte. 

Serbările au avut tot succesul. Incurajate prin prezenţa Curţii Re- 
gale, a reprezintanţilor universităţilor streine, ele au deşteptat interesul 
tuturor pentru învățământul nostru universitar. S'au ţinut cuvântări nu- 
meroase în care sa povestit trecutul, s'au rostit discursuri în care s'au 
făcut urări pentru viitor, dar mai presus de toate ţinem să însemnăm 
aici, cu respectul cuvenit, frumoasa, inălțătoarea şi plina de înțelepciune 
cuvântare a M. S. Regelui. În ea s'a prins cu măestrie şi cu adâncime 
de cugetare tot rostul serbărilor dela laşi. a.7 


DR 


www.dacoromanica.ro 


NOTIŢE 35 


NOTIŢE 


SPRE STIINTA.—Reproducerea acestor notițe este îngăduită numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede, luate 
deadreptul din revistele arătate, ci sunt prefaceri după articole cu mult mai întinse. 


Sterilizarea apei de băut cu clorură de var.— La mijloacele în- 
trebuințate azi pentru sterilizarea apei se mai adaogă acum încă unul, 
care este foarte simplu și ieftin. 

Americanii au început să întrebuințeze acest mijloc de sterilizare 
și ei au constatat că numai trei miligrame de clorură de var sunt de 
ajuns pentru un kilogram de apă. O câtime așa de mică de clorură, 
de var desvoltă puţin clor așa că nu mai e nevoie. să se mai gonească 
din apă după sterilizare clorura de var și nici gustul sau mirosul apei 
nu se face neplăcut prin această câtime așa de mică. Pe lângă aceasta 
nu e nevoie de instalaţie costisitoare și clorura de var e destul de 


ieftină. 
(Dr. T.  Promelheus-—21 Mai 1911) 


O lampă nouă cu argint viu, care dă lumină albă. — In şedinţa 
academiei de ştiinţe din Paris dela Ianuarie 1911 Urbain, Scol şi Feige 
au făcut o comunicare cu privire la o lampă nouă cu vapori de argint 
viu. Lumina dată de această lampă e foarte albă şi se aseamănă foarte 
mult cu lumina, care ne vine dela soare. Deosebirea între lampa cea 
nouă şi o lampau obisnuilu cu argint viu este că electrodul pozitiv se 
face din Wolfram în loc să se facă de fier, ca de obiceiu. Electrodul 
de Wolfram se poate aduce ușor la incandescenţă, iar cantitatea de 
Wolfrum care se depune la polul negativ este foarte mică. Faptul 
acesta are însemnătate foarte mare, în ce priveşte timpul cât durează 
lampa. Lampa cea nouă este şi un izvor puternic şi ieftin de raze ul- 
traviolete dacă se aşează întrun înveliș de quarţ. 

(Dr. 1. — Prometheus — an 22 Nr. 31) 


O casă turnată în tipar. — Am arătat întrun număr din Natura, 


că Edison vorbeşte în profeţiile lui despre case turnate în tipar. 
In Olanda Inginerul Harms a turnat în tipar o casă întreagă dintr'o- 

dată cu un amestec de ciment făcut de el şi cunoscut numai de el. 
Impetrirea casei s'a făcut în 9 ceasuri dela turnarea ei în tipar, iar 
acesta a fost desfăcut două zile mai pe urmă. 

Casa aceasta, ca și altele care s'ar face caldă, e solidă, curată, bi- 
gienică, eftină şi nu arde de loc. După unii, asemenea case ar aveâ 
neajunsul că find toate la fel ar face prea monoton un oraş sau o stradă 
numai cu case de acestea. S'a răspuns însă de pe acum că acest neajuns 
poate fi înlăturat lesne combinând tiparurile în toate felurile, și turnând 
astfel în ele grupe de case cu fel de fel de faţade, 

(La Nature, 17 lunie 19114) 


Cel mai mare ceas din lume. — In fabricile Gent die Leicester, 
(Anglia), se lucrează în timpul de față la un ceas care va fi şi mai 
mare decât acela dela palatul Westminster, ţinut până azi drept cel 
mai uriaș ceas din lume. Acest ceas va fi aşezat deasupra Caselor pe 
care le ridică o Societate de Asigurare din Live»pol, la o înălțime de 
12 metri de asupra străzii. 

Fiecare din cele 4 cadrane are ceva mai mult de 8 metri în diametru, 
acul minutelor e lung de 4 metri 53, și are lățimea cea mai mare, de 
O metri 944. Cele 8 ace sunt făcute în tablă de aramă, întărite pe 
margini cu oţel de tunuri, putând astfel să nu se rupă nici la vânturile 
cele mai tari. Semnele care arată ceasurile sunt lungi de 1 metru și 
late de O metri 45. Fiecare cadran, fără acele arătătoare, cântărește 3 
mii J00 kilograme. Cu toată mărimea lui uriașă, ceasul din Liverpol 
va merge tot așa de exact ca și un Cronometru. Cadranele vor fi lu- 
minate cu electricitate, lămpile se vor aprinde și se vor stinge în mod au- 
tomatic cu ajutorul unui mecanism anumit. Acest mecanism ţine seamă 
de mărirea și scurtarea zilelor după sezon; precizia lui e așa de mare 
încât chiar dupu 30 de ani, nepotrivirea va fi numai de 10 minute. 
Pânăla așezarea acestui uriaș în turnul anumit constructorii lui au săr- 
bătorit isprăvitul cadranelor intrun mod cu totul original. Ei au dat 
un prânz, la care 50 de mosafiri s'au aşezat în jurul unei mese rotunde 
care era tocmai unul din Cadranele acestui ceas uriaș, cel mai mare 


de pe cele două emistere al pământului. 
(La Nuture, 13 Mui 1911) 


LE 

Chiar de la început — ca să nu-mi ia altul înainte — 
trebue să recunosc că e o mare semeţie din parte-mi de 
a ţine o conferință în sânul societăţii oamenilor de ştiinţă. 
Ce ar putea ei învăță de la mine? Prea puţin. Eu nu 
sunt un om de ştiinţă. Nu m'am îndeletnicit cu ştiinţa decât 
în mod sporadic, — şi atunci nu direct prin cercetări, prin 
explorări, prin experienţe, — ci numai luând când şi când 
cunoștință de rodul muncei altora prin cetire. 

Mi-am zis însă, că poate le-ar părea interesant, să afle 
ce visează un diletant pe marginea cărţilor de ştiinţă, — ce 
cugetă el despre știință și despre societatea înfiinţată în 
scopul propășirei ei în ţara sa. 

Și pentru a vedea desluşit ce poate fi știința şi urmărirea 
ei, e bine să o privim din punctul de vedere pe care ni-l 
oferă ultima teorie generală pentru explicarea lucrurilor, trasă 
din coordonarea materialului ştiinţific adunat până acum. 
Această teorie e teoria evoluţiei, teoria că totul se găseşte 
într'o continuă prefacere; că materia din care sunt alcătuite 
toate câte le percepem cu simţurile noastre na fost de la 
început așă cum ni se arată astăzi; că la început ea pare 
a fi fost omogenă şi că, în decursul a milioane şi miliarde 
de ani, sau produs în sânul ei diferenţierile din care au re- 
zultat corpurile simple ce cunoaştem în chimie; că apoi acele 
corpuri combinându-se între ele au produs corpurile compuse: 
acizi, săruri, cristale; că viața nu a existat de la început 


1) Cuvântare ținută la congresul Asociaţiei Române pentru înaintarea 
şi răspândirea ştiinţelor în seara de 23 Septemvrie a. c. 

pe pământul nostru, ci că ea s'a ivit la un moment ce nu 
se poate preciza; că diferitele feluri de viețuitoare de pe 
Pământ n'au făcut obiectul unei creațiuni speciale, ci că 
imensa diversitate de vietăți azi existente (care e continuarea 
aceluiaşi proces de trecere de la omogen la eterogen) e 
provenită din diversele condițiuni în care au trebuit să trăiască 
viețuitoarele şi la care au fost constrânse să se adapteze 
pentru a viețui. 

Dovezile ce se aduc pentru sprijinirea acestei teorii — 
cel puțin în ceeace priveşte evoluția biologică — sunt atât 
de puternice, în cât ea se impune minței. 

Pe de-o parte studiul anatomiei şi fiziologiei comparate 
dovedește, între diferitele specii, analogii şi asemănări atât 
de mari, încât ele nu pot fi rezultatul bazardului şi nu se 
pot explică decât printr'o înrudire efectivă. 

La această dovadă se adaogă aceea trasă din studiul pa- 
leontologiei, care stabilește că fiecare epocă geologică și-a 
avut flora şi fauna ei și că pe măsură ce ne ridicăm spre 
terenuri mai recente găsim urme de vieţuitoare mai sus cla- 
sificate pe scara biologică, şi cu cât ne scoborim în straturi 
mai vechi dăm de urmele unor vieţuitoare dispărute, care 
au fost reprezentanţii de tranziţie, între fauna de odinioară 
şi cea de azi. 

In sfârșit studiul embriologiei vine să întărească mai 
mult teoria transformismului și a evoluţiei, statornicind că 
desvoltarea fătului unui animal e o recapitulare prescurtată 
a istoriei tutulor strămoșilor săi. 

Negreşit în stadiul actual al științei nu s'au găsit încă 
toate verigele lanțului vieţei, toate formele intermediare cu 
care să se reconstitue arborul genealogic al vieţei. Nu e mai 
puţin adevărat că dovezile până acum aduse şi rezultatele 


»ww.dacoromanica.ro 


PE MARGINEA CĂRȚII.OR 39 


obţinute prin selecțiunea artificială practicată de om, selec- 
ţiune prin care sa ajuns a se crea varietăţi atât de deosebite 
între ele, încât abea îţi vine să crezi că se trag dintr'o origină 
comună, — nu e mai puţin adevărat zic, că aceste dovezi, 
lasă prea puţin loc îndoelei asupra adevărului teoriei trans- 
formismului şi a evoluţiei. 

Negreşit iarăşi până astăzi ştiinţa, deşi a aflat prin analiză 
din ce e alcătuită o vieţuitoare, nu poate încă să creeze 
o fiinţă cât de inferioară, nici nu poate preciza cum şi când 
au apărut pe pământ primele vietăți. 

Ea ştie deocamdată că primele forme de viaţă, ce pare 
a fi realizat natura, au fost cristalele, — de oarece cristalele 
au unele atribute ale vieţuitoarelor, anume: o formă definită, 
datorită nu întâmplărei, ci unei legi de formare a lor, — pro- 
prietatea de a-și regenera forma ştirbită şi de a creşte păs- 
trându-și forma prin adăogare de substanţă; şi în sfârşit 
parcă şi un început de putere de reproducere, de vreme ce 
introducerea unei părți de cristal întro masă cristalizabilă 
ajută sau determină cristalizarea ei. 

Mult mai târziu unele corpuri, combinându-se intre ele, 
în condiţii ce nu se ştiu încă, au dat naştere primelor vie- 
tăți. Cum vor fi fost, e încă o taină. Probabil cantităţi de 
materie de o formă definită, fără a mai fi exact geometrică, 
având tendința ca şi cristalele de a-şi păstra individualitatea 
odată căpătată, — dar care acum în loc de a opune agen- 
ților externi o rezistenţă pasivă, sprijinită numai pe puterea 
de coeziune moleculară,— prin operaţiunile chimice ce se pe- 
treceau în ele au devenit active, putând creşte, şi nu ca 
cristalele prin adăogare de aceiaşi substanţă la periferie, ci 
prin inbibare şi asimilare de corpuri străine; având şi însu- 
şirea de a se reproduce, în cea mai primitivă formă a ei, 

anume prin ruperea unei părticele a individului, spre a da 
naştere unui alt individ înzestrat cu aceleași însuşiri. 

Aşă par a fi fost primele vieţuitoare. 

Ele se înmulţesc. Intâmplarea le duce în locuri deose- 
bite. Diversitatea mediilor în care ajung, diversitatea înrâu- 
ririlor externe împotriva cărora trebue să lupte pentru păs- 
trarea individualităţei lor, incalculabilul număr de perturbări 
ale mediului, sunt pricinile diferenţierei, care a produs nu- 
mărul imens de specii şi de varietăţi, ce alcătuesc flora și 
fauna pământului. 

lar acelora care, privind două inele extreme ale lanţului 
vieţei, nu pot crede că omul se trage dintr'o simplă «mo- 
neră», știința le răspunde: Pentru ce n'ai fi crezut că în mi- 
liarde de ani, prin adaptări succesive, prin căpătări şi trans- 
miteri ale unui imens număr de caractere, o moneră a pu- 
lut deveni om, — când numai nouă luni de viaţă intrauterină 
ajung unui ou, ce nu se poate deosebi de al oricărei alte 
viețuitoare, ca să se prefacă întrun om? 


xă x 


Dar la lumina acestei teorii, dacă privim viaţa desfăşu- 
rată până acum pe pământul nostru, constatăm două lucruri. 
Intâiu, îmbrățișând cu privirea intregul arbore al vieţei, ve- 
dem o imensitate de forme de vieţuitoare, provenită din in- 
calculabilul număr de împrejurări prin care au trecut, de în- 
râuriri la care au fost supuse, de condiţii la care au trebuit 
să se adapteze. Din acest punct de vedere viața fiecărei fiinţe 
de pe orice treaptă a evoluţiei, ne apare ca o luptă, activă 
de ambele părți, între o putere lăuntrică individului și agenţi 
externi lui, pentru menţinerea unui echilibru instabil. Atâta 
vreme cât puterea lăuntrică birue acţiunea distrugătoare a 
agenţilor externi, atâta vreme individul trăește, creşte, sere- 

produce ; îndată ce ecbilibrul se strică prin înfrângerea pu- 
terei lăuntrice, încetează de a mai trăi. 

Aceasta ar fi definiția vieţei individuale, ce se potriveşte 
oricărei vietăţi, fie ea amibă, peşte, pasăre, om. 

"Dacă însă privim viaţa de-alungul trunchiului arborelui 
ei, dacă ținem seamă de ordinea în care vieţuitoarele s'au 
succedat, de la monera primitivă până la om, atunci vedem 
că evoluţia vieţei a parcurs un drum, din care toate pertur- 
bările cosmice, toate cataclismele, toată absurditatea bazar- 
dului n'au putut s'o abată. 

In adevăr partea cea mai interesantă şi mai vrednică de 
minunare a evoluţiei nu constă în imensa diversificare a vie- 
tăţilor, ci în aceea că în drumul ce duce dela amibă la om, 
urmaşii primelor vietăţi, în care nu se petreceau decât reac- 
țiuni chimice, încep să capete simţire şi simţuri, că aceste 
simțuri se perfecționează necontenit din generaţie în genera- 
ție, — că îndărătul lor se formează memoria, în care se adună 
impresiile căpătate de simţuri, — peste simţire şi memorie 
se iveşte conştiinţa şi raţiunea, care coordonează impresiile, 
care controlează simţurile supuse la iluzii, — şi care mai 
târziu va descoperi microscop, telescop, telefon, microfon, 
atâtea mijloace de prelungirea simţurilor. 

Negreşit nu toate fiinţele, care alcătuesc flora şi fauna 
pământului, au parcurs acelaş drum. Unele au rămas staţio- 
nare, altele au evoluat numai în parte; pe alocurea evoluţia 
a mers în sens regresiv, cum s'a întâmplat de pildă cu vie- 
țuitoarele care compun fauna cavernelor. Dar precum con- 
statăm că un fluviu curge către mare, cu toate că apa lui 
pe alocurea se filtrează în pământ, ici rămâne stătătoare, 
dincolo se'ntoarce înapoi; tot aşă constatăm că în mijlocul 
curentului vieţei, dealungul lanţului vieţei, care duce dela prima 

viețuitoare la om, deosebirea dela inel la inel a fost un spor 
necontenit al puterei de cunoaştere, prin căpătare de simţuri 
din ce în ce mai bune, prin căpătare de conştiinţă şi în sfârşit 
de rațiune. 

La oricare moment al evoluţiei vieţei am privi vieţuitoa- 
rele, puterea lor lăuntrică birue puterea agenţilor externi. 
Instinctul e o lampă care luminează îndeajuns calea pe care 
trebue să meargă o fiinţă, pentru propăşirea ei şi a speţei. 
Dovadă sunt atâtea specii care au variat prea puțin decum 
erau în epoci geologice îndepărtate. Şi totuşi la fiecare mo- 
ment al evoluţiei natura pare nesatisfăcută de forma de viaţă 
pe care a realizat-o, şi pe aleea principală a vieţei, care 
duce dela întâia viețuitoare la om, ceea ce diferenţiază noua 
formă de viaţă pe care o produce de cea precedentă, e un 
spor de simţire şi de putere de cunoaştere. 

Cum, din lupta dintre puterea lăuntrică a primelor vie- 
țuitoare, care eră redusă la simple operaţiuni chimice şi dintre 
puterea agenţilor externi, s'a născut în ele sensibilitatea ; cum 
au căpătat urmaşii lor pipăit, gust, văz, miros, auz şi organe 
speciale pentru fiecare simţ, sunt taine pe care ştiinţa nu le-a 
putut încă pătrunde. 

Desigur îmboldul lăuntric şi dureros al foamei în locu- 
rile unde hrana va fi ajuns mai rară şi nevoia de a o căută 
pentru astâmpărarea acelei suferinţi, trebue să fi ascuţit sim- 
țurile ; iar jocul selecţiunei naturale trebue să fi făcut ca în 
acele locuri să supravieţuiască numai fiinţele inzestrate cu 
simţuri mai bune. 

Tot aşă, când animalele, dela înmulţirea prin sciziparitate 
şi trecând prin ermafroditism, au ajuns la bisexualitate, ne- 
voia căutărei unui semen, acum nu spre a-l mâncă pentru 
potolirea unei dureri, — ci pentru ca din atingerea cu dânsul 

să simtă o plăcere, trebue să fi fost un factor de perfecțio- 
nare a simțurilor. 
* ui * 

Un alt factor de progres pare afi fost dragostea de urmaş 
şi târzia lui de sine stare, cu atât maitârzie, cu cât animalul 
e mai sus pe scara zoologică. 

In adevăr, la cele d'intâi vieţuitoare nici o preocupare de 
soarta progeniturei. Intâmplarea duce sămânţa plantelor în- 
trun loc prielnic sau neprielnic desvoltărei ei. 

La animalele inferioare se vede preocuparea căutărei unui 
loc prielnic desvoltărei oului. Şi căutarea acestui mediu prielnic 
se îndeplinește la unele vietăţi în condițiuni, care sunt ade- 
vărate minuni. O aşå minune e bunioară depunerea oului 
unor insecte pe trupul alteia, paralizată mai întâi printr'o 
înţepătură extrem de meşteşugită, drept în ganglionul care 
cârmueşte mișcările şi transformată astfel într'o conservă in- 
alterabilă, care va constitui brana larvei. Dar acea larvă sin- 
gură se desvoltă, singură ştie să se hrănească, fără a mai 
aveă nevoe de îngrijirea părinţilor. Cu cât însă o fiinţă e mai 
sus pe scara zoologică, cu atât progenitura ei e mai târziu 
de sine stătătoare, cu atât are un mai îndelungat timp nevoe 
de îngrijirea părinţilor. Ce s'ar face puiul mamiferelor fără 
ugerul mamei lor? In sfârşit urmaşul omului e cel mai slab, 
cel mai târziu de sine stătător. 

Această necontenit întârziată de sine starea urmașului şi 
dragostea părinţilor pentru dânsul au impus vieţuitoarelor o 
preocupare în afară de satisfacerea unor nevoi imediate, în 
afară de prosperitatea lor individuală, o preocupare dezinte- 
resată, o lepădare de sine, care cu vremea, ajutată şi de alți 
factori, va deveni lepădarea de sine a învățatului care-și pri- 
mejdueşte viața pentru aflarea adevărului. 

Cercetarea tutulor factorilor care au contribuit la înfăp- : 
tuirea acestui spor al puterei de cunoaştere a vieţuitoarelor 
ar fi obiectul unui studiu extrem de interesant. De o cam- 
dată constatăm că încetul cu încetul, peste cele două mari 
apetituri ale vieţuitoarelor, de a mânca şi de a se repro- 
duce, se iveşte în ele apetitul de a şti, de a cunoaşte mai 
mult şi decât se poate află numai prin simţuri. 

Din acest punct de vedere considerată viaţa, ea ne 
apare ca manifestarea unei năzuinţi a naturei de a se 
cunoaşte pe sine însăşi. Căci precum spuneam, toate per- 
turbările, toate cataclismele, toată absurditatea hazardului n'au 
putut să împiedice ca peste instinct care eră o călăuză des- 
tul de sigură pentru propăşirea individului şi a speţei, să 
se ivească rațiunea; n'a putut împiedica înfăptuirea acestui 
necontenit spor al puterei de cunoaştere, de la râma care 
abea poate percepe variaţiuni de temperatură, până la omul 
care măsoară distanța dintre stele, cercetează la spectroscop 
din ce sunt alcătuite şi se frământă să înțeleagă marea taină 
a existenţei lumii şi a cauzei ei. 

Făurirea unei oglinzi în care natura să se oglindească 
din ce în ce mai mult, din ce în ce mai bine pare sensul 
evoluției vieței; gnoti se avton, parcă ar fi scopul pe care-l 
urmăreşte. Urmărirea lui reese din treptata perfecţionare a 
vieţuitoarelor de la cea dîntâiu până la om; totul pare în- 
tocmit pentru împlinirea lui, toate întâmplările de seamă au 
concurat și concurează pentru înfăptuirea unui spor de cu- 
noaștere, ori pentru înlăturarea piedicilor care stânjenesc îm- 
plinirea lui. 

Ce limpede răsare rostul ivirei religiilor, al răspândirei 
lor şi apoi al reformărei şi decăderei lor. 

După o lungă perioadă de viață pur animalică, încet — 

încet s'a născut în oameni puterea de a cugeta asupra lu- 
crurilor externe lor şi asupra lor înșile. Priveliștea uriașelor 
puteri ale naturei, priveliştea durerilor fizice, a bătrâneţei și 
a morței a născut în ei sentimentul unei mari taine și nã- 
zuința de a o pătrunde. Acei dintre oamenii din acele vre- 
muri, în care darul de a cugeta va fi fost mai puternic, au 
fost întemeetori de religii. Şi ce conţin toate religiile? Pe 
de-o parte un sistem de explicare a lumei, ca o brană pen- ` 
tru potolirea foamei de a şti, ce se născuse în oameni, — 
pe de altă parte norme de viaţă, care tindeau la înfrânge- 
rea pornirilor animalice ale omului, la desrobirea lui de bes- 
tialitate, la desrobirea minţei lui de preocuparea satisfacerei 
poftelor lui imediate, spre a putea ajunge la o mai mare 
putere de cunoaștere. Acesta a fost rostul intemeerii şi răs- 
pândirii religiilor, — acesta e rostul dăinuirei lor şi astăzi. 
lar atunci şi acolo, unde natura își va fi îndeplinit mă- 
car în parte scopul, — când pentru menţinerea drepturilor 
câştigate ale reprezentanţilor ei, religia devine o stânjenire 
a progresului minţei, puterea ei descreşte, ea se reformează, 
începe să moară, ca un mijloc care a devenit de prisos. 

Acelaş rol l'au jucat şi-l joacă încă artele, fie direct, prin 
biciuirea tutulor formelor de egoism sau de înapoere, fie 
indirect prin ridicarea sufletească pe care o produce contem- 
plarea frumosului. 

* * * 

Drumul croit de natură spre o cunoaştere de sine din ce 
în ce mai desăvârşită, ea şi-l urmează acum în mod con- 
ştient prin noi oamenii. Conştiința şi rațiunea noastră au de- 
venit factori puternici ai evoluţiei ce se va urma. Omenirea, 
sau cel puţin înaintaşii ei, îndrumătorii ei, au înţeles că nu- 
mai continuarea acestui drum către o mai deplină cunoaștere a 

lucrurilor, asigură omului atingerea fericirei la care aspiră. 
In adevăr, multă vreme soarta vieţuitoarelor a depins de 
adaptabilitatea lor la mediul în care trăiau. Azi încă repre- 
zentanţii formelor inferioare de viaţă nu pot trăi decât cu 
această condiţie. Pe măsură ce mintea s'a format, pe măsură 
ce puterea de cunoaştere a sporit, vieţuitoarele au căpătat 
putinţa de a stăpâni mediul, de a-l preface mai apt desvol- 
tărei lor. Dacă diversificarea speciilor apare ca o izbândă a 
agenţilor externi fiinţelor asupra puterei lor lăuntrice, necon- 
tenita perfecţionare a vieţuitoarelor apare ca o izbândă a pu- 
terei lor lăuntrice asupra mediului, ca împlinirea năzuinţei 
de a-l cunoaşte din ce în ce mai bine, spre a-l domina. Şi 
dacă adaptabilitatea a fost şi este încă o condiţiune de pros- 
peritate individuală, inadaptabilitatea, provenită dintr'un spor 
de simţire sau de rațiune, pare a fi condiţia progresului. In- 
adaptabili au fost întemeetorii de religii care au luptat pentru 
prefacerea sufletului semenilor în mijlocul cărora trăiau, şi 
care au preferat răstignirea unei adaptări mult mai comode ; 
inadaptabil este artistul care, revoltat de încetinimea prefa- 
cerei spre mai bine, biciueşte moravurile, ori își clădeşte 
o lume de visuri, ce-i convine mai mult decât lumea ae- 
vea ; inadaptabili mucenicii ştiinţei, pe care perspectivile su- 
pliciului nu-i poate împiedica de a zice: «e pur și muove»? sau 
care mulțumindu-se cu o viață modestă, lipsită de toate ferici- 
rile de care alţi se îmbuibă, fac ca ştiinţa să înainteze cu un pas 
Da, numai continuarea pe drumul croit de desfăşurarea 
lucrurilor spre un spor necontenit al puterei de cunoaştere 
dă omului puterea de a stăpâni mediul, de a-l preface, spin- 
tecând munţii cu tuneluri, schimbând albia apelor, abătând 
trăsnetul din cale, îmblânzind şi punând în frâu spre folosul 
lui formidabile puteri ce-l înconjoară. 

Cum ziceam, înaintaşii, îndrumătorii omenirei se silesc a 
duce lucrurile în mod conștient spre înfăptuirea scopului ce 
se arată din evoluţia de până acum. 

Inmulţirea numărului acelora care-şi consacră viaţa stu- 
diilor ştiinţifice, înmulţirea şcolilor, întocmirea unui program 
de învățământ din ce în ce mai raţional, silințele de a îm- 
părtăşi ştiinţa câtor mai mulţi prin vulgarizarea ei, reprezintă 
partea conştientă de continuare pe drumul sporului de cu- 
noaştere. Dar şi în afară de această îndrumare conştientă, 
îndărătul tutulor frământărilor, îndărătul setei de libertate şi 
de dreptate, îndărătul revendicărilor sociale şi al continuului 
triumf al ideilor democratice, îndărătul necontenitei dărâmări 
a drepturilor câştigate, se întrevede parcă năzuinţa naturei 
de a ajunge la producerea unui spor de cunoaștere, prin 
trezirea şi conlucrarea cât mai multor minţi, până acum prea 
încătuşate numai de grija pâinei de toate zilele. Și parcă 
încă iinperțectă, e un vis medicatrix naturae, care-l readuce 
pe drumul cel adevărat. 

lată un om, care citeşte întro gazetă că o academie 
acordă un premiu pentru cel mai bun studiu asupra cestiunei 
dacă artele şi ştiinţele au făcut pe om să progreseze sau să 
regreseze. Prima lui pornire e să pledeze pentru progres. 
Dar prietenul său Diderol, îi spune că acest răspuns ar fi 
banal şi contrariul mult mai interesant. Şi iată pe Rousseau 
susținând că arta şi știința au pervertit omenirea. E un 
scriitor de mare talent. In mâna lui condeiul e o armă for- 
midabilă. Memoriul prezentat academiei stârneşte polemici. 
Voltaire îl zeflemiseşte. Sufletul încercat de multe umiliri al 
lui Rousseau nu poate răbdă aceste zeflemele, şi-l împinge 
să susţie până la sfârşit paradoxul în care se angajase. lată-l 

dar propovăduind cu marele său talent părăsirea drumului 
ştiinţei, reîntoarcerea la natură, la viața primitivă. Nu e o 
minune ca tocmai acest om să devie unul din cei mai pu- 
ternici factori ai revoluţiunei franceze, revoluție care a răs- 
turnat o întocmire socială care stinjeneă progresul, care stin- 
jeneă trezirea şi desrobirea multor minţi? 

Și iată mai de mult un om, care fără pregătire științifică, 
dar cu prisosul de simţire cu care sunt înzestrați cei chemaţi; 
să ajute prefacerea și înaintarea lucrurilor, simțind că alcă- 
tuirea socială în care trăește, alcătuire înglotată în ritualismu| 
unei teocraţii primitive şi în cel mai josnic materialism, îi 
duce neamul la pieire, — protestează în potriva acestei al- 
cătuiri prin parabole, prin propovăduiri adresate celor mai 
u miliți, singurii care vor să-i dea ascultare. 

Puternicilor zilelor în care trăiă le strigă: «la ce-ţi vor 
folosi ţie toate bunurile lumești de-ţi vei pierde sufletul ?» ; 
dar puternicii râd şi în ziua când profetul devine militant şi, 
părăsind calea propovăduirilor, pune mâna pe bici pentru a 
goni zarații din templu, în ziua când se văd primejduiţi în 
drepturile câştigate, ce le asigură întocmirea socială, îl prind, 
îl umilesc, îl schinguesc, îl răstignesc pe cruce. 

Dar propovăduirile şi parabolele lui erau o rechemare 
spre drumul firesc al desfăşurării lucrurilor, spre desrobirea 
sufletului, a minţii; — şi nu va trece mult şi doctrina lui pro- 
povăduită de nişte umiliți pescari va face să cadă împără- 
țiile, va pricinui desrobirea sclavilor, iar suferinţele întemee- 
torului ei, şi compătimirea ce va inspiră soarta lui, vor da 
aripi doctrinei lui, ca s'o ajute să sboare în toate părţile. 

Şi iată acum un om care toată viața a dus o goană 
nebună după avere. Aurul a gâlgâit din toate părţile în casele 
lui de bani. Prisosul lui e făcut din lipsa multora. Acum spre 

sfârșitul vieţei, bolnav, sdruncinat de constatarea că stăpâ- 
nirea unei averi incalculabile nu-i poate da toată fericirea 
la care se aşteptă și frământat de gândul pieirei de veci ce-l 
aşteaptă, iată-l că se întâlnește cu un om, care a dus o viață 
modestă, cheltuită în cercetări ştiinţifice. E cu zece ani mai 
bătrân decât dânsul, a fost lipsit de mai toate fericirile de 
care el, bogatul, s'a îmbuibat, şi totuşi e mult mai sănătos 
și de-o seninătate... seninătatea omului care şi-a legat in- 
teresele sale de interesele posterităţii. Pi 

Şi iată că acum bogatul, — dându-şi seama că posteritatea 
nu slăvește şi deci nu salvează de pieire pe cei ce în timpul 
vieţei au căutat să stoarcă dintr'însa toată fericirea pe care 
puteă să le-o procure, ci pe cei ce au muncit pentru propă- 
şirea adevărului şi binelui, — dărueşte cea mai mare parte 
a averei sale pentru întemeierea unei instituţii culturale, care 
va ajută înfăptuirea sporului de cunoaştere. 

Da, parcă îndărătul rătăcirilor în care poate fi dus omul 
de raţiunea lui încă neperțectă e un principiu vindecător care 
readuce lucrurile pe drumul cel adevărat. 

Aşa dar satisfacerea apetitului de a ști, de a cunoaşte 
din ce în ce mai bine lumea pe care trăim, apare ca împli- 
nirea unei năzuinţi care depășește voința omului; și dacă 
evoluţia e în curs de continuare, atunci urmașul omului, su- 
pra-omul, nu trebue căutat într'o fiinţă în care toate pa- 
timile, toate pornirile vor avea joc liber, nestânjenit de ni- 
mic şi de nimeni, ci într'o ființă înzestrată cu un spor de 
putere de cunoaștere. Așă va fi supra-omul. Căci, dacă, pen- 
tru justificarea tutulor nedreptăţilor care asigură unora o pros- 
peritate materială nemeritată, se dă drept o lege a vieţei şi 
ca o normă de conduită omenească lupta pentru existență 
observată la animale,—ca și când progresul de la animale 

la om mar fi constat în îndulcirea acestei lupte — îndărătul 
acestei rătăciri, năzuinţa naturii spre deplina cunoaștere de 
sine, prin conlucrarea cât mai multor minţi, lucrează în fie- 
care zi la o preschimbare de valori în sufletele oamenilor. 
Nu sunt nici două sute de ani decând un om de știință nu 
putea spune adevărul ce cugeta, decât dacă se asigură de 
scutul protecției unui puternic al zilei; de când o censură 
riguroasă nu permitea decât răspândirea adevărurilor care 
nu  primejduiau alcătuirea socială în ființă. Azi, în ţările 
care reprezintă înaintașii omenirei, omul de știință nu numai 
că se bucură de o desăvârşită imunitate, dar omenirea 
începe să devie atât de conștientă de adevăratele ei in- 
terese, încât un atac îndreptat împotriva unui om de știință 
de o reputaţie universală, ar stârni mult mai multă indig- 
nare decât atacul îndreptat împotriva unui Suveran. 

La lumina acestor consideraţiuni puteţi vedea și ce gân- 
dește un diletant despre societatea înființată pentru propăși- 
rea Științelor în țara lui. 

Dacă mergerea spre înfăptuirea unui spor de cunoaștere 
pare ca o lege a naturii, dacă apetitul de a şti şi căutarea 
satisfacerei lui apare -ca cel mai înalt mod de manifestare 
a vieției— dacă numai continuarea pe acest drum e firească 
şi înțeleaptă și bună — năzuinţa propăşirei ştiinţei într'o ţară 
e cea mai înaltă patriotică năzuinţă. 

A! dacă prin mânuirea unei baghete magice am putea 
să facem să nu mai existe un singur analfabet în ţara 
noastră şi dacă de o dată din mijlocul nostru ar răsări un 
mănunchi de oameni de artă şi de ştiinţă de o reputație 
mondială, prestigiul ce ar căpăta ţara noastră ar fi o pavăză 
mai sigură, decât sporirea bugetului ministerului de război. 
Căci cum spunea azi atât de frumos și de drept ilustrul se- 

cretar al Asociaţiunei dumneavoastră, față cu continua pre- 
facere de valori, care, în pas cu direcţia de până acum a 
evoluției tinde a spori mereu preporderanţa valorilor morale, 
un neam nu-și poate sprijini mai bine şi mai sigur dreptul 
la o viață proprie, decât pe contribuţia ce o aduce la pro- 
gresul omenirei. Şi fiecărui neam ca şi fie cărui om i se 
potrivesc cuvintele: «la ce-ţi vor folosi toate bunurile de-ţi 
vei pierde sufletul»; iar nemurirea unui neam n'o asi- 
gură marca prosperitate materială la care poate ajunge— 
ci o cultură mare, care devenind patrimoniul coniun al ome- 
nirii, interesează pe întreaga omenire la păstrarea vieţei lui. 
Târgoviște. IOAN AL. BRATESCU VOINEȘTI 


Hi- 


CUM PUTEM CÂNTĂRI 
O MILIONIME DE MILIGRAM 


Cum putem, vorba vine. Nici eu, nici Dumneata, iubite 
cititor, nu putem cântări o milionime de miligram. Şi să nu 
ne supărăm; ca noi sunt mulţi. Nu e dat oricui, spune 
Sir William Ramsay, să vadă ce nu e de văzut, să atingă 
ce nu e de atins şi să cântărească ce nu e de cântărit. Cine 
e Ramsay judecă singur din ceea ce a făcut. El e profesor 
de Chimie la Universitatea din Londra, e laureat cu premiul 
Nobel, e învățatul de geniu de valoarea unui Sir Humphry 
Davy, unui Faraday, unui Sir William Crookes, toţi învăţaţi 
vestiți care au ilustrat ştiinţa engleză. Sir William Ramsay 
a deslegat probleme grele de chimie şi chimie fizică, a des- 
coperit corpuri simple nouă şi în timpul din urmă a pătruns 
cât mai mult în tainele radiului şi ale radioactivităţii. De o sută 
de ani, de la Lavoisier, chimiştii cei mai mari analizau 

mereu aerul şi găsiau intrânsul tot numai oxigenul și azotul 
pe care le găsise intâia oară marele geniu, căruia marea re- 
voluţie i-a tăiat capul, faptă despre care Lagrange a spus 
“le-a fost destul o clipă ca să doboare un cap ca al lui, iar 
lumii nu îi va fi de ajuns un veac să mai aibă altul la fel». 

Sir William Ramsay a găsit, că aerul nu cuprinde numai 
oxigen și azot şi a dovedit, că în el se ascundeau încă patru 
elemente, Neon, Argon, Cripton şi Xenon. Tot el a mai 
găsit în unele minerale, în unele ape şi în aer un corp pe 
care Sir Norman Lockyer, in 1868 il găsise, sau mai bine 
zis îl bănuise, întâia oară în soare şi pe care din această 
cauză îl numise heliu, după numele soarelui în grecește 
helios. Sir William Ramsay este şi un profesor distins, cu- 
noscător adânc al meşteşugului greu, pe care cred că-l stă- 
pânesc atâția, de a învăţa pe alţii. El a scris un studiu, pe care 
marele învățat german |V. Ustovald, un all laureat cu pre- 
miul Nobel, l-a tradus în nemţeşte şi pe care eu după 
această traducere l-am publicat sub numele Educaţia chi- 
miştilor în revista editată pe vremuri de D-l C. Dimi- 
trescu-laşi, Revista de Filosofie şi Pedagogie, anul I, Fascicula 
II şi III, pg. 150. 

In acest studiu de cea mai mare valoare didactică, Sir 
William Ramsay stărueşte asupra tuturor împrejurărilor 
care formează pe chimistul bun, se ridică contra examenelor 
istovitoare, contra îndopărei studentului cu cursuri prea multe 
şi desfășură un plan întreg pentru educația chimişti or. Ideile 
sublime ale marelui profesor îmi sunt cu atât mai scumpe 
cu cât se găseşte a noi, că e bine să se organizeze astfel 
învățământul chimiei la Universitate în cât viitorul licenţiat 
trebue să urmeze o pusderie de cursuri, fără rost şi fără 
legătură, să treacă două-zeci şi nouă de examene seci şi isto- 

vitoare pentru ca la urma urmelor să nu ştie să facă o 
analisă cum se cade, să nu ştie ce este ştiinţa adevărată şi 
să nu ştie să citească un memoriu original. Patru ani perduţi 
cu munca lui Sisif. Și în vremea aceasta, în Germania, in 
cele 20 universități organizate la fel, studentul urmează 
cursurile care-i plac, puţine la număr, înţelept alcătuite, 
lucrează mult în laborator, pătrunde singur în tainele 
ştiinţei, citeşte in seminar, nu-şi istoveşte puterile, nu-şi in- 
tunecă mintea cu memorizări neroade, face o lucrare origi- 
nală, răsfoeşte literatura cea mai nouă, şi ajunge cel mult 
în patru ani doctor în chimie, la fel cu miile de chimişti care 
îmbogăţesc "Germania, sau profesor secundar și chiar uni- 
versitar bine pregătit la fel cu aceia care pun Germania in 
fruntea țărilor pedagogice. Dar destul cu aceste neajunsuri, 
nerozii de ale mele; le îndreaptă el timpul odată şi odată. 

Acesta este Sir William Ramsay mare chimist, mare 
profesor, mare gânditor şi, după cum spun toţi aceia care îl 
cunosc de aproape, un mare modest. 1) 

Multe greutăţi technice a întâlnit Sir William Ramsay 
în nenumăratele sale cercetări; nici una nu l-a oprit în loc; 
el le-a ;sărit pe toate. Să povestesc o istorioară ca să fiu 
înțeles mai bine. Odată mergeau pe un drum trei oameni: 
unul ca noi toți, altul de talent și altul de geniu. Câteşi 
trei dau deodată de o apă mare. 

Cel ca noi toţi încercă ce încercă şi se întoarse îndărăt; 
apa asta e prea de totadâncă şi largă, zise el, şi nu o poate 


1) Portretul de față ai marelui invățat este luat din fruntea cărţii 
Vergangenes und hinfliges aus der Chemie, 1909, Leipzig, tra- 
ducere făcută de W. Ostwald după cartea lui Sir William Ramsay. 
Essays Biographical and chemical, 1909, London. 

„Natura“ An. VII, No. 3. 

trece nimeni. Omul de talent se gândi ce se gândi, se puse 
pe lucru și făcù un pod. Geniul sări deadreptul pe malul 
celalt. 
* x * 
Chbimiştii, în cercetările lor științifice, cântăresc cu balanţe 


bune până la a zecea parte dintrun miligram şi sunt mul- 


țumiţi; puţini de tot trec peste această exactitate; cu toții, 
și cei mai vestiți, sau oprit la apa mare, pe care nimeni nu 
o poate trece. Sir William Ramsay a sărit-o cel dintâiu şi 
a găsit pe malul celalt balanța minunată care cântăreşte o 
milionime de miligrame. 

In 1895, Sir William Ramsay a studiat cu deamănuntul 
cele 4 corpuri simple amintite mai sus. Aceste corpuri se 
găsesc într'o proporție foarte mică în atmosferă, pentru 
care cuvânt se şi numesc gaze rari, şi nu se combină până 
azi cu nici un corp, pentru care cuvânt ele se mai numesc, 
mai ales în Germania, aze nobile fiindcă se aseamănă oare- 
cum în această privință cu aurul şi celelalte metale nobile. 

Să spun, în treacăt, ce înseamnă numele acestor patru cor- 
puri. Argon înseamnă fără acțiune, neactiv. Cripton în- 
seamnă ascuns, venon înseamnă străin. 

Asupra lui Neon, Ramsay a povestit următoarele în con- 
ferința ţinută la Academia din Viena. Studiam într'o zi acest 
corp, când băețelul meu de vre-o șapte ani mă întrebă ce 
corp e acesta. Eu îi răspunsei că-i un corp nou. Atunci, zise 
el, să-i zicem novum, Ideia nu-i rea, îi răspunsei eu, dar 
trebue să-i zicem nou pe greceşte. Şi aşă l'am botezat pe 
acest corp nou neon, 


Cantităţile în care aceste gaze se găsesc în atmosferă 
sunt următoarele: 


Argon . în volume 0,94 la 100 aer ; în greut. 1,3 la 100 aer 
Neon . n» „ 1  „ 40000 n n n»n > v 
Kripton n n 1 „ 20000.0000 „ „ „ 1 „ 7,000.000, 
Aenon . n " 1  »„ 170000.000 » » »„ 1 „ 40,000.000 „ 


Cantitatea de Xenon e aşå de mică, încât Ramsay, cu 
drept cuvânt spune: Se găseşte mai puțin Xenon în atmos- 
feră, decât aur în apa mărei. 

Aceste elemente, după cum am spus, nu se combină cu 
nici un alt corp simplu sau compus. Chimiştii zic că ele n'au 
valență şi le numesc zerovalente. Ele sunt oare-cum nuli- 
tăţile din lumea elementelor. Cât sunt de puţine şi cât sunt 
de modeste față cu acelea ce trăesc printre oameni! De o 

sută şi atâția ani, numai dela Lavoisier încoace, ele au trăit 
retrase în lumea lor de gânduri, neştiute de nimeni, departe 
de onoruri, împlinind pe tăcute o menire anumită pe care 
nu o cunoaştem. 

Erà vorba să se cântărească un volum anumit din fiecare 
gaz şi să se afle astfel greutatea lor moleculară. 

Dela Victor Regnault fizicianul francez neîntrecut în luxul 
de îngrijiri pe care leluă la facerea măsurătorilor ştiinţifice, — 
el eră însoţit de numeroase ajutoare, brigada lui Regnault,— 
dela acest mare învăţat al cărui centenar a fost sărbătorit pe 
la începutul acestui an, cântărirea gazelor se făceă în baloane 
de sticlă de câte 2 litri cel puţin. Câţiva fiziciani au isbutit 
să capete rezultate bune numai cu baloane de 1 litru şi chiar 
cu t/a de litru. In primele cercetări asupra argonului, Ramsau 
face cel dintâiu pas spre o preciziune mai mare, cântărind 
numai 160 cmc. şi căpătând totuşi rezultate exacte. Puțin 
mai în urmă, după ce a pus mâna şi pe ceilalţi trei tova- 
răşi ai Argonului, neon, criplon, xenon, care se ascundeau 
de o sută de ani în atmosferă şi nu puteau fi văzuţi de 
chimişti ca şi cum ar fi avut ticbia lui Agbiuţă, după ce a 
pus mâna pe ei Ramsay a devenit, după cum spune el 
Singur, şi mai îndrăsneţ. El a cântărit, ceea ce n'ar fi crezut 
nimenea, 32 cmc. de neon găsind greutatea 0,011 miligrame ; 
pentru cripton şi xenon a avut la îndemână numai 7 cmc. 
In toate aceste cazuri greşala nu eră mai mare de una lao 
mie. Cot atunci, Sir William Ramsay a mai făcut o vitejie, 
a căutat să afle volumul specific pentru cripton şi xenon în 
stare lichidă şi a isbutit să lucreze în tuburi capilare, anume 
făcute, numai cu 6 mmc. 

Greutățile acestea sunt floare la ureche pe lângă acelea. 
întâlnite de Ramsay în studiul radâului. 

Se ştie că acest corp se găseşte foarte rar în natură şi 
că chimiştii se servesc în cercetările lor de greutăţi nespus 
de mici de preparate cu radiu. Ramsay este poate singurul 
chimist din lume, care are la îndemână cantitatea nespus de 
mare de juinatute de gram de bromura de radiu, dăruită 
lui de Academia din Viena. Se ştie că o combinaţiune de 
radiu desvoltă un corp gazos cu proprietăţi ciudate 1). Rut- 
herford şi Soddy lau botezat încă de mult emanație, iar 
Rumnsay îl botează acum a doua oară cu numele niton ca 
să arate prin terminaţiunea on, că e frate cu ceilalţi patru de 
care am pomenit mai sus şi prin vorba latinească zit că lică- 
reşte ca un licurici, 

Impreună cu Whytlaw-Gray, Sir William Ramsay a 
isbutit să cântărească un volum de niton care nu întreceă 
a zecea parle dintrun milimetru cub. Cum a preparat, 
cum a prins şi cum a curăţit aceşti învățați volumul acesta 
nespus de mic de nilow, dacă vrea cititorul să ştie, atuncea 
să citească în întregime conferinţa lui Sr William Ramsay 
ținută de el însuşi în Paris, sub auspiciile Societaţei fran- 
“exe de fizică, în 20 Aprilie 1911, publicată în Revue Scien- 
tifique din 1 Iulie 1911, după care am luat şi eu amănuntele 
technice. 

lată-l aşă dar pe Sir William Ramsay înaintea apei mari 
un simplu strop de gaz pe care trebuiă să-l cântărească cu 
exactitatea cea mai mare. 

** x 

Balanța de care s'a servit Sir William Ramsay aduce 
întru câtva cu o balanță de laborator. Ea are brațele de 
cuarț, foarte subțiri, foarte uşoare şi care se mişcă în jurul 
unui vârf de cuarţ. La un capăt are un cârlig de care se atârnă 


1) Vezi Natura, Volumul III, 1907, pg. 7, Surprizele radiuluz. 

corpul de cântârit. La celalt capăt ea are... un taler, vei 
spune cititorule, pe care se pun greutăţile. Ei bine, nu-i așă, 
şi, încă odată, nu te supără. Balanța nu are taler, fiindcă nu 
avem ce pune pe el. In adevăr, balanţa trebuind să cântă- 
rească o milionime de miligram, te întreb, sau mai bine zis 
întreabă-te singur, de se pot face greutăți aşă de mici și de 
le-ar puteă luă şi pune cinevă pe taler fie şi cu un instru- 
ment cât de perfect. 
Balanța lui Ramsay cân- 
tăreşte milionimi de mili- 
gram, dar le cântărește fără 
greutăți, de care are ne- 
voe o balanţă obişnuită. 
lată-ne ajunşi la princi- 
piul cu totul nou pe care 
se sprijină această balanţă. 
Ea cântărește cu ajutorul ae- 
rului, dar, trebue să spun, nu 
cu bucățele de aer, care ar 
trage mai greu sau mai uşor. 
Fig. 1 baroscopul Ca să înţelegi acest prin- 
cipiu, adu-ţi aminte, cititorule, dacă îţi face plăcere, de 
vremurile când învățai, pe băncile gimnaziului sau ale 
liceului, experiența cu  baroscopul. După cum vezi în 
fig. 1 baroscopul e o balanță mititică; la un capăt ea 
are o minge de alamă, iar la celalt capăt o ghiulea 
tot de alamă, mult mai mică, dar tot aşă de grea ca mingea 
cea mare. Când baroscopul e în aer, mingea şi ghbiuleaua se 
cumpănesc perfect şi arătătorul balanței stă tocmai la mij- 
loc. Când punem Varoscopul pe masa unei maşini pneuma- 
tice, când îl acoperim cu un clopot de sticlă, şi când sugem 

aerul de sub clopot cu mașina pneumatică, mingea de alamă 
se lasă mai jos, după cum se vede pe fig. 1. Se întâmplă 
ceva la fel ca şi cum mingea de alamă ar fi fost ţinută mai 
înainte de o proptea nevăzută. Când lăsăm să intre din nou 
aer sub clopotul de sticlă, mingea se ridică din ce în ce, cași 
cum acea proptea o tot împinge în sus. Când clopotul de 
sticlă e plin cu aer, mingea şi gbiuleaua se cumpănesc din 
nou, iar arătătorul balanței vine iar la mijloc. 


Fig. 2 Balanța 
Aceste două experienţe dovedesc că un corp care stă în 


aer e împins de acesta în sus cu o putere oarecare. Acest 
rezultat e tocmai principiul lui Archimede, care spune că 
orice corp care e cufundat întrun lichid sau întrun gaz, e 
împins în sus cu o putere egală cu greutatea lichidului sau 
a gazului pe care corpul îi deslocueşte. 

Balanța lui Sir William Ramsay e la urma urmelor un 
fel de baroscop. Ea se înclină sau se ridică, cu partea de 
care e atârnat corpul de cântărit, după cum e aer mai mult 
sau mai puţin, în cutia în care balanţa e închisă bine de tot. 

Fig. 2 arată cam cum e făcută această balanţă. Forma pâr- 

ghbiei a fost calculată, ca să aibă cea mai mare tărie, de profe- 
sorul de mecanică, colegul lui Ramsuy la Universitatea din 
Londra. Toată balanţa e făcută din cuarţ, pe care fabricanţii îl 
pot topi astăzi cu înlesnire şi-l pot trage în firișoare, aşa cum 
lucrează orice chimist sticla în laborator. Firele de cuarț sunt 
uşoare ca şi sticla, dar sunt mult mai resistente, nu se lun- 
gesc la căldură şi nu se scurtează la răceală, insuşiri de 
cea mai mare importanță pentru o balanţă foarte simţitoare. 
Cântărirea se face astfel. Se atârnă corpul de cântărit de 
cârligul din dreapta, sub o umflătură de sticlă care e în a- 
cest caz mingea de alamă de la baroscop. Experimentatorul 
întroduce apoi aer până ce mingea de sticlă e împinsă în 
sus, aşa în cât balanța să se cumpănească. Cu ajutorul unui 
manometru se ştie care-i presiunea aerului întrodus şi de aici 
se socoteşte care-i greutatea căutată în milionimi de miligram. 

Se înţelege lesne că balanţa are o mie şi o sută de chi- 
chiţe şi că nici vorbă nu e să le arăt pe toate. Gândul meu 
a fost să stăruesc asupra principiului aşă de simplu şi aşă 
de elegant de a întrebuință aerul la cântăriri nespus de pre- 
cise. Sir William Ramsay luând aiarul acestei balanţe a 
găsit că teoreticeşţe ea poate cântări până la a zecea milioana 
parte dintr'un miligram. Practic, rezultatele sunt exacte 
până la două sau trei milionimi de miligram. E cevă şi asta, 
nu-i aşă cetitorule ? Cu această balanţă, Sir William Ramsay 
împlineşte o lipsă de mult simțită, aceia de a cântări canti- 
tăți foarte mici de materie. Balanța rămăsese cu mult prea 
în urma speclroscopului, microscopului şi electroscopului. 
Analiza spectrală poate arătă milionimi de miligram de ma- 
terie gazoasă, electroscopul poate dovedi a zecea mia parte 
dintr'o milionime de miligram de corp radioactiv, iar bolo- 
metrul lui Langley este în stare să măsoare a miliona parte 

dintr'un grad centigrad de temperatură şi poate simţi căldura 
unei lumânări aprinse, la o depărtare de doi kilometri *). 
Cât de felurite sunt năzuințele omenești! Unii aleargă 
după milioane și mii de milioane, alți muncesc pentru milio- 
nimi şi miimi de milionimi! G. G. LONGINESCU. 


gat 
DZ —— 


SA INTREBUINȚAM PETROLUL >) 


CUM S'A NASCUT, CUM GASIM, CUM SCOATEM ȘI CUM FOLOSIM 
PETROLUL. 


Cum s'a născut petrolul. De sigur că acum, după ce 
ştiţi ce este petrolul, cât de folositor este el, e natural să vă 


întrebaţi: cum se face că acest lichid minunat se găsește în 
fundul pământului, din ce se trage el, sau cu vorbe din 
cărți, care e geneza petrolului ? Intr'adevăr este curios, ca 
un lichid care este încă mai ușor ca apa, să fie închis între 
pături de nisip, pietrișuri sau alte pietre grele, în fundul pă- 
mântului. Chestia nu este numai curioasă, dar şi grea de 
dovedit, căci chiar mulţi învățați au apucat drumuri greşite 
în cercetările lor. 

Dacă admitem teoria lui Laplace asupra formărei glo- 
bului pământesc, — adică coaja pământului s'a format la în- 
ceput din condensarea masei gazoase animate de o mişcare 
de învârtire și de una mereu înainte (de translație), şi că aceste 
materii în condensarea lor s'au așezat în coaje în ordinea 
greutăților lor, — atunci nu e înlăturată bănuiala ca petrolul 
să se fi născut în acele timpuri, de oarece compoziţia pe- 
trolului și locul unde el se găsește nu ne dovedeşte mare 


1) Vezi Natura Volumul II, 1906, pg. 83, Lumea dincolo de sim- 


țurile noastre. 
2) Vezi «Natura» anul VII No. 1. 

lucru. In adevăr bidrocarbure se găsesc și în rocile erup- 
tive (care isbucnesc din miezul pământului), şi în rocile se- 
dimentare (care s'au aşezat apoi în straturi prin diferite fe- 
nomene, dar cu materiale dela suprafața pământului); pe 
lângă aceasta s'a mai dovedit și migraţia petrolului, adică 
petrolul poate să fugă din un loc în altul, să-şi schimbe ză- 
cământul. 

Faptul că petrolul se găseşte printre păturile care au o 
vârstă mai tânără (epoca terțiară şi secundara), adică în 
acele straturi care sau format în timpurile când chiar viața 
apăruse pe pământ, ne-ar convinge că petrolul s'a născut 
în timpurile istorice ale vieței pământului, de când ne-au 
rămas ceva «pergamente». Aceste «pergamente geologice» 
sunt fosilele şi mineralele. Vedem dar că din acestea nu 
ne putem lămuri nici când sa născut, nici cum sa născut 
petrolul, ci trebue să intrăm în laborator şi să analizăm. 

Problema genezei petrolului a muncit pe mulţi învăţaţi 
și până astăzi peste o mie de teorii, asupra naşterii în ge- 
neral a bidrocarburelor, s'au scos la iveală; când ştim cum 
sau născut hidrocarburele, știm cum s'a născut şi petrolul. 
Aceste multe teorii au însă baze comune şi de aceia le 
putem împărţi în două mari grupe: teoria originei cosmice 
şi teoria originei terestre. 

Teoria originei cosmice cuprinde părerile învățaţilor care 
susțin că petrolul e o substanță venită de-a gata de pe alte 
corpuri cerești. Cum a venit, explică învățații în diferite 
feluri. Unii ziceau acum vreo 20 ani, că ar fi venit sub forma 
unei ploi de pe alte tărâmuri. Ei îşi sprijineau aceste expli- 
caţii pe cercetările făcute cu ajutorul spectroscopului (ana- 
liza spectrala) asupra constituţiei diferitelor corpuri cerești. 

Aceste cercetări au arătat că şi pe alte corpuri cereşti se 
găsesc hidrocarbure. Deci cele care sunt pe pământ, au plouat 
dintracolo. Alţii, acum 10—15 ani ziceau că petrolul nu a 
venit sub formă de ploaie lichidă, ci sub formă de meteo- 
rite. Aceştia din urmă se bazau pe observaţiile ce s'au făcut 
că unele meteorite sunt bogate în hidrocarburi şi pe constată- 
rile ce s'au făcut că pământul în parte e format din meteorite. 

Teoria originei terestre ne prezintă petrolul ca format 
în pământ şi din materiale aflate pe pământ. Modul însă cum 
sa format pe pământ, iarăş nu-l ştim precis, căci cercetătorii 
nici aici nu au aceiaş părere; relativ la această întrebare, 
am putea împărţi teoriile originei terestre în alte subgrupe: 
teoria neorganică şi teoria organică, care la rândul lor se 
divid mai departe. 

Ca să nu iau prea mult loc în chestia originei petrolului, 
care a dat loc la lucrări și cercetări de vieţi întregi, voi trece 
repede în revistă câtevă teorii, care sunt mai bine susţinute. 

Dintre teoriile neorganice, trei sunt mai cunoscute. Teoria 
emamnaţiunilor interioare demonstrată chiar în laborator de 
Mendelejeli şi Löbl după formula: 

2FeC + 3H;0= Fe:0; + CHo 
arată petrolul ca rezultat al unei reacții între vaporii de apă 
și carburile metalice, ce se petrece în sâmburile incandescent 
al globului; cu o mică schimbare, e teoria lui Charicicoff, 
sau teoriile lui Sabatier şi St. Venant. Celebrul chimist 
Berthollet. atribue petrolul emanaţiunilor vulcanice de 
CO, în prezența metalelor alcaline şi apei. Alţii ca Fuchs, 
Sarasin şi Cobălcescu au considerat petrotul ca erupție vul- 
canică, iar Cobălcescu a adăogat că și sarea e tot de aceiaş 
origină, bazat pe faptul că sarea cu petrolul se găsește foarte 

des împreună. Această teorie a fost susţinută de Cobălcescu 
în anul 1887 înaintea Academiei Române. 

Dintre teoriile organice, unele susţin origina animalică, 
altele pe cea vegetala; altele înfine, pe amândouă împreună. 
Teoriile organice sunt cele mai multe, căci felul cum se 
găseşte petrolul, îndreptăţeşte aceste teorii. In adevăr, se gă- 
sesc cărbuni parafinoşi (parafina se extrage din petrol), se 
găsesc pungi de petrol printre stratele de cărbuni, de exem- 
plu la St. Etienne, în fine, peste tot aproape, pe unde se 
găsesc cărbuni se găseşte şi cevă petrol. Astfel se naşte 
teoria originei vegetale. Felul cum s'au transformat vege- 
talele în petrol unii îl explică prin fenomene de putrefacție 
a plantelor în felul cum şi astăzi avem ocazia să vedem, alți 
prin fenomene de distilare şi putrefacție simultane. 

Teoria originei animalice se sprijine în mare parte pe 
lucruri nedovedite, multe ipoteze nu sunt bazate pe obser- 
vaii şi din această cauză neavând temelie solidă, s'au dărâ- 
mat. Acum vre-o 100 de ani, s'a emis chiar ipoteza că petrolul 
ar fi rezultatul urinei balenelor. Alte teorii mai noi, prezintă 
petrolul ca rezultat al peştilor (bitumenul Ichtyol), bazându-se 
pe faptul că se găsesc deseori urme de peşti la un loc cu 
petrolul. Și astăzi această teorie a originei animalice de apă 
dulce mai e susținută de mulţi. Aceştia ca să explice unele mari 
cantităţi de petrol ce se găsesc la un loc, admit că au avut 
loc fenomene geologice într'un timp foarte scurt, de exemplu, 
spun că sau format repede niște depresiuni în locurile cu 
apă dulce, iar pe aceste depresiuni au năvălit apele sărate ale 
mărilor dimprejur şi au omorât întreaga faună de apă dulce. 

O teorie care a prins rădăcini este aceia a originei ve- 
getalo-animalică sau a microorganismelor de origină ani- 
malică şi vegetală. Ceoria se bazează pe cercetările făcute 

la microscop, care au arătat că în apele sărate, mai ales cele 
stătătoare, sunt cantități colosale de animale și alge bitumi- 
nizate. Reprezentantul acestei teorii este chimistul german 
Engler,!) care mai susține şi că petrolul a rămas în locul 
unde s'a născut, in zăcământul primar. In această privință 
teoria e greșită, căci sunt și locuri, şi încă foarte multe, unde 
petrolul nu se găsește în zăcământul primar, în roca mumu, 
ci a plecat, prin diferite fenomene de dislocaţie a straturilor 
în alte terenuri unde se găseşte ca venetic. Acest fenomen, 
de migraţiune a petrolului, e demonstrat cu mult succes 
de d-l Profesor Mruzec. 

După cum vedem dar, până acum învățații au părerile 
împărţite asupra originei petrolului. Fiecare teorie însă, are 
mai mult sau mai puţin câte un bob de adevăr. Se poate 
ca toate să fie pe deantregul adevărate şi ca toate acele 


fenomene să fi lucrat împreună la formarea petrolului. 


RY x 


Un lucru însă ne isbeşte: dece atâţi învăţaţi se străduesc 
mereu să afle cum sa născut petrolul? S'a găsit petrolul, 
e bun de întrebuințat, de ce nu'l ardem, fără să ne mai batem 
capul să ştim de unde provine? La această întrebare puteţi 
de sigur să vă daţi singuri răspunsul. Insă, ca să vă scutesc 
orcare timp, voi încercă eu aici să arăt rostul acestor cer- 
cetări, cât mai lămurit. 

Ori de câte-ori se găseşte un produs natural de o im- 
portanță economică, şi mai ales aşă de mare ca a petrolului, 
a şti de unde acel produs vine, cum s'a născut, e de mare 
folos, din multe motive : 1) din interes ştiinţific ; 2) din interes 
technic ; 3) din interes economic. 


1) Vezi articolul D-lui F. Severin asupra originei petrolului din 
Natura, anul VI p. 170. 

Interesul ştiinţei e acela de ai se puteă pune cât mai puţin 
intrebări, la care să nu poată răspunde. Ştiinţa e ca şcolarul si- 
litor. Interesul tecnic şi cel economic, mai ales în ce priveşte 
petrolul, îl veţi puteă mai bine înţelege din cele ce urmează. 


**x 


Cum ştim unde se află petrolul. — Cine a fost prin o 
regiune petroliferă, şi a văzut acele turnuri de lemn, asvârlite 
de cele mai multe ori pe pajiştele înverzite ale culmilor dea- 
lurilor, nu s'a întrebat, cum poate cineva să ştie ce este în 
fundul pământului, la 400—500 metri, ca tocmai în locul 
potrivit să aşeze sonda şi să facă o găurice ca prin pereții 
unei căldări cu aburi, pentru ca petrolul şi alte gaze, să ţiş- 
nească apoi cu putere până la zeci de metri deasupra pămân- 
tului! Nu numai experienţa ne vine în ajutor, dar şi învă- 
țaţii cu ştiinţa lor numită geologia, snu mai precis cu părţile 
din geologia generală, numite tectonica şi geologia petrolu- 
lui care ca şi psihologia feței omului, care ne învaţă să 
ştim ce se petrece în sufletul unei persoane, numai privind 
fața şi mişcările ei, ne dă putinţa ca privind cu atenţie for- 
mele pământului unde căutăm petrolul să ştim dacă vom da 
sau nu de petrol. Dar după cum de multe ori omul arată 
pe faţă cu totul alte sentimente decât cele ce le are pe suflet 
şi pentru a nu ne înşela, trebue să-l supunem și la alte probe, 
tot aşa, numai formele de pe dinafara pământului nu sunt de 
ajuns pentru a ne convinge de existenţa petrolului într'un loc, 
ci recurgem la probe — sondajele de experienţă, de cercetare. 

In toate aceste cercetări pentru a găsi petrolul, teoriile 
originei petrolului ne sunt de mare folos, căci toate aceste 
teorii ne înlocuesc foarte des practica altora, din care în- 
vățaţii au scos teoriile lor. 

Prin urmare ca să ştim unde să căutăm petrolul, trebuie 
să cunoaştem care sunt semnele exterioare şi care sunt semnele 
interioare ale coajei globului, care îi trădează existența. 

Semnele exterioare variază după ţinuturi : în unele părţi 
nimic nu trădează prezenţa petrolului; în alte părți cum e 
la noi în ţară, regiunea petroliferă se recunoaşte prin faptul 
că e puternic dislocată şi aici petrolul s'a strâns în zăcă- 
minte prin migraţiune, după cum voi explica mai la vale ; 
în alte regiuni ale globului, ţinutul petrolifer e ondulat 
regulat, formând cute. Nu mă opresc prea mult asupra for- 
melor exterioare căci ar trebui să fac adevărată geologie ; 
mai bine trec la semnele interioare. 

Semnele interioare ne sunt date de sondagii (găuriri). 
Aceste semne sunt chestiuni de stratificatie paleontologie, 
petrografie, toate subdiviziuni ale geologiei; adică avem 
semne de existența petrolului pe care ni le dau stratele şi 
poziţia lor, fosilele de care dăm în diferitele straturi străbă- 
tute prin sondage, în fine constituţia stratelor, ce fel de roce cu- 
prind. Pe lângă aceşti arătători, mai vin sarea şi apa sărată, 
mai ales apa sărată, care la noi în ţară foarte des arată că vom 
da de petrol. Semnul cel mai sigur este însă mirosul de petrol. 

Când sondăm într'un loc unde se găseşte petrol, pământul 
pe care îl scoatem din săpătură începe încă din vreme să 
miroase a petrol, de multe ori chiar cu sute de metri înainte de 
a ajunge la adâncimea unde se găseşte petrolul exploatabil. 

Pentrucă am pronunţat cuvintele de zăcământ rocă- 
mumă, migraţiune a petrolului, înainte de a numi locali- 
tăţile petrolifere de pe pământ, să lămurim aceste cuvinte. 


(Va urma) y CINCINAT 1. SFINȚESCU 
Inginer 


— <a 

DE LA NOI 


1. Deschiderea cursurilor facultăţii de ştiinţe din Bucureşti s'a făcut 
anul acesta cu o solemnitate deosebită. D-l Dr. Istrati, Decanul facul- 
taţei, a ţinut în fața profesorilor şi a studenţilor o cuvântare în acelaşi 
timp caldă şi interesantă, în care a povestit cu deamănuntul eveni- 
mentele care interesau facultatea, a arătat lucrările făcute de profesori 
şi studenţi în cursul anului trecut, a exprimat deziderate pentru îmbu- 
natațirea facultaţei şi pentru obținerea de rezultate mai bune, şi a 
îndemnat pe toți la lucru. Acesta e un început de adevărată viață 
universitară. 

2. Retragerea D-lui Poni. Cu împrejurarea ieşirei la pensie, din 
cauza limitei de vârstă, a D-lui Poni, profesorii universitaței din Iaşi 
i-au oferit un banchet. Sentimentele duioase, amintirile plăcute ale unui 
trecut strălucit de muncă spornică, destăinuite la această masă, nu pot 
acoperi pierderea grea pe care o încearcă facultatea de ştiinţe din laşi. 


G. T- 
-Riz 


NOTIȚE 


SPRE STIINTA.—Reproducerea acestor notițe este Ingăduită numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede luate 
deudreptul din revistele arătate, ci sunt prefaceri după articole cu mult msi întinse. 


Stingerea petrolului aprins şi a altor lichide la fel nu poate fi 
facută cu apă, din cauză că aceasta cade la fund. Nu e de altfel nici 
un lichid care să stea deasupra petrolului, care să-l acopere şi să-l 
desparta astfel de aerul care întreține arderea. Acesta e cuvântul pen- 
tru care butoaele cu petrol aprins ard până la sfârşit. Experienţe foarte 
înteresante au fost facute la Hamburg cu o spuma care pluteşte de 
asupra petrolului aprins şi-l stinge foarte repede. Se amestecă bine 
un litru de leșie de sodă caustică cu un litru de soluție de piatră 
acra. Se capătă 15 litri de spuma cu densitatea 0.14, care pluteşte 
multa vreme pe petrol sau pe alte esențe lafel fără să se strice des- 
părțindu-l d2 aer. Sa umplut cu petrol o cadă de 4 metri cubi până 
la jumătate metru înălțime, s'a aprins petrolul şi s'a turnat cam 80 
litruri de spumă. Focul a fost stins în mai puţin de un minut. O casă 
germana exploatează acest sistem de stingere şi construeşte aparate 
mai mari Sau mai mici în care spuma e făcută repede şi țâşnită cu 
tulumbe speciale. 

(La Nature 1 Iulie 1911) 


cR 

DESPRE NUMERE 

Vremea când omul a căpătat noțiunea de număr, când 
la exprimat în cuvinte şi când a creat sistemul pentru a 
socoti numere tot mai mari — este învelită în ceața veacu- 
rilor. Construcţiile monumentale ale Egiptului făcute cu trei 
mii de ani înaintea lui Hristos sunt probe de cunoştinți ma- 
tematico-arbitectonice foarte vaste. Ce lungă şi bogată des- 
voltare a artei de a socoti a trebuit să le precedeze! Unde 
trebue să punem începuturile, dacă două tăblițe de pământ 
din Babilon de aceeaș vârstă ca piramidele — aşă numite 
tăblițele din Senkerep — conţin socoteli cu fracțiuni sexa- 
gesimale (fracțiuni ai căror numitori sunt puteri de 60)! 

E natural că formarea cuvintelor pentru numere s'a făcut 
încetul cu încetul. Popoarele puţin talentate s'au mărginit numai 
la puţine unităţi, altele mai dotate sau ridicat până la sisteme 
de numere. Treptat-treptat sa simţit nevoia de a mări şirul 
numerelor; numărul zece, care eră mereu sub ochi, a servit 
pentru a face ordine în acest şir. Aproape toate popoarele 
din lume au sistemul zecimal. Sunt cunoscute numai două 
cazuri a sistemului douăzecimal — la Mexicanii antici şi la 
Celţi. In Noua Zelanda se găsesc urmele unui sistem unspre- 
zecimal. In Babilon a existat un sistem doisprezecimal format 
artificial de către savanţi. Acest sistem a avut partizanii lui 
şi în timpurile mai noi graţie faptului că 12 are mai mulți 
divizori. 

Nevoia de a mări şirul numerelor vine cu desvoltarea 
Ştiinţei pe de o parte, comerţului şi industriei pe de altă parte. 
E interesant cum Arhimede (287—212) a format numere 


foarte mari vroind să arăte că şirul lor este fără margine. In 
„Nalura“ An. VII, No. 3. 6 

„Vanupnirns“ (calculul nisipului) el socoteşte numărul grăun- 
telor de nisip care ar umpleă o sferă cu raza egală cu de- 
părtarea până la o stea fixă. Pentru aceasta el adună toate 
numerele până la 10% într'o octadă; ia 10° ca unitate pentru 
octada a doua, această octadă conţine toate numerele între 
10% şi 10"; de la 101% până la 10** se întinde octada a treia 
etc. Arhimede formează 10° octade şi numeşte toate numerele 
până la octada de ordinul 10* perioada întâi; după ea ur- 
mează perioada a doua, etc. Numărul trebuincios al grăun- 
telor este socotit egal cu o mie de octade a opta din pe- 
rioada întâi. 

Continuarea aceasta infinită a numerelor erà intreprinsă 
numai de savanţi, creşterea numerelor întrebuințate în viaţa 
zilnică se făcea din contra foarte încet. Când credeţi că s'a 
format cuvântul milion? El apare în cărţile franțuzeşti şi 
italieneşti numai în secolul al XV. A trecut o bucată consi- 
derabilă de timp, până când milionul a devenit un membru 
fix al numeraţiei. In anul 1585, când în Franţa erau de mult 
întrebuințate cuvintele bilion, trilion, etc. un matematician 
olandez cunoscut, S. Stevin, citea numărul 75687130789276 
in felul următor: septante cincq mille mille mille mille, six 
cents buictante sept mille mille mille, cent trente mille mille, 
sept cents buictante neuf mille, deux cents septante six. 

Cuvântul miliard însemnă în aritmetica lui Peletier (1552) 
milion de milioane şi după câtvă timp se transformă într'o 
mie de milioane. In Franţa miliardui a devenit popular la 
începutul secolului al XIX, în Germania însă lumea a cu- 
noscut bine sensul cuvântului acesta numai după războiul 
din 1870 când a primit miliardele franţuzeşti. In timpurile 
noastre, nu ştim dacă miliardul, dar în tot cazul miliardarul 
american este destul de popular. 

Cât despre cuvântul zero, are şi el istoria lui destul de 
lungă. Origina lui e indiano-arabă. Cuvântul indian pentru 
nul, «sunya» (literalmente «gol»), a fost tradus de arabi «aş 
şifr”. Vestitul Leonardo Pisano (1180—1250), despre care va 
fi vorba mai târziu, l'a tradus în latineşte prin «zepbirum», 
în timp ce un savant monah german Jordanus Nemorarius 
a introdus cuvântul «cifra». Astfel s'au ivit două nume pen- 
tru nulă: zero şi cifră. In secolul al XV apare în Italia şi 
Franța cuvântul «nulă». Cuvântul cifră a căpătat cu timpul 
sensul lui de azi, deşi în multe cărţi din secolul al XVII şi 
chiar în operele latineşti ale lui Euler din secolul al XVIII 
cifra înseamnă încă zero. > 

Dacă originele calculului oral nu sunt cunoscute, numera- 
ţia scrisă din contra este relativ tânără. 

Sistemul grecilor de a exprima numerele prin literile al- 
fabetului nu eră un sistem bazat pe poziţie şi, deşi bine des- 
voltat, eră foarte incomod pentru socoteală. Acelaş cusur 
aveă şi sistemul de cifre romane. Din cauza aceasta Grecii 
şi Romanii socoteau pe degete, în minte şi pentru numere 
mai mari cu ajutorul unei maşini de socotit numită «abacus», 
Abacus eră o tablă de metal, pe care erau săpate coloane, 
în care se puteau mişcă nişte nasturi de metal sau pietricele 
(calculi). 

In total erau 7 coloane lungi şi deasupra lor 7 scurte. 
Coloanele lungi împreună cu cele scurte corespunzătoare 
erau însemnate pe rând cu I, X, C, M, etc. 

Fiecare coloană lungă conţinea 4 nasturi, care reprezentau 
unități de ordinul scris, iar o coloană scurtă avea numai un 
nasture reprezentând 5 unităţi de acelaş fel. Astfel în fiecare 
linie verticală se găseau 9 unități. E evident cum se însemnă 
un număr pe abacus şi cum se făceă adunarea şi scăderea. 

Socotelile cu ajutorul coloanelor au fost mult întrebuințate 
încă şi în evul mediu. 

Sistemul nostru de numerație scrisă, numit poziţional, a 
fost inventat de indieni. In comparaţie cu sistemul grecesc 
şi roman, ce simplu şi ingenios este sistemul acesta, care ne 
scuteşte de maşini de socotit! Invenţia aceasta este carac-, 
teristică pentru spiritul matematic practic al indianului extra- 
ordinar de talentat pentru calcul, în opunere cu spiritul 
teoretic grec inclinat spre demonstraţiuni logice. 

Nu se ştie precis când s'a inventat în India sistemul scris 
zecimal; în anul 500 după Bristos aritmetica aceasta eră 
bine desvoltată, deşi încă tânără şi nerăspândită în popor. 
Cam în epoca aceasta sau format regulele celor patru ope- 
rațiuni, care erau foarte variate; iată de ex. cum se făceă 
înmulțirea 1913X825=753225 cu metoda „fulger“. 


ata 
als 


sala 


153225 


In Europa sistemul zecimal a ajuns prin intermediul ara- 
bilor, din care cauză şi cifrele noastre se numesc arabice. 
Forma lor sa schimbat în drumul dela răsărit spre apus. 
Pe tabela din pag. 73 sunt date cifrele întrebuințate de arabi 
în Asia şi aşă numitele cifre de praf răspândite la arabii 
de apus. Numele acesta curios provine dela obiceiul de a 
socoti pe table acoperite cu nisip. 

Cifrele indiene IT 3 2 Wu A N d Fi 
în sec. II d. Hr. 


Cifrele arabilor I p P 4 x 4 V A 9 s 
din răsărit. 


Cifrele de praf. I T 2 4 4 6 7 Z? o 
Cifrele însec. XIV + T 3 4 $ 0 1, 9 JL 


Cifrele în sec. XVI | 2 3 4 35 E A 3 9 o 


In secolul al X variante a acestor cifre au apărut în 
Europa apuseană, fără ca sistemul pozițional să fie şi el in- 
trodus. Savantul Gerbert, ajuns in urmă papa Silvestru II, 
a construit un abacus după descripția făcută de Boëthius, 
cel din urmă savant roman (sec. VI). In acest abacus erau 
întrebuințate în locul pietrelor nişte mărci cu cifre arabice 
de praf. Silvestru şi-a dat multă osteneală să răspândească 
acest instrument şi a fondat chiar o școală cunoscută sub 
numele „a abacișştilor“. 

Numeroase traduceri din limba arabă făcute în secolul 
al XII, mai ales în Spania, au făcut cunoscut europenilor 
în fine sistemul indo-arab, care a fost adoptat de şcoala 
„algoritmicilor“. Numele acesta provine din cartea de aritme- 
tică răspândită egal la arabii din est și vest şi scrisă de 
Mobamed ibn Musa Alabwarizmi. Acest matematician ce- 
lebru a trăit în Persia arabă în secolul al IX şi a rămas 
nemuritor prin cartea lui de algebră; numele lui transformat 
cu timpul în cuvântul «algoritm» e acum mereu întrebuințat 
în matematică. 

Intre abaciști și algoritmici a început o ceartă despre su- 
perioritatea metoadelor. Cearta aceasta pare la prima vedere 

de nepriceput, căci de fapt amândouă metoadele au la bază 
aceeaşi ideie principală. Privit mai aproape lucrul se explică, 
Afară de faptul că în sine înmulțirea şi împărțirea sunt greu 
de socotit cu o maşină, abaciştii ca adevărați savanți din 
evul mediu simțeau o deosebită plăcere de a întunecà lucru- 
rile şi de a îngrămădi dificultăți inutile. Invităm pe cititori 
a descurcă împărțirea lui M C X I- 


5069 cu 4 făcută după || l6 
„regula de fier“. E = a 

(Pentru a nu nedrep- 3 
tăți pe abacişti trebue să |] A 600-+ 800 = 1400 
spunem că există şi ore- |1|4 
gulă mai scurtă, numită 600 + 400 = 1000 
de aur). 6 

Abaciştii au dominat A A jai 
cam între anii 1000-1200, 2 e 
când au fost nevoiţi a 1 2 60+20+60 = 140 
cedă locul algoritmicilor, 1|4 
a căror parte eră susținută 1 6 (049100 
între alţii şi de marele ma- 6 
tematician Leonardo din A a 6+8+6+9=29 
Pisa numit altfel Fibo- A 3 iatan 
nacci. 1|2 


ad 6 |6+7= 
Reforma însă a fost 7 că dala 


acceptată numai de lumea | e d 13=9-24=1 
savantă, la mănăstiri. In 
Italia calculele noi s'au n 26 5 a 4) = 1267 


_ 


răspândit destul de repede graţie comercianților care au priceput 
comoditatea lor. In Germania însă cifrele arabice au fost general 
acceptate numai spre sfârşitul secolului al XV, iar operaţiile cu 

ele s'au liberat numai foarte încet de influența abacistă. Aşă 
nu e de mirat, că Melanchton invitând pe studenţii de la 
Universitatea din Wittenberg să urmeze cursul de aritmetică 
a trebuit să-i momească cu promisiunea, că «chiar împărți- 
rea, cu cevă stăruinţă, va fi de înţeles». 

VERA MYLLER 


Doctor în Matematici, 
Docentă şi Conferenţiară la Universitatea din lași 


OT 


DIN MINUNELE ȘTIINȚEI 


EXPERIENȚE CU AERUL LICHID 


Conferință ținută la Cassa şcoalelor, în seara de 19 Noembrie 1911 


Domnule Administrator, 
Doamnelor şi Domnilor, 
Iubiti Colegi, 


Vă presint un erou învins în luptă cu ştiinţa. E un Os- 
man-Paşa făcut prizonier. E aerul lichid. 

Zeci de ani de a rândul s'a răsboit cu învățații şi zeci 
de ani de a rândul a fost biruitor. El cu alți patru tovarăşi 
au fost multă vreme singurele gaze nelichefăcute. Invățații 
își luaseră nădejdea ; ei le şi numiseră gaze permanente. 

In 1877, Raoul Pictet în Geneva şi Cailletet în Paris 
isbutesc cei dintâi să facă oxigen lichid, azot lichid şi alte 
gaze. Dar cum şi cât? Cu multă anevoinţă şi nici măcar o 
picătură; o simplă ceață a căreia viaţă eră și ea numai de 
câtevă clipe. Alţi învăţaţi, îmbunătățind mijloacele de cer- 
cetare, isbutesc în urmă să capete cåtevå picături din aceste 
corpuri şi să le dea o viaţă, nespus de lungă pentru acele 
vremuri, de câtevă ore. 

Abia în 1893, învățatul german Linde, folosindu-se de un 
principiu cu totul simplu, fără ghiaţă şi fără nici un alt ames- 
tec răcitor, isbuti să fabrice aer lichid, să facă adică mai 
mulți litri de aer lichid pe fiecare ceas. O maşină de a lui 
Linde l-a fabricat şi pe al nostru, aici în Bucureşti, în str. 
Măgurele, unde e fabrica pentru producerea oxigenului și 
acetilenei. 

Până azi, la cinci după masă, acest aer eră liber şi cu- 
treeră văzdubul, când șăgalnic ca zefirul, când ciudos ca o 
furtună. Și, acuma îl vedeți: şeade la inchisoare, geme de 
durere şi tremură de frig. 

Seade la inchisoare. Ca şi Ucigaşul lui Grigore Alexan- 
droscu, el ar puteă spune: 


„O temniţă îngustă îmi e locuința, 
Prin negre, prin dese zăbrele de fier, 
O rază de soare îmi spune ființa 
Cerescului astru, seninului cer“. 


Geme de durere, căci durerea lui e mare. Neam de 
neamul lui n'a stat legat în lanţuri. De mii şi mii de ani, 
din neam în neam, a fost stăpân el singur pe văzdubul 
fără margini. Cu ajutorul lui omul a făcut descoperiri mari 
și a scris în Cartea Mare a lumii multe fapte mari. El a 
umflat pânzele ce duceau pe Cristofor Columb în spre o 
lume nouă. El a fâlfâit falnic, în grindina de gloanţe, steagul 
românesc. El va mâna mâine maşinile puternice care vor 
produce eftin electricitate, lumină, căldură, muncă, avuţie. 
El va aduce pacea în lume şi înfrăţirea neamurilor. Şi azi, 
în fața aerului, şi numai alui, toţi suntem egali ; aer are ori 
cine atât cât îi trebue. De când ne naştem şi până ce în- 
chidem ochii pentru totdeauna, el ne ajută, el ne însoţeşte 

ca cel mai bun tovarăș. Cea dintâi telegramă, şi încă fără 
sârmă, prin care ne vestim intrarea noastră nella cită dollente, 
el o înmânează sub forma acelor ţipete argintii care învese- 
lesc pe cei ce ne aşteaptă. Fără aer nu putem trăi. El ne 
dă viaţă, el ne înviorează, el ne răcorește fruntea înfierbân- 
tată de multele necazuri ce vin pe capul nostru. Fără aer nu 
ne putem înțelege prin viu graiu. Fără el, ar trebui să 
facem semne cu mâna sau cu ochiul, sau cu coada ochiu- 
lui, nu vă mai spun ca cine. 

Tremură de frig. Nici prin gând nu vă trece cât de 
cumplit e gerul din temnița aceasta. Nu-l asămuiţi cu gerul 
Bobotezei, care e floare la ureche pentru aerul lichid. Să 
nu credeți că sunt patru-zeci şi nu ştiu câte grade de frig, 
când plesnesc termometrele şi ouăle de corb. Să nu credeţi, 
că sunt şease-zeci până la şeapte-zeci grade de frig, ca cele 
întâlnite în iernele polare. Nu vă gândiţi nici la 100 de grade, 
nici la o sută două-zeci, nici la o sută-patru-zeci, nici la o 
sută-şease-zeci. Opriţi-vă între 185 şi 190 grade sub zero 
şi daţi-vă seama cu gândul cât de cumplit e acest ger. Și, 
iarăşi, să nu credeţi că acesta e cel mai mare. 

Cu maşini anumite, care se aseamănă în principiu cu aceea 
a lui Linde, se fabrică astăzi hidrogen lichid. Temperatura 
acestui hidrogen e de 252 grade sub zero. Un pahar de 
sticlă cu hidrogen lichid, ţinut în atmosferă, se acoperă cu o 
ceață deasă de aer lichid, care se preface la urma urmelor 
întro ghiață de aer solid. 

Şi nici temperatura hidrogenului lichid nu-i cea mai joasă 
din câte se cunosc. Profesorul Kamerling Onnes, din Leyden, 
a atins temperatura cea mai joasă de —270 de grade, în cer- 
cetările sale privitoare la lichefacerea heliului, cel din urmă 
corp gazos care a fost lichefăcut. 

Azi numai e nici un corp gazos care să nu fi luat starea 
lichidă. Mai sunt numai trei grade până la zero absolut, 
minus 273 de grade, temperatură la care materia trebue să fie 
moartă. Nu se ştie când vor ajunge învățații şi la această tem- 
peratură de zero absolut. Se poate ca mâne chiar vre-una 
din marile reviste ştiinţifice să ne aducă vestea că zero 
absolut a fost atins, şi atins cu siguranță. Se poate însă tot 
aşă de bine ca să mai treacă ani şi zeci de ani până ce zero 
absolut să cadă prins în mâinile învăţaţilor. Ori când se va 
întâmplă aceasta, descoperirea va fi de o însemnătate pe care 
de abia o putem prinde astăzi cu mintea noastră. 


* 
* * 


Să vă prezint acum pe erou în persoană. După simpatia 
caldă ce i-o arătaţi, arde de dorința să vă facă cunoştiință. 
Zmeii din povești îşi închideau Cosânzenele furate în palate 
de cleştar acoperite cu argint. Eroul nostru stă şi el închis 
întrun palat la fel. E un balon de sticlă, din cel mai bun 
cleştar ce se fabrică astăzi. Balonul e cu doi păreţi şi păreţii 
sunt suflați cu argint. 

Vă arăt aici un balon de acesta cu păreţii neargintaţi. 
Observaţi, că sunt două baloane vârâte unul în altul, fără 
să se atingă, şi lipite numai la partea de sus cu buzele lor. 
Acest moţ de jos a fost întâiu deschis; pe aici s'a scos aerul 
dintre cele două baloane şi s'a scos aşă în cât să nu rămâe 
nici cea mai mică de urmă de aer. In urmă tubul de. 
sticlă s'a topit la lampă până ce s'a închis bine de tot. Iată 
de ce se fac astfel baloanele şi toate vasele în care păstrăm 
sau facem experienţe cu aerul lichid. E de neapărată nevoe 
ca aerul din baloane sau cel turnat în pabare să nu se încăl- 
Zească sau, mai bine zis să se încălzească cât mai încet 

Sticla, după cum ştiţi, lasă foarte greu să treacă căldura prin 
ea. Locul fără aer opreşte şi mai mult trecerea căldurei. Când 
balonul e argintat, cum e acesta, în care avem aer lichid 
încălzirea lui se face şi mai anevoe. Putem păstră astfel o 
săptămână întreagă doi litri de aer lichid, care în vase obi- 
cinuite s'ar evapora numai în câtevă minute. Amintim în 
treacăt că aceste vase pot păstra foarte multă vreme şi un 
lichid ferbinte fără să se răcească. Vasele din comerţ, cunos- 
cute sub numele de Termos, sunt construite la fel. Ele 
sunt foarte practice în călătorii putând aveă la drum ceai, 
cafea neagră ferbinte, şi ori ce altă băutură caldă sau rece. 
In timpul din urmă se fac şi servicii de adus mâncarea de 
la restaurant acasă sau de luat la un drum mai lung. 

lată un balon de acestea care poartă o rană glorioasă a 
luptei ce a dus-o cu vandalii de la noi. E un balon cu 
gâtul spart. Acum patru ani, doream din tot sufletul să fac 
la Ateneu experiențe cu aerul lichid. Am intrat în vorbă 
cu o fabrică din Berlin, care îmi dăduse nădejdea că 'mi 
poate trimite aer lichid în lada aceasta. Intâia încercare a 
fost fără noroc. Drumul dela Berlin la Bucureşti trebuia să 
ție numai trei zile. El a ţinut şase zile de la Berlin la Pre- 
deal şi tot şease zile de la Predeal la Bucureşti. A doua 
incercare a fost şi mai . . . ruşinoasă pentru noi. 

De la Berlin la Burdujeni, drumul a ţinut numai trei zile, 
iar dela Burdujeni la Bucureşti expresul cu care a fost tri- 
mes a venit tocmai în unsprezece zile. Am făcut atunci o 
întâmpinare foarte politicoasă d-lui director al Căilor Ferate, 
am primit în urmă în laborator vizita unui d-n funcţionar 
care a anchetat cazul, am dat cu bună credinţă toate actele 
doveditoare acestei bătăi de joc, am căpătat asigurarea că 
se vor pedepsi vinovaţii şi că voi fi despăgubit. Azi după 

atâția ani, vă pot spune că am rămas numai cu acest balon 
rănit în bătae ... de joc şi numai cu făgăduiala d-lui funcționar. 

Să-l lăsăm să iasă în libertatea după care oftează ! 

Apăsăm încetișor pe aceste foale de gumă. Vârâm prin 
ele înlăuntrul balonului puţin aer cald de afară. Aerul lichid 
împins de cel cald, se ridică pe această țavă, încet încet, dar 
gâţâind de gerul care-l amorțise. Vedeţi o ceață deasă, E 
apa din atmosferă care îngheaţă . . . de frică. Vedeţi cum 
începe să curgă aer lichid, în acest pahar făcut la fel ca și 
balonul dar lăsat neargintat ca să vedem printrînsul pe 
scumpul nostru erou. 

E limpede şi albăstrui ca seninul cerului. 

Sa liniștit. Stă cuminte în pabar. 

Incet — încet se tot desmorțeşte, își întinde aripele şi se 
avântă în văzdubul din care a fost smuls, 

E rece, rece de o sută optzeci și cinci de grade sub zero. 
De această răceală ne folosim ca să facem câtevă experienţe. 
De nu vom da greș nu văva părea rău c'aţi venit aici. Sunt 
cele mai frumoase experienţe din câte se fac în laboratoare. 

Veţi vedeă prefaceri adânci și neașteptate pe care le în- 
cearcă diferite corpuri când sunt ţinute într'un frig aşă de mare. 

* i * 

Vă facem o rugăminte nu ni-l deocbeaţi și ca să fim mai 
siguri daţi-ne voe să-i stângem de diochi. 

In acest pahar cu apă, lăsăm să cadă câtevă picături de 
aer lichid. Sfârâe ca și cum am pune în apă o frigare în- 
roşită în foc. Se formează deasupra pabarului o ceață deasă 
şi catifelată. Picăturile de aer se lasă și se sue în apa din 
pahar arătând că au o densitate cam tot aşă de mare ca ş 


apa însăşi. 

lată un tub de gumă. Se lungeșşte când îl îndoim, se în- 
doaie, nu se rupe, e elastic. Să-l punem cu un capăt întrun 
pabar cu aer lichid, să-l ţinem câtvă timp în această bae 
atât de rece, şi să-l scoatem iar afară. Nu se mai întinde 
nu se mai îndoaie, se rupe pare car fi de sticlă, bătut cu 
ciocanul se face praf. lată o prefacere la care nu ne aşteptam. 
Să pisăm gumă! 

lată o minge, semnul copilăriei şi al jocurilor ei. Să o 
punem şi pe ea în aer lichid şi să o ţinem câtvă timp. O 
luăm, o aruncăm în sus; mingea se sparge ca şi cum ar fi 
de sticlă; am putea-o pisa cât vrem de mărunt. 

Iată o floare, nevinovată ca o floare, dar osândită la o 
grea pedeapsă. I-a fost scris să moară în gerul cumplit al 
aerului lichid. O muem în paharul cu aer lichid. Frigul rău 
o strânge, trupuşoru-i frânge. O scoatem afară şi o strângem 
între degete. Foile ei plăpânde se sfărâmă uşor ca şi cum 
ar fi de sticlă subţire de tot. 

Iată o felie de şuncă, e tăeată subţire de tot pentrucă 
e de Praga. E de la Mercur, unde sunt acționar cu 75 lei, 
capital deplin vărsat. Ii cunoaşteţi gustul, şi ştiţi cât e de 
moale. In aer lichid se face tare ca fierul, dar se sparge 
lesne cu ciocanul, sau se frânge când o îndoim ca şi cum 
ar fi de sticlă. 

lată şi pe argintul viu. E zglobiu şi aleargă pe masa pe 
care lăsăm să cadă câtevă picături. Ingbeţarea lui se obiş- 
nueşte să se arate sub forma unui ciocan făcut din argint 
viu. Ciocanul e semnul industriei şi noi nu suntem încă o 
țară industrială. Să dea Dumnezeu să fim. Să nu vă supăraţi 
de vorbă urâtă. Mie mi se pare că până azi ne purtăm cu co- 
morile pământului nostru cam la fel cu negrul din Africa 
care dă diamantul dir. mână pe un cercel de atârnat în nas- 

Strămoşii noştri mânuiau buzduganul. Vom face o gbioagă 
de argint viu. In acest balonaş mititel am pus argint viu şi 
un băț de lemn. Cufundăm totul în aer lichid şi-l ţinem acolo 
câtevă minute. Argintul viu îngheaţă, îngheaţă tun şi se 
face tare ca fierul. Spargem sticla. lată gbioaga ghintuită Cu 
argint viu. 

E de două ori mai grea de cât una de fier de aceiaşi 
mărime. Să ne folosim pe dată de ea, până ce argintul viu 
nu se desmorțeşte. Să batem câtevà cuie. Vedeţi cât e 
de tare, pare c'ar fi de oțel. De obicei zicem bate fierul 
cât e cald. Aerul lichid ne schimbă şi zicătoarea noastră 
silindu-ne să zicem bate cuiul cât argintul viu e rece. 

Iată un sirop. Să facem îngheţată, dar să facem înghe- 
țată încălzind-o pe foc. Punem siropul în acest vas, turnăm 
cevă aer lichid şi aşezăm vasul pe nişte pirostrii sub care 
arde o lampă cu spirt. Siropul îngheaţă şi se face înghe- 
tata napolitană. In vremea aceasta, vasul se acoperă pe 
din afară cu o ghiaţă groasă de apă şi bioxid de carbon 
înghețat. Gheaţă şi îngheţată făcută pe foc! Ingbeţata de cafea 
e gata. Puteţi gusta cu încredere, siropul a fost curat. 

lată şi câtevă păbărele şi forme de bârtie. Turnăm sirop 
în fiecare. Le stropim pe toate cu aer lichid. Cafe ă la 
glace e gata! Să ne ertaţi de cremă; ni s'a isprăvit chiar 
acuma. 

Iată şi vişine îngheţate în aerul lichid. Sunt adevărate 
mărgele de sticlă. Vedeţi cum se sparg când le aruncăm jos. 

lată o minge de alamă atârnată de un lanţ. O punem în 
aerul lichid şi o răcim. O scoatem şi o ţinem în flacăra 
acestei lămpi. Mingea de alamă se înveleşte cu o brumă 
de gbiaţă şi bioxid de carbon solid ; apa şi bioxidul de car- 

bon sunt formate în flacără în timpul arderei gazului. Iarăşi 
ghiața pe foc! 

lată o sticlă cu vin, iată vinul pe care, cum zice Vasile 
Lupu în pravila sa, văzându-l limpede şi frumos la față 
şi moale şi dulce la gustare, de-ar fi şi înțelept neșştire, tot 
se amăgește, părându i că nu se va îmbăta». 

Umplem un păbărel cu vin şi turnăm în el cevă aer li- 
chid. Vinul îngheaţă şi poate fi scos în bucăţi. Iată o expe- 
riență la care iarăşi nu vă aşteptaţi. Ea nu e însă aşă de 
nouă cum ați puteă crede. Cu două mii de ani înainte de 
noi, nefericitul Ovidiu care-şi ispăşia la Tomis nu ştiu ce 
păcate, a apucat geruri cumplite pe care, în prea frumoasa 
traducere a lui Hâjdău, o arată cam astfel: 

«De necrezut şi totuși 
In vas îngheaţă vinul, 
De-l scoţi în bolovane, 
Păstrând figura oalei, 
Şi în loc de a-i soarbe spuma 
Mănânci bucăţi de vin“. 


La fel şi tot aşă de uşor îngheaţă ţuica, licheurul şi ro- 
mul. lată bucăţi de ţuică, licheur şi rom. 

Mult mai neaşteptate sunt pentru toţi înghețarea alcoo- 
lului curat şi a eterului curat, două lichide, care fierb aşă 
de lesne, dar care îngheaţă atât de greu. Multă vreme, căr- 
ţile de şcoală spuneau că alcoolul şi eterul nu se pot soli- 
difică. Uitaţi-vă, vedeţi alcool solid şi eter solid. Alcoolul se 
face mai întâiu gros ca undelemnul şi apoi îngheaţă. Cât de 
scumpi trebue să fim, când vorbim în numele ştiinţei, cu 
vorba nu se poate. Ce nu se poate azi se va puteă mâine, 
şi se va puteă lesne de tot. 

Şi acum o experienţă cu totul neașteptată, după cele ce 

aţi văzut. Să punem un deget în aer lichid. Vă aşteptaţi să-l 
scoatem ca sticla. Vă înşelaţi. Uitați-vă, e viu ca şi mai în- 
nainte. Mai mult încă. Să turnăm puţin aer lichid pe o mână 
sau chiar pe amândouă. Nu simţim nici măcar răceală. Pare 
car fi cel mult o adiere de zefir. Ce ziceţi de această ex- 
perienţă ? Spuneţi drept. Nu-i aşă c'aţi vrea să spuneţi, sub- 
țire piele mai aveţi Dv.! 

Spuneţi că nu ne supărăm. Pielea de pe mâinele chimis- 
tului trebue să fie cam tot atât de groasă ca acea din obra- 
zul unor oameni. Aceasta e adevărat, dar nu-i de ajuns ca 
să explice experiența ce ați văzut. Ca să înţelegeţi înțelesul 
adânc al acestei experiențe să zicem că degetul sau mâna ar 
fi într'o mănuşe. E la mintea omului că în acest caz nici de- 
getul nici mâna nu simt răceală fiindcă sunt învălite în cevă 
care le apără. Ei bine, e cevă care le apără, dar nu mânuşa, 
cevă nevăzut apără degetul şi mâna să nu simțească frigul. 
In jurul degetului ce stă în aerul lichid se formează o mâ- 
nuşă de aer gazos. Acest aer ne apără de frig şi în acest 
caz, după cum ne apără tot corpul. Dv. credeţi că bainele 
de pe noi ne ţin cald. Ei bine nu-i aşă. Cald ne ţine cămaşa 
de aer dintre cea de pânză şi trupul nostru, vesta de aer 
dintre cea de stofă și cămaşa de pânză, baina de aer dintre 
cea de stofă şi vesta de stofă şi, acuma iarna, paltonul de 
aer de sub cel de stofă. 

In aceste experienţe vam tras puţin pe sfoară. Am vârât 
degetul în aer dar lam scos repede afară. De l'am fi ţinut 
prea mult, cămaşa de aer gazos sar fi rupt şi degetul ar fi 
încercat aceleaşi prefaceri ca cele văzute mai sus. Am puteă 
face astfel praf de deget, ne mai văzut încă nicăeri. Putem 
încercă, e lesne de tot. Aer lichid avem, ciocan avem, iar 

degete are destule fiecare, unii mai scurte, alţii mai lungi, 
alţii ... lungi de tot, pe la casierii. 

Cine dă un deget ? Nimeni. Nu vrea să facă nimeni pe 
Scaevola modern. 

lată o ţeavă de sticlă răsucită în jurul altei ţevi. O 
muem în aer lichid şi suflăm în acest timp printrînsa 
aerul din plămâni. O scoatem afară. Observaţi în acest ba- 
lonaş, o zăpadă groasă. E apa şi bioxidul de carbon care au 
eşit cu aerul din plămâni şi care au îngheţat în aerul lichid. 

Intrun aparat la fel lăsăm să treacă gazul de luminat. 
Gazul aprins arde cu flacără luminoasă cât timp aparatul 
stă în aer. Să-l cufundăm în pabarul cu aer lichid. Flacăra 
îşi tot perde din lumina ei şi se face în acest timp albăstrue.e 
In aparat se: adună în stare lichidă hidrocarburele din gazul 
de luminat, bidrogenul scapă singur în stare gazoasă şi arde. 

Pe această experiență se sprijină metoda cea mai nouă 
pentru fabricat bidrogen eftin cu care se umflă baloanele cu 
cârmă. In țevi anumite se încălzesc cărbuni şi se trec prin 
ele vapori de apă. Se formează astfel un amestec gazos de 
oxid de carbon şi hidrogen. Prin trecerea acestui amestec 
prin ţevi răcite cu aer lichid, oxidul de carbon se conden- 
sează iar hidrogenul singur trece mai departe unde poate fi 
prins. S'a ajuns astfel ca preţul unui metru cub de bidrogen 
să fie numai de vre-o 15 bani în loc de un leu şi mai bine 
cât eră mai înainte. 

Să ne oprim puţin asupra acestor experiențe pe care 
le-aţi văzut singuri, de care aţi fi auzit şi de care n'aţi fi 
crezut că sunt atât de simple şi atât de neaşteptate. 

In toate, dela tubul de gumă, dela mingea de joc, până 
la gþioaga de argint viu şi la alcool solid, în toate, prefa- 
cerile materiei sunt numai trecătoare şi corpurile își reca- 

pătă însuşirile dela început de îndată ce se încălzesc. Expe- 
riențele făcute ne arată felurite fenomene fizice. 

Să vă arătăm acum câtevă fenomene chimice, mai bine 
zis, câtevă arderi în oxigen. Zic oxigen şi nu aer lichid, 
fiindcă în vremea de când l-am cumpărat şi de când sunteți 
de față la aceste experiențe, aerul a încercat o schimbare 
adâncă în natura lui. Aerul lichid, ca şi cel gazos, e un 
amestec de oxigen şi azot. Azotul lichid se desmorțește mai 
repede decât oxigenul lichid şi fuge în atmosferă înaintea 
acestuia. 

In balon și în pabare rămâne un lichid mai bogat în 
oxigen. In fabrica din strada Măgurele sunt maşini anume 
care scot din aerul lichid numai oxigen lichid curat. Cu 
acest oxigen lichid se face oxigen gazos, pe care îl vinde în 
industria noastră. 

E locul să arătăm aici care este temperatura adevărată a 
aerului lichid. Teoreticeşte această temperatură este —193°,5, 
temperatura de ferbere a azotului lichid. Această tempe- 
ratură o are aerul lichid numai în timpul când iese din ma- 
şină. In urmă, azotul evaporându-se din ce în ce, tempera- 
tura amestecului rămas crește mereu, făcându-se — 190, 
—188, —185, şi sfârșind —1829, 5, când rămâne numai 
oxigenul lichid. l 

Ştiţi cu toții cât de frumos ard corpurile în oxigen gazos. 
Aceste arderi sunt şi mai frumoase în oxigen lichid. 

lată o ţigară de foi. O aprindem și tragem din ea câteva 
fumuri. O apropiem cu capătul aprins de oxigenul lichid. 
Țigara arde şi mai frumos, ba se mai acopere şi cu o brumă 
groasă produsă prin înghețarea apei şi bioxidului de carbon 
formate în timpul arderei. 

lată o peniță. E tot ce e mai bun și ce e mai rău în lume. 

Ea aşterne pe hârtia răbdătoare şi bun şi rău. In vârful pe- 
niței punem. o bucăţică de plută, tăiată dintrun dop. Aprin- 
dem pluta şi în vreme ce arde o apropiem de oxigenul 
lichid. Oţelul din peniță se aprinde şi arde împrăştiind o 
ploae de stele pe care, de sigur, o vedeţi întâia oară. 

Iată o bucăţică de vată. O muem bine în oxigen lichid 
şi o aşezăm pe această măsuţă de asbest. Apropiem o lu- 
mânare aprinsă de această vată. Ea se aprinde şi arde cu 
o flacără mare într'o singură clipă; abia am numărat una 
şi ea a ars în întregime. 

E bogăţia mare de oxigen faţă de carbonul şi hidrogenul 
din vată care o fac să ardă aşă de frumos. E un bumbac 
explosibil, un fel de dinamită cu oxigen lichid. Dacă am fi 
pus vata muiată întrun tub de fier, ar fi luat foc dela lu- 
mânare cu o pocnitură neașteptată, faţă de liniştea cu care 
a ars în aer liber. S'a și încercat să se umple cartuşe cu aer 
lichid şi să se sfârâme, prin aprinderea lor, stâncele de piatră. 

Ne oprim aici cu aceste experienţe. Ar trebui să trecem 
cu mult peste un ceas, cât ne este îngăduit, dacă am sta să 
vă arătăm nenumăratele experienţe ce se mai pot face 


cu aerul lichid. 


xXx 


Descoperirea aerului lichid e una din minunele mari ale 
ştiinţei. Aţi văzut câte încercări grele şi zadarnice au făcut 
învățații ca să capete cea dintâi picătură de aer lichid. Ceeace 
nu Sa putut ieri se poate foarte bine azi. 

In aerul lichid se ating două extremități, o temperatură 
foarte joasă, produsă prin evaporarea lui, şi o temperatură 
foarte înaltă, produsă prin arderea diferitelor corpuri în oxigen 
lichid. Ştiinţa şi industria au tras foloase mari din proprie- 
tăţile aerului lichid. 

Fabrica din strada Măgurele produce oxigen gazos, din 
cel lichid, şi acetilenă din carbura de calciu. Ea vinde 
aceste gaze în cilindri de oțel anume făcuţi. In lămpi spe- 
ciale, în care acetilena arde în oxigen, se produce o flacără 
de trei mii şi cinci sute de grade. In această flacără, atât de 
caldă, ferul se topeşte tot aşă de lesne ca şi ceara la căldura 
unei lumânări aprinse. 

Nenumărate sunt întrebuințările acestei flacări la lucratul 
şi lipitul fierului şi lucrurilor de fier. Spărgătorii de case de 
bani au recunoscut printre cei dintâiu foloasele mari ce această 
flacără le poate aduce. Fără sgomot, aşă cum le place lor 
să-și facă meseria, repede şi lesne, ei au izbutit în câtevă 
rânduri să desfacă broasca oţelită ce le închidea calea spre 
pungile cu galbeni. 

Vă mulțumesc, Doamnelor și Domnilor, pentru bunătatea 
de a fi venit pe o vreme așă de rea şi pentru răbdarea cu 
care ați urmărit aceste experienţe. Cu toţii împreună să mul- 
tumim Domnului Doctor Teodorescu, D-lui Alexe Crănguru 
şi D-lui Valerie, întreg personalul laboratorului de chimie 
neorganică, pentru truda ce şi-au dat-o să nu deă greş la 
aceste experienţe. : 

Câte-şi patru am fost o săptămână întreagă neliniştiţi, 
neştiind de vom aveă azi ce trebuea s'avem, aer lichid 
destul. Se puteau întâmplă atâtea şi atâtea ! 

Puteă să îngheţe maşina lui Linde tocmai azi. Puteă să 
crape vre-unul din aceste baloane tocmai pe drum sau chiar 
tocmai aici. Am fost norocoşi şi am scăpat de toate neajun- 
Surile. Imi pare bine de şi nu mi-ar fi părut rău să nu fi 
eşit dintro dată cutare sau cutare experiență, sau să fi. 
plesnit vre-un pabar tocmai când n'am fi vrut să facă aceasta 

Aţi fi învăţat atunci, ceeace n'aţi învățat acum, că a 

face experiență înseamnă a stă la cheremul atâtor şi atâtor 
împrejurări pe tare nu le stăpâneşti niciodată în deajuns. 

Vă mulţumesc în- numele revistei Natura, chemată a doua 
oară la marea onoare să răspândească ştiinţa într'o adunare 
atât de aleasă. Anul trecut, va vorbit Domnul Titeica des- 
pre Popularizarea ştiinţei. Anul acesta, mam încercat eu să 
dau câtevă lămuriri la experienţele văzute. 

Nu uit, că aceste experienţe au fost făcute la Cassa 
Şcoalelor. Mulţumesc Domnului Administrator, care con- 
duce această instituţie cu atâta pricepere și atâta cinste şi 
care de atâtea ori a înlesnit răspândirea ştiinţei în şcoală şi 


în afară de şcoală. 
G. G. LONGINESCU 


SA ÎNTREBUINȚĂM PETROLUL !) 


CUM S'A NASCUT, CUM GASIM, CUM SCOATEM ȘI CUM FOLOSIM 
PETROLUL. 


Zicem că am dat de un zăcământ de petrol, atunci când 
îl găsim în cantități exploatabile, adică să obținem din vân- 
zarea lui capitalul întrebuințat în exploatare, şi în plus bune 
dobânzi. Zăcământul de petrol poate fi sau în roca muma 
sau poate să fie un zăcământ de migraţiune, adică un 
zăcământ format din adunarea petrolului fugit din alte părți 
— din roca mumă. 

Rocile mume ale petrolului sunt cele sedimentare, argi- 
loase, silicioase, calcaro-bituminoase. 

In aceste roci sarea se găseşte alături de petrol. Nu voi 


1) Vezi «Natura» anul VII No. í şi 2. 

mai înşiră teoriile chimiştilor germani care explică rolul sării 
în formarea petrolului. 

E destul însă să observăm că în rocile mume silicioase 
(în silex de exemplu), petrolul se găseşte totdauna în can- 
tități mai mici ca în cele argiloase, şi în treacăt să spunem că 
petrolul în rocile calcaro-bituminoase născut tot supt influ- 
enţa sărei, provine din curioasele insule ale celenteratelor, 
aşă că nenumăratele corpuri de coralieri — ştiţi ce solidari 
sunt — hrănesc astăzi maşinile aviatorilor n oştri dela Chitila. 

Sunt sigur că o să vă puneţi şi următoarea întrebare: 
petrolul e un lichid ce de mii de ani poate, stă între straturi 
permeabile, aşteptându-și exploatarea; cum se face de nu 
sa scurs prin aceste straturi ? E foarte adevărat că prin 
unele locuri petrolul a rămas pe loc, dar numai acolo unde 
stratul de deasupra şi dedesuptul zăcământul ui — acoperisul 
şi patul zăcământului — erau destul de puternice şi relativ 
impermeabile, iar terenul nu a fost prea mult frământat, ca 
de exemplu în unele regiuni ale Americei de Nord. Din 
contră, cele mai multe zăcăminte de petrol au fugit din locu- 
rile unde s'au născut, prin crăpături, prin permeabilitatea 
straturilor, sau au venit ape de au înecat zăcământul. Dar 
dacă se produc încreţituri sau răsturnări în coaja pământului, 
petrolul fuge ca argintul viu, fuge unde e presat mai puţin, 
şi dacă împrejurările îl ajută, se adună în unele locuri în can- 
tități enorme, în zăcăminte de 'migraţiune. Aceste locuri 
sunt mai -ales aşă numitele creste ale anticlinalelor. Se în- 
tâmplă câteodată ca să surprindem petrolul tocmai în timpul 
când el vrea să migreze, şi atunci dăm de cunoscutele 
tabace, care e veste bună pentru puţari.. 

Găsim zăcăminte de migraţiune fie în straturi, fie în pungi, 
goluri sau crăpături. Aşá de exemplu la noi în ţară la Mo- 

reni şi Bugştenari, petrolul e migrat şi se găseşte în straturi 
paralele şi în acest caz se poate mai dinainte socoti cam 
cât petrol se poate scoate. La Moreni s'a socotit cam 70—80 
mii de tone pe fiecare hectar, iar la Buştenari 1200 — 2000 
tone pe hectar. In pungi petrolul se găseşte mai mult în 
cutele diopire — geologia vă explică ce sunt acesta. La 
Băicoi, la Țintea, Moreni, se găsesc pungi de petrol. In 
pungi de petrol, găsim uneori cantități colosale, pe când în 
goluri sau crăpături, petrolul se găseşte mai rar. In Galiţia 
petrolul se exploata la început numai din crăpături, iar în 
Ilanovra (Germania) pare că se exploatează petrolul tot din 
crăpături. 

Răspândirea zăcămintelor de petrol pe suprafața pă- 
mântului. Petrolul se găseşte în foarte multe regiuni ale 
pământului : ați auzit desigur de petrol rusesc, galițian, ca- 
nadian, pensilvanic etc., iar locurile de exploatare sunt şi 
mai multe ca numirile. 

Să luăm harta globului şi să purtăm un creion prin ţinu- 
turile petrolifere. Incepând cu Canada, petrolul se află aici 
în regiuni puţin dislocate, el migrează foarte încet, împins 
numai de presiunea interioară gazelor lui; dăm de ţinuturile 
Statelor Unite cu zăcăminte în M-ții Apalaşti, în statele 
Illinois, Pensilvania, New-York, Virginia, Ohio, Texas, 
apoi în California şi Mexic care zăcăminte au rocile mume 
foarte vechi, Petrolul e de calitate superioară, căci arde 
complect, nu produce fum mult, e bun petrol lampant. In 
America de sud nu e în cantități exploatabile, deşi sunt 
urme. Trecem în insulele Oceaniei, prin Filipine, Borneo, 
Sumatra, Java, din care unele cu bogate zăcăminte petro- 
lifere, toate însă în regiuni puternic dislocate. In Asia se 
găseşte iarăşi petrol: prin Indiile engleze numai pe alocuri 

exploatabil, iar în China exploatările sunt încă rudimentarei ; 
în ținutul Pecioarei şi M-ții Uralului e puţin exploatabil, 
dar e de bună calitate, se apropie de cel american. In Africa 
s'au găsit asemenea urme de petrol prin Algeria, Camerun 
şi chiar în Africa de sud, dar nu e în cantităţi exploatabile. 
In Europa se găsesc zăcăminte bogate de petrol, dar în 
regiuni dislocate ca în Caucaz, în regiunea Carpatică a 
României şi Galiției, apoi în Germania prin Hanovra şi 
Alsacia şi regiunea alpinică a Italiei. 

Petrolul dar, nu e numai pentru” noi de o mare impor- 
tanță ; e un producător mondial de energie, care interesează 
aproape toate țările. Să vedem acum cum îl scoatem, și cum 
îl întrebuințăm. 

Cum scoatem petrolul. Ca şi cea dintâi busolă ori cele 
dintâi poduri suspendate, ca şi pulberea de pușcă, cele dintâi 
sondage tot chinezii le-au avut: nu pentru petrol însă, ci 
căutând ape sărate. Chinezii executau sondajele cu nişte dălți 
atârnate fie la capătul unor prăjini lungi şi înnădite, fie de 
o funie solidă. 

Tocmai târziu de tot, le-a venit şi Europenilor în cap 
ideia să facă sondagii, tot pentru apă: fiecare lucru se 
născocește la vremea lui, adică, unde şi când se simte 
nevoie. Prima sondare s'a făcut în Europa în provincia Artois 
din Franța, de unde a rămas numele de «puțuri arteziene». 

Atâta vreme s'a scurs de când tot se sondează; dar ce 
credeți că s'au făcut mari progrese, sau inventat metode aşa 
de înaintate față de începuturi, cum ar fi de exemplu aero- 
planul faţă de transportul prin târâre ? Nu, afară de proce- 
deul cu apă— şi metoda nu e bună în toate cazurile — tot 
la dalta şi la funia chinezească cerem şi astăzi ajutor! De 
ce aşă ? Am puteă răspunde, că pentru acelaș motiv pentru 

care şi astăzi când avem de tăiat cevă, tot la cuțitul lui 
„Avram alergăm. 

S'au găsit fel de fel de mijloace ca să scurtăm timpul 
cât sondăm până ce dăm de petrol, — cu alte cuvinte să 
mergem mai repede şi mai cu folos, — să ocolim accidentele 
sau să eşim din încurcătura în care ele ne-ar vâri; dar cu 
toate acestea, o sondă e departe de a răsări ca palatul lui 
Făt-frumos, numai aruncând o perie. Şi astăzi trebue să 
scoatem luni de zile din o gaură verticală îngustă, câte o 
linguriţă de pământ de la sute de metri adâncime, până să 
începem să zicem «Doamne ajută» sau «o fi sau nu o fi»! 

Și dacă ne gândim că ajungem câteodată să săpăm peste 
1000 metri adâncime, (cea mai mare adâncime atinsă este 
2000 m. în Silezia, iar la noi cam 1200 m.) fără ca să dăm 
de ce căutăm, te-oi întrista şi tu cititorule, alături cu cei ce 
lucrează la sondă, căci fă socoteala câți bani sunt pierduţi 
dacă punem laolaltă cam 50 lei de fiecare metru adâncime! 

Intreprinzătorul însă, trebue să aibă curaj, iar Dumnea- 
voastră, nu vi-l pierdeţi numai din ceeace auziţi: exploa- 
tările de petrol au răsplătit totdeauna cu «generozitate» 
munca şi curajul. 

Țăranii noştrii din ţinuturile petrolifere şi-au bătut singuri 
capul şi au găsit şi ei mijloace, simple ce e drept, dar sufi- 
ciente pentru nevoile şi mijloacele lor, şi tot scoteau des- 
tule boloboace.... de petrol sau păcură, ca în şiruri de căruțe 
trase de boi să-şi ducă produsul moşioarei lor la târg. Nu 
se scoteau rîuri şi fluvii de petrol ca astăzi, ca să umple 
corăbii ce plutesc până peste 9 mări, spre ţări depărtate, 
dar tot se găsea în ţară destulă păcură pentru unsul scârţie- 
torilor carelor, sau destul petrol să se ardă în rarele felinare 
ale Bucureştilor, care pe la 1857 erau mândria Capitalei! Ce 

bine ar fi dacă în toate ramurile de activitate, România ar 
creşte ca un eucalipt: pe la 1857 se scotea din ţară pe an 
numai câtevă sute de tone, azi peste 1 milion de tone, să 
zicem o producţie cam de 500 ori mai mare! Dar pentru 
aceasta a trebuit ca să se înmulțească capitalurile de exploa- 
tare, puţurile au fost aproape înlocuite cu păduri de sonde, 
boloboacele s'au înlocuit cu trenuri şi conducte, alambicul cu 
<rafinării-labirinte», şi totul se trage din «atragerea atenţiei» 
mulţimei «lucrătoare» asupra bogățiilor ţărei. 
* tă x 

Ca să ne dăm şi mai bine seama de progresele făcute, 
să vedem cum scoteau înainte vreme — şi mai scot şi astăzi 
mai ales în Moldova!) — ţăranii petrolul, cu munca braţelor 
lor şi cu ajutorul micilor lor capitaluri, şi cum îl scot astăzi 
inginerii, înbămând maşinile şi averi de sate întregi, dar 
muncă şi bani mai bine răsplătiți ca greaua străduință ome- 
nească în fundul unei gropi de sute de metri: averea 
tot la bogat se duce» şi ecoul răspunde: «dobânzile lu 
capitalul månuit cu ordine şi pricepere vin». 

Țăranii încep lucrarea, săpând un puț în patru colțuri, 
cam de 1 metru lature, cel mult 1,20 m., pe locul unde «sunt 
semne» că se va găsi petrol. Ei sapă puţul pe măsură ce 
îl ghizduesc cu gard de nuele sau scânduri de fag. Oame- 
nii — puţarii — sunt lăsaţi şi scoşi din puț cu o funie de 
cânepă, numită şufă ce se înțăşoară pe un sul cu ajutorul 
unui fel de macara numită crivac. Crivacul e de lemn, şi se 
reazemă la gura puţului pe doi stâlpi tot de lemn între care 
se reazemă şi fusul pentru înfăşuratul şufei. 

Puţarul se lasă în puț îmbrăcat numai în cămașşe, iar pe 


1) A se vedea şi articolul Exploatarea petrolului prin puțuri al 
D-lui N, Poenaru-latan, din Natura, anul I, pag. 280, 

cap poartă o pălărie de tinichea, ce-l fereşte de apă şi pă- 
mântul ce ar curge din partea de sus a puţului. In fundul 
puțului pe 1 metru pătrat, abia are loc să lucreze; de aceia 
toate uneltele lui sunt cu cozi foarte scurte. O sapă scurtă, 
o daltă tot scurtă numită țiu, nişte ghiulele de fier cărora 
le zice boambe, o lopată iarăş scurtă, nişte baroase de fier 
ascuţite, cam astea le sunt uneltele, pe care le iau în puț 
după nevoie. 

Când puţarul crede că s'a apropiat de petrol — ceace se 
întâmplă cam pe la 100—150 m., — el sapă în colțurile şi 
mijlocul fundului puțului câte o gaură cam de 1 m. adân- 
cime, — îsvoarele de petrol. 

Dar în adâncimile puţului, lucrătorul nu poate trăi în ga- 
zele înăbuşitoare ce puţul exbală. Puţarul are nevoie de aer 
proaspăt, care se trimite prin tuburi de tablă de fier, cu 2-3 
ore mai înainte ca lucrătorul să se scoboare la săpat, ca 
puţul să fie bine aerisit. 

Dacă puţul e mai adânc ca 150 m., de obicei nu mai în- 
vârtesc oamenii la crivac, ci se pune un cal. Calul face ace- 
laş lucru ca şi omul, pe timp ce dă ocol unui fus, care prin 
un mecanism numit helrie însulă şufa şi cu aceasta scoate 
din puț lucrătorul sau pământul săpat, unelte, materiale, etc. 
Dacă puţul însă e peste 180 m. adânc, se pun 2 Detrii, una 
pentru oameni, şi una pentru materiale. Omul din puț nare 
de cât să sguduie şufa, că pe dată e tras afară. 

Cum cunosc puţarii că se apropie de petrol? Cunosc după 
felul pământului în care sapă: când dau de un fel de argilă 
solzoasă căreia ei îi zic brânză, ori peste un pământ gal- 
ben—carnea calului—, ori în fine peste tabacele sau turtele 
ce miros a petrol, puțarii sapă cu nădejde. Petrolul e aproape. 

Când sa ajuns zăcământul, puţarii ies afară, şi a doua 

operaţie — operaţia roditoare — începe. Se zice că s'a început 
«lăcăritul sfârlacului». 

Cu puţurile de mână, ce descrisei, nu se poate scoate 
mult petrol: cel mult 1 vagon pe zi, iar dacă din nenoroc 
se dă de apă, nu mai e nimic de făcut, puţul se părăseşte. 
Şi poate cevă mai adânc este petrol! Un astfel de puțcostă 
cam 10.000 lei. La Breaza s'a ajuns cu adâncimea cea mai 
mare, cam 320 m. 

x x * 

Când s'a văzut mai târziu, ce bogăție reprezintă zăcă- 
mintele de petrol, alături de «muncitorii cu palma» s'au aşezat 
în rând şi lucrătorii ştiinţei şi tecnicei, şi dacă nu s'au făcut 
minuni, Sa trecut cel puţin apa adâncă: s'au adus sisteme 
noi de sondat, fie inventându-se noi sisteme, fie aplicând pe 
cele cunoscute la alte lucrări (de exemplu cele întrebuințate 
pentru scoaterea apei), in scop de a se scoate petrolul. 

Numai cu razele X ale geologilors'a putut vedeă fără a 
săpă, ceeace se află în coaja pământului; numai cu ajuto- 
rul reflectoarelor tecnicianilor s'a putut lumină îndestul căile 
întunecoase şi necunoscute, ca să se meargă cu încredere şi 
siguranţă ! Capitalurile s'au grămădit şi cu ele şi braţele, ca 
furnicele lucrătoare, iar păduri de sonde au răsărit. pe locu- 
rile pe unde numai ciobanul îşi trăiă viața de visuri. 

Inainte de a arătă şi clasifică sistemele de sondare — și 
sunt multe — pe care le-au născocit tecnicianii, să vedem ce 
au ele comun. 

Toate sondele au părți ce se văd deasupra pământului şi 
altele care sunt vârâte în pământ. Dedeparte încă vedem acele 
turnuri de lemn, numite şi pe la noi tot derick, înalte cam 
de 20—30 metrii. Fiecare gaură de sondă trebuie să aibă un 
derick (nu dric, căci are alt scop, te-l voi arătă mai la vale); 

cel puţin eu până acum, nam auzit de sondă fără derick. 

Dăm ocol turnului, şi de vrem, vedem: roți pentru funii 
de cânepă sau metal, maşini-motoare ce înlocuesc munca 
braţelor, frâne. şi crele, în fine tot felul de unelte de săpat 
ori reparat, dar toate adăpostite de un fel de şopron întreg 
de lemn, imbrăcat sau nu cu scâ nduri pentru a seadăposti 
mai bine lucrătorii de ploi şi ninsoare. In definitiv o magazie 
afumată şi unsuroasă ca hainele unui coşar. Dar ce sunt ṣan- 
țurile şi gropile din jurul sondei ? Sunt, ce-a fost capul Bu- 
nei speranţe pentru Magelan, speranţa că va veni ziua când 
valurile de petrol vor curge să umple toate rezervoarele şi 
să se mai ducă şi pe coastă în vale; dar sunt şi șanțurile 
cetăței: dacă sonda ar luă foc, focul să nu se poată uşor în- 
tinde şi la sonda vecină, poate numai la câteva zeci de metri. 

Ce are sonda supt pământ, nevăzut? O gaură ce se'n- 
tinde drept ca un fir de aţă la capătul căreia atârnă o greu- 
tate, pe mai multe sute de metri, şi de o palmă, două 
diametru. 

Mă prind că o să mă <apostrofezi», cititor curios: Bine 
Domnule, ce treabă o să faceţi cu gaura asta în care nici 
un om nu poate cădeă? Să-ţi răspund scurt, că «aşă se face», 
nu veţi fi mulţumit, şi aveţi dreptate. Atunci fiţi bun şi aju- 
tați-mă: luaţi nişte ochelari buni, căci atunci veți auzi ce vor- 
beşte în limba ei transcendentală formula: 


Q = îi E a S 
E i 
« Dacă o fi să fie petrol, cam tot atâta scoatem fie ca 
vom face gaura de un metru diametru, fie că o facem de 
zece metrii». Eu vă rog să-i iertați această vorbire hyper- 
bolică silită (nu geometrică), căci şi matematicianii recunosc 


că cuvintele nu le pot exprimă atât de precis formulele lor, 

după cum şi poeţii se plâng că limba în care scriu, nu le 
poate exprimă sentimentele lor! 

Atunci inginerul, care este, — şi trebue să fie — foarte 
sgârcit (deşi în general nu lucrează cu banii lui), căci caută 
să cheltuiască cât mai puţin, şi să scoată cât mai mult, re- 
duce diametrul gaurei sondei la cât mai mic posibil: 20, 30, 
40 ori 50 centimetri, după adâncimea la care crede că va 
dă de petrol. Ne-am înţeles? Să mergem mai departe: ce 
mai este în sondă. 

Foarte des, pereţii sondei trebuiesc susținuți să nu se 
dărâme, mai ales dacă pământul e fărâmicios ori nisip ; câte 
odată dăm de ape ce trebuiesc închise; toate acestea se fac 
cu tuburi de oțel, care e bine să se lase în sondă în mod 
lelescopic». Se porneşte la început cu un tub de diametru 
mai mare, care se continuă mai la adânc cu un alt tub de 
diametru mai mic, dar care începe tot de la gura sondei, 
intrând in cel de diametru mai mare; şi aşă mai departe. In 
gaura astfel subată, se plimbă pe rând dalta şi lingura, 
atârnate de o funie solidă de cânepă, mai des de fire de 
oțel, ori de o coloană de prăjini înădite (fiecare prăjină cam 


de 6 m. lungă). Modul de sondare îl vom vedea. 


(Va urma) CINCINAT I. SFINȚESCU 
Inginer 
RE 


NOTIȚE 


SPRE STIINTA.—Reproducerea acestor notițe este îngăduită numai cu arătarea nu- 
mărului din „Natura“ din care se vor luà. Aceste notițe nu sunt, cum s'ar crede luate 
deadreptul din revistele arătate, ci sunt prefaceri după articole cu mult mai întinse. 


Un mijloc cu totul nou pentru găuritul zidurilor. Intr'o biserică 
din Neustadt a. W. sa introdus de curând lumina electrică. Pentru 
sârmele ce trebuiau să meargă la candelabru eră nevoe să se facă 
mai multe găuri. Bolta înaltă de 15 metri arc o pictură scumpă, care 

sar fi stricat desigur preă mult de ar fi fost găurită cu mijloace obi- 
cinuite. Schelele ar fi fost de asemenea prea înalte, prea costisitoare şi 
nu îndestul de sigure pentru viaţa lucrătorilor. Inginerul Kassner a avut 
ideea minunată și cu totul neașteptată să împuște zidul. După ce a ales 
punctele de trebuință, el a tras la ţintă cu o puşcă de vânătoare în- 
cărcată cu gloanțe cu vârful de oţel. Găurile făcute sunt aşă de mici, 
pe unde au intrat gloanțele, în cât aproape nu se văd, la eşire ele sunt 
cât pumnul. Puterea de pătrundere a gloanţelor a fost aşă de mare în 
cât au găurit zidul de cărămizi gros de 35 centimetri. 

S'a făcut astfel în câteva minute un lucru care ar fi ţinut altfel mai 
multe zile. lată o nelegiuire, să tragi cu puşca în biserică cu voea ei. 
(Promotheus — 2 Septembrie 1911) 


* 
* * 


Ceiuloid care nu arde. Toată lumea cunoaşte ce este celuloidul, din 
care se face pepteni, gulere și diferite lucruri de Paris imitând fil- 
deșul. In afară de mirosul mai mult sau mai puţin neplăcut de camfor, 
acest celuloid ia foc și arde foarte lesne, făcând astfel ca şi lucrurile 
făcute cu el să fie foarte primejdioase. 

De multă vreme s'a căutat să se înlăture acest neajuns. Astăzi chi- 
miştii au isbutit pe deplin să facă un celuloid care nu iea foc de loc, 
care poate fi încălzit până să se topească şi cu toate acestea să nu 
se aprindă. La drept vorbind această materie plastică şi transparentă 
nu e celuloid. In adevăr, celuloidul e făcut cu pitrocelulosă sau mai 
bine zis azotat de celulosă, un corp care face parte din neamul ce- 
luloselor explosive, cu care se face praful de puşcă fără fum. 

Celuloidul cel nou e făcut cu acstat de celulosă, materie care nu 
iea foc. Trebuiă să se găsească mijloace care să facă din acest corp 
o materie eftină şi cu proprietăţile celuloidului. Cbimiştii şi fabricanţii 
au isbutit să găsească acele mijloace. Renumitele filme Pathé din 
Paris şi Actien Gesellschaft für Anilin fabrication din Berlin au 
fabrice de Aceto-celulosă cu o producere foarte mare. Prin această 
descoperire se dă Japoniei o lovitură însemnată, întru cât nu mai e 
nevoe de camțfor, care eră adus până azi numai din Insula Formosa 
şi întru cât cel mai mare consumator de camțfor eră tocmai fabricantul 


de celuloid. 
(La Nature 20 April 1911) 

Hidrogen eftin pentru baloane. Baloanele cu cârmă au, orice s'ar 
zice, pe lângă neajunsurile lor, şi multe părţi bune. 

Armata, cu deosebire, se va folosi mult de ele. Cel mai mare cu- 
sur al baloanelor eră şi mai este încă scumpetea hidrogenului cu care 
sunt umflate ; o singură umflare trece uneori de 12 mii de lei. Nenu- 
mărate sunt mijloacele încercate pentru a produce hidrogen cât mai 
eftin şi mai lesne. In unele încercări hidrogenul poate fi produs pe loc 
la umplerea balonului și ne scuteşte de acei cilindri grei de oţel în care 
e comprimat de obiceiu, Câștigul ce-l avem însă din această parte e 
întrecut de scumpetea materialului întrebuințat ca kidrura de Calciu 
propusă de Joubert. 

Un mijloc nou a fost perfecționat de curând la Berlin. Se trece abur; 
de apă peste cărbune înroşit in foc. Se capătă astfel gaz de apă, adică 
un amestec de hidrogen şi oxid de Carbon. Se trece acest amestec 
prin ţevi răcite cu aer lichid. Oxidul de Carbon se licheface, fiindcă 
ferbe la — 1950 C, iar hidrogenul trece mai departe în stare gazoasă 
fiindcă ferbe numai la — 253 C, răcire pe care nu o poate produce 
aerul lichid. Bioxidul de Carbon cu care e amestecat gazul de apă, e 
îndepărtat de la început prin trecerea acestuia prin leşie cu bidrat de 
Sodiu. Se capătă astfel hidrogen 97,5 la sută, prin curăţire anumită 
se capătă hidrogen, aproape curat 99,5 la sută. Societatea Berlin-An- 
haltische- Maschinenbau A. G. exploatează acest sistem şi vinde bidrogen 
97 la sută cu 12 bani metru cub, iar de cel bun de tot cu 13 până 


la 16 bani metru cub. 
(La Nature 17 Iunie 1911) 


Erata. Din nebăgare de seamă Fig. 2 dela pag. 59 a N-lui prece- 
dent s'a aşezat greşit. Partea de jos vine sus și invers. Cititorii noş- 
tri au observat de sigur acest lucru. 

HIDRAULICA ȘI HIDRAULICIANII 


Mulţi şi-au pus chestiunea ce este hidraulica? Este ea 
o ştiinţă curat abstractă, o ştiinţă curat practică, sau şi una 
și alta? Progresele făcute în hidraulică, se datoresc ele ma- 
tematicianilor, teoreticianilor, sau observatorilor şi experimen- 
tatorilor ? 

In al doilea rând ne vom pune întrebarea, de care iz- 
voare ne-am putea servi în aplicaţiunile de toate zilele; de 
învățămintele, de multe ori neînţelese și nepătrunse de unii 
teoreticiani sau de sfaturile profesioniştilor, care prin expe- 
riențele de toate zilele, pot arătă că cutare formule aplicate 
au condus la rezultate rele? 

Pentru a răspunde la aceste întrebări, ne propunem a 
intră în oarecare amănunte. Părţile mecanicei raţionale care 
se ocupă cu echilibrul şi mişcarea lichidelor se chiamă Jli- 
drostatica şi Ilidrodinamica. Ştiinţa care se ocupă cu apli- 
carea acelor două părți ale mecanicei raţionale se chiamă 
Hidraulica. 

Doi factori contribuesc la desvoltarea şi perfecționarea 
acestor ramuri ale ştiinţei: teoria şi experienţa. 

Aceşti factori sunt deopotrivă de necesari spune Poincaré. 
A lăsă pe unul pentru altul, ar fi un nonsens. Izolată, teoria 
ar fi prea goală, iar experiența prea mioapă. Despărţite ar 
fi inutile şi fără de interes. 

Când suntem chemaţi să cumpâănim, să alegem între 
aceşti doi termeni, trebue oare şi este permis să ne conducem 
de un simplu capriciu, or trebue să fim conduşi de utilitate, 
de trebuinţeie noastre practice ? Dacă este astfel şi aşa trcbue 
să fie, de la cine altul se poate trage maximul de folos, 

„Natura“ An. VII, No. 1. S 

dacă nu dela bidraulicianul care va fi putut controlă, va fi 
putut coordonă datele teoretice cu rezultatele obţinute pe 
anumite ape, acolo unde va fi fost chemat să lucreze ? Dar, 
să urmărim puțin desvoltarea acestei ştiinţe dela începutul 
ei și vom vedeă că principiile fundamentale pe care sa 
clădit dânsa se datoresc experienţelor şi observaţiunilor, 
iar teoria mecanică a venit de a confirmat faptele. 

Aşa a fost în trecut, așa va fi şi în viitor. Hidraulicianul 
observă, experimentează, constată fenomenele, le îmbracă 
apoi în haina teoretică, servindu-se de principiile mecanice 
pentru a le da forma definitivă ştiinţifică. 

Nu va putea face lucrare folositoare acela care va pro- 
povădui o teorie luată din cine ştie ce tratat, fără ca să fi 
avut ocaziunea să o aplice la cursuri de apă, unde va fi 
fost chemat să lucreze. 

** x 

In 1628 un urmaş al lui Galileu anume Castelli a pu- 
blicat cel dintâi tratat asupra râurilor, când sa introdus 

pentru întâia oară iuțeala ca element în socotirea debitelor 
râurilor. 

Acesta a fost începutul bidraulicei cursurilor de apă. 
Câţiva ani mai târziu, la 1643, Toricelli a descoperit că, fă- 
cându-se abstracţie de unele rezistenţe, iuţeala unei vine de 
apă care curge liber printro deschizătură mică a unui re- 
zervoriu, este egală cu iuţeala unui corp greu care ar cădea 
în vid de lao înălțime egală cu adâncimea descbizăturii dela 
suprafața apei. De aci deduce el teorema fundamentală 
care devine baza bidraulicei, că, făcând abstracţie de rezis- 
„tenţe, iuțelile apelor în mişcare, sunt între ele ca rădăcinile 
pătrate ale presiunilor. 

Aceste rezultate nu au putut fi aplicate cu succes la 

râuri. In 1665 un congres ştiinţific numit după cererea gu- 
vernelor din Roma şi Florenţa pentru a găsi cel mai bun 
mijloc de a regulă cursul râului Chiana, după mai multe 
încercări teoretice, nu ajunse la nici un rezultat mulțumitor. 

In 1684 celebrul Mariotte publică un tratat asupra miş- 
ării apelor, în care arată prin numeroase experienţe ade- 
vărata metodă ce trebue urmată pentru a face să progreseze 
teoria. 

Către sfârşitul secolului XVII-lea iese la iveală şcoala 
italiană cu învățatul Guglielmîni care adoptând teoria lui 
T'oricelli perfecționează teoria parabolică a râurilor, numită 
aşa pentrucă iuțeala cu care fiecare moleculă de apă tinde 
să se mişte e dată prin ordonata unei parabole. 

Consecințele scoase din această teorie sunt cu totul con- 
trare observațiunei şi cu toate acestea atâţia autori emi- 
nenţi au adoptat-o. De unde vine aceasta, dacă nu din faptul 
că în acea epocă știința era străină spiritului de observare? 

Newton, care era unul din cei mai mari teoreticiani ai 
timpului, a studiat și dânsul frecările lichidelor asupra so- 
lidelor şi debitul descbizăturilor în rezervorii, în cartea sa 
întitulată «Principii», însă unele din concluziuni au fost 
recunoscute ca greşite, modițicându-se în ediţia din 1714, 
fără ca să poată ajunge la rezultate conforme cu observa- 
țiunile. 

In 1718 şi 1725 apărură două lucrări: una bazată mai 
mult pe experienţe, alta pe teorie pură. Cea dintâi datorită 
marchizului Poleni descopere că debitul printr'o descbiză- 
tură făcută întrun perete subțire, creşte prin adăogarea unei 
țevi cilindrice. A doua datorită matematicianului Varignon, 
care traduse în formule algebrice teoria lui (ugliehnini, nu 
folosi nimic ştiinţei hidraulice. 


www.dacoromanica.ro 


104 NATORA 


Intre anii 1730 şi 1788, inginerul Pitot contribui la pro- 
gresarea ştiinţei bidraulice prin numeroasele sale experienţe 
făcute cu tubul care şi azi 'i poartă numele, asupra iuţelelor 
la diferite adâncimi probând prin mai multe memorii pre- 
zentate Academiei de ştiinţe din Paris, falşitatea teoriei pa- 
rabolice a curgerii apelor. 

Cam tot în acelaş timp apar lucrările de bidrodinamică 
ale fraţilor Daniel şi Jean Bernoulli, precum şi operile de 
mecanică ale lui D'Alembert care introduc principiul for- 
telor vii în mişcarea fluidelor şi pun bază bidraulicei teo- 
retice. 

Intre anii 1768—1771, apar în memoriile academiei din 
Petersburg, profundele lucrări teoretice ale lui Euler asupra 
mișcărei fluidelor. Ele sunt însă mai mult de domeniul filo- 
zofiei matematice, întru cât autorul a luat ca bază în cer- 
cetările sale, bipoteza unei fluidități matematice. 

k*% 

Vedem că până la această epocă știința nu prea a înaintat 
din cauză că autorii care sau ocupat de dânsa, au privit-o 
mai mult din punctul de vedere abstract. 

Abia în 1764 profesorul din Turin Micheloiti şi abatele 
Bossut din Paris, inaugurară adevărata eră a bidraulicei sta- 
bilind că formulele trebuesc deduse din experienţă, iar nu 
din raționamentul abstract. 

Aceşti învăţaţi, unul sub patronagiul regelui Sardiniei, 
altul sub auspiciile guvernului francez, făcură numeroase 
experiențe care fură publicate între anii 1771 şi 1778. 

De la această epocă datează origina şcoalei noi a bi- 
draulicei moderne, toate scrierile anterioare neavând de cât 
un interes istoric. 

In 1786 apăru o lucrare foarte importantă, rezultat a 10 

ani de muncă a colonelului Du Duat, care a plecat dela 
faptul că în mişcarea uniformă a apei într'un canal oare 
care, forțele care menţin mișcarea egalează suma  rezisten- 
telor, astfel în cât dânsul arată că adevărata metodă pentru 
a deduce o formulă care să exprime legile mişcărei uniforme 
a apei, ar fi ca să se găsească prin experienţă, expresiuni 
algebrice pentru aceste două forţe egale şi contrare şi apoi să 
se egaleze. 

De acum în colo, odată bazele stabilite, știința bidrau- 
licei merse repede spre progres prin numeroasele experienţe 
care se făcură. 

Ar fi prea lung să continuăm enumerarea importantelor 
lucrări ce sau publicat până azi, vom observa numai 
că în cei din urmă 10 ani această ştiinţă a eşit din domeniul 
abstract, intrând cu totul în domeniul aplicativ. 

In această direcţiune lucrările ce sau făcut atât în 
Franța, Germania, Italia, Anglia, America etc. sunt foarte 
numeroase, baza bidraulicei teoretice însă și a principiilor 
stabilite în perioada de la 1860—1890 a rămas neschimbată. 

Acele țări au progresat mai mult în domeniul bidraulicei, 
care au avut de executat cât mai multe lucrări de asemenea 
natură, căci sa probat îndestul că fiecare râu, fiecare apă 
“şi are regimul său special, şi cu cât s'au făcut studii 
pe mai multe ape, cu atât s'au putut obține rezultate speciale 
care adunate la un loc a putut constitui, ca să zic astfel, 
bidraulica proprie a fiecărei țări. Dacă urmărim cu atențiune 
seria lucrărilor în această ramură rămânem încredințaţi, că 
numai atunci s'a putut stabili bine o teorie, când a venit 
practicianul care aplicând-o a putut să vadă dacă şi cum 
dânsa se poate aplica anume la cursul de apă pe care dân- 
sul a fost chemat să lucreze. 

Dar verificarea acestei teorii, nu este o operă de o zi 
sau de un an, dânsa necesitează zecimi de ani de studii şi 
observațiuni de o viață întreagă. 

Coordonarea tutulor acestor observațiuni, înlănțuirea va- 
riațiunilor observate față de teoriile emise, îndrumarea către 
alte cercetări rămase neverificate, şi alcătuirea formulelor 
proprii râurilor unei ţări, constitue maximum de efect util 
ce se poate trage în domeniul acestei ştiinţe din partea ob- 
servatorului, experimentatorului, a inginerului care a avut 
ocaziune să verifice şi să pună în aplicaţiune în mod con- 
tinuu teoriile abstracte emise în această direcţiune. 

lată cum putem răspunde acum întrebărilor care ni le-am 
pus la începutul acestui articol ? 

Știința bidraulică a încetat de a fi o ştiinţă teoretică 
propriu zisă, dânsa este azi o ştiinţă aplicată şi în astfel de 
mod în cât fiecare râu, fiecare apă, fiecare ţară 'şi are hi- 
draulica sa proprie. 

A se susţine azi, că se mai poate trage vre un folos depe 
urma vre unui teoretician care nu a lucrat nimic în direc- 
țiunea aplicată a acestei ştiinţe, este o utopie, căci dânsul 
nu va putea de cât să enumere principiile vechi teoretice, 
stabilite pe baza experienţelor din alte ţări şi în alte con- 
diţiuni de cât ale locului unde urmează să se lucreze şi să 
producă astfel conțuziuni învăluite în noianul teoriilor nea- 
plicabile. : 

GB. POPESCU 


Inginer-Șef, 


E că 

INFECȚIA MARII NEGRE 


Câţi din cetitorii acestei reviste n'au călătorit pe marea 
Neagră sau cel puţin nu s'au plimbat pe malurile ei ? Puţini 
însă ştiu că această mare e una din cele mai curioase, e 
unică în felul ei, căci e singura mare ale cărei adâncimi sunt 
infectate cu diferite substanțe de putrefacție. In Siria este 
cunoscută marea Moartă, în care nu există nici o viaţă, de 
oarece apele ei sunt prea sărate; în Europa este asemenea 
o mare moartă, e marea Neagră ale cărei adâncimi sunt lip- 
site de orice viaţă, de oarece apele sunt stricate, infecte, 
improprii pentru vieţuitoare. Dar să vedem mai deaproape 
fenomenele din apele mării Negre. 

Cam pe la începutul erei quaternare s'au format strâm- 
torile Bosfor şi Dardanele şi astfel s'a şi stabilit comuni- 
caţia între marea Egeică şi Marea Neagră. Cum nivelul 
mării Negre era mai jos ca al mării Egeice, de aceia apele 
mării Egeice au început să se verse în marea Neagră. 

Insă ce s'a întâmplat? Apele mării Negre erau salmastre, 
iar apele Mediteranei (adică acele care veneau din marea 
Egeică) sărate, mai sărate chiar ca apele oceanului. 

De aceia amestecul apelor noi cu cele vechi nu s'a putut 
face, diferența de densitate fiind prea mare. 

Și atunci apele noi venite sau aşezat la fund. S'a întâm- 
plat deci acelaş lucru care "1 observăm noi destul de des 
când bem ceai: înainte de a amesteca cu lingurița, vedem 
la fund legănându-se un strat de ceai „greu“, de oarece 
are în dizoluţie zahăr, iar deasupra un ceai „uşor“, chine- 
zesc ') de oarece n'are zahăr. 


1) Chinezii beau ceaiul fără zabăr. 

Deşi încălzirea apelor de la suprafaţă şi răcirea lor a 
făcut să se stabilească curenţi verticali de apă, analogi cu- 
renţilor de apă dintro oală cu apă pusă la foc, însă aceşti 
curenţi n'au avut puterea să pătrundă și în stratul inferior 
de apă grea. In modul acesta pe fundul mării Negre sa 
adunat tot mai mult apă grea, mediterană ; nivelul acestei 
ape grele de la fund s'a tot urcat până ce lucrurile au ajuns 
acolo, că ele au început să dea afară din marea Neagră 
apele ei vechi, salmastre. Scurgerea apelor salmastre se făcea 
tot prin Bosfor, în spre marea Egeică, şi pe deasupra cu- 
rentului, ce venea din Egeica spre marea Neagră. Astfel în 
Bosfor s'au stabilit 2 curente: unul inferior, care aduce apă 
mediterană în marea Neagră şi altul superior, care scoate 
apele salmastre ale mării Negre în spre marea Egeică. 

Curentul inferior are o apă de 14° C, iar cel superior 
are temperatură ce variază după anotimpuri. 

Consecințele acestui fenomen au fost din cele mai curioase: 
lacă ce s'a întâmplat: Apele sărate, care au venit în marea 
Neagră şi-au pierdut repede oxigenul care-l aveau în dizoluţie. 
Acest oxigen a fost consumat de vieţuitoare. Alt oxigen ele 
nau avut de unde să-l ia, de oarece în adâncimi nu se găseşte 
oxigen liber, iar la suprafaţă apele nu pot ieşi, fiind grele. 
Astfel sa întâmplat că apele din adâncimi pierzând oxigenul 
în dizoluţie, nau mai putut să servească drept mediu pentru 
vieţuitoare ; în ele nu mai poate trăi nici o vieţuitoare. In cât 
rezultatul a fost că apele din adâncimi au devenit moarte, 
„lipsite de orce viaţă. In ele nu pot trăi de cât microbii, şi 
anume acei care pentru viață nau nevoe de oxigen. 

Aşa sunt sulfatobacteriile, care iau oxigenul de care au 
nevoe de la sulfați, descompunându-i şi reducându-i la pidrogen 
sulfurat. De aceia apele din adâncimile mărei Negre sunt in- 


www.dacoromanica.ro 


NFECŢIA MĂRII NEGRE 109 


fectate cu acest gaz şi au mirosul urât de ouă stricate. Infecția 
apelor mării Negre a ajuns la un grad mare; de la adân- 
cimea de 200 m. şi până la adâncimile cele mai mari, adică 
până la 2.240 m. apele sunt infectate cu acest gaz. Infecția 
creşte spre fund de 20 ori, în cât la 1 litru de apă, canti- 
tatea de hidrogen sulfurat ajunge de la 0,33 cm? cât e la 
200 m. adâncime, la 6,55 cm.? cât e la fundul mării. 

Va fi oare întotdeauna aşa ? Nu. Apa sărată vine într'una 
în marea Neagră, deci nivelul apelor sărate din adâncimile 
mării creşte continuu; suprafața acestor ape se apropie mereu 
de suprafaţa însăşi a mării. 

Azi suprafața apelor sărate e tocmai la adâncimea de 
200 m., adică la adâncimea de unde se începe infecția apelor 
cu bidrogen sulfurat. Se poate prevedea că nu e departe 
momentul când suprafața apelor sărate se va urca până sus, 
până la suprafața mării; dacă basinul mării s'a umplut pe o 
adâncime de 2000 m. cu apă sărată, a rămas puţin ca să 
se umple cu totul cu această apă. Când se va umple tot ba- 
“sinul mării cu apă sărată, atunci se vor stabili curenţii ver- 
icali, adică va începe apa mării să circule de la suprafață 
spre fund. Incărcându-se la suprafață cu oxigen, aceste ape 
vor duce oxigenul spre fund şi atunci bidrogenul sulfurat, 
precum şi toate substanțele de putrefacție se vor oxida, vor 
dispare ; apele se vor limpezi, peştii, molușşti şi alte animale 
aquatice vor putea să trăiască până la fund, iar nu ca acuma 
numai până la 200 m. adâncime; va fi atunci o adevărată 
mare, iar nu o băltoacă colosală, a cărei infecție este mas- 
cată de un strat superficial de apă limpede și plină de viaţă. 

Până acuma toate sunt bune; dar veţi întrebă: de ce hi- 
drogenul sulfurat nu iese în aer? Dacă el se produce încon- 
tinuu, cum de nu infectează şi aerul de deasupra mării, aşă 

ca să nu ne mai putem plimbă pe la Mamaia sau până la 
Constantinopol? Cevă mai mult; din cele spuse mai sus reese 
că marea prezintă un izvor gigantic de hidrogen sulfurat şi 
după cum în laboratoare un mic aparat, nutmit al lui Kipp 
este suficient ca să infecteze întreaga clădire, prin analogie 
se poate deduce, că ar fi trebuit să fie infectată toată atmosfera 
țărilor dinprejurul mării Negre: a României, Bulgariei, Tur- 
ciei, Rusiei de sud. Inchipuiţi-vă un aparat hipp, care produce 
bidrogen sulfurat şi care are mărimea mării Negre! 

Ce împiedecă pe hidrogenul sulfurat să iasă în atmosferă ? 
Lucrul acesta nu se va întâmplă niciodată, de oarece şi bidro- 
genul sulfurat este mâncat de nişte viețuitoare, după cum 
sulfaţii sunt mâncaţi de sulfatobacterii. Aceste vieţuitoare 
le-am numit sulfobaclerii, de oarece ele au nevoe de sulf, 
pe care-l iau din hidrogenul sulfurat. Sulful arde în corpul 
sulfobacteriilor, după cum carbonul arde în corpul nostru ; 
din această ardere a sulfului rezultă acid sulfuric, după cum 
la animale din arderea carbonului rezultă acid carbonic. In 
marea Neagră s'au îmulţit enorm sulfobacteriile, în cât avem 
în marea Neagră 2 fenomene paralele: 1) producerea bidro- 
genului sulfurat de către sulfatobacterii şi distrugerea hidro- 
genului sulfurat de către sulfobacterii. Acestea din urmă ar fi 
distrus şi tot bidrogenul sulfurat din mare, dacă ar fi avut 
destul oxigen liber, adică oxigen dizolvat în apa mării. Insă 
în apa mării Negre oxigen de acesta se află numai în stratul 
superficial (care are 200 m. grosime), iar mai adânc nu se 
găseşte nici o moleculă de oxigen liber, de oarece acolo sunt 
apele grele, venite prin Bosfor. Astfel sa întâmplat că sulfo- 
bacteriile sau oprit la adâncimea de 200 m., unde au pe de 
o parte oxigen din apa de deasupra şi bidrogen sulfurat din 
apa de dedesupt. Peste toată întinderea mării s'au întins sul- 

fobacteriile la adâncimea de 200 m., și trăesc așă de des că 
parcă formează un fel de pânză, care acopere apele infecte 
din adâncimi ; ele nu lasă nici o moleculă de bidrogen sul- 
furat să se ridice în sus. Subt această pânză, în adâncimile 
întunecoase ale apelor infecte mişună miliardele de sulfato- 
bacterii, care însă ar muri dacă n'ar fi sulfobacteriile. De ce? 
Fiindcă sulfatobacteriile au nevoe de sulfați şi aceşti sulfați 
ele le capătă dela sulfobacterii, căci, după cum aţi văzut mai 
sus, sulfobacteriile dau acid sulfuric, iar acidul sulfuric atacă 
unele săruri metalice și dă sulfați. Aşă s'a întâmplat că sul- 
fatobacteriile şi sulfobacteriile se servesc reciproc, brănin- 
du-se unele pe altele. 

Pânza acea enormă de sulfobacterii, care acopere apele 
grele din adâncimi, se ridică încetul cu încetul odată cu ni- 
velul apelor grele şi ridicarea aceasta se va face până acolo, 
unde sesimte influenţa valurilor, unde apa este în mişcare din 
pricina furtunilor, încălzirei şi răcirei. Atunci pânza acea de 
sulfobacterii se va rupe întâi, apoi va dispare, căci apa in- 
fectată de dedesuptul pânzei se va amestecă cu cea salma- 
stră de deasupra; apele oxigenate de deasupra se vor duce 
mai adânc, iar cu ele şi sulfobacteriile, care treptat vor con- 
sumă hidrogenul sulfurat, până ce vor ajunge la fund. În 
mâlul fundului se vor refugiă sulfatobacteriile, iar alături de 
ele se vor așeză sulfobacteriile, brănindu-se cu bidrogenu 
sulfurat dat de cele dintâi. Apa mării Negre va fi atunci lim- 
pede pe toată adâncimea şi nu o apă clocită ca acuma. 

Fenomenul, descris mai sus, anume producerea hidroge- 
nului sulfurat de către sulfatobacterii și consumarea lui de 
către sulfobacterii se produce peste toată suprafaţa pămân- 
tului ; în oceane, mări, lacuri, băltoace, lacuri, rîuri, izvoare. 
De obiceiu însă nu se observă, fiindcă bidrogenul sulfurat 

este imediat consumat. In mâlurile de pe fundul basinurilor 
consumarea bidrogenului sulfurat se face cevă mai greu, încât 
puţin bidrogen sulfurat rămâne liber; în acest caz el dă, cu 
oxizii de fer, sulfura de fer, care e neagră; de aceia și mâlul 
se face negru. Deci culoarea neagră a mâlului ne arată pre- 


zența sulfatobacteriilor. Mâlul mării Negre chiar şi este negru 
T. PORUCIC 
Licenţiat în ştiinţe. 

Invăţaţii în liniştea laboratoarelor, se silesc fără preget 
să capete spre folosul industriei, pe de o parte temperaturi 
din ce în ce mai scăzute, iar pe dealtă parte din ce în ce 
mai ridicate. 

Fierberea precum şi îngbeţarea apei, ar fi un nimic faţă 
de cele + 10000 C. dela care încep astăzi temperaturile ridi- 
cate, precum şi — 38% C. dela care incep temperaturile scăzute. 

In cuptoarele pentru topit ferul (+1800), s'ar părea că 
este atâta căldură, în cât ar putea topi orice corp şi totuşi 
ea nu ajunge să topească platina şi încă este departe de a 
înmuia măcar varul nestins ori cremenea. 

lată astfel sar părea că evaporarea multor corpuri cu- 
noscute din Chimie precum amoniacul (—38°), bioxidul 
de sulf (—68°), anhidridu carbonică (—78°), etc., ar putea 
prin frigul produs, să solidifice orice corp, de şi sunt de- 
parte de a solidifica orice corp, de şi sunt departe de a 
solidifica măcar spirtul. 

A) In anul I, No. 10, al revistei Natura, arătam cum 
]).irsonval prin anumite mijloace putuse obține un frig 

de — 194" timp de o oră prin ajutorul acetonei şi aerului lichid. 

Faţă de un astfel de frig, multe corpuri înconjurătoare 
deveneau foarte sfărâmicioase, iar spirtul se face tare ca piatra. 

De curând învățații Jeames Dewar şi Olszewski în do- 
rinţa lor dea licheţia helium, au atins un frig de — 2710 (exact 
— 270°). Au supus Belium la o presiune de 180 de atmos- 
fere, urmată de o detentă bruscă in zăpadă de Didrogen- 
Dânşii de şi au atins un frig aşa de mare, totuşi nau putut 
licbefia Helium. 

In 10 Iulie 1908 însă, după doi ani şi ceva, Helium a 
tost lichefiat de către d. Kammerlingh-Onnes, numit cu 
drept cuvânt maestrul temperaturilor joase. 

Lucrările pentru lichefiarea Heliului, au urmat astfel: 

a) Helium a fost scos din Monazita şi curăţit de gazele 
streine. S'a căpătat astfel 200 L. de Helium curat (avea abia 
110000 corpuri streine). 

b) De altă parte avea la îndemână 75 L. aer lichid şi 20 
L. Bidrogen lichid. 

Helium apăsat la 100 atmosfere (prin sistemul Cailletet), 
a fost lăsatsă se destindă într'o eprubetă ce sta în Hidrogen 
lichid ferbinte sub presiune de 6“ de mercur. Hidrogenul 
lichid ferbea în timpul experienţei la temperatura de 15’ abso- 
lute (adică la 273? — 15' = 258’ de frig). Hidrogenul era 
la rându-i apărat de un strat de aer lichid. 

In aceste condițiuni Helium se lichefia la — 970 insa 
nu se solidifica. 

c) Trebue să ținem seamă că Helium este singurul gaz 
cunoscut şi care a rezistat până în 1908 tuturor încercă- 
rilor spre a fi lichefăcut, iar frigul de 3' absolute, adică 
— 270" centigrade, este cel mai mare frig atins de invăţaţi 
până azi, adică mai trebue trei unităţi pentru a se ajunge 

la zero absolut (—273'), care ne arată moartea materiei. 

Licþefierea Beliului este una din lucrările ştiinţifice cele 
mai de seamă din timpul nostru şi a trebuit ca tot personalul 
laboratorului Cryogène din Leyda (Olanda), să lucreze fără 
încetare dela 5 ore de dimineață şi până la ora 9 seara, 
spre a putea obţine Delium lichid. 

B) Faptele de mai sus însă, ne îndreptăţesc şi întrebarea: 
care este şi cea mai mare căldură atinsă de învăţaţi? 

Marele chimist Henri Sainte Claire Deville, a putut încă 
de demult să producă o căldură de + 2000, arzând deo- 
dată oxigenul şi hidrogenul întrun aparat întocmit de dân- 
sul şi numit suflător şi a cărei descriere o găsim în cărţile 
elementare de chimie. 

Căldura produsă de arderea acestor două gaze atinge 
+ 2000” şi poate topi platina spre a fi apoi lucrată ca şi 
ferul, iară argintul şi aurul la această temperatură se prefac 
în vapori albaştri şi care dacă dau de aer se prefac întrun 
fum gros, iar cremenea cea mai curată se topeşte şi se în- 
tinde ca sticla. 

Ajungând la + 2000”, cea dintâi dorință a învăţaţilor a 
fost să facă în laboratoare toate corpurile din sânul pământului. 

Prima încercare a fost facerea pietrelor preţiose, înce- 
pând cu rubinul roşu. Sa pus întrun creuzet oxid de 
Aluminiu amestecat cu oxid de crom şi care va da frumoasa 
culoare roşie. 

Prin ajutorul suflătorului timp de 3 ore, după topirea cor- 
purilor s'a căpătat o pietricică de rubin (de 2—3 grame sau 
10—15 carate). 

Rubinul astfel capălat, avea intru totul însuşirile ru- 
Vinului natural şi-l întrecea chiar în limpezime şicurăţenie. 

Incercări peste încercări au îndrumat pe învățaț şi la 

Facerea diamantului. Primul învăţat care a încercat aceasta 
a fost marele chimist Henri Moissan '), numit cu drept cu- 
vânt «maestrul temperaturilor înalte». 

Acum câțiva ani, găsindu-se întâmplător un meteorit în 
țara Arizona din Statele Unite ale Americei de Nord, se tri- 
mise şi lui Moissan o bucată de vre-o 153 Kgr. şi în care 
se găsi diamant negru şi incolor, fapt care-l botări să re- 
producă şi dânsul împrejurările naturale în care s'au născut 
acel diamant. li trebuia însă un isvor de căldură foarte mare. 

Cele + 2000! nu'i erau îndestulătoare şi de aceea Mois- 
san fu nevoit să caute alte isvoare de căldură, cum ar fi cele 
de origină fizică, precum puterea electricităţei, pe care apoi 
s'o prefacă prin ajutorul unui cuptor, — cuptorul electric, — 
în căldură. Cuptorul a fost înşghebat în 1892 şi ru el s'a 
ajuns la călduri uriaşe de + 3000', + 3599" şi + 3700”. 

Cuptorul este făcut din cretă, în care se scobeşte o groapă 
şi în care se introduce corpul pentru a fi topit, iar d'asupra 
scobitoarei se aşează întocmai ca la o lampă electrică cu 
arc voltaic doi cărbuni groşi ca braţul, iar totul era acope- 
rit cu o altă bucată de cretă şi care se îmbuca perfect cu 
cea dintâiu. Trecând curentul electric prin cei doi cărbuni, 
din arcul voltaic isbucneau în toate părțile flacări lungi 
şi orbitoare şi tot aşa de scânteietoare ca razele soa- 
relui. Pentru a nu orbi, lucrătorii purtau ochelari negri. In 
acest cuptor electric se desvoltă o căldură de + 3000”, da- 
torită unui curent electric egal în putere cu 150 cai-vapori 
şi care trec într'o secundă prin cărbunii din cuptor, pentru ca 
la vârful lor să se prefacă într'o căldură de + 3000 şi 
aceasta abia întrun spaţiu de câţiva cm’. 


1) Despre Henri Moissan vezi articolul d-lui G. Longinescu, din 
Natura, Anul II-lea (1907), No. 6. 

In astfel de împrejurări ne-am aştepta ca lucrătorii să 
sufere foarte mult de căldură. Mare ne-ar fi însă mirarea, 
dacă putând fi martori, am afla că poţi apropia mâna de 
cuptor, fără teamă de a te arde, că poţi apropia de cuptor 
un sloi de ghiaţă şi chiar să-l aşezi pe cuptor şi de unde 
te-ai aştepta să se topească într'o clipă, abia se preface în 
apă după un timp îndelungat. 

S'ar părea lucru vrăjit, când ştim că înăuntru cuptoru- 
lui se produce o căldură de + 3000%. Insă lămurirea stă în 
faptul, că creta din care este făcut cuptorul lui Moissan nu 
conduce mai de loc căldura. Cele 3000 rămân aşa dar în- 
chise în cuptor, fără a trece în afară şi fără a putea măcar 
încălzi o odae, de şi pentru această căldură se cheltueşte o 
cantitate foarte mare de electricitate și care costă 4 lei pe 
minut, 240 lei pe oră sau 2880 lei pe zi. 

La această temperatură, toate metalele cunoscute nouă şi 
chiar platina, se prefac în aburi, nisipul fierbe ca apa dintr'o 
oală, iar aburii de nisip se aşează ca făina pe pereţii unui 
clopot de sticlă, ţinut puţin timp d'asupra cuptorului, întoc- 
mai ca aburul de apă, care în timpul ernei se aşează în 
flori de chiciură pe geam. 

In stăpânirea unui isvor de căldură aşa de mare, Moissan 
a încercat să facă şi diamant. 

Cărbunele, pentru-ca să cristalizeze, trebuia topit în fontă 
întocmai ca zabărul în apă. Pentru aceasta dânsul topi in 
cuptorul electric ferul care împreună cu cărbunele dela cei 
doi cărbuni groşi din cuptor, formează o fontă cenuşie foarte 
bogată în cărbune şi pe care o răci deodată aruncând-o 
întrun vas cu apă. 

Moissan mărturiseşte, că mare "i-a fost frica când a aruncat 
fonta topită în apă, crezând că se va întâmpla o mare ex- 

plozie. Din fericire nu s'a ales de cât cu frica. — Fonta arun- 
cată în apă sfârâia cu şuerături înspăimântătoare şi svârlea 
flăcări şi scântei atât de strălucitoare, că te ardeau. — Mai 
în urmă, Moissan întrebuință pentru a răci fonta, o bae de 
plumb. Faptul ar părea prea ciudat, însă trebue să ştim 
că plumbul se topeşte la +335%, căldură foarte mică faţă de 
cele + 3000” ale fontei şi mai mult încă, plumbul topit ră- 
cește fonta mult mai bine ca apa rece, de oarece se prinde 
mai temeinic pe zgura fontei. 

Astfel răcită, (fonta se solidifica. — Solidificându-se tre- 
bue să-şi mărească volumul.— La suprafaţă însă, îi pune 
piedică o coajă foarte tare, ce sa format mai întâiu, aşa că 
fonta neputându-şi mări volumul, mijlocul ei sufere nişte 
apăsări foarte mari. Rezultă dar, că fonta supusă deodată, 
şi unei ruceli mari şi unei presiuni mari, lasă să crista- 
lizeze carbunele din sânul său, formind diamantul. Disol- 
vând fonta prin ajutorul acidului clorbidric, Moissan a putut 
căpăta grăunţe mici de diamant negru şi chiar incolor, având 
întru totul proprietăţile diamantului natural. Faptul a fost 
adus la cunoştinţa Academiei de ştiinţe din Franţa la 6 
Februarie 1893. 

De şi unii învăţaţi nu prea cad la învoială, că cristalele 
obţinute ar fi diamant, totuşi rămâne pentru omenire din 
partea lui Moissan, o mare şi folositoare descoperire, acea 
a cuptorului electric, în care se poate produce o căldură 
peste + 3500” şi cu care se pot face cercetări ştiinţifice 
de seamă, fiindcă a ajuns la îndemâna oricărui industriaş. 
Prin ajutorul cuptorului electric, Moissan a putut prepara 
iute şi cu înlesnire metale foarte folositoare industriei ; man- 
ganul, cromul foarte folositoare industriei oțelului şi din 
care, acum câţiva ani, chimiştii abia putuseră prin mijloace 

„Natura“, An. VI, No. 4. 9 

greoaie şi îndelungate, să obțină câteva grame: vanadiul ; 
tungstenul ; molibdenul, uraniu; siliciure; borure; carbure. 

In cuptorul electric, Moissan a isbutit să fiarbă metale 
ca osmiu, ruteniu, apoi titamul care i-a dat mult de lucru, 
dovedind astfel că pe pământ nu e nici un corp care să 
nu se prefacă în vapori, iar ca încheere a lucrărilor sale 
asupra temperaturilor înalte, Moissan credea că temperaţura 
Soarelui ar fi coprinsă între + 3500 şi + 6500 cel mult. 

De asemeni prin ajutorul cuptorului electric şi graţie 
lucrărilor d-lor Minet, Beroult şi Ball, se capătă aluminiu 
în cantitate aşa de mare, că de unde în 1857, prin metoda 
lui Saint-Claire-Deville un kgr. costa 300 lei, astăzi costă 
numai 2,60 lei kgr. 

De curând marea cădere de apă Niagara aduce foloase 
nenumărate pentru a produce electricitate şi prin urmare 
ajută şi la înmulţirea cuptoarelor electrice. Astfel o mare 
societate „Niagara-falls-power-company“ întreține mai cu 
seamă cuptoare electrice pentru a fabrica siliciura de carbon 
cristalizat sau Carborundum care se obţine din siliciu, coks, 
alumina, clorura de calciu şi care a fost preparat de către 
E. G. Acheson. Dânsul a putut obține în cuptorul său o 
căldură de + 3700. Tot prin ajutorul cuptorului electric se 
fabrică astăzi fosforul pentru chibrituri; sulfura de carbon 
pentru industria cauciucului ; iar în curând va aduce foloase 
în industria sticlei. 

Până la ce grad de frig şi căldură vor ajunge învățații 
nu putem prooroci, rămâne însă botărât faptul, că omenirea 
a avut până acum mari foloase depe urma lor. 

ANDREI LAZARESCU 


Profesor la liceul Sfântu Sava 


ES-a aa 

PETROLUL. 


IV. 


Incerc acum să fac o clasificare a sistemelor de sondare, 
tcate urmărind o eftinire a metrului de adâncime a sondei. 

Sondarea se poate executa: „cu groapa uscată" sau ncu 
groapa plină cu apă“. Sunt şi procedee cu aer comprimat, 
dar acestea sunt pentru pomparea petrolului (cu aer cam 
sub 5 atmosfere). 

In uscat se poate sonda fie Zr: lovire (sistemul Pensil- 
vanic, Canadian, Galiţian, Matter şi Plat, etc.), fie prin sco- 
bire cu învârtire (Sistemul Galijian, Canadian etc.), fie în fine, 
prin ajutorul ex//oziăz/elor (de ex. cu nitroglicerină) care se 
întrebuințează mai rar. 

In sistemul cz «ză, imaginat pentru prima oară de ingi- 
nerul Fauvelle în Alsacia (1845), se sondează în general tot 
prin lovire şi învârtire (sistemele Fauck, Isler, Racke, Olaf 
ferp, Köbrich, Thumanu, Tranz, Wolsky). Apa circulă în 
sondă şi iese afară încărcată cu noroi. Cum iese şi pe unde 
iese apa, dispozitivele diferă. 

Cu sistemul Kâbrzc/ sa sondat în Silezia cea mai mare 
adâncime de sondă: 2002 m. în localitatea numită Paru- 
schaivits. Sondarea a durat 399 zile, deşi s'au intrebuinţat 
şi dălți cu diamante. 

In timpul expoziţiei jubilare din Bucureşti din 1906, s'a 
sondat pe dealul Fz/are/u/ui până la 1800 m. adâncime, cu 


1) Vezi „Natura“ anul VII No. 1 2 şi 3. 

sistemul Zranz/. Cu această ocazie sau cunoscut straturile 
geologice şi poziţia lor, stabilindu-se bine natura câmpiei 
Dunărene (Câmpia Română). 

Nu este aici locul să descriu toate sistemele din fiecare 
clasă, căci în loc de a vă lămuri, mai mult v'aş încurca. O 
chestie însă apare: ce ne face să alegem la sondare un 
sistem sau altul? Ca şi creațiunile natu rei, şi creaţiunile 
omului au defecte, şi fiecare sistem are şi el avantajele și 
inconvenientele lui; fiecare din ele se potrivesc mai bine 
în unele împrejurări de cât în altele. Sunt straturile, ce vom 
străbate cu sonda, prea inclinate — geologia ne învață să 
ştim mai dinainte aceasta— e mai bine să întrebuințăm 
prăjini de cât cabluri ; şi din contra, sunt moi şi mai puţin 
inclinate, mergem mai repede cu lucrarea, dacă intrebuințăm 
funii de cânepă sau de fire de oţel, pentru atârnarea unel- 
telor de găurit. Totdeauna însă gaura sondei trebuie să 
meargă drept şi vertical. Dar, cititor iubitor de ştiinţă, ne-am 
plimbat pe la toate sondele, şi tot nu văzurăm cum se son- 
dează. Să mergem la una de szsfemz pensilvanic, care e tipul 
sondelor, şi e sistemul cel mai simplu. 

Cum se sondează. Să ne uităm cu băgare de seamă la 
fig. 1, care reprezintă o sondă de tip ceva mai modern. 
Avem şi aci un derzck (D), cam de 25 m. înalt, şi in care 
ne putem sui până în vârf pe o scară fixată de unul din 
cei patru pereţi ai turnului. In vârful derickului e o căruță— 
care poate să şi lipsească — acoperind nişte rotile şenţuite, 
pe care se plimbă funiile sau cablurile de oţel, purtând di- 
ferite unelte, care vizitează pe rând fundul sondei. Funiile 
se intrebuințează mai ales dacă greutăţile ce atârnă de ea 
nu sunt prea mari ; in caz contrar, e mai bine să întrebuin- 
țăm cabluri formate din fire de oţel răsucite in șurubițe, 

care la rândul lor, se răsucesc după anumite reguli, formând 
funia. 

Purtându-ne ochii de alungul acestor funii, ele ne vor 
duce la niște suluri (S), pe care se înşiră, căci ele trebue să 
fie tot aşa de lungi ca şi adâncimea la care ajunge sonda, 


Cu sulurile sunt impreunate niște roți puse in mișcare 
prin ajutorul curelelor sau prin ajutorul aburilor direct, uneori, 
de către o maşină cu aburi (M) sau un motor oarecare cu 
explozie. In fig. 1, roata R se vede că e mişcată prin aju- 
torul curelei ce o leagă cu volantul (V) al mașinei ce pro- 
duce forţa, iar roata r e invârtită prin ajutorul aburului ce 
vine tot de la motorul (M) prin tubul T. 

De cablul C care se învârteşte pe sulul S, poate atârna 
când agura, când alte instrumente speciale, când tot grupu? 
de unelte, cu care se sapă groapa, in cazul când trebue 
scos sau lăsat in sondă. In timpul când se lucrează cu grupul 
de unelte, el atârnă prin ajutorul cablului la extremitatea 
a a balanţarului B, care joacă ca o cumpănă de puțpe capul 
anuia sau a doi stâlpi bine proptiţi. In sistemul pensilvanic 
balanțarul e susţinut numai de un stâlp, numit sfez/pa/ luni 
Samson, bine proptit şi el, ca numai un Samson să-l poată 
dărâma. Balanţarul e legat la cellalt capăt cu o bielă b care 
are o mişcare de du-te vino,—fiind legată la rândul ei de 
extremitatea unei manivele fixată de axul roței R. Aleargă 
cureaua înfășurată pe roata R, se învârteşte roata şi cu ea 
axul ei şi manivela; biela aleargă înainte şi înapoi, balanţarul 
joacă, grupul de unelte ciocăneşte fundul sondei. Cu cât 
manivela va fi mai lungă, cu atât mai vârtos balanţarul va 
juca, ţiar uneltele mai de sus vor cădea, şi invers. Vreţi să 
vă încredințați de acest joc, puteţi găsi aşa ceva la o maşină 
cu aburi. 

V'am promis să vă descriu sistemul pensilvanic. Să nu 
credeți însă că acesta e, dar nici departe de el nu ne gă- 
sim. In sistemul pensilvanic avem trei funii la fel cu C, fiecare 
cu roata ei spânzurată în turn, fiecare cu sulul şi roata lui 
şi frâna de comandă. In sistemul pensilvanic de exemplu, 
sulul S servește numai pentru unelte, iar roţile r corespun- 
zătoare, numite şi rofe taurului, sunt învârtite prin ajutorul 
curelelor, nu prin aburi ce vin prin tub. 

Pentru lingură avem altă funie, alt sul, alte roţi; şi mai 
găsim încă o funie cu toate ale ei, care servește numai 
pentru lăsatul tubului ce căptuşeşte sonda. Toate funiile 
sunt manevrate prin ajutorul unor piedici cu pârghie, ce stau 

la îndemâna sondorului de lângă balanţar. Ca curiozitate 
pot să mai spun că în faţa stâlpului lui Samson şi dedesuptul 
balanţarului, e înțepenit un alt stâlp numit s7â/g4/ cu durere de 
cap, care-şi are rostul lui: îşi are rostul în cazul când se 
desprinde balanţarul de bielă, pentru a nu-l durea capul pe 
lucrătorul de la gura sondei când balanţarul ar vrea să se 
rezeme pe coloana lui vertebrală în loc pe aceia a stâlpului 
lui Samson. Funia lingurei e manevrată prin aşa zisa road 
cu frecătură, care are forma unui trunchi de con. Apăsăm 
această roată pe o anumită curea,—care aleargă continuu,— 
din causa frecărei va fi şi ea învârtită, iar funia lingurei se 
va înşira pe sulul fixat de această roată. Lingura e scoasă 
afară din sondă. 

In coborâre funia se desulă din causa greutăţei lingurei 
care nu e tocmai uşoară: mă prind că n'o puteţi ridica, 

In sistemul pensilvanic toate roţile, stâlpii, bielele, mani- 
velele, fundamentul şi altele, sunt făcute din bucăţi de lemn, 
fixate prin pene sau cue de lemn. Scopul e să coste eftin 
şi să transportăm uşor sonda cu noi în caz dacă am căutat 
în zadar petrol. 

Crecemla uneltele de sondare, care atârnă la capul ba- 
lanţarului. Toate uneltele se fac de oţel sau fier. In fig. 2 
se poate vedea grupul de unelte cu care se găureşte sonda; 
să nu vă închipuiți că acestea sunt toate, dar acestea sunt 
principalele. Să începem să descriem grupul uneltelor de jos 
în sus. In capul grupului de unelte ia loc dalta (d), care fă- 
râmă pământul sau stânca prin loviturile ce le dă. Lungimea 
tăişului dălței depinde de diametrul găurei ce voim să obţi- 
nem: foarte obicinuite sunt cele cu tăişul lung de 8 țoli’) 


1) Un ţol englezesc e egal 2,54cm. La instrumentele de sondaj nici 
până azi nu s'a introdus sistemul metric. 

(aprox. 20 cm. şi cu lungimea totală 
a dălței cu coada e cam de 1 m. Dalta 
e de oțel și poate cântări chiar peste 
108 kgr. 

Foarte des, după daltă urmează 
coada ei despărțită (c) şi poartă nu- 
mele de coada dă/fez, după care vine 
unelta numită foarfză (f). 

Foarfeca, pe lângă foarfecă, e şi 
cheia sondajului numit sondaj prin a- 
Jutorul foarfeci. Această uneltă se com- 
pune din două părţi: o parte infe- 
rioară (i) şi o parte superioară (s) care 
joacă între ele pe o distanță cam de 
30 cm. tocmai ca zalele "unui lanţ. 
Partea inferioară a foarfecei e fixată 
de coada dălței, şi împreună cu dalta 
formează prima parte a grupului de 
unelte. Partea superioară e înşurupată 
la bara ce vine mai sus, numită dara 
grea (care poate să lipsească ca în 
cazul figurei) şi care împreună cu 
cornetul (K) formează partea a doua a 
grupului de unelte. Această a doua 
parte a grupului are rolul să uşu- 
reze desprinderea dălței din pereții 
găurei sondei, dacă ea sar înțepeni. 
Cornetul e gol in interior, iar funia F 
intră în cornet şi se înoadă bine la 
cap, așa ca să nu poată scăpa din el. 
Acesta e şi rolul cornetului. Toate a- 
ceste unelte la un loc pot avea o lun- 

gime până la 18 m. şi o greutate până la 1000 kilograme. 

De la cornet până aproape de balanțar se intinde funia 
ce poartă uneltele, după ce a trecut prin ghiarele aşa nu- 
mitului şurup moderator, mai bine zis regulator (m) care 
atârnă de capul balanţarului. Ce regulează acest şurup, vom 
vedea în curând. 

* i * 

Voiţi să vedeţi, vorba vine, să aflaţi cum funcţionează 
sonda ? Dăm drumul aburilor la săltarul maşinei (M), pis- 
tonul va alerga în cilindrul ei, volantul începe să se învâr- 
tească, curelele aleargă, sondorul şi ajutorul lui sunt la pos- 
turi: unul la frâne, altul la şurupul regulator. Balanţarul 
zgâlţie funia bine încleştată de şurupul regulator, cam de 
30 60 ori pe minut şi făcând sărituri cam de 50 cm. 

Ce se întâmplă cu grupul de unelte ? 

E limpede, că dacă n'ar fi foarfeca la mijloc, dalta ca şi 
balanțarul ar juca şi ele tot cu 50 cm. mereu, ceea ce ar 
însemna „d date apa în piu“, căci mam înainta de loc în 
săpătură, ori numai atunci când mai desfacem de la șurupul 
regulator. Aceasta însă ar fi pierdere de vreme, şi la son- 
dagii mai ales, navem vreme de pierdut. S'a născocit atunci 
foarfeca. Graţie jocului (de ex. de 30 cm.) foarfecei se 
face posibilă şi o înaintare automatică şi dălței, până la 30 
cm., când jocul se anulează. Când se anulează jocul foar- 
fecei, dalta începe iar să bată pe loc, şi pentru a se impie- 
dica aceasta, sondorul mai deşurupează din şurupul regu- 
lator, până ce gbiarele şurupului se lasă în jos cu incă un 
joc de 30 cm. Operația se continuă la fel până ce şurupul 
regulator sa deşșurupat aproape de tot. Atunci se desfac 
gbiarele şurupului lăsându-se funia să alunece printre ele, 
iar şurupul se înşurupează din nou până sus. Se zice că 

am executat „74 şurup“. Sondorul ştie când s'a terminat 
jocul foarfecei, după „pulsul“ funiei şi atunci „răsuceşte şu- 
rupul“. Ne-am luminat ce e cu foarfeca și cu şurupul re- 
gulator. 

Te las acum iubite cititor să-ți lămureşti singur ce se 
intâmplă dacă balanţarul joacă cu 50 cm., iar foarfecei i 
se păstrează mereu jocul de 30 c. m. 

Să nu credeţi însă că foarfeca e idealul, şi că a mono- 
polizat sondajul, căci sunt cazuri când ea nu ne prea aduce 
bune foloase. 

S'a inventat atunci aparatul numit cz cădere /beră, care 
o înlocueşte cu succes, făcând ca isbiturile dălţei atâr- 
nate de el să fie de 5 ori mai cu folos decât în cazul când 
dalta ar fi atârnată de foarfecă. De ajuns atât. Să vedem 
mai departe mersul sondărei. 

După ce am săpat cu dalta ca un metru până la un 
metru jumătate, se trece funia pe sulul roţei taurului şi se 
pune această roată în mişcare dând drumul piedicei. Funia 
uneltelor se insulă şi uneltele sunt scoase afară atârnând de 
vârful derickului. 

Când a eşit şi dalta, se observă dacă e tocită, în care 
caz se dă la ascuţit în micul atelier adăpostit de şopronul 
sondei. In unele straturi, mai la fiecare „șir“ trebue as- 
cuţită dalta. Când toate uneltele sunt scoase din sondă, se 
desface biela de manivelă, balanţarul se dă peste cap, gura 
sondei e liberă. Vine rândul lingurei ca să scoată afară să- 
pătura. Sondorul apasă atunci pe o pârghie, roata frecâtoare 
se liberează şi lingura se coboară repede în sondă, unde se 
umple cu pământul fărâmat de daltă. 

Vrem să scoatem lingura afară, navem decât să apăsăm 
axa roței frecătoare şi pe dată aceasta atinge cureaua ce 


www.dacoromanica.ro 


CĂ ÎNTREBOINȚĂM PETROLUT, 127 


aleargă cu volantul maşinei, iar funia lingurei se însulă şi 
cu ea lingura încărcată apare la lumină. In general, lingura 
se coboară la fiecare yurup. 

Astfel înaintează săparea, pe fiecare zi cu câţiva metri, 
astfel ne apropiem mai mult de petrol, trecând prin straturi 
de pietriş sau nisip, când prin argile sau gresii, când înţe- 
penindu-se unele în pereţii sondei şi câte odată chiar rupân- 
du-se şi rămânând acolo, dând atunci multă osteneală şi 
multă pierdere de vreme sondorilor pentru a le scoate şi a 
continua lucru,—când în fine, ceeace e mai grav, dând de 
straturi de ape subterane, care pe dată trebuesc închise, căci 
altfel ne inundă sonda. Inchiderea apelor se face mai des 
prin aşa numitele colace (acker), care se pun de obicei în 
straturile impermeabile—de exemplu în stratul de argil—ce 
se găsesc imediat d'asupra şi dedesuptul stratului aquifer. 
Aceste colace sunt simple tuburi de cauciuc, fixate cu cape- 
tele între două tuburi de oţel, care căptuşesc pereții sondei. 

Tuburile de oţel se împing unul în altul apropiindu-se 
cât mai mult, şi strângând între ele tubul de cauciuc, care 
se umflă şi apasă în pereții sondei. Cu acest mod, apa nu 
mai poate să treacă în sus sau în jos de colacul de cauciuc 
astfel format. 

Lucrează sondorul mereu, făcând luni de zile aceiaş ma- 
nevră, ajungând să numere câteva sute de metri adâncime, 
şi—după vecini judecând începe să spere că petrolul e 
aproape; pământul începe să miroase, lucrează din ce în ce 
mai atent... iată că se degaje gaze, şi încă gaze multe. Să 
lăsăm gazele să se piardă? Dacă gazele sunt în cantități 
mari şi sub presiune, ele pot fi întrebuințate ca să dea forța 
motrice necesară sondărei. 

Atunci să le prindem, şi aceasta o putem face lăsând 

în sondă—pe lungimea stratului, din care ies gazele, — 
un tub găurit, deasupra şi dedesuptul căruia se pune câte 
un colac, și atunci gazele sunt silite să intre în tubul găurit 
şi de acolo să vie până la gura sondei, de unde se conduc 


la motor. Uneltele sapă însă mai departe... 


x Y x 


O vână de nisip amestecat cu bucăți de pământ, isbuc- 
neşte pe gura sondei până la zeci de metri înălțime...... In 
fine iată-ne ajunşi, sonda erupe! Stingeţi lămpile, drum liber 
la rezervoare... Dar păcăleală! De odată vâna de nisip 
încetează, sonda reintră iar în linişte, şi în loc de bogăţie 
de petrol, rămânem cu sonda plină cu... nisip! Ce e de 
făcut ? Să ne strângem bagajele și să ne mutăm sonda în 
altă parte, mai cu noroc? Nu, să destupăm sonda de nisip 
şi navem nevoie să săpăm mai departe, căci avem alt mijloc 
mai uşor şi mai bun. 

Fiecare ştim încă depecând eram de vârsta jocului în 
grămada de nisip şi făceam tot felul de construcții, — imi- 
tând chiar piramidele lui heops — că nu ne luam nici odată 
materialul dela suprafața grămezei, ci tot mai din adânc 
căutam să-l scoatem. Cel dela suprafaţă nu era bun de ni- 
mic, — curgea, — şi ar fi trebuit să ne aducem găleți cu 
apă ca să-l facem bun de construit; pe când cel mai din 
adânc, ferit de razele soarelui, era umed şi eșea la tipar de 
minune, «adciposturile blindate» erau aşă de trainice că nu- 
mai bateriile — picioarele prietenului de joc invidios — le 
puteă strică. Pe acest principiu pe care-l cunoaştem de 
atunci, se bazează și procedeul aplicat la sonde. Petrolul şi 
hidrocarburile gazoase sunt subt presiune, dedesuptul unui 
strat de nisip uscat. Săpând în acest strat, el nu mai poate 
rezistă la iîmpingerile gazelor şi e asvârlit cu forță afară 

împreună cu bucăți de pământ. Petrolul aleargă şi el către 
gura sondei, dar dă de nisip... şi se înnămoleşte cu el, căci 
pe dată ce nisipul începe să se umezească, devine «bun de 
tipărit», şi închide gaura sondei cu un dop ca pe o sticlă 
cu... şampanie. Ca să scăpăm de acest dop, iată cum «fra- 
pm»: nu întrebuințăm nici apă rece, nici ghiață — căci apa 
nu e bună nici... pentru petrol — ci turnăm în sondă... petrol 
curat! Dopul de nisip se îmbată atât de rău, încât se în- 
moaie, şi nisipul curge... ca şi cum ar fi uscat! Acum să ne 
ținem, că petrolul va răbuşni mai rău ca apa din furtunu- 
rile pompierilor, va curge şi va umple rezervoarele, va curge 
înainte... umple văile şi râurile din împrejurimi şi cu ele şi 
sute de vagoane pe zi, pe care D-l X le vinde cam cu 300 
lei unul. Să ne bucurăm şi noi cu el. 


Ce poate face cumpărătorul cu acest petrol, vom vedea. 
CINCINAT I. SFINȚESCU 
Inginer 


Liz 


NOTIȚE 


SPRE STIINTA.—Reproducerea acestor notițe este îngăduită numai cu arătarea nu- 
mărului din „Natura“ din care se vor luă. Aceste notițe nu sunt, cum s'ar crede. luate 
deadreptul din revistele arătate, ci sunt prefaceri după articole cu mult mai întinse. 


Edward Whymper, marele alpinist englez, a murit pe neaşteptate, 
în Chamonix, la 16 Septembrie 1911, în vârstă de 72 de ani. El a fost 
acum 50 de ani, unul din organizatorii şi pionierii alpinismului. In 1861 
s'a urcat pe Pelvoux. In 1864 s'a urcat cel dintâi pe Barre des Ecrins 
(4.100 m.), cel mai înalt vârf al Alpilor francezi, după Mont Blanc. 

In 1865 s'a urcat pe vestitul Cervin, scăpând de pe creasta lui 
groaznică numai cu două călăuze, și fiind față la moartea celorlalți 
trei tovarăşi lord Douglas, Hudow Hudson şi călăuza Michel Croz. 
Cartea lui, Mes escaludes duns les Alpes, a ajuns clasică. 

In Natura, anul Il, pag. 289, A. S.* a publicat descrierea amănunțită 
şi foarte interesantă făcută de Whymper asupra urcării lui pe ' Cervin. 
(La Nature, 21 Octombrie 1911). 


Industria filmelor cinematografice a ajuns astăzi la o desvoltare 
pe care puţini o bănuesc. După Clement şi Rivierre, consumarea anuală 
în lumea întreagă se urcă la 90 milioane de metri de filme, ceace face 
vre-o 40 de milioane de lei. Cele două fabrici mai mari din lume sunt: 
Compania Eastman Kodak (Rochester-New-York) şi Aktien Geselschaft 
fur Anilin Fabrication (Berlin). Cea dintâi fabrică filmele din celuloid, 
iar cea de a doua fabrică filme care nu ard din acetat de celulosi, de 
care am vorbit într'o notiță din numărul trecut al Nature. Acetatul 
de celulosă se fabrică frământând 1 parte de bumbac cu 4 părți acid 
acetic, cu 4 părți anhidridă aceticu, şi cu o parte acid sulfuric care 
servește să pornească reacţiunea. 

(La Nature, 11 Noemvrie 1911). 


De ce vedem din sbor pământul concav. — Cred că sunt îndrep- 
tățit să pun acest titlu, căci şi noi, oamenii, am devenit sburători: cu 
aeroplane, zeppeli nuri şi poate în viitor şi cu alte maşini. E vorba însă 
că nu numai de pe pământ, dar şi din aer vedem unele lucruri pe 
dos: în loc să vedem pământul ca un mare glob, îl vedem din contră, 
concav. D-l Dr. Charles Forbes dela Universitatea Columbia a dat în 
numărul din Octombrie a revistei Scientific American Supplement ex- 
plicația acestei iluziuni optice, care e analoagă cu aceia a fenomenu- 
lui mirajului din ţările nisipoase şi calde, sau de exemplu a faptului 
că vedem stelele şi alte corpuri cereşti totdeauna mai sus la orizont 
decât sunt în realitate. Anume ştim: 1. Că lumina se refractă când 
străbate straturi transparente de densități diferite, şi raza luminoasă se 
apropie cu atât mai mult de normală la stratul străbătut, cu cât den- 
sitatea stratului e mai mare; 2. Că un obiect luminat îl vedem în 
direcţia prelungirei direcţiei razei luminoase ce o primeşte ochiul şi în 
prelungirea razei luminoase ce vine dela obiect! Poziţia lui va fi dar 
fixată de intersecţia acestor două direcţii. Acum o uşoară figură geo- 
metrică ne explică iluziunea optică. Luaţi un arc de cerc și un punct 
exterior convexităţei lui, din care duceţi raze în toate direcţiile, care 
merg însă curb spre arcul de cerc, până ce-l întâlneşte aproape normal. 

Ducând tangentele extreme la toate aceste raze de lumină curbe, că- 
pătăm o serie de puncte de intersecţie a lor, care unite ne dă forma 
iluzionară a pământului văzut din văzdub. 

(Ing. C. S.). 


Irigarea Sudanului Egiptean. — Egiptul era îndestulător în timpu- 
rile când era grânarul imperiului roman, şi mai ales al poporului Romei 
ce trăia în „dolce farniente“ pe supt portice, dar lumea s'a înmulţit 
şi locul necultivat e pagubă. Sudanul Egiptean, dincolo de Nilul Alba- 
siru e nepopulat, eataractele Nilului sunt încă în lenevie sălbatecă, iar 
câte odată în vremuri de secetă chiar Egiptul de sus e bântuit de 
foamete. 

lată că inginerii englezi vor să puie capăt acestei stări, dar mai 
ales pagubei ce se socotește la 10 milioane lei anual, ceeace ar fi do- 
bânda de 401 la un capital de 250 milioane lei. Ei vor să facă diguri, 
ecluze, să utilizeze vre-o 3 cataracte dela Abu-Humid şi astfel să facă 
un nou Egipt productiv, dela Atabara până la Nilul Albastru, adică o 
suprafață arabilă de 800.000 Ba. cu o valoare de peste 1250 lei becta- 
rul, deci de o valoare totală de peste 1 miliard lei. Lucrările ar costa 
cam !, miliard lei, dar cu ele sar impiedica şi foametele viitoare şi 
inundațiile. Țara s'ar popula lesne, căci devine productivă. 

(Ing. C. S. după Himmel und Erde 10 Oct. 1911). 


Lemnele nobile ale Australiei. — Australia nu e numai lânarul 
Angliei, dar e şi furnizorul de lemne de construcție nu de mult timp— 
al lumei întregi. Inainte vreme, lemne bune de construcție pentru co- 
răbii, era lemnul de Teak indian, Iich din Statele-Unite, dar acestea 
s'au scumpit și se scumpesc pe zi ce trece. In schimb s'a deschis alt 
isvor: familia Eucalipţilor din Australia, cu trunchiuri ce pot fi lungi 
de peste 150 m. şi cu peste 160 de specii. Sunt unele genuri însă 
(Myrtaceele] care sunt cevă mai mari ca stejarul. 

In tăierea colosalelor păduri Australiene (numai în Noul Wales de 
Sud sunt peste 8 milioane de Akri = 320.000 Ba. pădure) nu se pro- 
cedează barbar, ci se replantează sistematic, deși acești arbori cresc 
uimitor de repede. Așă albastrul arbore de gumii creşte cu câte 2 metri 
în înălțime pe fiecare an. Rădăcinile acestui pom merg adânc în pă- 

mânt și distrug prin puterea lor de absorbțiune mlaștinile și cu ele și 
ținuturile nesănătoase bogate în onofele. De aceea în ținuturile mai 
calde se întrebuinţează la plantații; așă în Riviera italiană și franceză 
cu o temperatură medie de 15%, încă de acum 40 ani s'au făcut plan- 
taţii de Eucalipt. 

Afară de lichidul antiseptic pe care Eucaliptul îl dă, trunchiul lui, 
ce poate aveă o circonferință până la 8 metri, dă un lemn care aduce 
şi mai mult folos, căci e tare, dar și elastic. 

Un lemn de construcţie e cu atât mai bun, cu cât e mai dens. Lem- 
nul Eucaliptului are o greutate de 1,05 1.17, deci greu. Alte varietăţi 
de arbori sunt mai uşori, şi de aceia se pot ușor transporta pe apă, 
de exemplu lemnul Jarrah, ce are o coloare mai deschisă. Altul e roșu 
închis şi mai greu, şi se lucrează frumos, e Mahagonul. 

In tebnică, aceste lemne au numele de „lemne tari“ şi se întrebuințau 
la început mai mult în construcțiile în apă: baraje (stăvilare), erluze 
(porți în apă), căci nu putrezesc ușor, iar de viermi nu prea sunt ata- 
cate. Azi se întrebuinţează toarte mult şi în construcţiile podurilor de 
lemn, de case, la pavarea străzilor, interioruri de case şi chiar mobile 
căci se pot frumos lustrui. 

In pavarea străzilor aceste lemne, au găsit o mare întrebuințare, şi 
se războieşte cu asfaltul, pe care nu-l bate de cât atunci când strada 
e prea înclinată. Asfaltul atunci ar fi prea alunecos. Lemnul nu dă 
miros ca asfaltul, nu radiază atâta căldură vara ca asfaltul și nu se 
moaie, iar experienţa a arătat că pavajul de lemn e şi solid: după 13 
ani de întrebuințare pavajul de lemn australian al unei străzi s'a tocit 
numai cu 1 cm. Lemnele de pavaj au diferite numiri: Jarrah (Euca- 
liptus marginala), Blackbutt, (Lucul. pilularis) Talolwwood (Eucalip- 
tus microcorys). 

După cum am spus, asfaltul se ține însă şiel bine. 

(Ing. C. R. după Himmel und Erde Oct. 1911.) 


rt S 

CHIMIA LA FACULTATEA DE ȘTIINŢI 
DIN BUCUREȘTI ') 

Vom face împreună cursul de chimie neorganică. In min- 
tea d-voastră a incolţit de sigur întrebarea, ce e chimia şi 
mai ales ce e chimia neorganică. Vă aşteptaţi să încep deo- 
dată cu o definiţie a chimiei, pe cât de lungă şi plicticoasă, 
pe atât de neînţeleasă. Vă aşteptaţi să vă vorbesc din capul 
locului ca şi cum ați fi chimişti şi nu începători în ale chi- 
miei. V'aţi înşelat. Eu fac un curs metodic. Veţi vedeă mai 
târziu ce trebue să înțelegeţi printr'un curs metodic. 

Nu uit, c'ați învățat chimia în liceu. Sunt dintre aceia 
care cred că învățarea chimiei în liceu n'are de scop să dea 
cunoştinţe multe, Chimia se învaţă în liceu ca să desvolte în 
elev simțul de observaţie şi dragostea pentru ştiinţă. Pentru 
mine, cunoştinţele d-voastră sunt numai amintiri nesigure ; 
eu nu le ţin atât de temeinice ca să slujească drept temelie 
unui curs universitar. 

In cursul meu vom stabili treptat treptat, sprijiniți pe 
experienţe, toate noţiunile şi nu vom vorbi despre nici una 
în mod catebetic. 

Nu sunt de părerea acelora care pun vina rezultatelor 
nemulțumitoare la Universitate pe seama liceului care nu 
v'ar pregăti îndeajuns. In unele cazuri, foarte puţine, învi- 
nuirea poate să aibă în parte oarecare temei; în cele mai 
multe cazuri ea este neîntemeiată. Şi, eu cel dintâi mă ridic 
cu furie în contra unei asemenea învinuiri. Am fost zece 


1) Lecţia de deschidere a cursului de chimie neorganică, la 31 Oc- 
tombrie 1911. 
„Natura“ An. VII, No. 5. 10 

ani de zile profesor secundar şi ştiu că mi-am făcut în con- 
ştiinţă datoria. Poate că greşesc crezând aceasta despre 
mine. Nu greşesc de fel când spun, cavem profesori se- 
cundari cu totul distinşi, cărora nu trebue să li se arunce 
cu atâta uşurinţă, învinuirea aşa de mare că nu-şi fac da- 
toria. Atâţia şi atâţia, în Capitală şi în provincie, îşi împli- 
nesc datoria cu toată priceperea şi se jertțesc cu lucrările 
de laborator. Răul stă aiurea. Suntem prea pretenţioşi şi vă 
cerem, sau mai bine zis vă cer unii, mai mult de cât se 
poate. Nu tăgăduesc, că în oarecare măsură, 'sunt şi unii 
elevi slabi şi unii studenţi care nu muncesc cu tragere de 
inimă. Vina cea mare sunt programele nespus de încărcate 
dela Universitate şi ideea cu totul greşită că studentul tre- 
bue să fie îndopat cu cursuri de tot felul, fără rost şi fără 
legătură. Voi vorbi indată despre acest rău. 

Eu mă mulțumesc cu amintirile nesigure cu care veniţi 
din liceu. Nici nu vreau şi nici nu vă las să-mi vorbii, de 
la inceput, de atomi şi molecule, de formule şi ecuaţii. Dacă 
nu vă pot da de la inceput o definiţie a chimiei, care să 
intre pe o ureche şi să iasă pe cealaltă, vă pot arăta în 
schimb o privelişte generală a chimiei in natură, in labora- 
toare şi in cărţi, care să ne arate in linii mari frumuseţea 
şi insemnătatea acestei ştiinţe. 

+ * E 

Chimia e veche de când lumea, de la inceputul începu- 
turilor. Ea e in cer şi pe pământ, in cele văzute şi in cele 
nevăzute. 

Soarele e un cazan uriaş, in care clocotesc de milioane 
şi milioane de ani, tot felul de materii, in care valuri de 
foc se rostogolesc, se intâlnesc, se ciocnesc şi se aruncă in 
văpăi de mii şi răsmii de kilometri. Căldura şi lumina care 

ne incălzesc şi luminează sunt produsul chimiei care lu- 
crează in soare ; această chimie a lucrat în vremurile de- 
părtate ale epocelor geologice şi tot ea va mai lucra in vre- 
murile ce va să vie. Din chimia soarelui invățaţii au tras do- 
vada cea mai puternică pentru adevărul : « Nimic nu se perde 
nimic nu se creiază in lume» Dacă ar fi fost altfel, soarele 
ar fi scăzut sau s'ar fi mărit, planetele ar fi fost atrase când 
mai puţin, când mai mult şi mişcarea lor in sistemul plane- 
tar n'ar fi rămas aceeaşi. 

In stelele de mii şi mii de ori mai mari de cât soarele 
chimia ferbe materia din ele in tot atâtea cazane uriașe. 
Chimia e puterea vrăjită care impodobeşte bolta cerească 
cu milioane de petre scumpe şi ne-o luminează, în nopţile 
senine, cu o lumină adevărat cerească. 

Luna, regina nopţii, e poate singurul corp ceresc in care 
chimia şi-a stins cuptoarele. 

Pământul, de când s'a desfăcut din acel cocoloş uriaş 
de la inceputul inceputurilor, a trecut prin nenumărate pre- 
faceri, in care chimia a fost neobosită. Forme de materii tot 
mai deosebite se iveau pe măsură ce el se tot răceă. 

Pe o rază de soare sa coborât pe pământ, după unii in- 
vățaţi !) şi de pe nu ştim ce planetă, cea dintâi sămânță pur- 
tătoare de viaţă. Pe un firicel de praf ceresc a incăput 
atuncea mai multă chimie de cât e cuprinsă astăzi in toate 
laboratoarele şi bibliotecele noastre. Sămânţa mititică, să nu 
o vezi nici cu ochi nici cu ocheane, a încolţit şi a crescut 
incălzită de cel ce o adusese şi brănită de puterile chimiei. 
Urmașii ei, urcând, din zeci in zeci de veacuri, câte o treaptă 
din scara mare a vieţei, au impodobit pământul cu nenu- 


1) Natura, anul VI p. 282 

mărate vieţuitoare. Amintirea lumilor cereşti din care a fost 
smulsă cea dintâi sămânță trăeşte şi astăzi in tot ce are 
viaţă. In spre soare şi in spre cer ne indreptăm cu drag 
privirea şi de acolo aşteptăm ajutorul ce-l dorim. Nu numai 
regii, ci tot ce trăeşte este după această ipoteză din neam 
ceresc. 

De la piatra care pare că nu trăeşte, de la firicelul de 
iarbă, de la plantele mai mari până la animale, până la 
om, cel mai bun şi cel mai rău dintre vieţuitoare, chimia 
lucrează pe tăcute sau pe față, fără osteneală şi fără intre- 
rupere. Chimia face şi desface şi preface in mii şi mii de 
feluri materia din lume. Viaţa toată e datorită chimiei. Par- 
fumul şi colorile din flori, zabărul din sfeclă şi trestia de 
zahăr, făina din seminţe, brănirea ființelor, naşterea, creş- 
terea şi moartea lor, toate, toate sunt opera chimiei care 
lucrează in natură. 


kk 


De mult, foarte de mult'), omul a observat prefa- 
ceri in materia ce-l inconjură. Pregătirea pânei, a vinului, 
a oleurilor e urmarea firească a unui spirit de observare 
foarte desvoltat. Adevărate industrii chimice au fost inte- 
meiate de cei vechi. Multe metale, multe din intrebuinţările 
lor, tot felul de corpuri le făceau cei vechi aproape ca şi 
noi. Încercări de explicare a nenumăratelor prefaceri intâl- 
nim din cele mai vechi timpuri. Vieţi întregi de oameni au 
fost cheltuite cu aceste încercări. Incet-încet, se arată tot mai 
vădit caracterul ştiinţific al chimiei. In laboratoare, învățații 
încearcă să pătrundă in tainele chimiei din natură. Multe 


1) Natura anul IV, p. 26 până la anul VI, p. 157. 

secrete au isbutit oamenii să afle din natură, dar şi mai 
multe au rămas necunoscute. 

E mare de tot numărul chimiştilor de frunte şi mai 
mare incă al celor mai mărunți. Un Lavoisier (1143—1794) 
va trăi vecinic în amintirea învățaţilor şi a tuturor oameni- 
lor. El a aruncat o lumină de geniu peste întunecimile ce 
ascundeau minunile naturei. Amintirea lui e preamărită şi 
de nimbul martirului, căruia revoluţia franceză i-a tăiat ca- 
pul, fără nici o vină. Cu drept cuvânt Lagrange a spus: 
le-a fost destul o clipă ca să doboare un cap ca al lui şi 
lumei nu-i va fi de ajuns un veac ca să mai aibă altul la 
fel». Un Scheele (1742—1786), in Suedia; un Berthollet 
(1748—1822), un Sainte Clair Deville (1818—1882), un Wiirtz 
(1817—1884), un Berthelot (1827—1907 ') in Franța; un Ca- 
vendisch (1131-1815), un Dalton (1766-1844), un Sir Humhry 
Davy (1778 — 1829), in Anglia; un Hoffmann (1818-1892) 
un Bunsen (1811 1899), în Germania; un Mendelejeff 
(1834—1907 °) în Rusia atâţia şi atâţia, tot atât de mari, 
au mărit cu cercetările lor câmpul cunoscutului și au scris 
pagini sublime in cartea chimiei. 

Patru busturi împodobesc această sală cu chipurile lui, 
Berzelius, Humbold, Liebig şi Davila. Berzelius (1119—1848) 
chimist suedez a lucrat nespus de mult in chimie, a găsit 
corpuri nouă, a făcut nenumărate analize, a făcut teorii şi 
clasificări şi a fost în fruntea tuturor cbimiştilor din vremea 
lui. Societatea medicilor şi naturaliştilor din laşi il alesese, 
acum 50 de ani membru de onoare; scrisoarea lui de mul- 
țumire se păstrează şi azi. Alexandru Humbold (1169—1859, 


1) Natura, anul Il-a, p. 193 
2) Natura, anul Il-a, p. 257. 

care a fost mai mult naturalist şi geograf, a făcut şi chimie 
cu Gay-Lussac prin 1805. Gay-Lussac (17718—1850) erà unul 
din cei mai mari experimentatori din timpul său. La școala 
lui s'au format printre alții şi Justus von Liebig (1802—1873 !) 
Humbold recomandase lui Gay-Lussac, cu toată căldura, pe 
compatriotul său german. Liebig a ajuns în urmă unul din 
cei mai mari cbimişti ai lumii. Lui Liebig datoreşte Ger- 
mania starea de înflorire pe care a luat-o chimia din timpul 
său. Luin Liebig şi elevilor săi se datoresc miile de fabrici 
care îmbogăţesc Germania cu miliarde pe fiecare an. 

Carol Davila (1828—1884) a fost pentru noi un Liebig, 
care a adus la noi chimia franceză. El a fost profesor de 
chimie la universitatea noastră şi a avut ca cel mai strălucit 
elev pe d-l Doctor Istrati. 

D-l Petru Poni, sărbătorit de ună-zi, pentru marea sa 
cinste şi marea sa ştiinţă, a făcut lucrări neperitoare asupra 
compoziţiei petrolului român şi asupra mineralelor din ţara 
noastră. 

D-l Doctor Istrati stă printre noi, voinic şi falnic, <pre- 
cum printre dealuri, verzi şi numai flori, stă bătrânul munte 
albit de ninsori». Cu orizontul său larg, el vede departe, în 
trecut şi viitor. Din când în când, câte o ceaţă deasă în- 
vălue fruntea bătrânului munte. Privirea lui ageră nu mai 
zăreşte atunci pe oamenii din vale, ce-i par atât de mici. 

Şi, ceața deasă se ridică şi de pe apa limpede a isvo- 
rului de munte, şi de pe suprafaţa verde a bălților şi băl- 
toacelor cu apa otrăvită. Incet-incet, ceața deasă se risipeşte 
bătrânul munte îşi arată din nou fruntea lui boltită şi oa- 
menii din vale se uită din nou cu drag la marele lor prieten 


1) Natura, anul lll, p. 204. 

şi marea lor podoabă. Cu aceste din urmă cuvinte, izvorâte 
din două sentimente cu totul opuse, de sinceră admirație 
şi adâncă revoltă, trec la partea a doua a lecţiei de azis 
chimia la facultatea de ştiinți din Bucureşti. 


*x** x 


V'aţi înscris la facultatea de ştiinți de bună-voie, împinși 
numai de imboldul firesc de a învăţă o ştiinţă către care vă 
simţiți chemaţi. Veniţi cu tot focul tinereţei D-voastră şi cu 
gândul curat să vă împodobiţi mintea cu comori de cuno- 
ştințe. Aveţi o menire mare in țara noastră. D-voastră veți fi 
şi purtătorii de lumină şi oamenii de ştiinţă. Veţi fi profe- 
sori în invățământ. Veţi fi cbimişti în fabricele noastre care 
trebue să fie tot mai multe, tot mai mari şi tot mai româ- 
neşti. Vă urez reuşită bună pe calea care ați apucat-o. 

Veţi aveă să munciţi mult, căci numai cu muncă multă 
se câştigă adevărul. Mă doare inima, dar trebue să vă spun 
că veţi munci şi de prisos. Programele noastre, după cum 
vă spuneam, sunt prea incărcate şi încărcate fără rost. Nu 
veţi găsi nici o universitate in lume, în care să fie ingrămă- 
dite atâtea cursuri, cursuri care cad pe spinarea aceluiaş 
student. In Germania, în numeroasele ei universități, studentul 
îşi alege o specialitate principală şi două secundare. Cursu- 
rile, puţine la număr, nu sunt din cale afară de dezvoltate. 
In Franţa, în ţara examenelor multe, s'a introdus şi acolo 
sistemul cursurilor pe ales şi al certificatelor. Pentru licenţă, 
studentul trebue să aibă trei certificate. Examenul aşă de 
încărcat al licenţei noastre nu se mai dă. Nicăeri, nu e obli- 
gator pentru student să urmeze un curs de chimie agricolă 
sau chimie industrială. 

La noi, e o puzderie de cursuri pe care trebue să le ur- 
mafi. După programul nou, veţi ascultă un profesor de ma- 


www.dacoromanica.ro 


140 NATURA 


tematică, trei profesori de fizică, patru profesori de chimie 
şi unul de mineralogie. Chimia agricolă şi chimia industrială 
şunt obligatoare amândouă pentru orice student, pe când nici 
una din ele nu este obligatoare în străinătate. Numărul exa- 
menelor e spăimântător; greutatea lor o veţi simţi şi re- 
simţi ani intregi după luarea licenţei; folosul lor nu-l veţi 
vedeă niciodată. Veţi cădea rupţi de oboseală, când vă veţi 
intoarce seara dela cursurile urmate peste zi. Nu ştiu când 
veţi mai puteă citi, căci nu ştiu, dacă vă mai rămân câtevă 
ceasuri libere pe zi. Nu pot intră în toate amănuntele acestei 
organizări nouă. Nu le cunosc nici eu. Nu puteam luă parte 
pe vremea aceea, la şedinţele care au avut loc. Aveam su- 
plinitor şi şef de lucrări. Nu li s'a spus nimic şi n'am aflat 
nimic. Am făcut o întâmpinare la consiliul facultăţii, atunci 
când am aflat, dar mi sa spus că-i prea târziu, fiindcă afla- 
sem prea târziu. In consiliu chiar, sa atras atenţia asupra 
unor neajunsuri, dar programul a trecut, căci trebuiă să 
treacă. Cu toată tăria glasului meu, mă ridic, dela această 
catedră în contra acestui program atât de încărcat, atât de 
nepotrivit şi făcut cu atâta nesinceritate. Părerea mea eră să 
se facă o anchetă cât mai întinsă printre oamenii specialişti 
dela noi, printre chimiştii veniţi de aiurea, printre licenţiaţii 
şi absolvenţii noştri. Părerea mea eră să se ție seamă de 
toate plângerile şi să se lucreze cât mai pe faţă. Organi- 
zarea învățământului chimiei în străinătate nu trebue să fie 
nesocoțită. Eu ceream lucrări multe de laborator, cursuri 
puţine, întrebuințarea muncei d-v. cu folos, timp liber pentru 
citit reviste în şezători. 

Sa crezut că e bine să mi se puie câte ore de curs 
trebue să fac şi câte ceasuri de laborator trebue să lu- 
craţi. S'a pus o jumătate de zi pe săptămână pentru analiza 

cantitativă de-abia în anul al treilea. Ce însemnează aceasta 
nu puteți înțelege deadreptul. O jumătate de zi pe săptă- 
mână pentru analiza cantitativă poate să însemne o jumătate 
de zi pe an, căci o analiză începută cu greu mai poate fi 
sfârşită bine tocmai după o săptămână. 

Și sa pus această jumătate de zi tocmai in anul al treilea 
când studentul trebuie să facă lucrări speciale de analize 
industriale şi agricole. S'a îndreptat, în parte, acest rău 
punându-se chimia analitică şi în anul al doilea. Cu aceasta 
nu s'a făcut însă ce trebuia să se facă. Cu două jumătăţi 
de zi mai mult nu se invaţă analiza cantitativă. Cine nu ştie 
însă chimia neorganică şi cea analitică, cine n'a lucrat temeinic 
în laboratorul de chimie neorganică, acela va puteă să înveţe 
oricâte sute de fapte și sinteze, dar nu va ajunge niciodată 
un chimist. Pe chimia neorganică se sprijină toate speciali- 
tăţile chimiei. Cocmai chimia neorganică a fost nesocotită la 
facerea programului. Acum nu mai folosesc nimic toate plân- 
gerile mele. Programul e la consiliul permanent. D-voastră veţi 
suferi urmările lui. Va veni o vreme când vor vedea mulți 
prăpastia mare în care a fost împins învățământul chimiei 
la facultatea de ştiinți din Bucureşti. Se va vedeă atunci 
câtă dreptate a' avut acela care a ridicat glasul în contra 
acestei organizări. Nu din deșertăciune ridic glasul meu în 
contra acestui program. Și nu din capul meu aduc învinuirile 
de care am vorbit. E o literatură didactică întreagă în ţările 
apusului. Invăţaţi mari se ocupă cu pricepere cu problema 
aceasta mare. In toate părţile se ridică glasul in contra sco- 
asticii care a mai rămas încuibată în școlile de azi. In toate 
părţile se caută ca munca studentului să nu-l istovească, 
pretutindeni se pune tot mai mult temeiu pe lucrările de la- 
borator și se impuţinează tot mai mult examenele istovitoare. 

Vi sa părut poate că sunt prea aspru în judecata mea. Veţi 
vedeă îndată că mult "mai aspru se pronunţă unul din cei 
mai mari chimişti şi cugetători de azi, Sir William Ramsay !). 
Marele profesor dela universitatea din Londra, şi-a arătat 
părerile sale privitoare la această chestiune în studiul său ? 
Educaţia Chimiştilor. Acest studiu a fost tradus pe vremuri, 
în limba germană de un alt mare chimist, profesorul W. 
Ostwald. Din traducerea românească publicată de mine în 
Revista de Filosofie şi Pedagogie, fascicula II şi III, 1906, 
p. 150, vă citesc numai rândurile următoare: 

. «Conferinţa următoare a fost ţinută în Septembrie 
1904, în adunarea anuală la Society of chemical Industry din 
New-York, şi a stârnit cel mai viu interes, mai întâi în cer- 
curile restrânse pentru care a fost menită. Un interes la fel 
trebue să deştepte şi în cercuri mai largi şi mai depărtate 
de chimie, comunicările unui om care ca profesor stă tot 
aşa de sus ca omul de ştiinţă. După cum se va vedeă îndată, 
e vorba aici de cestiunile generale ale învățământului ştiin- 
tific; observaţiunile făcute cu privire la chimie, se pot aplică, 
cu foarte puţine schimbări, şi la domeniile cele mai deosebite. 
Fie ca aceste observaţii să fie citite cu încredere că e vorba 
de experienţele unuia din cei mai distinşi savanți şi căpătate 
într'o activitate de profesor timp de treizeci ani. Cele ară- 
tate aici capătă o valoare deosebită şi prin imprejurarea că 
autorul lor a trebuit să ducă o luptă grea şi lungă ca să le 
puie in practică; ele au fost supuse în acestftimp unei ale- 
geri şi curăţiri care a păstrat numai ce a fost găsit practic 
şi bun»... 

.. «Educaţia chimistului (acest cuvânt arată şi pe chi- 


1) Natura, anul VII, p. 51. 

mistul ştiinţific şi pe cel technic) trebue sa fie înțăleasă in 
aşa sens ca să producă în prima linie o anumită îndrumare 
a spiritului și numai în al doilea rând să mijlocească o câşti- 
gare de cunoştinţe» ... 

+... „Pe scurt trebue să se devolte putinţa de inven- 
țiune“.. . . 

... „Intrebarea nu e, ce ştie? ci cât poate!“... 

... „Mai întâi de toate nu trebue să se deă prea multă 
invățătură. Partea esenţială a progresului ştiinţific se sprijină 
pe drumul vechiu de tot, cu încercări şi cu nereuşită“... 

„++ „Ce învaţă studentul din aceasta ? Să se supue ? Aceasta 
ar fi putut să înveţe şi acasă. Indemânare ? Indemânare în- 
seamnă să facă ce-i trebue şi nu să primească ce-i dă altul 
deagata. Aşi privi mai bucuros când studentul ar învăţă 
Eneida pede rost decât să facă operaţii de acestea care ră- 
pesc timp şi ucid mintea“ ... 

... „Și, acum, vreau să discut chestiunea, care, pe cât 
ştiu, nu pricinueşte în America nici o greutate mai însemnată, 
dar care în Anglia a vătămat în mare măsură progresului 
ştiinţei şi al cercetărilor. Mă gândesc la examene. Am văzut 
adesea oameni, care prin împrejurări, caracter sau anumite 
potărâri, au fost împedecaţi dela luarea titlului şi care cu toate 
acestea sunt savanţi distinşi şi profesori entuziaşti. Poate şi 
mai des am venit în contact cu titraţi al căror singur merit 
consistă întrun talent de papagal ca să repetească ce li s'a 
spus, sau într'o îndemânare de a gbici particularităţile exa- 
minatorului. De ce îmbătrânesc, de aceea cred mai puţin în 
titlul universitar, ca o dovadă de aptitudini. Poate că mo- 
tivul acestei păreri stă în chipul cum se capătă în Anglia 
titlul acesta; el e rezultatul unuia sau cel mult a două exa- 
mene făcute de oameni care cunosc pe candidaţi numai după 

număr şi care prin examinare înțeleg adesea a trânti pe can- 
didați în loc să stabilească ce pot ei produce. Aici se ivește 
din nou chestiunea de mai sus: examenul este o instituţie 
care stabileşte ce ştie candidatul pe dinafară şi nu ce poate 
el în realitate. 


Studentul care lucrează sub ochii profesorului şi azisten- 
ților e supus zilnic la examinare ... 

Calitățile care sunt stabilite de examene, aşa cum s'a 
obişnuit în Anglia, în cei din urmă patru-zeci de ani, sunt 
de acelea pe care le dorim cât mai puţin unui tânăr al ştiinţei, 
exercitarea memoriei până la perderea judecăţei proprii, în- 
demânarea de a-şi etala cunoştinţele şi a le da un lustru 
ştiinţific, în loc de însuşirea de a le legă între ele şi de a le 
mări astfel valoarea lor, şi în fine, dibăcia de a ghici cu- 
noştințele şi înclinările examinatorului, în loc de a deşteptă 
entuziasm in alţii. Pentru un avocat aceste calităţi sunt ideale, 
fiindcă "i sunt folositoare în activitatea lui ; pentru ştiinţă ele 
sunt otravă. O judecată sănătoasă, chiar şi inceată, stator- 
nicie in lupta contra piedicilor; cunoaşterea izvoarelor unde 
să caute lămuriri şi cum să le întrebuinteze când le-a găsit; 
iscusința de a inventa, acestea sunt calitățile de care avem 
nevoe; prezența lor la cineva poate fi constatată numai 
printr'o observare necontenită“. . . 

... „Răspunsul meu ar fi deocamdată că studenţii sunt 
prea îndopaţi cu cursuri. Scopul lecţiunilor e mai mult să 
prepare calea studiului, arătând studentului ce să citească 
şi nu să-i deå o anumită invățătură“.... 

„„.„Sa dovedit, în adevăr, că studenţii fac mai mult 
progres cu cititul şi cu discuţiile, decât pe o cale mai mult 
formală“ . .. 


www.dacoromanica.ro 


CHIMIA LA FACULTATEA DE ȘTIINȚI DIN BUCUREŞTI 145 


„„.«Incheiu cu următoarea învățătură din Regule pentru 
conduita publică, scrise acum trei-spre-zece veacuri pentru 
poporul japonez : Datoria cea mai mare a fiecărui om este 
să puie mai pre jos interesele lui proprii decât acelea ale 
binelui public. Egoismul împedică cooperarea şi fără coo- 
perare nu se poate îndeplini nici un progres mare“. 

Incbeiu şi eu cu această incheiere. Egoismul împedică 
cooperarea și fără cooperare nu vom dă învățământului chi- 
miei îndrumarea sănătoasă, de care şi țara noastră are nevoie. 


G. G. LONGINESCU 
ani 


APRINZĂTORILE CU PIATRA PIROFORICĂ 


In şirul veacurilor omul s'a folosit de mijloace felurite, 
ca să-şi aprindă focul. când doreă să se încălzească şi să-şi 
facă lumină când eră întuneric. In vremea din urmă când 
fosforul a început să servească la facerea cbibriturilor, 
sa creat o industrie nouă, care şi-a luat un avânt destul 
de însemnat. Cbibriturile au ajuns în mâna fie căruia pe preţ 
destul de mic, pentru ca şi cel mai nevoiaş să poată dărui 
prietenului său câteva bețe, ca să-şi aprindă ţigara. Indată 
ce acest material s'a făcut de neapărată trebuință, guver- 
nele au inceput să vadă în el un mijloc de a mări venitu- 
rile ţărilor fie prin monopol, fie prin taxe puse pe chibrituri. 
Lumea a trebuit să plătească de 3 şi de 5 ori mai mult un 
chibrit dar în acelaş timp mulţi au început să se gândească 
la înlocuirea lor, ca şi când statul mar stă şi el la pândă: 
Nu ştiu până la ce punct scumpirea cbibriturilor a înlesnit 
răspândirea aprinzătorilor cu piatra piroforică, dar e lucru 
sigur, că în Germania o dată cu taxa pusă pe cbibrituri, 

aprinzătoarele s'au iejtenit şi în anul trecut ele au făcut O 
mare concurență cbibriturilor fiind poate mai întrebuințate 
de cât acestea. Din socoteala ce facem mai la vale se vede 
că cel puţin în Germania aprinzătoarele au trecut înaintea 
cbibriturilor. 

* * * 

La orice aprinzătoare automată deosebim trei părţi, ca 
şi la cutia cu cþibrituri : 1) Piatra care produce scânteia, ce 
înlocueşte gămălia chibritului, 2) rotița care se freacă de 
piatră ori de câte ori ne folosim de aprinzătoare şi care 
înlocueşte nisipul de pe cutia pe care frecăm gămălia chi- 
britului şi în sfârşit 3) o lampă mică cu benzină care inlo- 
cueşte beţişorul de lemn al chibritului. 

După cum la chibrituri întrebuințarea fosforului are 
rostul să producă aprinderea mai uşor la 60 sau chiar la 
45° prin ajutorul unui corp oxidant ca cloratul de potasiu, 
tot astfel şi la aprinzători trebue o piatră care să dea 
lesne scântei destul de calde pentru ca să aprindă ben- 
zina. In prepararea acestor pietre, metalul ceriu a câştigat 
foarte mare însemnătate şi aliagiul piroforic de ceriu a 
ajuns neînlăturabil din industria aprinzătorilor automate şi a 
lămpilor. La început acest aliaj se măcină foarte lesne des- 
compunându-se prin influența aerului. Aceasta a fost chiar 
una din cauzele pentru care aprinzătoarele erau prea pu- 
țin întrebuințate, căci piatra de aprindere se strica fără 
să fie întrebuințată. In urmă Auer a căpătat un patent 
după care se fabrică astăzi aliajul, piroforic de ceriu. Din 
acest aliaj se fac pietre bune care nu se mai macină 
când nu ne folosim de ele. Cu toate astea se poate în- 
tâmplă, ca pietre foarte bune să se macine după câteva 
zile, după ce le-am aşezat în aprinzătoare. In acest caz tre- 

bue să se ştie, că vina este a fabricantului de aprinzători şi 
nu a aliagiului din care sa făcut peatra. In adevăr dacă a- 
aprinzătoarea a fost nichelată după ce fitilul de vată a fost 
vârât în lampă, atunci vata se înmoae şi ea în soluțiunea 
sărei de nichel. Restul rămas în vată din soluţiunea acidă 
este adevărata cauză pentru care piatra aşezată în urmă în 
aprinzătoare se macină după câteva zile, căci sărurile în 
soluţiune şi chiar apa descompune aliajul de ceriu. 

Mecanismul de aprindere e format dintr'o rotiţă cu dinţi 
sau dintr'o pilă care se freacă de piatră atunci când ne foi 
losim de aprinzătoare. Deosebirea între numeroasele feluri 
de aprinzători ce se vând în comerț este tocmai la acest 
mecanism, făcut întrun fel sau altul. Fabricanţii sau luat 
la întrecere şi astăzi găsim atâtea şi atâtea aprinzătoare 
bune şi eftine. Ieftenirea lor a dat fiecăruia putinţa de a-şi 
purtă în buzunar aprinzătoarea lui. 

Lampa cu benzină este o lampă mică aşezată înnăuntru 
aprinzătoarei. Ca la orice lampă, benzina se ridică in fitil 
din cauza capilarităței acestuia. Flacăra aprinsă la capătul 
fitilului produce distilarea benzinei şi aburii produşi ard şi 
întrețin flacăra. Această flacără este dar o flacără de gaz, 
pe care-l fabricăm pe măsură ce avem trebuinţă de el. 

Ca să ne dăm seamă de însemnătatea, pe care aprinză- 
toarele cu piatra piroforică au căpătato să ne folosim de 
câteva date pe care le găsim în revista Prometheus din 18 
Noembrie 1911 întrun articol scris de Dr. Ing. Heinrich 
Kellermann. 

Numărul aprinzătorilor fabricate numai în cursul anului 
1911 se ridică la 10 până la 15 mii. Acest număr e scos 
din cantitatea de aliaj piroforic de 8 mii până la 10 mii de 
kilograme, care a fost întrebuințat numai pentru facerea 

pietrelor de aprins dela aceste aprinzătoare. S'a ţinut seamă 
în această socoteală că dintrun kilogram de aliaj se pot 
scoate 3 mii până la 4 mii de pietre şi că mai mult de cât 
jumătate din aceste pietre au folosit la înlocuirea pietrelor 
de la aprinzătoarele vechi. E vorba, bine înţeles, numai de 
aprinzătoarele fabricate în Germania. Atunci mai putem face 
şi socoteala următoare : După cât se ştie, cantitatea de chi- 
brituri în Germania se urcă la vre-o 90 de miliarde pe fie- 
care an, fabricate in vre-o 100 de fabrici. Dacă ne gândim 
că fiecare piatră de aprins foloseşte după mărimea ei la 
2000 până la 6000 de aprinderi urmează că pietrele fabri- 
cate in anul 1911 au folosit la 48 până la 240 de miliarde 
de aprinderi. Urmează de aici, că dacă în anultrecut aprin- 
zătoarele automate nu au folosit mai mult, ele au folosit în 
tot cazul tot atât de mult ca şi chibriturile în Germania. Se 
înțelege atunci foarte bine pentru ce aceste aprinzătoare au 
fost oprite la noi, iar in Germania unde nu există monopolul 
chibriturilor de abiă au scăpat până acum de taxa la care 
sunt impuse chibriturile. 
** x 

In Germania sunt multe fabrici, unde se fac fel de fel 
de aprinzătoare cu piatră piroforică. PAşă în fabrica I. Kel- 
lermann din Berlin se fac următoarele tipuri: 

Cel mai vechi fel de aprinzătoare, numite şi aprinză- 
toare la vânt, care sunt cu totul la fel cu amnarul şi cre- 
menea, de care se foloseau bătrânii noştri. Aceste aprinză- 
toare, au un fitil muiat în salpetru, care este vârât întrun 
tubuşor. De vârful capacului acestui tubuşor este fixată 
piatra, pe care o frecăm de căpatâiul tubuşorului, pe unde 
iese fitilul. Prin această frecare se produc scântei care 
aprind fitilul. 

Pprinzătoarele automate sunt cele mai răspândite azi. 
Capacul acestor aprinzători se deschide când apăsăm pe 
un nasture. Odată cu deschiderea capacului piatra e apă- 
sată de un arc pe o rotiță, care se mişcă repede. Scânteele 
care se produc atunci aprind lampa cu benzină aşezată 
de desuptul rotiței. Şi aceste aprinzătoare, ca toate de alt- 
fel, amintesc amnarul şi cremenea. La unele aprinzători de 
acestea lampa e înlocuită numai cu un fitil, care arde fără 
flacără, pentru ca ele să folosească pe timp de vânt. La 
aprinzătorile în formă de ceasornic mecanismul e acelaş, atât 
numai că forma cutiei în care e aşezată e ca un ceasornic. 

Hprinzătorile cu verigă de întors au o verigă în loc de 
nasturele care serveşte la deschiderea capacului. Odată cu 
deschiderea capacului se mişcă pe lângă piatră o pilă aşe- 
zată orizontal. Scânteile produse aprind lampa cu benzină. 

De curând aceeaşi fabrică a început să facă aprinzători 
formate dintrun tub în formă de creion, ce se vâră într'o 
teacă paralelipipedică unde se pune vată îmbibată cu benzină. 
Una din feţele înguste ale tecei serveşte ca pilă. Cubul în 
formă de creion cuprinde în el piatra piroforică înconjurată 
de asbest. Când totul este pus in teacă, asbestul dinprejurul 
pietrei se imbibă şi el cu benzină. Dacă scoatem acest tub 
din teacă şi frecăm vârful pietrei pe marginea in formă de 
pilă, benzina din asbest se aprinde şi arde ca o făclie mică. 
Aceste aprinzători se atârnă de perete sau se aşează pe masă. 

In sfârşit fabrica Kellermann mai face aprinzători în formă 
de lumânare aşezată în sfeşnic. La capătul de sus e fixat 
mecanismul de aprindere format dintr'o roată care se freacă 
de piatra piroforică, îndată ce învârtim un şurub. Scânteile 

produse aprind benzina, ce se ridică în fitilul al cărui capăt 
e în apropierea mecanismului de aprindere. 

Fabrica Frieman & Wolf din Zwickaun face deasemenea 

nişte aprinzători de stat pe masă. 
* ui * 

Cea mai mare parte din aliajul piroforic se întrebuințează 
la facerea pietrelor pentru aprinzătorile de buzunar. Intre- 
buinţarea lui nu sa oprit însă aici; fabricanţii au început să 
facă şi aprinzători pentru lămpile cu gaz pe care le vând 
destul de ieftin. Aşa firma Kellermann vinde nişte aprinză- 
tori în formă de cleşie. Când apropiem cele două braţe ale 
cleştelui sau când le lăsăm să vină la loc, o pilă de oțel se 
freacă de piatra piroforică şi produce scântei care aprind 
gazul ce iese dintro lampă. 

Fabrica Oberrheinischen Metallwerke din Mannheim face 
aprinzători în formă de pistol pentrn aprinderea lămpilor cu 
gaz. La apăsarea cocoşului o vergea din năuntrul ţevei pis- 
tolului apasă pe un arc de care e legată o pilă. Lăsând apoi 
cocoşul să vie la loc arcul se întinde, trage cu el şi pila 
care se freacă de piatra piroforică şi produce scântei. Piatra 
e apăsată spre pilă de un şurub cu arc. 

In afară de aceste feluri de aprinzători pentru lămpile cu 
gaz se mai fac şi altele care se fixează chiar de lămpi şi 
înlocuesc asbestul platinat. Fabrica Baer & Co. din Berlin 
face astfel de aprinzători. Ele se fixează jos între lămpi şi 
tubul pe unde vine gazul. După deschiderea robinetului de 
gaz se apasă o roată cu dinți în spre lampă şi se învâr- 
teşte spre dreapta un şurub care învârteşte roata. Prin apă- 
sare se deschide un ventil şi gazul ese printrun tubuşor 
subțire cu gura aproape de piatra piroforică. Gazul se aprinde 
îndată ce învârtim roata cu dinţi care se freacă de piatră. 

Flacăra mică dela capătul tubuşorului aprinde lampa. Roata 
cu dinţi se întoarce apoi singură la locul ei, închide ventilul 
şi atunci se stinge şi flacăra mică dela capătul tubuşorului. 

Tot aceste aprinzători servesc şi pentru lămpile cu gaz 
in care sita atârnă în jos. Ele se fixează atunci d'asupra 
lămpei între aceasta şi tubul de gaz, aşa încât flacăra cea 
mică se aprinde d'asupra coșului lămpei. 

* * * 

Cele dintâi aprinzători cu aliaj piroforic pentru aprin- 
derea lămpilor întrebuințate în mine, au fost cu totul oprite. 
Se spunea, că scânteile trec prin pânza de siguranţă şi dau 
naştere la exploziuni. Pe lângă aceasta părticelele de aliaj 
de ceriu şi fier nearse, asvârlite în năuntru lămpei, se lipesc 
de coşul de sârmă încălzit, se aprind în urmă şi pot să-l 
găurească. 

Lăsând la o parte aceste cusururi, aliajul piroforic trece 
mult înaintea mijloacelor iobișnuite de aprins, fiind practic şi 
ieftin totdeodată. Din această cauză fabricanții s'au silit să 
înlăture cusururile observate la început. Fabricantul C. Koch 
a înlocuit aliajul de ceriu şi fier prin metalul Kunheim, care 
produce scântei fără părticele nearse. Pe lângă aceasta el 
face mecanismul de aprindere în așa fel, că snopul de scântei 
e asvârlit de-a dreptul pe fitil; o tăbliță aşezată d'asupra 
pietrei impiedică aruncarea în sus a scânteilor sau a părti- 
celilor nearse, care sunt abătute spre fitil. Pila de frecare e 
foarte fină, ca să nu roadă bucăţi prea multe și prea mari 
de piatră. Piatra piroforică e acoperită în întregime de un 
inveliș de alamă care se roade odată cu piatră. Acest înveliș 
opreşte piatra de a se măcina, când nu ne folosim de ea 
și împiedică ruperea colțurilor ei. Snopul de scântei aprinde 
fitilul îmbibat cu benzină. 

Fabrica Friemann & Wolf din Zwickau a reuşit să facă 
şi ea un mecanism de aprins care împlinește toate condiţiile 
trebuincioase pentru o lampă de mine. Această fabrică în- 
trebuinţează un aliaj de ceriu special care se aprinde numai 
la 380°. Din această cauză, părticelele rămase nearse nu se 
mai pot aprinde în urmă dela pânza de sârmă încălzită a 
lămpei. Pe lângă aceasta mecanismul de aprindere e aşa 
făcut că snopul de scântei e prins şi abătut asupra fitilului 
fără ca părticelele de piatră să se poată împrăştiă în lampă. 

Aliagiul de ceriu e foarte întrebuințat şi in industria acestor 
lămpi ; numai firma C. Koch a vândut în anul 1911 peste 
20 de mii de lămpi de acestea. 

* * * 

Aliajul de ceriu se mai întrebuințează şi la aprinderea 
felinarelor cu acetilenă dela biciclete şi automobile. Fabrica 
Oberrheinischen Metallwerke din Mannheim a construit o aprin- 
zătoare foarte practică, care se aşează înäuntrul felinarului. 

Aktien-Gesellschaft für Anilin-Fabrikation din Berlin a 
construit un aparat mic, foarte căutat de amatorii fotografi 
pentru aprins praful de magneziu. 

Cred că cele spuse dovedesc în deajuns insemnătatea pe 
care aliajul piroforic de ceriu a căpătat-o. Nu ştiu dacă 
Auer von Welsbach s'a gândit la inceput, că resturile dela 
fabricarea sitelor incandescente pentru luminatul cu gaz au 
să ajungă așa de căutate, dar e sigur că un lucru neinsemnat 
se face foarte preţios in mâna aceluia care ştie să se folo- 
sească de el. 

Dr. G. TEODORESCU 


Șef de lucrări la laboratorul de chimie neorganică. 


NI 

SA INTREBUINȚAM PETROLUL) 


CUM S'A NASCUT, CUM GASIM, CUM SCOATEM ȘI CUM FOLOSIM 
PETROLUL 


Transportul” petrolului şi înmagazinarea lui. — Despre 
transportul aerian al petrolului nu spun nimic, căci ar fi să 
fac profeţii... făcute de alţii înaintea mea. In starea actuală 
maşinile sburătoare nu transportă decât...... bombe pentru 
Arabii din Tripolis, iar zeppelinurile germane, prinți, duci, 
conți, etc. Petrolul însă trebuie transportat serios: pe uscat 
sau pe apă. 

Pe uscat se transportă fie inchis în butoaie de lemn, la 
fel cu cele pentru vin, fie închis în cutii de tinichea, cilin- 
drice ori paralelipedice, cu un conţinut cam de 20 litri — 
sistem utilizat odinioară şi mai mult la noi, azi mai mult în 
țările unde transportul se face cu greu, ca în Orient, Africa, 
America centrală şi de sud fie în aşă zisele vagoane de 
petrol — din care ați văzut atâtea, mai ales pe liniile Pre- 
deal-Constanţa — fie în fine, să dăm drumul petrolului să 
curgă ca apa în o conductă, pipe lines, cum le zic ameri- 
canii—până la punctul unde-i schimbăm destinaţia. 

Mă opresc puţin asupra vagoanelor de petrol (cu căldări) 
şi asupra conductelor de petrol. 

Vagoanele-căldări (de petrol) au fost pentru prima oară 
introduse in America, dar la început osiile purtau butoaie de 
lemn. Astăzi, vagoanele de petrol cu căldări de fer sunt răs- 
pândite peste tot globul, şi numai România aveă în 1906 
1500 vagoane de petrol, fiecare cu câte una sau trei căldări 
şi cu un conţinut cam de 15 m'. In America sunt vagoane 


1) Vezi „Natura“ anul VII, No. 1, 2, 3 şi 4. 

de petrol mult mai mari ca cele ce le vedem pe la noi 
unele au până la 60 m' conţinut, şi câte patru osii. 

Vagoanele au robinete speciale de încărcarea şi descăr- 
carea petrolului, şi o mulţime de alte mărunţişuri — toate 
cu rost — bineințeles patentate. Cam la fel cu aceste va- 
goane, se întrebuințează mai ales pentru petrolul lampant 
(petrol rafinat) nişte trăsuri cu căldări metalice, care imaga- 
zinează petrolul. Ele aduc cu sacalele primăriei. de stropit 
străzile. 

Conductele sunt cele mai potrivite pentru transportul pe- 
trolului, dar trebuie să îndeplinească trei condiţii de căpe- 
tenie: cât mai impermeabile, cât mai rezistente la apăsările 
interioare sau exterioare, (uneori ele se probează până la 
130 atmosfere apăsare) şi să ţie petrolul la adăpost de foc. 

Petrolul curge prin aceste pipe-lines, fie prin cădere 
naturală, (gravitație), fie impins de pompe. Prin astfel 
de conducte curge mai ales petrolul brut, care dese- 
ori conţine parafină - mai ales la noi — şi chiar ma- 
teriale în suspensiune; aceste două din urmă, cu plăcere 
voesc să se odihnească pe pereţii conductelor, adunându-se, 
până gâtuesc cu totul drumul de scurgere. Vine însă cu bi- 
ciul din urmă un «scraper» — să-i zicem zpârietor — care 
curăță cu braţele lui pereţii conductei, făcând atâta gălăgie, 
în mersul lui cu curentul prin conductă, incât cine se plimbă 
pe lângă pipe-line il aude cum ocărăşte. 

In ţară la noi, încă din 1907 existau cam 528 km. de 
pipe-lines, cu diametre ce variau dela 5—15 cm. Toate con- 
ductele erau de fer sau oțel turnat Siemens-Martin şi fa- 
bricat de Mannesmann (în Germania, nu in Maroc). In anul 
1905—1906 s'a transportat numai prin conductele din Ro- 
mânia peste 600.000 tone de petrol brut. 

Dar, cele mai mari conducte de petrol tot în Statele Unite 
sunt. Unele din ele ajung până la 32 cm. diametru. Până la 
1907 se găseau acolo pipe-lines cu o lungime totală de peste 


75.000 mile engleze (120.000 km.), şi s'au transportat în acel 
an, peste 153 milioane «barrelo» (25 miliarde de litri). In 
America costă un astfel de transport cam 15 bani pe tonă 
şi km., pe când la noi, cam 10 bani de tonă şi km. 

Pe apă petrolul se transportă astăzi cu vapoarele numite 
tancuri de petrol, invenţie ce a suferit—ca orice noutate—şi 
ea metamorfoza ei. Să nu credeţi că un tanc de petrol eun 
simplu rezervor de petrol, purtat pe valurile mărei de ma- 
şinele ce învârtesc elicea ! Ar fi o mare greşală de ar fi aşa, 
şi nimeni n'ar îndrăzni 'să pornească la drum cu un aseme- 
nea vapor. Pentru o bună echilibrare a tancului, chiar pe 
timp de mare agitată, rezervorul de petrol e împărţit în 
camere, care comunică între ele prin conducte având robinete, 
ce le manevrăm la poruncă. Fiecare cameră are şi răsuflă- 
tori în aerul atmosferei, pentru a lăsă să iasă afară gazele 
ce se produc mereu din petrol şi ridică presiunea în cameră. 
Alte camere aşezate la locuri potrivite servesc pentru cu- 
prinderea balastului tancului. Balastul este apa, care poate 
fi pompată din mare în camere, cu ajutorul unor pompe 
anume aduse. Alte pompe servesc pentru descărcarea petro- 
lului de pe tanc. Luminatul se face cu electricitate (con- 
tra focului), iar maşinile e bine să fie prevăzute cu dispo- 
zitive, ca să poată merge şi cu cărbuni şi cu petrol. Mare 
siguranţă trebuie să aibă arzătorii maşinilor. 

Un tanc când intră în port, pentru a încărca petrol, tre- 
buie să stingă focul la maşină; iar la cheu e tras de aşa 
numitele cabestane (bine înţeles numai unde această instalaţie 
există) prin ajutorul electricităţii. In port fiind cantităţi enorme 


www.dacoromanica.ro 


166 NATURA 


de petrol, fiecare scânteie e extrem de periculoasă. Cu acest 
sistem, siguranța e mai mare. In portul Constanţa ') se află o 
astfel de instalaţie. 

Pe Dunăre circulă asemenea multe tancuri de petrol, care 
transportă energia pământului ţărei noastre ducând-o până 
pe la Regensburg. 

Sunt însă şi tancuri care plutesc cu ajutorul pânzelor. 
Volga şi Marea Caspică in jurul oraşului Bacu e plină de 
asemenea tancuri pentru petrol. 

xXx 

Exportul nostru de petrol—pe apă şi pe uscat—a trecut 
în anul 1909 de suma de 36 milioane lei, iar în 1910 de 39 
milioane lei. Deci exportul creşte mereu. Bine ar fi să crească 
mereu producţia, dar să lucrăm pentru a face să descrească 
exportul, mai ales de petrol brut! 

Știi, iubite cititor, ce înseamnă un astfel de export? In- 
seamnă că cele 1.129.000 tone de petrol ce s'au scos în 1907 
din pământul ţărei, cele 11290 miliarde de calorii °), ori cele 
506 bilioane de kgr.metri, înseamnă că munca reprezentată 
de aceste cifre şi de petrolul exportat, intrece munca din un 
an a 46 milioane de oameni lucrând, lucrând în pline forțe 
din zorii zilei şi până in amurg ! lubite cititor, iată-ne de 7 
ori câte 7 milioane de români la muncă, chiar dacă facem 
suspinătoarea presupunere... pe care o puteţi deduce din aceste 


calcule ! 


x 


1) A se vedea «Natura anul I, pag. 151, Portul Constanţa, de M. 
Saligny. 

2) In calculul ce fac, mam servit de cifrele date în prima parte a ar- 
ticolului (Natura No. 1, 1911) şi că omul— la noi în țară ar lucră 10 
ore pe zi, și 300 zile pe an. 

Dar să trecem la celalt punct: imagazinarea petrolului 
Modul cel mai primitiv este a se imagazină in gropi săpate 
în pământ, uneori căptuşite şi cu scânduri. Astfel de rezer- 
voare se fac adeseaori in apropierea sondei, mai ales dacă 
sonda „promite“. Rezervoarele subterane cu caracter mai de- 
finitiv, se căptuşesc cu ziduri de cărămidă sau de beton de 
ciment. 

Foarte bune sunt rezervoarele pentru petrol construite 

din fier, numite tot fancuri, sau rezervoare de petrol. Ele au 
mai totdeauna forma circulară, cum aţi văzut desigur atâtea 
pe la Câmpina, Ploeşti, Giurgiu, şi foarte mari la Constanţa 
(bazinul de petrol), adică: fie la origina de exploatare, fie 
la un punct de încărcare, fie la un punct de întrebuințare. 
Nu prea de mult a început să se construească rezervoare 
pentru petrol şi din beton armat. Nu voiu intră în detaliile 
de construcție a unor astfel de rezervoare, dar vă amintesc 
iarăşi iubiţi cititori, că trebue să ne păzim de foc! In acest 
cop răcorim rezervorul—cel de fer mai ales—cu un curent 
de apă ce curge necontenit pe acoperişul rezervorului şi se 
prelinge pe pereţii lui laterali, însă în aşa fel ca să n'avem 
grije de îngbeţul ernei. Alteori se apără rezervorul de petrol 
contra focului, împrejmuind de toate părţile rezervorul cu 
un zid de beton armat, cum sunt unele construite la Bacu 
(Caucaz). 

Preţurile unor astfel de tancuri de fer, variază pe metru 
cub de conținut, descrescând cu mărimea rezervoarelor dela 
35 până la 10 lei de fiecare m* de conţinut. Nu rareori 
vedem rezervoare ce au până la 10.000 metrii cubi de petrol. 

Dacă petrolul ca lichid prezintă mari avantagii în trans- 
pori—fiind foarte uşor încărcabil şi descărcabil prin ajutorul 
conductelor, în curăţenie şi cu preț mic—are tot în transport 

şi imagazinare şi desavantajul, marele neajuns,—ca şi celu- 
loidul—că e inflamabil, şi nu numai atât, e şi neastâmpărat, 
face explozie. De aceia, chestiunea astâmpărării lui prin un 
mijloc oarecare, fără a-i schimbă proprietăţile folositoare ') 


1) Găsesc aici locul nemerit a aduce la cunoștința celor ce nu au 
avut încă prilejul să afle, că pentru alcool chestiunea este de mai multă 
vreme rezolvată în parte, şi nu de mult, de pe acum doi ani invenţia 
nu sa comercializat încă în măsura în care merită. D-l Dr. med. Roş- 
culeţ din laşi, a avut fericita idee ca să se ocupe cu această chestiune 
relativ la benzină chestiune tot aşă de importantă ca şi aceia a pe- 
trolului având în vedere că benzina e şi mai boclucaşe ca petrolul şi 
că în ultimul deceniu, mai ales la motoarele cu explozie mult între- 
buințate în ateliere, automobile, aviaţie (a se vedeă Natura No. 10 
„Motoarele de aviaţie“ 1911), benzina are o întrebuințare pe o scară 


enormă, față de trecut 
D-l dr. Roşculeţ a reuşit, folosindu-se de proprietăţile acidului stearic 


să rezolve această chestiune, şi îl felicităm călduros, că a dat un pro- 


cedeu nu numai sigur, dar şi economic. 
In adevăr, benzina e potolită, căci acidul stearic o soarbe ca un 


burete, formând un fel de săpun, şi benzina abiă mai poate respiră, şi 
dacă dăm aburului de benzină foc, arde blând... ca o candelă de icoană, 
Lucru curios încă, consumaţia procentuală de acid stearic pentru fa- 
bricația acestui Săpun de benzină e foarte mică (cătevă procente din 
greutatea săpunului), la ardere nu avem mai nici o cenuşe şi încă pe 
deasupra, benzina saponițicată are o greutate mai mare, adică sub vo- 
lume egale — înainte şi după — nu au greutăți egale, ci săpunul e mai 
greu, chiar de ținem cont şi de acidul stearic introdus! Ce urmează 
de aici? Incă un profit, şi anume că în acelaș spațiu disponibil, luând 
săpun de benzină, luăm cu noi mai multă putere! 

Cred că sunt în plăcerea Dumneavoastră, dacă vă voi anunță că 


invenția nu a rămas fără răsunet în țările unde se folosesc forțele, mai 
ales în Anglia. In Anglia se proectează exploatarea în masă a invenției, 
mai ales că d-l Inginer Gogu Constantinescu, fost elev al şcoalei Na- 
ționale de Poduri şi Sosele din București, a inventat şi un aparat pentru 
carburarea uşoară și economică — mai ales la automobile — a acestei 
impropriu numite, benzină solidă. 

este de o importanţă practică izbitoare, şi persoana care ar 
născoci sau găsi „bagheta magică“, ar fi mai norocoasă 
decât . . . Schröder ! 

Nu uit însă că trebuie să trec odată şi la ultima parte 
care concentrează cele “mai multe voinţi şi inteligenţi : 
folosul, care sunt foloasele petrolului ? 

** 

Intrebuințärile petrolului. Cred că la începutul şi în 
cursul expunerei mele, am insistat destul asupra calităților 
de producător de energie cinetică, ce petrolul în deajuns are. 
Dar nu numai ca producător de energie—ce o putem schimba 
subt toate formele ce energia poate luă — ne poate fi folo- 
sitor petrolul, dar ne vine în ajutor şi în o mulțime de 
alte nevoi. 

La noi în țară de exemplu, pe vremurile când prea pu- 
țini cunoşteau «minele de aur» ce aveam ascunse sub pă- 
mântul care ne brăneă, petrolul nu erà de preț, aduceà prea 
puține foloase: dar ce era petrolul vinovat, dacă i se luă 
numai păcura (ţiţeiul) pentru a se unge osiile (adică uleiu- 
rile grele ale petrolului), iar restul (uleiurile uşoare), se aruncau 
în gropi şi se da foc, să nu mai încurce locul? (Nu facem 
cam la fel şi astăzi, cu pădurile, apele, grânele şi alte multe 
mari şi mici ?) Prin 1857, negustorul de zahăr, Theodor Me- 
hedințeanul, fu primul care începi să distileze petrolul brut, 
pentru a obţine un bun petrol de luminat. De atunci înce- 
pură «lămpile cu gaz» să ia locul opaiţilor cu seu. După 
câteva decenii veniră şi în România rafinăriile de petrol, dar 
nu destul de perfecționate Astăzi însă avem o «industrie 
a petrolului» (care se ocupă numai cu scoaterea tuturor ma- 
terialelor folositoare din petrolul brut) cu rafinării cât se 
poate de modern instalate. Nu trebuie însă să uităm că şi 

capitalul strein în această industrie s'a înmulțit enorm la noi 
ajungând aproape 160 milioane de lei în 1907, iar din cele 
1.129.000 tone petrol brut scos, s'au extras în acel an : 261684 
tone petrol pentru luminat. 27.5%/), 57337 tone producte mi- 
nerale (6,4%/.), 146.263 tone benzină (15,4%), 452.685 tone 
reziduuri (47,3%/.), cantități trecute prin 72 rafinării. 

Actualmente tot petrolul care se scoate din sonde, trece 
prin rafinării, unde se distilează şi rafinează fracționat, obți- 
nându-se după voie, o întreagă serie de producte. 

Cea mai simplă distilaţie ar fi să despărțim petrolul în 
două: petrol de încălzit (pentru procurat energie) şi petrol 
de uns (uleiuri grele). 

s*a 

Nu mă voiu ocupa de numeroasele procedee prin care 
se produce distilarea petrolului (prin căldură), ori rafinarea 
lui (prin procedee chimice), nici a descrie nesfârşitul număr 
de aparate întrebuințate în aceste scopuri, ci mă voiu măr- 
gini să dau numai un tablou clar al mersului extragerei bu- 
nătăţilor : 

A. Operații prealabile distilaţiei. 

B. Distilația fracționată a petrolului brut, pentru a se 
obţine : 1) Gaze ; 2) Benzină brută ; 3) Petrol de iluminat ; 4) 
Uleiuri medii ; 5) Reziduuri brute. 

C. Distilarea mai departe a fiecărei grupe de sub B, şi 
anume : 

1) Rectificarea şi rafinarea benzinei (B. 2) precum şi se- 
pararea reziduurilor dela benzina brută. 

2) Curăţirea chimică a petrolului de luminat (B. 3) sau 
curățirea acestui petrol, fiind amestecat cu reziduurile dela 
benzină (C. 1), pentru a se obţine petrolul rafinat şi uleiuri 
medii distilate. 

Fracționarea mai departe a uleiurilor medii (B. 4) pentru 
a se obține uleiul solar, uleiul neutral, pyronaftul, uleiul al- 
bastru, uleiul verde, uleiul parafinos, uleiul vasilinos şi alte 
multe uleiuri; după această fracţionare urmează rafinarea fie- 
căror din aceste producte, înainte sau după extragerea para- 
finei (ceeace se face prin un mijloc mecanic). 

4) Tratarea reziduurilor (B. 5) cu diferite substanţe, pentru 
a se subția şi apoi rafina din nou. De aici se poate scoate 
iarăş prin o serie de operaţii, produse din cele mai sus 
enunțate —bineînţeles î: cantități mai mici—şi anume, uleiuri 
de uns, reziduuri solide şi vaselină. 

Nu trebuie uitat, că din uleiurile medii distilate, după ce 
sa scos parafina se pot rafină mai departe o serie de uleiuri 
foarte bune de întrebuințat în fabrici ca unsori, precum: un- 
sori pentru fusuri, ulei de uns cilindrele, ulei de uns maşi- 
nele. Dacă nu scoatem parafina din reziduurile uleiurilor me- 
dii, putem scoate gudron sau asfalt, care ştim ce întrebuin 
țare întinsă a luat în pavarea stradelor, mai ales în ulti- 
mul timp. 

Gazele rezultate din distilare, după curăţire, pot fi intre- 
buințate la încălzit sau la motoare, chiar în rafinărie. 

Știţi întrebuințările parafinei, vasilinei, care pătrund în 
orice casă. Dar nici reziduurile, care s'ar crede că nu’s bune 
de nimic, nu sunt asvârlite, căci putem scoate din ele dife- 
rite uleiuri de calitate inferioară, săruri, leşii şi chiar săpun. 
In fine chiar pentru cele mai sărace reziduuri, tot s'a găsit 
mijlocul pentru a fi întrebuințate la focarele locomotivelor, 
vapoarelor, sau altor căldări ale maşinelor cu vapori! De ce 
nu am face să fie întrebuințate şi la încălzitul camerelor ? 

Nu este aşa că suntem departe, departe de tot, față de 

întrebuințările țițeiului şi arderea petrolului uşor în gropi? 
Mâncam cojile şi svârleam miezul. 
Eu 

Mie îmi pare rău—şi ca mine sunt mulți—că încă până 
astăzi nu am ajuns să apreciăm adevăratul miez al muncei, 
căci din cele 3 coji şi un miez ce ea are, ne mulțumim încă 
cu primele două coji dela suprafață! 

Imi pare rău când văd că satele noastre—chiar din cele 
apropiate de pădurile de sonde—rămân des lipsite de petrol 
şi pat ruşinea de a fi nevoite să-l cumpere de peste gra- 
niță,—care lau cumpărat de la noi cu preţ mai ieftin decât 
cel cu care se vinde în ţară—necum să le văd că profită de 
binefacerile ştiinţei, care le dă posibilitatea să fie tot aşa de 
bine luminate ca şi cu electricitate; îmi pare rău când văd 
cum trenurile şi vapoarele pleacă încărcate cu puterea pă- 
mântului nostru, luată pe mai nimic dela noi, ca să avem 
în schimb... cercei de atârnat de nas, cum bine spunea 
cine spunea ; îmi pare rău când văd că se lasă să se soarbă 
cu sete nestinsă combustibilul nostru preţios, pe când Anglia 
şi Germania se pune streajă la exploatarea minelor de căr- 
buni, deşi mai au pentru sute de ani; îmi pare rău când 
imi aduc aminte cum se tremură la noi iarna de frig, cum 
toate băile sunt luate în general numai vara pentru răco- 
reală, cum gătitul în bucătării la noi se face şi azi pretu- 
tindeni suflându-ţi plămânii 'n vatră şi cenuşa 'n ochi—deşi 
cu ajutorul petrolului am ajunge la acelaş rezultat mult mai 
uşor, mai curat, mai economic şi ocupând un spațiu mai 
mic'). Ce să mai zic, îmi pare iarăşi rău şi când aud mereu 
că suntem puţini şi nu putem face multă treabă! 

. 


1) Cine nu crede, să întrebe pe subsemnatul. 

De ce nu întrebuințăm forţele omeneşti și naturale pe care 
le avem, cu pricepere şi sârguinţă, căci am deveni de zece 
orj pe atât de puternici! 

Intrebuințarea forțelor poporului şi ale pământului ţării, 
în acord şi nepizmuire, să, ne fie idealul societăţei româneşti ! 

CINCINAT 1. SFINȚESCU +) 


Inginer diplomat al Şcoalei Naţionale 
de Poduri şi Şosele din București. 
Bursier al Academiei române pentru Studiul 
Edilităţii publice din Europa. 


port a 


NOTIŢE 


SPRE ŞTIINŢA. — Reproducerea acestor Notiţe este ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci suut prefaceri după articole cu mult 


mai întinse. 

O alimentare cu apă uriaşe. Aţi ghicit... e vorba de o lucrare 
americană ! De data asta însă nu mai este o lucrare poruncită de ca- 
priciul unui miliardar, ci de nevoile celui mai îndrăsneţ oraş din lume : 
New- Yorkul şi împrejurimile lui: Brooklyn, Mannhattan, Bronx, New- 
Jersey. Să nu credeţi că până acum aceste oraşe nu au avut instalaţii 
pentru procurarea apei. Au avut mai multe, dar pe rând au devenit insu- 
ficiente, căci orașele acestea cresc ca ciupercile ! 

Fabricile sorb la apă ca gurile mărilor, iar cetățenii din imprejurimi 
se vaită că orașul însetoșat le usucă țarinile, şi o lege specială le-a dat 
dreptate, interzicând ori ce nouă captare de apă dın regiunile ce ei 
cultivă. lată dar orașele serios amenințate de sete, cu toate că fluviul 
Hudson le scaldă în linişte. Dar tocmai că prea le scaldă; şi ca ele pe 
multe altele, i-am putea cânta ca și Dâmboviţei noastre: Hudson, Hud- 
son apă dulce, cine te-or bea, trec să se culce. 


1) Erata.—Am observat strecurate cam multe greșeli şi desigur dum- 
neavoastră, iubiţi cititori, şi mai multe ca mine. Unele greșeli sunt de 
ortografie ori punctuație, altele de vorbire, altele chiar de socoteală, 
provenite fie direct dela condeiul meu, fie dela tipar, căci «rătăcind în 
țări străine» nu am putut revedeă corectura, ceeace ar mai fi înlăturat 


parte din ele. Cred că ne veți ertă, aducându-vă aminte că „errare 


humanum est“. C. S. 


www.dacoromanica.To 


164 NATURA 

Dar să nu ne facem de ruşine : sunt mijloace să facem apele Budsonu- 
lui inofensive — le cunosc prea bine americanii — dar dacă e mai eftin 
alt-fel ? 

lată dar, că încă din 1906 s'au hotărât să facă o lucrare mai scumpă, 
dar odată pentru totdeauna, şi anume, să aducă apă tocmai de prin 
munţii Cafstall, de prin valea lui Esop şi alte văi, căci numai aşa a putut 
potoli setea, cu peste 3 miliarde de litri de apă zilnic! S'au construit 
stăvilare de peste 57 m. înălţime ca să aducă apele ploilor și zăpezilor, 
conducte de beton şi fer de te plimbi cu carul prin ele, şi o lucrare de 
tot interesul: trecerea unui tunel pe sub fluviul Hudson pentru a se 
trece apa de pe un mal al fluviului pe celalt, la o adâncime de 330 metri 
sub nivelul apei fluviului. 

Iată dar apa adusă de la o distanță de peste 200 km., și răspândită 
în New-York prin adevărate tunele, ce ajung uneori la o adâncime de 
200 m., sub oraş, pentru că apa apasă atât de mult în conducte apa 
trebuind a,se urca până în al 25-lea etaj al „sgârie norilor“ americani — 
în cât de s'ar întâmpla să se spargă şi n'or fi conducte destul la sigu- 
ranță — sub stâncă şi la mare adâncime — am vedea New-York-ul 
devenind Veneţia. 

Și un mare avantaj: locul unde se adună apa, e la un nivel mult mai 
ridicat ca New-York-ul și celelalte oraşe, în cât apa curge prin propria-i 
greutate prin conducte și deci toate pompele şi mașinile, cheltueli cu per- 
sonal, cu mersul maşinilor, s'au redus din un condei! 

Lucrarea este în adevăr gigantică, dar ce aţi zice de voiu spune că 
ea e evaluată ca până la 1945 — când vor fi toate lucrările terminate — 
să coste peste 800 milioane lei! Staţi, că nu e o risipă, ci o foarte bună 
negustorie, o minunată afacere, care împacă și pe negustor și pe cum- 
părător : negustorul (uniunea comunelor ce face construcția) vor scoate 
zilnic bune sume din vânzarea apei, care până la 1945 vor amortiza cu 
totul cele 800 milioane lei, cu dobânzi cu tot, aşa că după 1945 se vor 
bucura — numai New-York-ul de un venit net de 50 milioane lei anual 
(frumos venit nu e așa ?). Să vedem cumpărătorul : lasă că bea apă bună 
şi numai duce grije de sete, şi are apă eftină (cam 8 bani/m.*), dar face 
şi economie, faţă de ce cheltueşte astăzi cu apa—cam de 10 milioane 
de lei anual! Mai rar. Ing. i. S. (După Kosmos. Dec. 1911). 

-RE 

I 
Un geniu artistic creează frumuseți neperitoare ; un savant 


de geniu este şi dânsul creator, dar creațiile sale nu satisfac 
numai cerinţele ideale ale sufletului, ci răspund şi unor tre- 
buinţi practice. Deosebirea aceasta nu e singura care există 
între un artist şi un om de ştiinţă genial ; artistul este numai 
creator, savantul de geniu este in totdeauna şi un cuceritor. 
Opera lui de cucerire dă omenirii făşii nouă din imensa 
impărăţie a necunoscutului şi-i pune la îndămână bogății şi 
puteri, peste care îi asigură stăpânirea de veci. 

Admirabile cuceriri, câştigate fără alte dureri decât acelea 
ale însuşi îndrăzneţului cuceritor ! 

Despre un puternic «conquistador» de acest fel mi-am 
propus să vorbesc, când am ales ca subiect al lecturei de 
astăseară viaţa lui L. Pasteur. 


*k* y% 


Descoperirile acestui învățat, «mare printre cei mari» 
cum i s'a zis, nu sunt numai lumini nouă, ale căror raze 
îngădue Științei să păşească mai departe în domeniul feno- 
menelor obscure sau neexplicate. Descoperirile lui Pasteur 
nu sunt numai explicări ; meritul lor cel mai însemnat este 
că răspândind lumină au putut să fie în acelaş timp cuceriri 
şi rodnice şi binefăcătoare. Lucrările de cristalografie ale lui 
Pasteur, lucrări atât de bogate în rezultate neprevăzute, 
duceau după cum sa văzut mai târziu, la întemeiarea unei 


1) Conferință ţinută la Casa Scoalelor în seara de Sâmbătă 25 Fe- 
bruarie 1912. 

ştiinţi nouă: stereochimia, constituită definitiv de Le Bel şi 
Vant'hof. Trecând dela aceste lucrări la studiul fiinţelor mi- 
croscopice, privite ca agenţi de fermentaţii şi de boale, 
Pasteur ni-se arată un numai ca un antemergător, ci ca 
însuşi întemeietorul altei ştiinți nouă: microbiologia, căreia 
i-se datoresc numeroase progrese în industrie, în medicină 
şi birurgie ca şi în igienă. Procedeele de pasteurisare a vi- 
nurilor, perfecţionarea mijloacelor de fabricaţie a oţetului şi 
a berei, prevenirea celor două boale mai răspândite care 
compromit cultura gândacilor de mătasă, însfârşit procedeele 
de vaccinare împotriva holerei găinilor, a dalacului, a brâncei 
porcilor şi a turbărei constitue rodul îmbelşugat al activi- 
tăței lui Pasteur în domeniul microbiologiei. 

Pe lângă aceste aplicaţii şi urmări directe ale descope- 
ririlor marelui francez, trebue să nu uităm aplicaţiile suggerate 
indirect şi care au ajuns să revoluţioneze medicina. Meto- 
dele de asepsie şi antisepsie cu care Lister — mort acum de 
curând—şi Alphonse Guérin au înzestrat terapeutica birurgicală, 
deosebitele procedeuri de filtrare şi sterilizare a apei de băut, 
descoperirea atâtor microbi specifici care produc boalele infec- 
țioase, vaccinările împotriva acestora, însăşi seroterapia precum 
şi numeroasele mijloace de profilaxie a boalelor molipsitoare, 
sunt progrese care pornesc ca nişte ramure tinere din unul şi 
acelaşi truncbiu comun: descoperirile lui Pasteur. Atât de vi- 
guros s'a ridicat acest truncbiu, şi atât de departe i-se întind ra- 
murile, încât fără exagerare se poate spune că nu-i nimeni 
dintre noi, precum nu este nicăeri om civilizat, care să nu 
fi simţit binefacerile ştiinţei întemeiate de Pasteur. 

Dar descoperirile acestui geniu trebuesc privite şi din alt 
punct de vedere, de cât acela al foloaselor ce au adus, cu 
toată preferința multora şi însăşi a lui Pasteur pentru des- 

coperirile de folos practic imediat. «Nimic nu-i mai plăcut 
pentru oamenii devotați carierei ştiinţelor, zicea Pasteur la 
sfârşitul unei conferințe (1867), de cât să sporească numărul 
descoperirilor ; dar când folosul practic al observaţiilor lor 
este imediat, bucuria lor este la culme». Cu toate acestea, 
Pasteur recunoaşte că ştiinţele teoretice, prin urmare cerce- 
tările şi descoperirile care au acest caracter, sunt izvoarele 
tuturor aplicaţiilor posibile. Indiferent de folosul ei practic, 
orice descoperire este o lectură nouă în operile naturei, 
sau constitue un pas nou, fie cât de mic, dar indispen- 
sabil, fără de care progresele ulterioare nu ar fi cu putință. 

Ca şi copilul care se naşte, zicea altă dată Pasteur (1854), 
«descoperirea teoretică are pentru dânsa numai meritul exis- 
tenței. Ea deşteaptă speranța şi atâta tot. Dar lăsaţi-o să 
crească şi veți vedea ce devine». Aşa descoperirea fizicia- 
nului Oersted, care la 1822 a observat că o sârmă străbă- 
tută de un curent electric face să devieze din poziţia sa un 
ac magnetisat, părea făr'de valoare, dar ea a servit ca punct 
de plecare unei aplicaţii din cele mai impunătoare : telegrafia 
electrică, născocită cu 20 de ani mai târziu. 

Se cuvine dar ca opera măreaţă a lui Pasteur să fie pri- 
vită şi preţuită nu numai din punct de vedere utilitar, pentru 
binefacerile ce răspândește, ci şi din punct de vedere curat 
ştiinţific, pentru lumina ce proectează asupra atâtor chestiuni, 
privitoare mai ales la vieața microbilor şi la acţiunea acestora 
asupra materiei moarte ca și asupra omului sau animalelor. 
In acest domeniu, în care domnea haosul şi întunerecul, des- 
coperirile lui Pasteur au făcut să se distingă specii bine 
botărâte de microorganisme, uneori folositoare — ca agenţi 
de fermentație şi de simplificare a substanţelor organice alteori 
vătămătoare, — ca agenţi de boale —, dar în tot cazul repre- 

zentând forțe pe care industria le întrebuința câteodată, dar 
asupra cărora nimeni nu era încă stăpân. Cucerirea deplină 
a acestor forţe începe odată cu studiile lui Pasteur asupra 
fermentaţiilor şi fiecare descoperire a marelui învăţat însem- 
nează câte un nou pas, şi pas de uriaş, spre cunoaşterea 
mai exactă şi supunerea lumei infiniților mici. In drumul său 
stăteau multe piedici, pe care trebue să le cunoaştem ca să 
admirăm cum se cuvine toată puterea geniului lui Pasteur ; 
ca să le învingă el a trebuit să lupte, şi aceste lupte, ca și 
triumfurile sale ştiinţifice, sunt însăşi vieața omului de geniu 
care este Louis Pasteur. Să încercăm a-l urmări în strălucita 
sa carieră ştiinţifică de aproape patruzeci de ani, pe cât e 
cu putință aceasta într'o expunere de un ceas 1). 


* 


* * 


Izbânzile şcolare ale lui Pasteur nu lasă să se întrevadă sa- 
vantul genial de mai târziu ; mediocru la chimie, când îşi trece 
bacalaureatul în ştiinţele matematice, Pasteur este clasificat 
al 7-lea la licenţă, iar la concursul de agregaţie pentru ştiinţe 
fizice reuşeşte al treilea. Teza de chimie şi cea de fizică, 
susţinute când Pasteur avea 25 de ani, sunt notate cu o bilă 
albă şi 2 roşii. 

Cu toate acestea tânărul se arată înzestrat cu calități 
puțin comune, entuziast şi muncitor, «de pe atunci grav şi 
de o maturitate excepțională», energic şi doritor de a se dis- 
tinge prin ştiinţă. 

Foarte curând cercetările sale asupra fartraților se ispră- 
vesc cu o descoperire capitală: Pasteur demonstrează că 
între forma cristalină, compoziţia chimică şi sensul puterei 
rotatoare există relații determinate ; această demonstraţie 


1) Pentru amănunte a se vedea <La vie de Pasteur par R. Vailery-Radot. 


www .dacoromanica.ro 


PASTEUR 169 


„deschidea ştiinţei o mare cale nouă și neprevăzută“, iar 
pentru tânărul chimist perspectiva unui viitor plin de fă- 
gădueli. 

«De ce nu eşti tu profesor de fizică sau de chimie, — scria 
Pasteur, prietenului său Chappuis — am lucra împreună, şi 
în 10 ani am revoluţiona chimia. Sunt minuni ascunse subt 
cristalizare şi printriînsa constituția intimă a corpurilor va fi 
descoperită într'o zi»... 

«Intru cât priveşte viitorul, tot ceea ce pot să spun e că, 
afară de o schimbare desăvârşită în gusturile mele, mă voiu 
consacra cercetărilor chimice (1849, scrisoarea către Laurent, 
viitorul socru). Subt impresia primelor descoperiri, chimistul 
își propunea să rămâe chimist. 

Imprejurările însă hotărâră altfel. Dela lucrările de crista- 
lografie și de chimie pură, Pasteur trece la cercetări şi des- 
coperiri de chimie biologică, de fiziologie şi medicină, ince- 
pând dela 1856 cu studiul fermentaţiilor şi al generaţiei 
spontanee şi isprăvind peste aproape 30 de ani cu vaccinarea 
împotriva turburărei. 


** x 


Unele procedee de fermentație ca: dospirea aluatului sau 
fierberea mustului, erau cunoscute încă din vremea legendelor 
şi a miturilor religioase, dar fenomenele care se petrec în 
cursul unei  fermentaţii erau cu totul obscure chiar 
pe la jumătatea întâia a secolului trecut. Insuşi Pasteur având 
să trateze despre fermentație într'o lecţie a sa la facultatea 
din Lille,—unde trecuse ca profesor şi decan, — îşi însem- 
nează să vorbească despre «caracterul misterios al acestui 
fenomen». 

Intervenţia unui ferment era admisă, dar învățații erau 

departe de a cunoaşte cu siguranţă cum lucrează acest fer- 
ment, şi mai ales subt ce formă, sau cu ce însuşiri se pre- 
zintă el. Pentru unii, fermentul care desface zabărul în acid 
carbonic şi alcool, era un fel de gluten, sau o substanţă ani- 
malo-vegetală, adică azotoasă sau albuminoasă. Alţi obser- 
vatori, servindu-se de microp, recunoșteau ca şi Leuwenhoek 
pe la 1680, că drojdia care se depune în cursul fermentaţiei 
alcoolice, este formată de globule sau celule vii. Vegetaţia 
sau viața acestor celule de drojdie, sau de levură, cum li 
se zice, ar fi constituind cauza fermentaţiei, după Cagniard 
de Latour, Turpin, Bouchardat ş. a. din Franţa, ca şi după 
Schwann, Kiitzing, Schröder ş. a. din Germania. Partizan al 
acestei teorii vitaliste, Pasteur nu se mulţumeşte cu cerce- 
tările predecesorilor săi, ci prin ingenioase experienţe per- 
sonale adună fapte nouă care întăresc şi completează feoria 
vitalistă, sau mai exact teoria fiziologică a fermentaţiilor. 

Studiile lui Pasteur în această direcţie se impuneau ca o 
nevoe a timpului, cu atât mai mult cu cât chimişti de talia lui 
Berzelius şi a lui Liebig combăteau explicările vitaliştilor. 
Astfel Berzelius trata drept «reverie» poetico-ştiinţifică ideea 
că drojdiea de bere este formată de celule vii; cât despre 
Liebig, acest mare chimist, înainte de lucrările lui Pasteur 
afirma că nu vieaţa levurei, ci descompunerea ei, ca şi în 
general a tuturor materiilor animale şi vegetale, este cauza 
fermentaţiei; elementele acestor materii în descompunere 
se găsesc în mişcare şi această mişcare se transmite ele- 
mentelor corpurilor fermentescibile cu care se găsesc în 
contact. 

Impotriva acestor ipoteze Pasteur reuşeşte să demonstreze 
că «actul chimic al fermentației este în esență un fenomen 
corelativ al unui act vital, începând şi oprindu-se cu acest 

din urmă». Intru cât priveşte în special fermentația alcoolică 
Pasteur conchide că nu există niciodată fermentație al- 
coolică fără ca să nu fie în acelaşi timp organizaţie, des- 
voltare, îmulțire a globulelor sau viaţă continuată, urmată 
mai departe a globulelor deja formate“. 

Fiecare din fermentaţiile studiate de Pasteur, cea lactică și cea 
alcoolică, fermentație acetică şi cea butirică, etc., i-se arătară 
ca produse de un ferment viu deosebit; levura alcoolică nu 
produce acid lactic, nici vibrionul butiric nu dă alcool 
ordinar când se desvoltă întrun lichid zabarat; cu alte cu- 
vinte fermenții vii sunt specifici. Descoperind şi demonstrând 
acest caracter de specificitate Pasteur îmbogățește știința cu 
o cucerire, pe care abia o întrezăriseră unii dintre prede- 
cesorii săi. 

Tot asemenea spiritul de inovaţie, cu care era înzestrat 
Pasteur, îl face să imagineze o experienţă decisivă, spre a 
dovedi rolul celulelor vii de levură in transformarea zabă- 
rului. Această experienţă este în scurt următoarea: o soluţie 
de zabăr, care în afară de zalăr nu conţine de cât puţine 
săruri minerale, permite levurei să se desvolte şi să producă 
alcool, pe măsură ce drojdia se înmulțește. Constatând cu ba- 
lanța creşterea în greutate a levurei Pasteur dovedea în chipul 
cel mai strălucit şi mai neîndoios că transformarea zabărului 
nu atârnă, cum presupunea Liebig, de descompunerea fer- 
mentului, ci din contra de creşterea acestuia. In acelaș timp 
experiența lui Pasteur inaugura o metodă de cercetare din 
cele mai rodnice: cultura artificială a  microorganismelor în 
mediuri potrivite după trebuinţele fiecăruia. 

In sfârşit cu prilejul studiilor sale asupra fermentaţiilor, Pas- 
teur ajunge la o altă descoperire de biologie şi anume la desco- 
perirea neașteptată că există ființe care nu au nevoe de aer 

ca să trăească, pe când se credea că aerul este indispensabil 
pentru toate vietățile. Intâiul organism microscopic anaerob 
pe care la descoperit Pasteur este vibrionul butiric ; desco- 
perirea acestui grup de microorganizme a îngăduit să se 
afle mai târziu diferiți agenţi patogeni, între care se găseşte 
şi bacilul tetanosului, cu un rol din cele mai însemnate în 
istoria patologiei, ca şi a seroterapiei antitoxice. 


** x 


Studiul fermentaţiilor aduce pe Pasteur să-și pue o pro- 
blemă, în aparenţă insolubilă: care este origina fermenţilor, 
şi-l face să atace şi să doboare pentru totdeauna venerabila 
doctrină a generaţiei spontanee, de mai multe ori seculară. 
Chiar de la începutul anului 1860 Pasteur îşi anunţă astfel 
noile sale cercetări, într'o scrisoare către un prieten (Chappuis) : 

„Urmăresc cât pot mai bine aceste studii de fermentație 
care au un mare interes prin legătura lor cu nepătrunsa taină 
a vieții şi a morței. Nădăjduesc să fac în curând un pas ho- 
tărâtor, deslegând fără cea mai mică confuzie, chestiunea ce- 
lebră a generaţiei spontanee. Deja aşi putea să interviu, dar 
vreau să-mi mai urmez experiențele. Este atâta patimă şi sunt 
atâtea obscurități de o parte ş: de alta, în cât o să trebu- 
iască limpezimea unui raționament de aritmetică, spre a con- 
vinge pe adversarii concluziilor mele. Am pretenţia să ajung 
aici». Remarcaţi energia expresiilor este tonul omului convins, 
pasionat de adevăr! 

După aproape 20 de ani de lupte şi de lucrări botărâtoare, 
Pasteur a rămas biruitor şi astăzi nu se mai găseşte nici un 
om de ştiinţă care să susţie că fiinţele microscopice, fermenți, 
bacterii şi infuzorii, se nasc de sine, spontaneu, fără părinţi, 
prin simpla putere de organizare a unei substanţe chimice 

particulare. Inainte de Pasteur însă doctrina generaţiei spon- 
tanei avea apărători zeloși ; chiar pe la 1858 directorul Mu- 
seului de istorie naturală de la Rouen, Pouchet, publică la 
Academia de Ştiinţe o notă asupra «<protoorganismelor ve- 
getale şi animale născute spontaneu în aerul artificial şi în 
gazul oxigen», fără intervenţia vreunui germen de fiinţe or- 
ganizate. 

Pasteur, ca şi cu prilejul fermentaţiilor, variază expe- 
tiențele predecesorilor săi şi ajunge la rezultate nu numai 
mai complete, ci şi pedeplin convingătoare. Astfel el fi- 
ltrează aerul printr'un dop de fulmicoton, topeşte acest dop 
întrun amestec de eter și alcool, şi arată cu microscopul că 
lichidul rămas conţine forme regulate, rotunde sau ovoide, 
care au toată înfățișarea fiinţelor microscopice. Aceste forme 
reprezintă germenii din aer, care când cad într'un lichid bră- 
nitor potrivit, încep să se hrănească şi să se înmulțească. 
Atunci când distrugem aceşti germeni prin căldură, ca şia- 
tunci când îi împiedicăm în mod mecanic de a ajunge într'o 
infuzie organică,—bulion de carne, decoct de drojdie sau in- 
juzie de fân,—aceste lichide nu se alterează şi nu se po- 
pulează cu fiinţe microscopice, de oarece le-am făcut să nu 
conţie germenii sau semânţă de vieaţă, şi vieața se naşte 
numai din germeni!). Creaţiunea vieţei numai din unele ma- 
terii chimice, fără intervenţiea unui germen preexistent, este 
o minune care nu se mai întâmplă în zilele noastre. 

Intâea comunicare a lui Pasteur asupra generaţiei spon- 
tanee datează din Februarie 1860 ;in 1877 discuţiile erau a- 
proape încheiate. Unul dintre cei din urmă adversari ai doc- 
trinei germenilor era Dr. Bastian, căruia Pasteur îi explica 
astfel lupta sa în potriva generaţiei spontanei : 


1) «La vie cestle germe et le germe cest_la vie», zicea Pasteur. 

«Ştiţi de ce ţin atât de mult să vă combat şi să vă în- 
ving? fiindcă sînteţi unul din principalii adepţi ai unei doc- 
trine medicale, după mine funestă pentru progresul artei de 
a vindeca, doctrina spotaneităţei tuturor boalelor.... Totul ar 
fi spontaneu în patologie. Iată greşeala vătămătoare, o repet, 
pentru progresul medical. Din punct de vedere profilactic, 
ca şi din punct de vedere terapeutic, este un abiz pentru 
medic şi birurg, după cum iau drept călăuză una sau alta 
din cele două doctrine»... 

De altfel dela începutul studiilor sale asupra germenilor 
din aer, şi chiar în cea dintâi comunicaţie asupra acestui 
subiect, Pasteur se arată preocupat de origina deosebitelor 
boale, la cunoştinţa căreia sar putea ajunge ducând destul 
de departe cercetările asupra germenilor. In întrevederea cu 
Napoleon al III-lea Pasteur asigură pe împărat că „toată 
ambiția sa este să poată ajunge la cunoştinţa cauzelor boa- 
lelor putride şi molipsitoare». 

Până la descoperirea acestor cauze medicina, şi cu deo- 
sebire birurgia, nu întârziează să profite de lucrările lui Pas- 
teur. Celebrul hirurg din Edimburg Joseph Lister—mort de 
curând—care încă din 1865 introduce în serviciul său metoda 
antiseptică, adresează lui Pasteur «cele mai cordiale mulţu- 
miri pentru că prin cercetările sale strălucite i-a demon- 
strat adevărul teoriei germenilor de putrefacție şi fiindcă ast- 
fel Pasteur i-a dat singurul principiu care putea să ducă la 
bun sfârşit sistemul antiseptic». Şi Lister adăoga: 

«Dacă aţi veni vreodată la Edimburg, ar fi, cred, o 
adevărată recompensă pentru d-v. să vedeţi la spitalul nostru 
în ce largă măsură a profitat neamul omenesc de lucrările 
d-voastre». 

In Franța Alphonse Guérin introducând pansamentul cu 

vată, recunoaşte asemenea că s'a inspirat din cercetările lui 
Pasteur asupra germenilor din aer. 

Intru cât priveşte studiul cauzelor care produc boalele 
molipsitoare se constată că în 1863 Davaine revine la cer- 
cetările sale experimentale asupra dalacului, îndemnat de 
descoperirile lui Pasteur, şi cam tot în acelaşi timp (1865-1869) 
Villemin dovedeşte că tuberculoza este inoculabilă la animale 
și specifică „putându-se reproduce numai din ea însăşi“, ca 
un germen oarecare numai dintr'un germen identic. 

Pasteur insuşi se apropie tot mai mult de studiul boalelor 
microbiene ale omului şi animalelor, perfecţionându-şi mij- 
loacele de cercetare şi exercitându-şi sagacitatea cu prilejul 
lucrărilor sale asupra boalelor vinului, gândacilor de mă- 
tase şi ale berei. 

Arătând care fermenţi de boală fac vinul amar sau acru, 
aţos sau turbure, şi în același timp demonstrând că o în- 
călzire repede la 50—55' şi la adăpost de aer, fereşte vinul 
de alteraţii, fără a-i schimba gustul, Pasteur aduce servicii 
însemnate industriei. Asemenea face şi cu studiile sale asu- 
pra berei, prin care dovedeşte importanța unei drojdii pure 
pentru prepararea acestei băuturi, fixând condiţiunile unei 
fabricaţii corecte. Pentru ştiinţă aceste lucrări aduc nu numai 
unele progrese de natură tecbnică, ci întăresc şi mai mult 
convingerea despre specificitatea sau autonomia speciilor, 
cum zicea Pasteur, ca şi despre rolul microbilor în fermen- 
taţii şi în unele din alteraţiile amintite, care au cea mai mare 
asemănare cu boalele propriu zise ale animalelor. 

Tot aşa cei şase ani (1865—1870) consacraţi cercetărilor 
asupra viermilor de mătase, fac pe Pasteur să studieze două 
boale molipsitoare, dintre care una — pebrina sau boala 
corpusculelor — este în acelaşi timp şi ereditară. In cursul 

acestor cercetări Pasteur ajunge la o metodă practică de 
selecţionare a seminţei, metodă cu care se înlătură pagu- 
bele produse de pebrină şi în acelaş timp indică măsuri 
pentru prevenirea celei de a doua boale — «flacheria» — 
care decimează uneori gândacii de mătasă. In 1871 guvernul 
austriac acordă lui Pasteur premiul de 10.000 florini, destinat 
aceluia care ar descoperi „un remediu curativ sau preventiv 
contra pebrinei“. Pe lângă această descoperire, campania 
asupra pebrinei aduce şi altele, privitoare la unele probleme 
de patologie experimentală, cu care Pasteur avea să se în- 
tâlnească mai târziu, când se botări în sfârşit să treacă peste 
botarele artificiale ale ştiinţelor, şi el, chimistul, să pătrundă 
în domeniul medicinei şi să studieze cauzele boalelor mo- 
lipsitoare. 
(Sfârșitul în numărul viitor). 
Dr. G. PROCA 


Profesor la Facultatea de Medicină din Bucureşti 


<I> 


ȘTIINȚELE POZITIVE IN RUSIA 

Cultivarea ştiinţelor pozitive în Rusia sa început încă 
del a epoca împărătesei Ecaterina a Il-a, despre care în pu- 
blicul european s'a întărit părerea falşă de mesalină. Inainte 
de Ecaterina doua, Petru cel Mare încercase să cultive ştiin- 
tele pozitive în Rusia, însă na putut, de oarece energia sa 
col osală el a fost nevoit s'o cheltuiască în luptele cu obi- 
ceiurile vechi ale societăţii ruse; în politica sa el se con- 
ducea după sfaturile marelui filosof şi matematician Leibnitz, 
care'l asigura pe Petru că la urma urmei Rusia va deveni 
un centru de cultură universală. Doi împărați şi trei împără- 

tese, care au domnit dela Petru până la Ecaterina doua, se 
ocupau numai cu intrigi. Ecaterina doua însă, deşi nu se 
ocupa personal cu ştiinţele pozitive, pricepea totuşi marele 
rol al lor şi dădea tot concursul său tuturor mișcărilor, care 
aveau de scop dezvoltarea ştiinţelor pozitive. Filosofia en- 
ciclopediştilor francezi a adaptat'o ca bază a politicei sale 
interne şi externe; matematicianul d'Alembert, filosofii pozi- 
tivişti Voltaire, Diderot şi J. J. Rousseau erau sfetnicii ei in- 
timi în toate ocaziile; pe Diderot La şi invitat chiar în Pe~- 
tersburg, unde împreună cu el Ecaterina a pus la cale mai 
multe reforme. Cu domnia Ecaterinei s'a început o eră de 
protecţiune a transplantării ştiinţelor pozitive pe teritoriul sta- 
tului rus. Savanţii şi tecnicianii Europei prin tot felul de mo- 
meli erau chemaţi în Rusia şi într'o vreme în Europa exista 
chiar temerea că toți oamenii de valoare se vor duce în 
Rusia. Această momire se începuse încă de Petru cel mare 
dar pe timpul Ecaterinei a ajuns la apogeul său. Odată în- 
ceput acest curent de migraţiune a savanților Europei spre 
Rusia, el apoi prin inerție a continuat încă multă vreme. 
lată de ce vedem pe mulți savanţi mari ai Europei luând 
parte activă la viaţa statului rus. Aşa au fost: matematicianii 
Euler şi Bernoulli, astronomii Delisle, Struwe şi Schubert, mari 
naturaliști Pallas şi Humboldt, tatăl  mineralogiei Her- 
man, statisticianul Herman, botaniştii Ruprecht şi Ledebour, 
fizicianii /acobi, Lenz, Kupfer, meteorologii Wild şi Baer, geo- 
logul Abich, fondatorul termochimiei Hess şi o sumedenie 
enormă de alți savanți ca Fischer von Waldheim, Pander 
şi alții. 

După Ecaterina a domnit câțiva ani capriciosul Pavel, 
apoi Alexandru l, care deşi o bună parte a vieței sale a 
dus-o în războae teribile cu Napoleon, nu uita însă să pro- 

tejeze ştiinţele ; el a fondat 4 universități şi 3 societăți ştiin- 
ţifice, a susținut câteva expedițiuni geografice celebre. Dela 
epoca lui Alexandru I s'a început în Rusia era marilor ex- 
plorări geografice în Asia şi oceanul Glacial ; aceste explorări 
au dat cunoştinţe asupra colosalului teritoriu al Rusiei ac- 
tuale, a peninsulei Aleasca, Chinei de Nord, Tibetului, Per- 
siei, Anatoliei şi parte a peninsulei Balcanice. Rezultatele a- 
cestor expedițiuni au servit mult savanților din occidentul 
Europei, care au ştiut să se folosească de aceste cercetări 
spre ă-şi creia pozițiuni frumoase; iar numele întemeietorilor 
cunoştinţelor asupra teritoriilor susnumite a rămas numai prin 
arhive şi azi abea se dau la iveală pe încetul. De altfel sa- 
vanții ruşi au şi acuma atâta de lucru că nu le mai rămâne 
timp ca sâ-şi facă reclamă. 

A murit întrun mod misterios la gurile Donului Alexan- 
dru I şi lui i-a succedat la tron fratele său Nicolae I. 
Acesta afost spaima guvernelor Europei şi a mişcărilor con- 
stituționale, dar afost şi amicul ştiinţelor pozitive. El afon- 
dat celebrul observator din Pulcova, care şi azi e încă unul 
din cele mai bine înzestrate din toată lumea; a fondat o 
universitate, a încurajat expedițiuni importante pe oceanul 
Glacial, în Urali, Altai, Siberia, Asia Centrală. Sub domnia 
lui au lucratîn Rusia Humboldt, Roze, Erenberg, Murchisson, 
Midendorf, Litke, lacobi, Cebâşev, Ostogradski, Vrangel, Baer, 
Lenz, Zinin, Lobacevski, Nordman, Ruprecht, Ledebour etc. 

Silințele puse de guvernul rus (în special sub domnia lui 
Nicolae 1) pentru înrădăcinarea ştiinţelor în Rusia au dat 
roade strălucite, căci vedem de pe la mijlocul veacului tre- 
cut o sumedenie de savanţi ruşi, ca Mendeleev, Kovalevski, 
Secenov, Botkin, Bredihin, Butlerov, Marcovnicov, Muşketov, 
Docuceaev, Vinogradski, Chvolson tatăl şi fiul, Mecinicov, 

Timireazev, Pavlov şi o mulţime de alţi savanţi de mare 
valoare. 

Sub domnia actualului împărat regenerarea politică a 
Rusiei preocupă toată pătura cultă din Rusia, încât se pare 
că de vre-o 10 ani încoace ştiinţele pozitive nu fac progrese 
însemnate în Rusia. Aceasta însă numai în aparenţă; în fond 
toți acolo lucrează pe terenul ştiinţelor pozitive; savanții ruşi 
au atât de lucru că încă multă vreme ei vor fi ocupați nu- 
mai cu studiul teritoriului rusesc. Aşa sânt lucrările pentru 
studiul topografic, geologic, botanic, magnetic, zoologic, 
meteorologic, agrogeologic etc. Mai este încă studiul antro- 
pologic, istoric şi sociologic al popoarelor din vastul impe- 
riu, în care au intrat atătea regate vechi, unde găseşti rui- 
nele celor mai variate civilizații vechi; numai studiul Cau- 
cazului şi al regiunilor mării Negre—şi aceste regiuni nu sânt 
altceva decât leagănul civilizaţiei europene—vor ocupa încă 
multă vreme toată energia învăţaţilor ruşi. Azi în Rusia 
există un adevărat cult ale ştiinţelor pozitive ; studiul lor se 
face în toate colțurile imperiului şi în toate păturile sociale. 
Foarte des se întâmplă că popii îşi leapădă rasele numai 
pentru ca să se înscrie la universitate, pentru studiul 
ştiinţelor. 

Azi în Rusia există pentru bărbaţi 11 universități, 8 po- 
litechnice, 5 şcoli superioare de mine şi de căi de comuni- 
cație şi o mulțime de alte şcoli superioare; iar pentru femei 
sunt vre-o 10 universități. Toate aceste şcoli au un contin- 
gent de 40.000 studenţi şi studente. Vre-o 400 de societăţi 
ştiinţifice, şi 600 reviste speciale de ştiinţă, precum şi o 
sumedenie de reviste de popularizare cu tiragiu de sute 
şi sute de mii de exemplare, arată intensitatea pulsului ştiin- 
tific din Rusia. 

In această mişcare spre cultivarea ştiinţelor pozitive a 
luat parte şi femeia rusă şi întrun aşa grad, cum n'a avut 
loc nicăeri în alte ţări. Foarte des se publică în Rusia des- 
coperiri şi cercetări făcute de femei. Aşa de pildă A. F. 
Petruşevscaia a găsit că enzimele se distrug reciproc. T. I. Gro- 
mova şi O. S. Grigorieva au arătat că fermenţii fermenta- 
țiunii alcoolice sunt în strânsă legătură cu fermentul proteo- 
litic a cărui acţiune poate fi oprită de cbinină şi stimulată 
de azotat de potasiu şi clorură de calciu. Gromova a arătat 
că acetona deşi omoară drojdiile, nu distruge însă şi fer- 
menţii din drojdii. M. P. Corsacova a dovedit că selenitul 
de sodiu, chiar în cantităţi minimale opreşte acţiunea zimazei, 
din drojdiile omorâte, dar nu opreşte de loc acţiunea droj- 
diilor vii, chiar dacă selenitul de sodiu este luat în cantităţi 
mari. Cine na auzit de celebra varşoviană Scladovscaia mă- 
ritată cu Curie şi care a descoperit radiul. 

Dar nu numai în chimie s'a distins femeia rusă. lată un 
distins oceanograf şi agrogeolog D-na Adelaida  Maşkevici 
care a arătat că delta Dunărei nu e de tipul limanurilor, ci, 
ca şi golful Lionului, e de un tip special— riasic. Ana V 
Potanina a luat parte la toate expediţiunile ştiinţifice ale so- 
țului său şi a parcurs cu el Mongolia, Cibetul şi Turches- 
tanul făcând şi studiul regiunilor parcurse. Pentru cercetările 
sale ea a fost decorată personal de către Impăratul Rusiei. 
Maria Borodatova a făcut însemnate ridicări topografice în 
Asia şi a fost decorată de către Societatea geografică din 
Petersburg. Doamnele Fedcenco, Golovnina, Pavlova şi Per- 
țova sunt cunoscute prin călătoriile lor prin Asia centrală și 
prin alte părţi; aceste călătorii cereau mult curaj, pentru care 
nu e capabil orice bărbat. D-na Fedcenco împreună cu soțul 
său a cercetat Asia, vizitând cele mai selbatice colţuri ale 

Asiei centrale şi luând cea mai activă parte la toate lucră- 
rile ştiinţifice ale soţului său. Perfova asemenea împreună cu 
soțul său, a cercetat o bună parte a Chinei. Julia D. Go- 
lovnina a cutreerat călare înţricoşatul platou al Pamirului, 
iar M. V. Pavlova, care e un geolog cu reputaţie europeană 
a însoţit pe bărbatul său în toate călătoriile din Asia cen- 
trală şi din regiunile polare. Toate aceste călătorii se făceau 
în condițiuni cu totul defavorabile şi cereau nu numai curaj 
dar şi multă abnegaţie şi cunoştinţe adânci. 

Femeile din Rusia sunt cunoscute şi ca alpiniste de mare 
curaj. Aşă D-na Neruda (măritată cu D-nul Normann) a de- 
venit celebră prin curajul său la urcarea piscurilor alpine; 
ea nu şi-a perdut curajul nici în faţa morţei soţului său, care 
sa întâmplat chiar în timpul urcării piscului Fiinffingerspitze 
care e piscul cel mai greu de urcat. D-na Cenci, măritată 
cu Fikner a fost cea dintâi, care a urcat câteva piscuri 
din Caucaz. D-na Vallot de origină rusoaică, a urcat toate 
piscurile înalte din Alpi. Contesa Masalscaia cunoscută în li- 
teratură sub numele de Dora d'/stria, a fost cea dintâi, care 
a urcat vârful Mönch (4.105 m.) din Alpi încă în 1855. 

Și în geologie femeile ruse s'au distins. E cunoscută Maria 
Pavlova ca geolog specialist nu numai în Rusia, dar şi în 
Europa ; la ultimul congres al naturaliştilor din Rusia 
dânsa a prezidat Secţia paleontologică. Nesterenco Maria 
a dat la iveală un studiu important asupra periodicităţii 
epocelor glaciale. Domraceva Elizabeta sa ocupat mult 
cu studiul fosforiţilor din gubernia Reazan, iar Lidia Tiheeva 
sa ocupat cu geologia aceluiași guvernământ. D-ra Minke- 
vici Lidia (din Chişinău) a dovedit că întinderea stepelor pe 
suprafața pământului este strâns legată de minimile baro- 

In domeniul medicinei femeia rusă de multa ocupat locul 
de frunte. E interesant, că savantele ruse neputând adesea 
să-și facă drum în Rusia, se instalează în streinătate, 
unde ajung profesoare pe la universități. Ca exemplu 
avem pe D-na Curie, pe Sofia Covalevscaia, care a fost 
profesoară de matematici la universitatea din Stockholm, şi 
altele. La universităţile din Elveţia sunt 3 profesoare rusoaice. 
E de amintit că pe timpul Ecaterinei a 2-a contesa Daşcova 


a fost preşedintele Academiei de ştiinţe din Petersburg; 
când Daşcova, după ce sa certat cu Ecaterina, a plecat din 
Rusia, ea a uimit pe savanții Europei prin erudiţia sa. 

Cât de mult se interesează femeile ruse de ştiinţele po- 
zitive se poate vedea din faptul că la ultimul congres al na- 
turaliştilor din Rusia au luat parte ca membri aproape o mie 
de femei. 

Cât de mult se devotează femeile ruse pentru ştiinţă se 
poate vedea din exemplul D-nei Pereiaslavțeva, care a fondat 
o staţiune zoologică maritimă în Sebastopol şi a condus 
această staţiune timp de 25 ani îndurând tot felul de mizerii ; 
ea n'a renunţat la staţiunea sa nici chiar când i se ofereau 
Slujbe bine plătite. 

T. PORUCIC 
Licenţiat în ştiinţe 
-Ri 


DINTR'O EXCURSIUNE 


Cine na făcut în viaţa lui o excursiune? Câte amintiri 
plăcute pline de poezie nu deşteaptă o escursiune în Alpi, 
la lacul Maggiore, în Ceahlău! Excursia mea nu-i nici pe 
munte, nici la mare, ci-i prozaică de tot. După multă poezie 
puţină proză nu strică, mai ales în secolul nostru, când 

ne-am cam deprins şi cu doze mai mari; cei cu firea ima- 
ginativă divinizează şi cele mai prozaice tablouri. Excursia 
mea e într'o fabrică, sau mai bine zis în trei, care formează 
un grup cu un izvor comun. Cam la 1 klm. departe de 
stația de drum de fer, în mijlocul unei câmpii, câţiva oameni 
săpau la o groapă de vrun metru adâncime şi zece lăr- 
gime; pământul ce'l scoteau era compus din două soiuri de 
pături: unele brun închise, altele mai gălbui, în multe părţi 
recunoscându-se scheletul arborilor gigantici de acum mii de 
ani — aici se află un fel de cărbuni de pământ, ce joacă 
un rol de frunte în industria modernă. 

Păturile deschise sunt preţuite pentru produsele ce se 
scot din ele, cele închise pentru căldura ce o dau. Să ur- 
mărim soarta acestor cărbuni, desgropaţi din odibna de 
veacuri şi să vedem transformările ce le sufăr. 

Fiecare săpător avea lângă el un vagonet pe care'l umplea ; 
la un semn dat vagonetul era ridicat de un ascensor elec- 
tric la 10 m. înălțime și lăsat să alunece pe un cablu în 
rândul de sus al primei fabrici unde era primit de un alt 
lucrător. Cărbunii erau răsturnaţi întrun basin, iar vagonetul 
trimes pe o altă sârmă înapoi la locul de exploatare. Zeci 
de vagonete alunecau astfel încoace şi încolo pe cele două 
sârme dealungul câmpiei. In fabrica întâia se făceau bri- 
chetele. Cărbunii ajunşi în rândul de sus erau trecuţi printr'o 
moară şi sfărâmaţi, în bucăţi cam ca pumnul de mari; din 
moară, astfel măcinaţi cădeau pe o bandă fără capete ce 
se învârteşte necontenit şi vărsaţi întrun coş ce dă într'un 
cilindru mare aşezat în rândul de mijloc. Cilindrul acesta 
făcut din fer, înalt de 7 m. şi cu un diametru de 2 m.jum., 
avea în mijloc o axă pe care erau fixate 25 grătare cu găuri 
diu ce în ce mai mici spre baza cilindrului şi cu dinţi de 

fer la partea de desubt. Cărbunii căzuţi erau din ce în ce 
mai mic sfărâmaţi de dinţii grătarelor ce se învârteau prim 
învârtirea axei. In acelaşi timp cărbunii erau şi uscați de 
curentul de aer cald ce sufla în cilindru. Incetul cu încetui 
bulgării de cărbuni se făceau tot mai mici până ajungeau 
ca un praf brun la baza cilindrului. Pulberea aceasta cădea 
la rândul ei într'un cuptor unde era stropită cu păcură şi 
împinsă într'o presă ; bucăţile mari presate erau apoi tăiate 
de un mecanism alipit la presă în bucăţi mici cum se văd 
în comerț, stampilate şi împinse treptat treptat de pistonut 
presei pe un uluc într'o magazie. 

©  Cărbunii cei bruni şi grosolani din rândul de sus ajun- 
geau jos în bucățele mici, regulat tăiate, negre şi lustruite,. 
mai să nu-i cunoşti, mai ales că şi-au schimbat şi numele.. 
Șapte cilindre şi şase prese erau în fabrică, şi toate lucrau 
zi şi noapte dând mii de brichete în 24 ore. Tot mecanismut 
era mânat cu motori electrici. Cei câţiva lucrători aveau puţin 
de lucru, „trebuind să observe numai mersul regulat al 
maşinelor. Sunt multe fabrici de felul acesta şi toate fac un 
comerț destul de întins. 


k*x 


Să trecem la a doua fabrică. Şi ea primea cărbunii cărați 
la fel din locul de scoatere; aci ei vor fi supuşi la altă pre-- 
lucrare. In clădirea întâia se face destilarea cărbunilor: Aduşi 
cu vagonetele în rândul de sus, cărbunii erau vărsaţi prin: 
niște găuri intr'un cazan mare şi încălziţi. Acest cazan ocupă: 
tot rândul de mijloc al clădirei şi-i format în afară, dintr'un 
înveliş de şamotă, iar înăuntru, la o distanță de perete, sunt 
aşezate o serie de inele mari de fer, care învârtindu-se în: 
jurul axei produce o încălzire egală în masa de cărbuni. 

Incălzirea se face în vid până la temperaturi destul de înalte, 
gazele desvoltate sunt trecute printr'un serpentin, luate de 
un curent de apă rece şi transportate prin tuburi într'o 
altă clădire spre prelucrare. In cazan mai rămâne cocsul care 
e întrebuințat în parte în fabrică, unde e ars în cuptoarele 
de sub cazan, în parte vândut. Să urmărim acum soarta ga- 
zelor din cazan luate de apă. Cum am spus, ele sunt duse 
într'o altă clădirc şi lăsate să curgă în 8 basenuri mari. 

Aci sunt amestecate întâiu cu leşie prin ajutorul unor 
Topeți ce se învârtesc în jurul axei fiecărui basen şi lăsate 
apoi câtva timp în linişte. In timpul acesta se formează 2 
pături din care cea de sus e lăsată să curgă printrun ro- 
binet lateral în alte basenuri. 

Aci e amestecată cu vitriol (acid sulfuric) şi încă caldă 
e lăsată să curgă în nişte basenuri largi străbătute de tuburi 
pline cu apă rece. Prin răcire se așează la fund partea ră- 
şinoasă compusă în mare parte din parafină. Se separă din 
nou partea lichidă de cea solidă, cea lichidă trece prin 
tuburi în altă clădire spre a fi prelucrată, cea solidă — pa- 
rafina — e scoasă cu lopeţile din basen şi aruncată întrun 
canal ; din acesta, e transportată în camera cu prese. Aci e 
turnată în filtre de sac, presată în turte groase. Dar încă nu-i 
parafină curată şi-i brună în loc să fie albă. Pentru a fi al- 
Dită, ea e topită întrun cazan, spălată cu benzină de ames- 
tecurile streine și încă lichidă e lăsată să curgă în nişte 
ciubere de lemn puţin adânci şi cu suprafață mare, pline cu 
apă. Prin răcire se solidifică în pături subțiri ce-s presate 
de mai multe ori (în regulă 3 prese ajung) până se face 
albă, străvezie. lată încă o schimbare a cărbunilor de pă- 
mânt ; din pământul brun sa scos turte albe și străvezii 
din care fabrica a I-a va face lumânări. 

Să nu uităm partea lichidă despărțită de parafină, ea e 
dusă în nişte căldări mari unde e încălzită în vid până la 
270%—300”. Până la 80 se culege benzina şi în urmă di- 
feritele uleiuri ce servesc la ars, la unsul maşinelor şi va- 
selina. In fabrica de lumânări parafina e din nou topită şi 
amestecată cu stearină. Scopul acestui amestec e dea o 
face mai tare şi mai greu de topit. In unele căldări parafina 
mai e amestecată şi cu culori diferite. 

Albă sau colorată parafina e turnată în formele de lu- 
mânări, lăsată să se răcească şi apoi scoasă. Lumânările 
astfel preparate sunt tăiate egal, lustruite şi împacbetate în cutii. 

După cum vedem, produsele făcute cu aceşti cărbuni 
servesc la încălzit sau la luminat. 

Prin căldură și lumină s'au făcut aceşti cărbuni, în căl- 
dură şi lumină se prefac acum din nou. 

MARIA MAXIM 


Studentă la Universitatea din Bonn 
i> 


TEMPERATURA MAXIMĂ PE PĂMÂNT 


Experiența ne arată că temperatura mijlocie maximă 
şi minimă a zilelor nu cade odată cu solstițiile, ci mai 
târziu, aproape la o lună după solstiții, tot aşa cum tem- 
peratura maximă a unei zile nu cade la amiazi ci numai 
după amiazi, la 2 ore vara şi la 1 oră iarna. 

Explicarea faptului din urmă o găsim în împrejurarea, că 
puterea emisivă a pământului (pentru căldură) e la amiazi 
mai mică decât puterea absorbantă (pentru căldura solară) 
şi de aceea temperatura continuă a creşte un ceas, două, 
şi după amiazi. = 

Această explicare sa aplicat şi la faptul, că temperatura 

mijlocie maximă şi minimă a zilelor se împinge aproape o 
lună după solstiţii, când ar trebui să cadă odată cu acestea. 
In tot cazul şi diferența puterei emisive şi absorbante con- 
tribue la acest fenomen, dar numai ca factor secundar ; altul 
e aici factorul principal. 

In adevăr schimbările de temperatură, ca efect al absorp- 
ţiunii căldurei solare şi emisiunii căldurii primite din partea 
pământului, se fac aşa de repede, încât chiar diferența 
între temperatura maximă şi minimă a unei singure zile e 
considerabilă. In consecinţă împingerea maximului tempera- 
turii zilei cu un ceas, două, e explicabilă, e naturală ; dar e 
neexplicabil, ca de pildă, vara, căldura primită de pământ 
să-şi menţină precumpănirea față de căldura emisă, o 
lună întreagă după solstițiul de vară. De altfel această 
explicare nu se bazează pe experimentări directe, care sunt 
imposibile, ci pe inducţiune, şi s'a menținut în lipsa altei 
explicări mai verosimile. In adevăr, nu e ceva anormal, că 
temperatura medie a primăverei (20 Martie 21 Iunie), în loc 
să fie aproape egală cu temperatura medie a verei (21 Iunie 23 
Septembrie), având aceeaşi lungime a zilelor, e din contră 
egală cu temperatura toamnei (23 Septembrie — 22 Decembrie), 
care are zilele cele mai scurte, iar temperatura acesteia e 
mult superioară temperaturei medii a iernei (22 Decembrie 20 
Martie), deşi are aceiași scurtime a zilelor. 

Explicarea acestor fenomene trebue căutată în reparti- 
zarea neegală a curenților atmosferici în deosebitele ano- 
timpuri. 

Se ştie, că variațiunea temperaturei în urma schimbărei 
curenților atmosferici e colosală. De câte ori chiar în Ianuarie, 
luna cea mai friguroasă, plouă şi fermometrul arată până la 
10 C căldură, iar peste noapte se menține deasupra lui Or, 

chiar şi sub un cer senin. Şi e destul ca să pornească 
un curent dela nord-est pentru ca temperatura să cadă 
dela +10'C în decursul unei singure nopţi, la 20C sub O. 
Tot aşa în Maiu şi chiar la inceputul lui Iunie, când lun- 
gimea zilelor şi deci puterea absorbantă a pământului se 
apropie de maxim, după zile şi nopţi tropicale, e de ajuns 
un curent nord-estic, pentru ca temperatura să cadă chiar 
sub 0» in o singură noapte. Tot aşa de brusc se fac trecerile 
dela frig la căldură, când curentul de nord-est e inlocuit 
prin un curent sudic. 

Influenţa curenților asupra temperaturii e cunoscută de 
mult, dar ea n'a fost luată în considerare la exiplicarea fe- 
nomenelor de care vorbim, presupunându-se că curenţii se 
repartizează la fel peste tot anul, deci bhazardul lor se eli- 
minează când calculăm temperatura medie a zilelor din un 
număr mai mare de ani. 

Greşala însă e acolo, că deosebiţii curenţi nu pot fi re- 
partizaţi la fel peste tot anul, şi sunt imprejurări, care din, 
contră ne conduc la legea, că dela solstițiul de iarnă până 
la cel de vară precumpănesc curenții atmosferici nordici (reci), 
pe când dela solstițiul de vară până la cel de iarnă precum- 
pănesc curenţii sudici (calzi). 

Se ştie, că in decursul iernii aerul dela un pol, din cauza 
frigului, se contractează, își micşorează volumul, iar spaţiul 
astfel golit e umplut de aerul, ce năvăleşte acolo dela celalt 
pol, unde are loc chiar contrarul, dilatarea, mărirea volu- 
mului aerului (fiind acolo vară). Sa socotit, că cantităţi 
colosale de aer emigrează astfel cu anotimpurile dela un pol 
la altul. 

Când iarna noastră după solstițiul de iarnă începe a se 
retrage cu încetul spre polul nordic. pe când iarna polului. 

sudic începe a cobori pe încetul spre ecuator, aerul de pe 
emisfera nordică începe a se dilata, pe când pe cea sudică 
incepe a se contracta şi deci emigrarea aerului dela polul 
nordic spre cel sudic începe şi se va continua — din cauza 
inerției (a mișcării primite) — chiar până după solstițiul de 
vară. De aceea, în afară de bazardul curenților cauzaţi de 
schimbarea și direcțiunea depresiunilor atmosferice locale 
vor precumpăni în acest timp curenții reci nordici, atât de 
evidenți în decursul primăverii, când suflă vântul zile şi nopţi 
întregi fără întrerupere. Aici trebue căutată în rândul întâiu 
cauza temperaturii aşa de joasă a primăverii şi impingerea 
maximului temperaturii cu o lună după solstițiul de vară. 

Acum echilibrul atmosferic intre cele două emisfere s'a 
ajuns, dar iarna incepe acum a cobori dela polul nordic şi 
a se retrage dincolo spre polul sudic. Contracţiunea aerului 
spre polul nordic și dilatarea celui sudic are ca urmare mi- 
grarea aerului în sens contrar dela polul sudic spre cel 
nordic şi aceasta se va continua pănă după solstițiul de 
iarnă. In acest timp vor precumpăni deci curenţii calzi su- 
dici, care vor modifica considerabil temperatura anotimpurilor, 
în deosebire de raportul puterii emisive şi absorbante a pă- 
mântului. 

Crebue notat, că curenţii sudici nu vor fi totdeauna aşa 
evidenţi ca cei nordici (de primăvară), căci curenţii de aer 
cald, fiind mai uşori, vor trece spre noi în păturile su- 
perioare ale atmosferei, dar vor influenţa totuş temperatura 
păturilor inferioare, ridicând-o, mai ales că păturile de 
jos, în cazul acesta, sunt liniștite, deci nu sunt inlo- 
cuite mereu cu alte masse reci dela nord—fiindcă e vorba 
numai de trecerea unui prisos de volum de aer dela un pol 
la altul, fără să-i corespundă un curent contrar in acelaş timp 


www.dacoromanica.ro 


190 NATURA 


Deci chiar dacă datele meteorologice mar constata pre- 
cumpănirea curenților, după cum s'a dedus mai sus, nu ur- 
mează că explicarea dată n'ar fi corectă, cu atât mai vârtos, 
că emigrarea aerului dela un polla altul, cu anotimpurile, e 
mai presus de orice indoeală. 

De sine se inţelege, că curenţii despre care e vorba aici 
nu pot fi continui. Intrerupţi uneori prin curenţii mai puter- 
nici cauzaţi de depresiunile atmosferice parţiale, ei se vor porni 
cu atât mai vebemenţi, dupăce vor fi dispărut piedicele, sau 
se vor revărsa spe celelalte părţi libere de piedici. 


Bistrița (Cransilvania) I. CORBU 
CI 


ASTRONOMIE 


I. Ce se poate vedea pe cer în Martie 

Soarele.—/nceputul  Primăverei.—Primăvara astronomică 
incepe în momentul când soarele trece equatorul ceresc, 
adică părăseşte emisfera sudică şi intră în cea de nord 
Acest moment are loc la 8 Martie ora 1 şi 30 minute di- 
mineaţa. 

Durata primăverei este de 93 zile, 18 ore 5 minute şie 
mai lungă ca a ernei şi a toamnei. Momentul începutului 
acestui anotimp se numeşte equinocțiul de primăvară şi 
punctul unde se găseşte soarele atunci, punct vernal sau 
equinocţial. 

iua începe să crească mai repede in cursul acestei luni 
şi anume creşte cu 1 oră şi 37 minute de la 29 Februarie 
până la 31 Martie, pentru latitudinea Bucureştiului!) 

Luna.—ln timpul lui Martie luna va fi la cea mai mare 
înălțime deasupra orizontului în ziua de 13 şi anume va fi 
la 73' 58 în epoca primului pătrar; iar cea mai mică înăl- 
ține o va avea la 28 Martie în epoca ultimului pătrar. 

In primele zile ale lui Martie luna răsare spre dimineaţa; 


1) Pentru mai multe detalii vezi „Natura“, Anul al VI, No. 6. 

în ziua de 5 răsare odată cu soarele. Dela 7 Martie este vi- 
zibilă seara la apus. La 18 străluceşte toată noaptea, iarla 
25 răsare la miezul nopţii, în zilele următoare răsare tot mai 
târziu, iar la 31 răsare iarăşi odată cu soarele. 

Fazele lunei sunt la datele următoare. Lună nouă la 6 
Martie, primul pătrar la 13, lună plină la 20 şi ultimul pă- 
trar la 27 Martie. 

Satelitul nostru se va găsi la cea mai mare apropiere de 
pământ la 15 Martie; va fi cel mai departe la 28. 

In ce priveşte apropierele lunei de planete, ele se pre- 
zintă ast-fel; ea va fi mai aproape de Uran la 1 Martie şi 
la 28, de Venera la 3, de Mercur la 7, de Marie la 12, de 
Neptun la 14, de Saturn la 19 şi de Jupiter la 24 Martie. 

Eclipsă de lună. — La 19 Martie va avea loc o eclipsă 
parțială de lună vizibilă la Bucureşti. Nu este însă intere- 
santă prin faptul că este de o parte parţială, de alta foarte 
mică: numai 0.188 din discul lunei va intra în conul de 
umbră al pământului. In momentul eclipsei luna va fi la 41" 
56' deasupra orizoniului Bucureştiului. 

Fazele principale ale acestei eclipse sunt: 

19 Martie: Primul contact cu penumbra la 9P 34" 365 seara. 
Pi Primul contact cu umbra la 11» 25m 45s seara. 
“A Mijlocul eclipsei la 12b 2m 47s seara. 

20 Martie: Ultimul contact cu umbra la 1b 2" 425 dim. 

> n Fă » „ penumbra la 2b 34m Ọs ,, 

Primul contact va avea loc la 183' de punctul nord, 
mergând spre est şi ultimul la 235" în acelaşi sens. 

Planetele.— Mercur se poate vedea la vest puţin după 
apusul soarelui. 

Venera străluceşte înainte de răsăritul soarelui la est. 

Marte se observă in constelația Taurului în prima parte 
a nopții. 

Jupiter răsare la miezul nopței şi se găseşte în conste- 
laţia Scorpion. 

Saturn trece din constelația Berbec în a Taurului şi este 
vizibil seara spre apus. 

Uran apare spre dimineaţă în Capricon. 
Neptun se găseşte seara in Gemenii. 


II. Eclipsa totală de soare din +t, Aprilie 1912. 

In ziua de 4 Aprilie 1912 va avea loc unul din cele mai 
interesante fenomene cereşti şi anume o eclipsă de soare. 
Cu toate că avem cel puţin două eclipse de soare pe an, 
totuşi, din faptul că acest fenomen nu este vizibil decât din 
o porţiune limitată a pământului şi chiar atunci, timp numai 
de câte-va secunde, cel mult minute; pentru anumite loca- 
lități foarte rar se poate vedea şi o astfel de eclipsă. Aşa 
în anul 1910 pentru a observa o eclipsă de soare totală, ar 
fi trebuit să ne transportăm tocmai la sudul Tasmaniei. 

De astă dată eclipsa de soare se va vedea ca parţială din 
toate continentele şi in toată Europa. Se va observa în cele 
două Americi, în nordul Africei în partea occidentală a Asiei 
şi în regiunile arctice. 

Eclipsa nu va fi totală de cât pentru o făşie foarte în- 
gustă şi care ar trece prin regiunile următoare ; 

Incepe din Venezuela, trece prin Guyana engleză, traver- 
sează Oceanul Atlantic şi atinge Europa la coasta Portu- 
galiei. Trece prin Golful Gasconiei şi Nord-vestul Franţei, 
apropiindu-se până la câţiva kilometri la nord de Paris, intră 
în Germania, ese prin Hamburg, trece Baltica, St. Petersburg 
şi se termină în Rusia Asiatică. 

Cnm în timpul producerei eclipsei diametrul aparent al 
soarelui şi al lunei au aproape aceași valoare (31'. 27“.6 şi 
31' 51“.0) diferenţa intre ele fiind numai de 24“.41, este 
greu de precizat dacă eclipsa va fi chiar totală sau numai 
inelară. 

Considerând datele din Connaissance des Temps eclipsa 
ar fi totală in Spania timp de 6 secunde şi în Franţa numai 
2 secunde. După datele din Nautical Almanac însă eclipsa 
nu va fi de loc totală ci numai inelară in toată Europa, şi 
de o durată mai lungă, şi anume de 6 secunde în Belgia. 

Insă cum sa observat că durata de totalitate in realitate 
e mai mică decât cea calculată cu 3 5 secunde ne putem 

aştepta la o durată de totalitate foarte mică, 1 2 secunde. 

Interesul ce presintă această eclipsă nu este studiul fizic 
al soarelui (coroană cromosferă) ca altă dată, ci determinarea 
cât mai exactă a diametrului lunei. 


Dau aci după Nautical Almanac în timp Greenwich (2 ore 


diferență față de ale nostru) diferitele faze ale acestui fenomen 
Long Lat 


Inc. eclipsei g le 8? 54m3. pen. loc. 42 26 occ. 6°45 austr. 
Incep. eclip. centr. 10 1.2 „ „ 61°20 „  5*6bor. 
Eclipsa centrală 12 3.8 „ „ 1° 2 » 4658, 
Sfârş. eclip. centr. 13 7.7 „  „ 89 35 or. 57°20, 
Sfârş. eclip. g-le. 14 146 , ,„ 679 , 4554, 

Punctele extreme sudice de simplu contact sunt : 


Long. 


Lat. 
50° 43 27 48 S 
78 30 25 6 N. 

In România eclipsa va fi parțială şi numai jaie de nord 

a discului solar va fi întunecată. In calculele făcute la Ob- 
servatorul Astronomic şi Metereologic sau determinat mo, 
mentele începutului şi sfârşitului acestei fenomen pentru 4 
localităţi din ţară, trăgându-se şi curbele de contact şi de- 
terminându-se şi mărimea fazei maxime. 

După barta alăturată se poate avea uşor aceste date 
pentru orice localitate din ţară. Dau aci momentele acestea 
pentru Bucureşti, Craiova, Botoşani, şi Galaţi în timp oficial ! 
Bucureşti, precum şi mărimea fazelor maxime şi unghiurile 
la pol şi la zenit. 


Craiova Bucuresti Botoşani Galaţi 

Inceputul pr. c. 13b 20m 30s 13b 24m 36513b 25m 36s 13b 28m 6s 
Faza maximă : 14 39 24 14 42 4214 44 12 14 45 24 
Ultimul contact 15 54 0 15 56 1215 58 24 15 58 30 
Mărimea fazei 0. 65 0. 63 0. 72 0. 64 
Maxime : 
Ungbiul la pol: 
Primul contact 256 256v 2510 256” 
Il-lea contact 3T 360 43 38° 


Cum se vede uşor din cele de mai sus momentul primu- 
lui contact intârzie cu cât longitudinea locului creşte. 
Desenul alăturat dă pentru Bucureşti deformele succesive 
ce le va prezinta discul solar in cele câteva momente ale 
eclipsei. 
MARIA CB. CEOBAR 


Observatorul astronomic 
DR 


NOTIȚE 


SPRE ŞTIINŢA. — Reproducerea acestor Notiţe este Ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci suut prefaceri după articole cu mult 
mai întinse, 


Circulaţia apei în natură. — Apa face neincetat acelaş drum în 
natură. Ea se ridică în atmosferă prin evaporarea de pe suprafața mn. 
rilor şi răurilor, cade apoi din nou sub formă de ploaie şi e adusă 
de răuri în marea din care s'a evaporat. lată socotelile pe care le face 


1) Cimpul oficial romăn adoptat în calculele Observatorului este 
timp mijlociu astron. local+15m 37s şi se consideră dela Ob (miezul 
nopței) pănă la 24 b, aşa că orele mai mari de 12 sunt cele de seară. 

profesorul Meinardus in ce priveşte circularea apei în natură. Apa din 
toate mările şi oceanele ocupă un volum de 1330 de milioane de ki- 
lometri cubici. Pe fiecare an se evaporă dela suprafața mărilor şi o- 
ceanelor 384000 de kilometri cubici, adică o pătură groasă de 106 
centimetri. In această socoteală se ţine seamă că suprafața mărilor şi 
oceanelor este de 361 de miloane de chilometri pătraţi. Ploile aduc din 
mou în mări 353360 kilometri cubici de apă în fiecare an, adică o 
pătură groasă numai de 08 centimetri. Restul de 30640 de kilometri 
cubici de apă, cade pe uscat şi e adusă iar în mări de râurile, cari se 
varsă în ele. Pe uscat se evaporâ întrun an 81360 kilometri cubici 
de apă, adică un strat gros de 55 centimetri. Această apă împreună 
cu cei 30640 de kilometri cubici din cantitatea de apă evaporată la 
suprafaţa mărilor face tocmai 112000 de kilometri cubici de apă adusă 
de ploi pe uscat în fiecare an. Ploaia aduce dar pe uscat un strat 
gros de 75 cm. de apă pe an. Meinardus mai face şi alte socoteli în 
ce priveşte timpul cât o părticică de apă şade în mare, în aer sau pe 
pământ. După socoteala de mai sus din cei 1330 de milioane de ki- 
ometri cubici de apă cuprinsă în oceane şi mări, se evaporă numai 
a 3490-a parte în timp de un an. Trebuesc atunci 3460 ani pentru ca 
fiecare părticică de apă de mare să ajungă în aer. Acest număr este 
bine înțeles un număr mijlociu pentru că apa dela suprafaţa mărei se 
evaporă cu mult mai repede decât cea din fundul ei, care rămâne a- 
colo zeci de mii de ani. In atmosferă în schimb, apa stă un timp foarte 
scurt. In adevăr atmosfera cuprinde numai 12300 kilometri cubici de 
apă adică de 37.7 ori mai puţin decât cantitatea de 465000 de chilo- 
metri cubici de apă cât cade în timp de un an pe uscat şi pe mare 
sub formă de ploaie. Urmează de aici că o părticică de apă nu şade 
în atmosferă decât timp de a 37-a parte dintr'un an adică cam 9-10 
zile. Timpul cât o părticică de apă şade pe uscat nu se poate socoti 
pentrucă iuțeala de curgere a râurilor e foarte deosebită, aceia a a- 
pelor de sub pământ e aproape necunoscută şi cantitatea însăşi de apă 
de pe tot uscatul este ea însăşi necunoscută, 
(Prometheus, 24 Februarie 1912) 


enis 

PASTEUR! 


II 


Dalacul eră de mult timp în studiul experimentatorilor şi 
până la 1876, când şi-a început Pasteur cercetările asupra 
acestei boale, se adunaseră multe fapte care dovedeau că febra 
cărbunoasă sau dalacul, este o boală microbiană. Microbul, 
descoperit încă de pe la 1850, şi uşor de văzut cu micros- 
copul subt formă de firişoare în sângele animalelor bolnave 
ori moarte de dalac, nu fusese cultivat. Încercările lui Robert 
Koch, care reuşise să înmulțească microbul dalacului în li- 
chidul apos scos din ochi de bou sau de epuri, dădeau mai 
mult diluațiuni decât adevărate culturi, de oarece cantităţile 
de lichid apos infectate erau totdeauna mici ; de altfel Koch 
ajunsese cu acest mijloc de cultură numai până la a 8-a 
trecere sau diluaţie a sângelui infectat cu microbi de dalac, 
și când un epure sau un purcel de India inoculat cu o pi- 
cătură din o cultură a lui Koch murea de dalac, se putea 
presupune că nu bacilul, ci un virus necunoscut, insuficient 
diluat, rămânea activ în picăturile de cultură şi cauză moartea 
animalelor inoculate. Unii autori din Franţa, şi între ei fizio- 
logistul Paul Bert, arătau chiar că un sânge, în care nu se 
găsesc sau nu ar putea trăi microbii dalacului, este capabil 
să transmită boala la animale. 

Lucrările lui Pasteur au înlăturat deocamdată îndoelile ce 
mai existau asupra rolului bacteridiei sau al bacilului febrei 
cărbunoase. In colaboraţie cu Joubert, iar mai târziu cu Roux 


1) Conferință ţinută la Casa Scoalelor in seara de Sâmbătă 25 Fe- 
bruarie 1912. — Vezi „Natura“ No. 6, Martie 1912. 
«Natura», An, VII, No. 7. 14 


- 

şi Chamberland, Pasteur cultivă în adevăratul înțeles al cu- 
vântului bacilul dalacului. . 

Inoculând animale cu astfel de culturi de bacteridii şi 
constatând că anumite doze din a 10-a cultură de pildă, sunt 
tot atât de active ca aceleaşi doze din întâia cultură, Pasteur 
şi colaboratorii săi au demonstrat că bacilul cultivat din sân- 
gele animalelor pierite de dalac este în adevăr agentul acestei 
boale. Cât despre cazurile în care sângele se dovedea infec- 
țios fără să conţie bacteridii, Pasteur a descoperit că acest 
sânge nu produce febra cărbunoasă, ci o altă boală mortală, 
fiindcă în locul bacilului de dalac conţinea un alt microb, şi 
anume un vibrion anaerob. Ca şi fermentul butiric, acest 
vibrion, numit de Pasteur vibrionul septic, creşte fără aer şi 
produce spori rezistenți. In intestinele animalelor se găsesc 
totdeauna acești vibrioni care după moarte invadează încetul 
cu încetul sângele şi organele, aşă încât nu e de mirare ca 
un animal pierit de dalac să aibă după câtva timp şi vibrioni 
septici în sânge. Un asemenea sânge inoculat subt piele pro- 
duce o septicemie fulgerătoare, care numai pe departe sea- 
mănă cu dalacul. 

Inoculările la diferite specii de animale au făcut pe Pa- 
steur să constate că găina, în stare normală, rezistă injecţiilor 
de bacili; presupunând că această rezistență ar atârna de 
temperatura ridicată a corpului, care este de 42' C., Pasteur 
a inoculat cu culturi de dalac găini răcite, — ţinute în apă 
rece, până ce ajungeau să aibă numai 38' C., — şi a con- 
statat că în aceste condiţii găinile încetează de a fi rezistente; 
bacilii dalacului se înmulțesc în sânge şi găinile mor de da- 
lac, ca şi epurii de casă, sau mamiferele în general. 

Cu prilejul cercetărilor asupra dalacului (încep din 1876), 
Pasteur face una din cele mai însemnate descoperiri, cu care 

se începe o nouă eră în medicină; aceasta este descoperirea 
că bacilul dalacului, ca şi alți microbi obținuți în culturi arti- 
ficiale, poate să fie transformat în vaccin, prin atenuarea cul- 
turilor. 

Primul caz de atenuare spontanee a unei culturi a fost 
observat de Pasteur cu prilejul studiilor sale asupra bolerei 
găinilor. O cultură uitată în laborator la începutul unei va- 
canje, s'a arătat după vacanţă inofensivă pentru găini, de 
unde înainte eră extrem de virulentă. Această întâmplare a 
îndemnat pe Pasteur să studieze atenuarea microbilor şi să 
constate că bacilul bolerei găinilor își pierde virulenţa cu atât 
mai mult, cu cât culturile sale stau mai mult timp în contact 
cu aerul. Slăbirea virulenţei sau atenuarea este aşă zicând 
ereditară; o cultură atenuată dă culturi atenuate, în mediu- 
rile nouă. Asemenea culturi slăbite provoacă numai o boală 
ușoară, trecătoare, în urma căreia animalele rămân vaccinate, 
putând rezistă unei inoculaţii de microbi virulenți. 

Pentru bacilii dalacului Pasteur a obţinut culturi de viru- 
lenţă atenuată supunându-le la acţiunea combinată a oxige- 
nului din aer şi a căldurei. La temperatura de 42—43 C. şi 
în prezenţa aerului bacilii din culturi nu fac spori şi slăbesc 
treptat, zi cu zi. 

„După 10 zile o cultură care la origină omoră 10 oi din 
10, omoară numai 4 sau 5; după alte 10 sau 12 zile nu mai 
omoară de loc; ea comunică numai animalelor o boală be- 
nignă care le apără pe urmă de boala mortală“. Atenuarea 
se moşteneşte. «Bacteriile odată atenuaie pot să fie cultivate 
la o temperatură de 30—35" C., şi la această temperatură 
dau spori având aceiași virulență ca și filamentele ce i-au 
format» (Chamberland). 

In comunicarea sa din 28 Februarie 1881 Pasteur anunţă 

că a descoperit vaccinul dalacului, că a încercat cu mare 
succes vaccinarea oilor şi că aşteaptă timp potrivit ca să 
aplice procedeul său pe o scară întinsă. Societatea de agri- 
cultură din Melun se oferi să îniesnească experienţele care 
aveau să stabilească valoarea metodei de vaccinare anti-car- 
bonoasă, privită cu neîncredere din multe părți. 

Încercarea sa făcut la ferma Pouilly-le-Fort, de lângă 
Melun. După programul întocmit de Pasteur 25 de oi şi 6 
vaci aveau să fie vaccinate cu câte 2 inoculări de culturi 
atenuate şi la interval de 12—15 zile. Peste câteva zile ani- 
malele vaccinate împreună cu 25 oi şi 4 vaci netratate aveau 
să fie infectate cu bacili foarte virulenți. «Animalele nevac- 
cinate vor pieri toate, afirmă Pasteur; cele vaccinate vor 
rezistă». Rezultatul eră aşteptat cu mare emoție. 

La 5 lunie 1881 experienţele se isprăviseră şi Pasteur 
scria fiicei sale : «Succesul e dobândit pe deplin. Animalele 
vaccinate sunt mereu admirabil de bine. Proba e completă» 
lar în comunicarea sa dela Academia de Ştiinţe (13 Iunie 
1881) conchide astfel: 

«Posedăm acum virusuri-vaccinuri ale dalacului, capabile 
să apere de boala mortală, vaccinuri vii, cultivabile după 
voe, transportabile oriunde fără alteraţie, preparate în sfârşit 
după o metodă pe care o putem crede capabilă de genera- 
lizare..... După caracterele ce enumăr aici, şi privind lucru- 
rile numai din punct de vedere ştiinţific, descoperirea vacci- 
nurilor carbonoase constitue uu progres sensibil asupra 
vaccinului jennerian, de oarece acest din urmă nu a fost 
obținut vreodată experimental». 

Prevederile lui Pasteur nu l'au înşelat; metoda de vacci- 
nare cu culturi atenuate, sau cu vaccinuri vii s'a generalizat 
în adevăr şi tratamentul ca şi profilaxia multor boale se face 

cu ajutorul direct sau indirect al vaccinurilor vii. Emoţionat 
adânc de orizonturile nouă ce vedeă înainte-i, Pasteur măr- 
turiseă că «nu s'ar fi consolat dacă această descoperire nu 
ar fi fost o descoperire franceză». 

După ce marele învăţat studiază «le mal rouge> sau 
brânca porcilor şi găseşte şi în acest caz mijlocul de a vac- 
cina animalele prin metoda fecundă, de care se servise împo- 
triva dalacului, Pasteur îşi închee strălucita sa carieră cu o 
altă descoperire admirabilă : vaccinarea antirabică. 


xXx 


Microbul turbărei este şi azi necunoscut; Pasteur n'a 
reuşit să-l cultive, nici să-l vadă cu microscopul, şi cu toate 
acestea el a ajuns să dea o metodă de vaccinare sigură în- 
potriva acestei boale spăimântătoare. Impreună cu colabo- 
ratorii săi Pasteur a descoperit deocamdată că virusul ne- 
cunoscut al turbărei, care se găseşte nu numai în salivă, ci 
şi în centrii nervoşi, mai ales în măduva spinărei, produce 
turbarea la câini mai repede şi mai sigur, când se inocu- 
lează prin trepanaţie, la suprafaţa creerului. Trecerea viru- 
sului rabic dela maimuţă la maimuţă, prin inoculări succe- 
sive îl atenuează ; dinpotrivă trecând dela epure la epure 
virusul devine mai activ, până ce dobândeşte o virulență 
maximă, care rămâne statornică, omorând epurii în 6 
zile. Virusul astfel întărit, sau cu numele său tebnic virusul 
fix poate să fie atenuat în afară de corpul animalului, ca o 
cultură microbiană, prin uscare în contact cu aerul la o tem- 
peratură potrivită ; după numărul zilelor de uscare se obțin 
grade deosebite de atenuare ; virusul de 14 zile nu mai pro- 
duce turbarea. 

Câinii cărora li se injectează zilnic emulsii de măduvă 

rabică atenuată, dela cea mai slabă de 14 zile, până la mă- 
duva de o zi, sunt vaccinaţi împotriva turbărei şi nu mai 
capătă boala când li-se injectează virusul cel mai activ. 

Toate aceste fapte noi erau dejă bine dovedite de Pas- 
teur şi colaboratorit săi în 1884; pe la sfârşitul lui Mai din 
acest an o comisie numită de Ministerul de Instrucție, după 
cererea lui Pasteur, urmăreşte experienţele asupra vaccină- 
rei antirabice şi preşedintele comisiei, entuziastul Bouley, 
înaintează în August un raport «asuora acestor mărețe re- 
zultate care onorează întrun grad atât de înalt ştiinţa fran- 
ceză şi îi constitue un nou titlu la recunoştinţa omenirei»>. 

Peste puţin, când Pasteur comunică în adunare generală 
la congresul internaţional de medicină din Copenbaga expe- 
riențele sale asupra turbărei, cei o mie de asistenţi au is- 
bucnit în aclamații entuziaste. Cu toate aceste succese Pas- 
teur nu îndrăzneă încă să trateze oameni muşcaţi. 

Anul următor însă cercetările înaintează şi Pasteur poate 
demonstră că un câine muşcat de un animal turbat nu se 
îmbolnăveşte, dacă în perioada de incubație, care urmează 
după muşcătură, câinele este vaccinat cu măduve atenuate. 
Nouile experienţe încurajează pe Pasteur care scrie unui 
amic (28 Mart 1885): 

„.<N'am îndrăznit încă să tratez oameni după muşcătură 
de câini turbaţi. Dar momentul nu-i poate îndepărtat şi am 
mare poftă să încep cu mine, adică să-mi inoculez turbarea, 
ca să-i opresc apoi efectele, tant je commence à m'aguerrir 
et à être sûr de mes résultats». 

In sfârşit în Iulie 1885 tratamentul antirabic este aplicat 
la om. Primul inoculat este micul alsacian losepb Meister, 
care n'avea mai puţin de 14 răni făcute de un câine turbat. 
După trei luni şi 3 săptămâni Pasteur comunică Academiei 

de Ştiinţe tratamentul urmat de copilul Meister şi succesul 
obţinut. Atunci Vulpian se ridică şi după ce îşi exprimă 
«sentimentele de admiraţie pe care i le inspiră comunicarea 
lui Pasteur propune să se organizeze un serviciu de trata- 
ment al turbărei după metoda lui Pasteur... Crebue ca orice 
persoană muşcată de un câine turbat să poată beneficiă de 
această mare descoperire, care pecetlueşte gloria ilustrului 
nostru confrate şi care va aruncă cea mai vie strălucire asu- 
pra ţărei noastre». 

Până la 1 Mart 1886 urmează tratamentul 350 persoane 
muşcate ; mijloacele laboratorului lui Pasteur nu mai ajung 
pentru vaccinarea muşcaţilor. Academia de Ştiinţe propune 
sa se creeze un institut de tratament antirabic, sub numele 
de «Institutul Pasteur». O subscripţie internaţională face să 
se strângă pentru acest scop 2.586.000 franci şi la 14 Noem- 
brie 1888 se inaugurează noul /nstitut Pasteur care aveă să 
fie «un dispensar pentru tratamentul turbărei, un institut de 
cercetări asupra boalelor infecțioase şi un centru de învă- 
țământ». 

Inaugurarea s'a făcut în prezenţa lui Pasteur încărcat de 
glorie, dar şi împovărat de ani, «învins de timp», după pro- 
pria-i expresie, plină de melancolie. Peste 7 ani amurgul 
acestei vieți strălucite face loc nopței; când Pasteur a închis 
ochii pentru totdeauna eră într'o după amiazi de toamnă, 
Sâmbătă 28 Septembre, 1895. Gloriosul luptător dispărea, 
resemnat, dar cuceririle şi biruințele sale sunt de acelea care 
rămân de-apururea, rodnice şi luminoase. 


*x* x 


Alături cu isbânzile sale ştiinţifice Pasteur a cucerit ad- 
miraţia şi recunoştinţa contimporanilor, savanți şi profani. 

Premiuri, distincţiuni şi onoruri, recompensă naţională, săr- 
bători de apoteozare, donaţii pentru cercetări ştiinţifice, Pas- 
teur nu le-a căutat, dar le-a primit ca un omagiu datorit 
muncei şi pătrunderei geniului său. Dar oricâtă înrâurire au 
putut să aibă ajutoarele şi stimulentele din afară, nu acestea 
au făcut pe Pasteur să ia calea descoperirilor şi să înainteze 
din biruinţă în biruință. Mijloacele cu care a început Pasteur 
studiul germenilor ca agenţi de fermentație erau din cele mai 
reduse; laboratorul său din acest timp erà o mansardă, de 
unde vara trebuia să plece repede din cauza căldurei de 
36' C. care îl înăbuşea acolo. Şi totuşi Pasteur urmărea şi 
dezlega probleme cu aceiaşi măestrie, cu care a făcut minu- 
natele sale descoperiri de mai târziu. Calitățile spiritului l'au 
ajutat totdeauna să învingă greutăţile, cu care avea să lupte. 
Aceste calităţi, care constitue puterea omului de geniu, me- 
rită să ne reție atenţia, fiindcă uneori le întâlnim fără să le 
preţuim, ori fără să căutăm a le cultivă cum se cuvine. 

E adevărat că nici un fel de educaţie, şi nici o şcoală nu 
sunt capabile să formeze genii. Fără anumite dispoziţii orga- 
nice, născute cu omul, nimeni nu ajunge artist de geniu, 
nici savant sau creator genial. Infăţişarea materială a acestor 
dispoziţii, structura particulară a centrilor nervoşi, desvoltarea 
excepțională a unor teritorii din creer, sau alte asemenea în- 
suşiri care ar constitui baza anatomică a spiritelor extraordinare 
cum era Pasteur, nu sunt cunoscute, dar creaţiunile unui om, 
de geniu ne îngădue să vedem resorturile ascunse ale puterei 
sale, cel puţin subt aspeciul lor psichic, ca însuşiri sau energii 
sufleteşti. 

Din acest punct de vedere biografia şi însăşi operile lui 
Pasteur ni-l arată ca observator riguros şi pătrunzător,în acelaşi 
timp înzestrat cu o imaginaţie arzătoare, care îi suggerează 

totdeauna probleme şi experiențe nouă. Dar numai puterea 
de observaţie şi imaginaţia creatoare nu fac pe cineva geniu; 
oricât de ageră ar fi una, şi oricât de bogată în combinaţii 
ar fi cealaltă, împreună ele nu realizează descoperiri, ci dau 
naştere numai unor viziuni, umbre sau fantome imateriale, 
fără viaţă în afară de mintea noastră. Spre a preface ase- 
menea viziuni în descoperiri care au un corp şi o existenţă 
proprie in afară e nevoe de o nouă putere, puterea de muncă, 
sau, după cum îi zicea Pasteur, puterea de a stărui „dans les 
Jongs efforts“. Rolul acestei însuşiri este atât de covârşitor, în 
cât sa zis chiar că geniul este o răbdare lungă. Inceputul 
unei lucrări de descoperire este totdeauna uşor ; presupunerea, 
ipoteza sau viziunea dela care pornim se naşte adesea de 
sine, fără nici o osteneală, dar ca să isprăvim lucrarea se 
cere 0 muncă grea, munca de control sau de verificare. Pasteur, 
care vorbea în cunoştinţă de cauză, arată marea însemnătate 
şi greutatea acestei munci de verificare, în discursul citit la 
inaugurarea noului Institut; cuvintele sale parcă ni-ar face 
să asistăm la silințele ce-a trebuit să-şi dea el însuşi spre a 
ajunge la atâtea descoperiri strălucite. Pasteur zicea: 

<Aveţi cultul spiritului critic. Redus la sine singur, el nu 
este nici un deşteptător de idei, nici un stimulant de lucrur; 
mari. Fără dânsul totul este efemer. El are totdeauna cuvântul 
din urmă. Ceea ce vă cer prin asta, este ceea ce-i mai greu 
inventatorului». 

«Să crezi că ai găsit un fapt ştiinţific important, să ai 
frigurile de a-l vesti, şi să te constrângi zile, săptămâni, uneori 
ani, ca să te combaţi tu însuţi, ca să te sileşti a ruina pro- 
priele tate experienţe, şi să nu proclami descoperirea de cât 
după ce ai sleit toate ipotezele contrare, da, asta-i o sarcină 
foarte grea». 

«Dar când, după atâtea silinţi, ai ajuns însfârșit la sigu- 
ranţă, încerci una din cele mai mari bucurii, pe care poate 
să le simță sufletul omenesc și gândul că vei contribui la 
cinstea ţărei tale face această bucurie și mai adâncă».... 

Orice lucrare de descoperire implică munca, şi o muncă 
din cele mai grele, fiindcă în lupta cu necunoscutul este vorba 
şi de o luptă cu noi înșine, în potriva iluziilor şi a tendinței 
de a crede lesne ceea ce ne încbipuim că-i adevărat. In 
această luptă omul de geniu ar cădea repede dacă nu ar fi 
susținut de un puternic îmbold interior, o voință botărită, 
intensă şi durabilă, cum sunt adevăratele pasiuni. 

Voinţa—pasiune nu i-a lipsit lui Pasteur. «Știința a fost 
pasiunea stăpână a vieţei mele», zice el odată; în alte rân- 
duri vorbeşte de dragostea lui de știință şi de glorie, sau de 
iubirea lui de muncă şi ca înbold la muncă, de dragostea 
de țară. Dar iubire de ţară, de glorie sau de ştiinţă, această 
iubire s'a arătat în adevăr «maitresse de sa vie», ca o pasiune 
care îl absorbea cu totul 1). 


1) Biografia sa e plină de documente care arată cât de mare era 
pasiunea şi puterea de muncă a lui Pasteur. Vom cita numai unul: 
Fiind la Strasburg în 1851 Pasteur scria lui Chappuis : 

«Nopțile îmi par prea lungi. Cu toate acestea nu mă plâng. Imi prepar 
lecţiile uşor şi am cinci zile întregi de consacrat pe săptămână iabora- 
torului. Adesea sunt certat de d-na Pasteur pe care o consolez spunându-i 
că o duc la posteritate». 

In 7884 în timpul cercetărilor asupra turbării D-na Pasteur scriea 
copiilor săi : 

«Tatăl vostru, mereu foarte preocupat, îmi vorbește puţin, doarme 
puţin, se scoală din zori, întrun cuvânt urmează viața pe care am 
început-o cu el sunt treizeci şi cinci de ani astăzi». 

Se vede că fără jertfe nu poate să existe nicio pasiune, chiar când 
e vorba de patima ştiinţei. 

Mulţămită acestei pasiuni fiul modestului tăbăcar din Dâle 
a ajuns să ocupe un loc de frunte între geniurile mari ale 
omenirei. Puterei de observaţie, imaginaţiei creatoare şi voinţei 
bine orientate şi pasionate cu care era înzestrat Pasteur se 
datoresc strălucitele sale descoperiri. Plătind tributul nostru 
de admiraţie şi recunoştinţă geniului lui Pasteur să acordăm 
admirația noastră şi acestor energii sufleteşti. 


Dr. G. PROCA 


Profesor la Facultatea de Medicină din București 


zi 


ANIMAL ORI PLANTĂ ? 


La baza vieţii organice este celula. Vegetală ori animală ? 

O şcoală întreagă al cărei cel mai de seamă fruntaş este 
marele învățat Haeckel‘), o socoteşte vegetală ; plantele s'au 
format la început şi dintr'ânsele s'au născut mai pe urmă 
celulele animale. Asupra acestei chestiuni se discută de multă 
vreme şi se va mai discută fără îndoială încă mult, până se 
va puteă ajunge la vreo inţelegere definitivă. Un lucru este 
însă sigur: în starea de azi a cunoştinţelor noastre, nu este 
posibil ca scoborându-ne pe scara biologică, să determinăm 
exact punctul comun dela care pornesc cele două ramuri 
ale vieţii. De asemenea nu este cu putință de a aşeză cu 
siguranţă fie între plante, fie printre animale, fiinţe care trăesc 
şi se reproduc şi sunt înzestrate cu însuşiri uneori binefăcă- 


1) Haeckel E. H. biologist german, născut la Potsdam în 1838, fost 
profesor de zoologie la /ena. El poate fi considerat ca cel mai în- 
drăzneţ apostol al transformismului. Are numeroase lucrări asupra orga- 
nismelor marine inferioare şi mai ales asupra Morfologiei şi Embrio- 
logiei ființelor superioare. 

toare, cele mai de multe ori însă dăunătoare organismelor 
superioare. In fața lor omul de ştiinţă se opreşte, cercetează, 
însă răspuns botărâtor nu poate dă. 

Naturaliştii îşi reprezintă în mod obişnuit regnul animal 
şi cel vegetal, ca doi copaci ale căror vârfuri se depărtează, 
dar ale căror rădăcini se ating, şi se amestecă până când se 
încălcesc, Dacă cu toate metoadele şi instrumentele perfec- 
ționate de care dispune technica ştiinţifică modernă, multe 
probleme de felul acesteia rămân nedeslegate, apoi de sigur 
că organizaţia fiinţelor inferioare mai are încă multe lucruri 
ascunse. Acum un secol nu aveam nici obişnuința, nici mij- 
loacele de cercetare de care dispunem astăzi, pentru a ob- 
servă în amănunţime şi cu toată rigoarea ştiinţifică. 

Greşelile erau numeroase şi destul de mari. Iacă şi un exem- 
plu: Printre rămăşiţele organice pe care orice Maree (flux şi re- 
flux) le lasă pe coastele mării se găsesc cantități mari de Coralline 
şi de Flustre. Lamarck !) şi Cuvier?) luau Corallinele drept 
D Lamarck (). B. P. A. de Monet chevalier de) celebru naturalist 
francez, membru al Institutului, născut la Barentin (Picardia) în 1744, 
mort la 1829 în Paris. Botărât la început a se face preot, intră în 
armată după moartea tatălui său; în urma unui accident însă părăsește 
armata si se dedă cu totul studiului Științelor Naturale. Botanist la în- 
ceput, trece în urmă ca profesor la Muzeum. Această schimbare este 
foarte fericită în rezultate căci de pe urma ei ne-a lăsat o faimoasă 
lucrare asupra Animalelor Nevertebrate în care pune bazele transfor- 
mismului, teorie pe care o schițase in Filosofia zoologică (1809). 

2) Cuvier (G. L. Ch. F. Di mare naturalist francez, născut la Mont- 
beliard în 1769, mort la Paris în 1832. Inteligență superioară; nu s'a 
putut sustrage politicei. Secretar al Academiei de Ştiinţe, sub Napo- 
leon I, obţinii toate demnităţile cunoscute; sub Ludovic al 18-lea i-a 
creat altele noi, iar Ludovic Filip îl ridică la rangul de «pair de France». 
Câtvă timp în urmă moare de holeră. 

Lucrările lui nu se mai numără și în diferite direcțiuni. Una din cele 

Polipi, deci animale, pe când în realitate ele sunt Alge, deci 
plante, nişte alge foarte delicate şi acoperite de o ţeastă vă- 
roasă albă ori roşioară ; iar Flustrele erau socotite drept Alge 
pe când în realitate, sunt Bryozoari (animale). Dacă chiar 
Savanţii se înşeală, apoi profanului i se iartă când deschizând 
un atlas de Botanică criptogamică ar crede un moment că 
s'au amestecat (din greșală) şi figuri din zoologie. 

Incolţirea unei Marsilee, (Trifoi de apă cu patru foi) o 
plantă acuatică foa:te frumoasă, ne face impresia unei larve 
târându-se pe labele sale ovale. 

Gura (peristomul) unui Muscineu din neamul Fontinalis, 
se aseamănă cu o ulcică a cărei margine este garnisită cu 
niște şerpişori cu corpul prins pe jumăta'e în lanţuri. 

O bucată de Sargassum ne aminteşte ramițicările siste- 
mului arterial, şi totuşi Sargassum aparține marelui grup de 
Alge din care cunoaştem nu mai puţin de 15 mii de specii 
în viață. Această plantă este una din ce!e mai voluminoase 
forme ale regnului vegetal, dacă nu şi cel mai distins, 
căci un singur individ poate să ajungă până la 300 m: lun- 
gime, deci un gigant! Tot în grupul Algelor întâlnim însă 


mai de seamă este Unitatea de compozițiune organică, care înseamnă 
o eră nouă pentru ştiinţa modernă. Adversar al doctrinei transformiste 
inaugurată de Lamarck şi Geoffroy St. Bilaire, se scăpă de ei trecând 
pe cel dintâiu drept nebun, iar pe cel de al doilea strivindu-l în nu- 
mele principiului autorității şi disciplinei religioase Prin legi e balan- 
sării organelor şi subordonării lor, el dădeă cel mai puternic sprijin 
noilor teorii. Anatomie, fisiologie, zoologie şi paleontologie, le cunoştea 
cu o deosebită superioritate. Reconstituirile sale de animale dispărute 
sunt capo-d'operă de logică, refllexiune şi intuiție. Puterea sa de 
muncă a fost considerabilă și a ştiui să formeze în jurul lui o elită de 
colaboratori care au fondat ştiinţa franceză. 

şi pitici. In adevăr ne trebue ajutorul microscopului pentru 
a descoperi ornamentarea delicată a Diatomeelor, ele însăşi 
aproape invizibile şi totuşi Berlinul, şi toate împrejurimile lui, 
este zidit pe depozite de Diatomee de apă dulce. 

Tot Alge sunt şi Bacteriile, cărora Omenirea le plăteşte în- 
semnate dăjdii: tifos, angină, dalac, tetanos, ciumă, oftică, 
boleră şi alte multe de aceiaşi valoare. Toate plante! Cu 
multă dreptate însă ar merită să fie socotite printre fiarele 
sălbatice, cele mai sălbatice chiar, căci netăgăduit sunt cu 
mult mai periculoase decât cuprinsul întregei Menagerii Mon- 
diale, format din toţi lupii, tigrii, leii, şerpii şi vulturii exi- 
stenți. 

Şi cu ce ochi răi sunt privite, adică vorba vine, căci sunt 
cu totut invizibile pentru ochiul liber! 

Mai puțin compromisă este reputația Ciupercilor, cu toate 
că pe socoteala lor circulă sgomote care nu sunt totdeauna 
calomnii. 

De Muşchi (vegetațiuni) şi de Licheni nu se prea vor- 
beşte nici chiar între vecini când se ocărăsc. Totuşi ei nu 
merită acest exces de indiferență. Ei sunt vrednici de sim- 
patie şiinteres. Ei nu fac decât bine, dar nu-l trâmbiţează; 
tăcuţi din firea lor, nu turbură simțurile nici prin culoarea 
lor vie, nici prin mirosul lor parfumat. Mulțimea trece pe 
lângă sau peste ei fără să-i bage în seamă, şi totuşi... 

Ar fi de prisos poate, a spune cititorilor «Naturei», ce este 
un Lichen; amintim pentru unii, de sigur foarte puţini, că el 
este format din tovărăşia nedespărțită a unei ciuperci cu o 
algă. Lichenii cresc în pământurile cele uscate, neproductive, 
pietre, stânci, copaci, ziduri, acoperişuri de case vecbi, for- 
mând un fe! de covoraşe țepoase, ori plăci divers colorate: 
cenușii, galbene, portocalii, etc. 

In Biblie ei ocupă o pagină destul de interesantă. Ebreii 
plecați din Egipt şi străbătând deşertul Arabiei fură gata să 
piară de foame din cauza lipsei de hrană. Deodată însă — 
minune Dumnezeiască — suprafața pământului se acopere de 
un fel de corpuşoare mici rotunde, ca o grindină. Ei au nu- 
mit-o Mană (a nu se confunda cu mana siroposă şi purga- 
tivă ce este secretată de câteva specii de Frasin). 

Eră un lichen mic, albicios, Parmelia esculenta, pe care 
adeseori vânturile îl aduce și îl depune în mare cantitate din 
Crimea, din Asia Mică şi cu cari în lipsă de altceva, se bră- 
nesc şi Oamenii şi turmele lor. 

Se ştie că un alt lichen, comun în regiunile temperate 
dar mai ales în cele reci, formează exclusiv brana de iarnă 
a Renilor. S'a zis chiar şi cu multă dreptate că fără lichenul 
renilor (Cladonia vangiferina) Laponia ar fi condamnată la 
cea mai spăimântătoare singurătate. 

Folosul altor specii de Licheni este destul de apreciat în 
Văpsitorii şi Medicină. Importanţa lor cea mare reese din 
felul de viață; în adevăr ei trăesc, se desvoltă şi prosperă 
în condiţiunile în care ori cărui alt vegetal 'i-ar fi imposibil 
de trăit. Rămășițele lor se îngrămădesc, și prepară în felul 
acesta stratul de humus în care alte plante vor putea vieţui. 
Dela ei şi prin ei începe stabilirea vieţei vegetale pe oricare 
punct al pământului : câţiva spori de ciupercă şi algă au fost 
de ajuns la început ca să dea rezultate aşă de minunate. 
Sus deci Licbenii ! . 


x * 


* 

Dar nici Muschii nu sunt mai cunoscuți și totuşi sunt şi 
ei folositori. Fără îndoială că pe ici şi colo mai înăbuşe câte 
o graminee din câmpiile şi poenile înverzite; păcatul acesta 


este răscumpărat prin însemnatele servici ce ne aduce: Sal- 

tele eftine, mături, pămătufuri, ba chiar din cauză că sunt 
rău conducători de căldură, sunt intrebuinţaţi la căptuşitul 
zidurilor de lemn al locuinţelor din ţările nordice şi la fa- 
cerea păreţilor gheţăriilor, excelente pentru păstrarea gbeţei 
mult mai multă vreme decât chiar dacă ar fi făcute din piatră. 

In borticultură se întrebuințează pentru culturile în sere 
calde. Ca şi Lichenii servesc şi ei la formarea bumusului. In 
locuri secetoase şi lacome cum sunt de apă, reținând mari 
cantități, ei sunt câte oda'ă în munţi moderatori ai inunda- 
țiilor, iar în păduri regulatori de scurgere preţioşi, pentru 
alimentarea isvoarelor. 

Multe din muscinee desvălue celui ce ştie să observe 
graţii necunoscute de cel ce n'a văzut la microscop țesătura 
minunată a unei frunze. 

Și ce curioase şi amănunțite îngrijiri n'a luat natura ca 
să le ferească de căldură prea mare, de ger tare şi a le asi- 
gura inmulţirea ! 

Priviţi cu o lupă bună capsula unui muşchi copt: un urcior 
adesea ori foarte elegant, format dintr'un strat ori mai multe 
de celule tari şi 'n care se adăpostesc sporii; câte odată 
urciorul este închis cu un capac a cărui margine este dinţată 
şi pe deasupra un fel de scufie lustruită ca mătasea ori moale 
şi presărată cu peri lungi şi galbeni ca o pâslă. 

La maturitate scufia şi capacul cad, dinţii se deschid şi 
se închid prin mişcări ritmice înlesnind răspândirea sporilor. 

Plante sau animale? Că sunt plante nu se mai îndoeşte 
azi nimeni. Cotuşi ceidântăi cercetători obervând cu mirare 
iuţeala cu care se mişcă în toate direcţiile în roua dimineţii 
anterozoizii (organele de reproducere bărbătești ale muschilor) 
cu cilii lor vibratili, au crezut cum se credea în vremuri 

despre câtevă Alge înzestrate de mișcare, că acești minunaţi 
acrobaţi ai naturii erau animale. 

Se vede dar că toate fiinţele sunt din aceiași familie, 
aceleași Legi care au ordonat creaţiunea Universală, aceleaşi 
legi cari domnesc, aceleași forţe le susțin: toți copiii Naturei 
sunt fraţi, toţi sunt uniţi prin aceleași legături. Dela plantă 
la animal prin trepte nesimţite, anumite însuşiri aparțin şi 
unora şi altora vegetal și animal formează unitatea cea mai 
perfectă. 

Studiul minunăţiilor vegetale oferă mare atracţiune celor 
ce li se dedau cu stăruință ; însă nu este din cele mai uşoare. 

Dificultăţile nu descurajează însă decât pe slabi, întăreşte 
şi stimulează pe ceilalți. Natura nu 'şi desvălue minunatele 
ei secrete decât acelora ce o iubesc şi au meşteşug să o 


roage 1). 
VICTOR ANASTASIU 
Profesor la liceul Lazăr 


mo ial 


CUM DORESC SĂ-MI VĂD ORAȘUL 


I 
Privire generală şi istoric. Printre multele preocupări ce 
avem, ne aducem din când în când aminte de soarta oraşului 
sau satului nostru: 


Ese luna dintr'un nor 
Şi-mi aduce 'n suflet dor: 
Dor de câmpul înverzit, 
Dor de satu-mi părăsit. 


Unii îşi aduc aminte cu dor, alţii cu dor şi tristețe, căci 


A. de Vitry. Le Journal 12 Martie 1912. 
«Natura» An. VII, No. 7 i 15 

ar voi poate şi nu pot, să-şi îndrepte oraşul în care au trăit 
sau trăesc, să-l facă după cum tot acelaş cântec zice: 


Ca al meu frumos, bogat, 
N'o mai fi 'mprejuralt sat 
Vatra cuib de vesel trai, 
Satul colţişor de rai. 


Da, fiecare dorim să ne prefacem locul unde ni se deşiră 
firul vieţei întrun colțişor de rai, fiecare voim să adăogăm 
zâmbetului pe care natura la arătat comunei noastre, rezul- 
tatele muncei noastre, priceperei noastre, pentru a cultiva ceace 
natura ne-a dat. 

Dar câte orașe ale noastre pot procura, măcar pe cărți 
poştale ilustrate, un „colț de paradis“ îngrijit cu multă dra- 
goste de locuitorii lor, câte oraşe au un colțişor, «mândria» 
locuitorilor lor ? De ce, măcar oraşele care nu se pot mândri 
cu chipul lor din cunoscuta lucrare «Drumuri şi oraşe», nu 
dau ceace li se poate pretinde ? Răspunsul e pe buzele tuturor, 
şi de aceia trec mai departe. 

Chestiunea «ameliorării condițiunilor unui oraş», adică a 
transformării lui conform cerințelor timpului, ori chiar crearea 
unui oraş, este de fapt, nu o lucrare „administrativo-politico- 
socială-artistico-bipocampelef....» — cum se obişnueşte a se 
numi mai toate chestiunile ce ar trebui studiate la locul lor 
competent — ci să-mi dați voe, vă rog, să afirm: e o ches- 
tiune tecnică şi cere pricepere, continuitate în vederi, preve- 
derea viitorului. Nu e mai puţin adevărat că, punerea în lucrare 
a «ameliorărilor» depinde mult şi de starea financiară a ora- 
şelor; dar cu bunăvoință şi cu puțin se poate ceva, și chiar 
mult ! 

Eu ştiu un lucru: chestiunea modernizării, în general, 
a îmbunătăţirii condiţiunilor bigienice a oraşelor, a devenit 
o ramură bine dezvoltată a ştiinţei aplicate, şi astăzi, nu fiecare 
poate pretinde — n'avem ce face, să ne resemnăm — că şi la 
treaba asta se pricepe! Specialiştii cunosc structura acestei 
ramuri în deplină dezvoltare, în toate amănuntele ei, şi totuşi 
o studiază continuu, căci continuu se dezvoltă, se schimbă — 
se face şi reface — dar pe aceleaş principii. Aceste principii 
«doresc să se generalizeze cât mai mult, şi iată de ce : cu tot 
cultul specialiştilor pentru această ramură înmugurită, în nici 
un caz ea nu va putea da un altoi sănătos în un oraş, dacă 
publicul nu va îngriji altoiul, nu va brăni planta. 

Bunăvoinţă ştim că avem. Cum să procedăm ? Aşa dar, 
cum aş vrea eu să-mi văd orașul, cum doriți d-voastră să 
vedeţi orașul ? 


Cântecul zice: 


Vatra cuib de vesel trai, 
Satul colţişor de rai, 


şi ne arată ce legătură naturală există între condiţiunile casei 
şi ale oraşului. Ca să mergem dela simplu la compus, care 
ne sunt dorinţele pentru căsuţa noastră ? 

Dela sine înțeles că ne vom uita: 1. Să fie higienică: 
“soare — știți vorba veche „unde nu intră soarele...“, — bine 
aerisită, liniştită, curată şi uşor de curăţit, călduroasă iarna 
şi răcoroasă vara, singuri în casă şi în curte (condiţii higie- 
nice şi sociale), etc.; 2. Să ne dea ce ne trebuie, atât în pre- 
zent cât şi în viitor: gaz, apă, canal — chiar lumină elec- 
trică, — odăile să fie dispuse după nevoile familiei şi traiul 
ei, să fie bine aşezată în ce priveşte transportul în alte lo- 

curi, adică mijloace de transport aproape; 3. Să aibă aspect 
frumos, atât exterior cât şi interior, căci frumuseţile locurilor 
unde cineva trăeşte îi îmbunează traiul şi sufletul; 4. Costul 
să fie în raport cu venitul plătitorului, fiecare trebuind a face 
numai ceeace poate, sau din Povestea Vorbei lui Anton Pan 
„Cât "ţi-e plapoma...“; şi alte condiţii mai mărunte, care de- 
pind în general, de condiţiile speciale ale familiei. 

lată dar patru condiţii de căpetenie, care se potrivesc 
minunat și când e vorba de casa comună a sute, mii, zeci 
de mii, etc., chiar milioane de oameni: satul ori oraşul. Sun- 
tem dar perfect de acord că, orice oraş trebuește — pe lângă 
nevoile locale — să fie: bigienic, bine împărţit, cuprinzător 
în prezent şi viitor, frumos, iar cetăţenii să nu fie nevoiţi 
pentru aceasta să plătească dări din greu. 

Cum însă? A pretinde e uşor, greu a satisface, şi încă 
şi mai greu, când nu vrem să satisfacem. 

RY 

De câte ori— în diferite ocazii şi sub diferite forme — 
nu am întâlnit refrenul: „cum a mers până acum, poate să 
meargă şi de acum înainte“ şi pare-că îl aud şi de data 
aceasta. Imi aduc aminte însă, că nu de mai puţine ori am 
auzit şi mam gândit la cuvintele bătrânilor «... din ce în ce 
mai multe boli şi mizerii, din ce în ce oamenii mai nevo- 
iaşi...» Să ne contrazicem ? Nu, cuvintele sunt adevărate dacă 
sunt întrebuințate la locul lor, şi ca să vedem care din zi- 
cători îşi au locul aici, permiteţi-mi cel puţin... repede ca la 
cinematograf, să repet un istoric, pe care aproape cu toţii îl 
cunoaştem. 

Şi condiţiunile de dezvoltare au oraşelor a variat cu tim- 
purile, căci felul de viaţă a variat. Toţi ştim că, cu cât cer- 
cetăm timpurile mai vechi, cu atât găsim aglomeraţii de 

oameni mai rari Şi mai mici, viaţa petrecându-se mai mult 
la aer liber. Cu cât popoarele progresează — în sensul cum 
se înțelege în general progresul — aglomeraţiile se înmulțesc 
şi cresc, brana lor, magnetul lor fiind, aproape peste tot, 
industria. 

Frumosul câmp, pădurea, soarele, dispar din ce în ce, 
omul îşi încreţeşte fruntea supt acoperişurile întunecoase ale 
atelierelor, birourilor de lucru, etc., iar un «petec de pământ» 
devine o avere.... de speculă. Urmează : un oraş poate fi 
bigienic, bine împărţit, încăpător şi chiar frumos, în anumite 
timpuri şi locuri, şi să devie tocmai contrariul mai târziu, 
sau dacă lam copia pentru alte locuri cu alte condiţii. 

Sar părea că oraşele în constituirea lor şi în timpul des- 
voltărilor — intenționat sau în mod natural — nu au fost su- 
puse unor anumite legi. Această credință ar fi greşită. Dacă 
ne gândim la figurile de prin «istoria antichităței» par'că ve- 
dem dinaintea ochilor străzile oraşelor egiptene: strâmte, 
casele cu spatele la strade şi cu ziduri groase, etc. Expli- 
cația ? Nu prea multă siguranţă, căldură mare, circulaţie mică. 
Ne aducem aminte de vestitele grădini ale Semiramidei, «gră- 
dinile atârnate», descrise la istoria Asirienilor. Unde erau acele 
grădini ? In capitală, marele centru de populație al antichi- 
tăței, Babilonul. 

Romanii nu ne-au lăsat numai cuvântul «edilitate», dar 
şi lucrări de mare soliditate şi importanţă. In construcția ora- 
şelor, ei aveau următorul sistem : două că. de mare circu- 
lație (via principalis) uneau cele patru puncte cardinale ale 
orașului; o cale dela nord la sud unea aşă zisa «porta si- 
nistra» cu «porta dextra», iar cealaltă cale, de la apus la 
răsărit, unea «porta questoria» cu «porta praetoria». Din 
aceste drumuri porneau celelalte străzi de mai mică impor- 

tanță. Se observă de atunci încă, necesitatea de a se spe- 
cializă căile, cel puțin în căi de mare şi mică circulație, Tot 
Romanii au recunoscut importanța «piețelor publice». De ca- 
nalizările, alimentările cu apă, ş. a. din timpul romanilor, nu 
mai vorbesc aici '). 

In evul mediu, multe oraşe s'au dezvoltat, din cauză că 
sau înbogățit prin industria ori comerțul lor. Oraşele Italiei 
s'au dezvoltat în artă, ale Germaniei în industria mică şi în 
măsuri de siguranţă faţă de feodali, căci în acele timpuri de 
nesiguranţă şi vasalitate, oraşele se puteau dezvoltă numai 
supt scuturile cetățenilor. Construcţia oraşelor s'a făcut ur- 
mând nevoilor timpului : casele dese, străzile strâmte şi frânte 
în tot felul, încât orientarea cu greu se face, iar orizont mai 
întins nu se găseşte în interiorul oraşului; barierele oraşului 
sunt întărite cu turnuri şi ziduri de apărare. 

Oraşul Colonia de pe Rin, este un tip de oraş căruia 
i se poate studiă transformările, căci a trecut prin toate fa- 
zele. Legiunile lui Cesar au întemeiat Castra Romana pe ma- 
lul stâng al Rinului, şi pe porţiunea cea mai ridicată a ora- 
şului actual, — fireşte. Oraşul s'a dezvoltat având o bună 
situație: Castra Romană şi-a mărit mereu raza, şi până 
astăzi a rupt 3 centuri de turnuri ori de forturi moderne, 
iar malul Rinului a fost împins mai spre răsărit puţin ca să 
se facă faţă nevoilor. 

Trecerea dela Colonia medievală la Colonia modernă, se 
cunoaşte perfect, ca straturile în o secţie geologică : străzile 
se lărgesc, se îndreaptă, iar porţile vecbiului oraş cu tur- 
nurile lor de piatră zidită, sunt şi astăzi?) martorii păcei, 

1) A se vedea «Natura» anul VI, No 8 şi 9: «Expoziţia internaţională 
de igienă din Dresda, în special, Secţiunea istorico-etnograțică. 


2) Sau păstrat numai patru din ele şi constitue muzee istorice 
ale oraşului. 

după cum în trecut erau martori a numeroase ciocniri crude 
şi sângeroase. Pacea a adus siguranţa, şi siguranţa progre- 
sul: oraşul s'a încins în jurul acestor porţi cu un bulevard 
(Ring) larg şi scăldat de soare şi cu covoare de verdeață, 
dincolo de care sa dezvoltat în libertate măsurată, rupând 
pentru a doua oară șanțurile şi zidurile năprasnice ale mili- 
tarismului modern, şi a devenit un adevărat „oraşo-fag“, 
căci înghite, văzând cu ochii, oraşele tinere de prinprejur, 
şi şi-a întins braţele pe celalt mal al Rinului. Parcuri, locuri 
de jocuri la aer liber, localuri mari de petreceri în timp de 
sărbătoare s'au lucrat şi prevăzut, împărţite în diferite un- 
gbiuri ale oraşului, iar treptele dintre sărac şi bogat, pare 
că se împuţinează din ce in ce. 

Este dar cert că oraşele evoluează după condiţii gene- 
rale (legi) şi după condiţii locale ; ca orice evoluţie, evoluţia 
oraşelor nu trebuie împiedicată, ci numai dirijată. 

Să reliefez şi câtevă condiţii locale. In oraşele din nor- 
dul Africei se văd şi astăzi, aproape pretutindeni, străzi 
strimte şi în neregulă, iar unele așă de ferite de lumină, că 
şi ziua par nişte catacombe. Explicaţia nu este aceiaş ca la 
oraşele medievale, ci stă în condiţiunile etnografice şi clima- 
tologice. In oraşele PAmericei şi Germaniei, în special, aşă 
numitele „cazărmi de închiriat“ s'au bucurat, şi se bucură 
încă în anume împrejurări, de o mare consideraţie. După 
exemplul Angliei şi Americei, au găsit un mare răsunet şi 
în celelalte ţări industriale europene, mai ales în Germania, 
aşa zisele „oraşe grădini“. Acesta pare a fi curentul cel 
mai sănătos, căci e cel mai natural, şi in al cărui sistem, 
uşor ar puteă intră cele mai multe oraşe ale noasire, care 
păcătuesc, pot zice, numai de neprevedere şi nesistematizare. 


www.dacoromanica.ro 


220 NATURA 


Care este în adevăr, situația oraşelor noastre ? Este ur- 
marea nestudiului acestei chestiuni la noi în ţară. Ca istoric, 
unele oraşe îşi au lucrarea lor, făcute de persoane cu tra- 
gere de inimă, dar cuprind toate chestiunile relative la tre- 
cutul oraşului, şi din punctul de vedere practic ne pot folosi 
puţin. In largi limite, pot spune că oraşe construite după 
planuri prealabil studiate, prea puţine avem. Am putea cita 
Brăila, Alexandria, Sinaia, care încă ? 

Avem multe oraşe care se dezvoltă, ori se dezvoltă cum 
trebuie ? Prea puţine, căci dezvoltarea oraşelor depinde mult 
de dezvoltarea lor economică, şi câte oraşe ale noastre ur- 
măresc o politică economică ? Coate oraşele însă se pot sis- 
tematiza, adică pot cultiva edilitatea publică, chiar cu resur- 
sele ce au. Cimpul nu este încă pierdut, oraşele noastre sunt 
încă supt forma în care uşor se pot îndruma. Să ne călău- 
zim dar. 

* x * 

Clasificarea oraşelor noastre şi politica lor. Dacă ne uităm 
pe o bartă a țărei, vedem că nu există centru de populaţie 
mai insemnat, care să nu fie aşezat pe un curs de apă, sau 
alăturat de el; deci acest fapt, o clasificare nu ne poate pro- 
cura. Oraşe industriale, în adevăratul sens al cuvântului, nu 
putem zice că avem (Azuga de exemplu este industrială, dar 
îmi pare, este încă trecută drept cătun), şi nici centre de popu- 
lație deasă nu avem, căci Bucureştiul deşi are peste 300.000 
locuitori, are încă populaţia destul de resfirată pe suprafaţa lui. 

O clasificație, corespunzând ţărei noastre, cu cele trei re- 
giuni diferite ca orografie, producţie şi viaţă chiar, ar fi să 
împărțim şi oraşele în: de munte, de deal, şi de câmpie. 
Fiecare din aceste trei feluri de orașe, s'ar putea sistematiză 
în sensul „oraşului grădină“, păstrându-li-se caracterul lor, 

corespunzând regiunii din care fac parte, căci într'un fel se 
poate dezvolta un oraş de munte, în altfel trebuie să se dez- 
volte unul de deal, şi altfel unul de câmpie. 

Politica oraşelor noastre se poate lămurit despica în o 
politică de edilifate a oraşului, care în mod necesar trebuie 
să meargă mână în mână cu o polifică economică, determi- 
nată de regiunea în care oraşul se găseşte, şi care cores- 
punde aproape clasificaţiei ce am făcut; oraşe de munte, de 
deal, de şes. 

Nu ar fi locul să mă ocup aici de aceste consideraţiuni, 
dar pentru o mai bună pătrundere a chestiunilor de ordin 
tecnic, ce vor urmă, am găsit nemerit să reamintesc şi această 
chestiune de politică, de care depinde soarta proectelor de 
sistematizare ce s'ar face, şi mai ales soarta oraşelor. 

Pare că orașele noastre de munte ar fi destinate să ur- 
meze o politică de edilitate, bazată pe dezvoltarea industrială, 
şi la fel, şi o bună parte din oraşele de deal. Oraşele de 
deal au o bună situație pentru a se dezvoltă atât pe cale in- 
dustrială cât şi in comerţ, mai ales dacă drumurile naturale 
de comunicaţie le favorizează, pe când oraşele de câmp pare 
că trebuie să se mulțumească, fie numai cu comerţul, fie cu 
o mică industrie bazată direct pe agricultură; și tocmai ora- 
şele noastre din regiunea şeasă, au să lucreze cel mai mult 
pentru imbunătăţirea lor, deci au să ducă o politică mai pro- 
nunțată de edilitate publică. 


CINCINAT I. SFINȚESCU 


Inginer 

PROPAGAREA UNDELOR ELECTRICE 
PRIN PĂMÂNT 


Până de curând se trimeteau undele electrice, a căror 
principală întrebuințare este telegrafierea fără fir, numai prin 
aer. Undele electrice având nevoe, pentru propagare, de sub- 
stanțe izolatoare și aerul fiind cel mai bun izolator, se înțe- 
lege că primul mod de transmitere a undelor electrice tre- 
buiă să fie prin transmiterea prin aer. 

Dr. Löwy (Göttingen) avu ideea de a studià însuşirile, 
electrice ale rocelor care formează partea principală a scoarței 
pământului ; sare, gips, calcar, argilă, etc. 

Rezultatul fii că aceste roce, dacă nu sunt umede, sunt 
izolatoare şi conduc undele electrice sau, mai exact, se lasă 
străbătute de undele electrice. 

Când sunt umede nu se lasă străbătute, ceeace se înţe- 
lege uşor, de oarece apa ce conţine săruri în soluţiune este 
un bun conducător de electricitate şi deci un rău conducător 
de unde electrice. 

Dr. Löwy botări atunci să facă experiențe în pământ. 

Impreună cu Dr. Leimbach, alese ca loc de experienţe 
mina de săruri de potasiu Hercynia în Vienenburg. 

Ei stabiliră prin experienţe succesive, că undele electrice 
pot străbate straturi, până la 250 m. grosime, formate din 
sare, săruri de potasiu, anbidrit și argilă. 

Mai târziu telegrafiară pe distanță de 550 m. în mina 
Ronnenberg, lângă Hannovra (Decembre 1910). 

In lanuar 1911 telegraţiară între mina Ronnenberg şi 
mina Deutschland în Wetzlar pe distanță de 1800 m ; în 
cazul din urmă rocele străbătute erau foarte variate şi posi- 
bilitatea unei transmiteri prin aer, care ar fi pus la îndoială 
rezultatul experienţei, eră cu totul exclusă. 

Importanța acestei lucrări se vede din următoarele con- 
sideraţiuni. Am văzut mai sus că undele electrice nu străbat 
apa de izvor (apă cu săruri în soluţie). 
` ` Asemenea undelor luminoase, care sunt ele însăşi o ca- 
tegorie de unde electrice, undele electrice întrebuințate în 


i 
pi sI 


Fig. 1. 
telegrafie se reflectă când intâlnesc o substanță ce nu le 
lasă să treacă. 


Dr. Lâwy a şi făcut experienţe de reflexiune la supra- 
fața apei in basinul de innotat al băii comunale din Göttingen. 
"Din alăturarea celor două fapte: că rocele uscate se lasă 
străbătute şi că o pânză de apă reflectă undele electrice, Dr. 


5; Se S; 


e 


Fig. 2. 
Löwy trage conclusia că undele electrice pot servi să des- 
copere apă sub pământ. Sahara ar fi evident regiunea cea 
mai indicată pentru asemenea cercetări. 
Aparatul ar fi foarte simplu (fig. 1). 

Fie S P suprafața pământului. In T se aşează un trimi- 
țător de unde, care trimite un şir de unde intr'o direcțiune 


inclinată TX ; dacă există un strat de apă, undele se vor 
reflectă şi vor puteă fi prinse undeva intr'un punct B de 


către un aparat primitor. Din inclinarea direcțiunii de pro- 
pagare a undelor şi din depărtarea TB se poate calculà 
adâncimea stratului de apă. 


Fig. 3. Trimiţător, 


Dr. Löwy işi propune să exploreze interiorul pământului 


şi altfel. 
Fie (fig. 2) intro regiune un număr de sonde S,, Sx S4. 
In S, se coboară un trimiţător de unde, in S, şi Sa câte un 

primitor, şi se telegrafiază din S,. Dacă S, primeşte undele, 
urmează că intre S, şi S, nu există nici strat de apă nici 
minereuri. Dacă S, cumvă nu primeşte undele trimise de S}, 
urmează că intre S, şi S, se află un zăcământ de minereuri, 
căci şi minereurile (minerale grele cu insuşiri metalice) opresc 
undele, sau...... apă goală. 


Fig. 4. Primitor. 


Care din două este cazul, rămâne să cerceteze geologia 
mai de aproape. Cu un număr mic de sonde se poate astfel 
exploră o regiune destul de intinsă. 

In sfârşit lucrarea D-rului Löwy dovedeşte posibilitatea 

telegrafierei fără fir in mine. Aceasta va reduce evident pri- 
mejdiile muncei sub pământ. Dacă ţinem seamă că există 
azi un aparat care, bazat pe spectroscopie, indică necon- 
tenit cantitatea de gaz explosibil conţinut in aerul unei mine 
de cărbuni şi că vestea primejdiei poate fi telegrațiată fără 
fir, putem nădăjdui că exploziile in aceste mine se vor im- 
puţină cât de curând. 
Gottingen 
N. BOTEZ 
NE 


NOTIȚE 


SPRE ȘTIINȚA. — Reproducerea acestor Notiţe este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai intinse. 

Composiţia atmosferei la înălţimi mari. Atmosfera noastră e 
cunoscută, cu oarecare siguranță, până la o înălțime de 30 kim. Ba- 
Ioanele Sondă ne-au arătat că până pe la 3 lim. aerul e întro ne- 
contenită mișcare din causa apropierei lui de pământ; ele ne-au mai 
arătat că zona nourilor se intinde până pe la 10 klm., şi că aerul se 
răreşte din ce în ce pe măsură ce înălțimea creşte, temperatura scade 
şi ea până la o inălțime de 10 sau 12 klm. Această înălțime este zona 
isotermă de unde temperatura pare că nu mai scade. Composiţia at- 
mosferei se schimbă şi ea cu înălțimea. 

La suprafața pământului aerul e făcut din 71,8 la sută, azot 209 
Oxigen, 0931 Argon şi urme de helium, hidrogen şi alte gaze. La înăl- 
țimea de 20 klm. proporția de azot se ridică la 85", în vreme ce 
Oxigenul scade la 15'/,. După Wegener la 40 klm. aerul ar fi făcut 
din 88" a azot, 10'/n oxigen, şi 1Yo bidrogen, azotul dând loc bidroge- 
nului. La 60 klim., acesta din urmă ar ajunge 12'/a faţă cu 77'/0 azot şi 
6'/a oxigen şi 11/9 heliu. Intre £0 şi 220 kim. sar întinde zona hidro- 
genului. La 100 klm. azotul a dispărut aproape fiind numai 1o față 
cu 4'/9 heliu şi 95'/0 hidrogen. La 100 kim., se mai află în proporția 
de 29'/, un corp care se găsește numai în soare numit coroniu, şi 

pe care Wegener îl numeşte geocoroniu. La 200 klm. hidrogenu şi 
coroniu şi-ar impărţi frăţeşte impărăţia aerului. Dincolo de această 
inălțime geocoroniu să întinde din ce în ce mai mult până pe la 500 kim 

Presiunea atmosferică scade şi ea cu înălțimea după cum oricine 
ştie prea bine. La 60 kim ea este numai de O mm. 104. La 80 kim. 
ea este de O mm. 0192, la 140 kim. e de O mm. 009, la 300 kim. e 
de O mm. 30329, şi la 500 kim. e de O mm. 00162. 


(La Nature 28 Octomvrie 1911). 


Instinct, sau inteligență? In una din zilele geroase ale lui Ianuarie 
c. câinele nostru (rasă de oi) ieşise din culcuşul situat la umbră şi se 
sorea în razele soarelui. Mai alerga încoace şi incolo şi revenea iar la 
locul favorit. Se vedea, că sar fi culcat bucuros acolo, la soare, dar 
rămânea în picioare, căci jos erà omăt îngheţat (călcat). După câtăva 
vreme însă se duce la culcuş, scoate de acolo una din cârpele, ce'i 
serveau de așternut şi o duce şi o aşterne pe locul sorit. Aduce apoi 
a doua, apoi a treia cârpă şi aşternându-le pe omăt, la urmă se culcă 
frumuşel pe ele. Cine ar puteă să afirme că aici e vorba numai 
de instinct ? 

(|. CORBU) 


Gazul de iluminat împlineşte 100 de ani de când e întrebuințat în 
Germania. Cel dintâi oraş luminat cu gaz a fost Freiberg, prin stăruința 
profesorului Lampadius dela şcoala de mine de acolo. Introducerea. 
acestui fel de a lumina străzile a întâmpinat în celelalte oraşe ale Ger- 
maniei câ şi în toată Europa greutăți mari. Aşa de pildă, se aduceau 
în Kölnische Zeitung dela 28 Martie 1819 următoarele argumente in 
contra iluminatului cu gaz : 

1. Teologic : iluminatul cu gaz va strica alcătuirea universului care 
prevede întunericul nopței ; 

2. Juridic: iluminatul cu gaz trebue combătut din motive publice, 
de oarece sunt puşi la contribuţie pentru el şi cei care nu doresc acest 
iluminat ; 

3. Medical: emanaţiile gazului trebue să facă rău; pe lângă asta. 
lumina în timpul serii are să ademenească lumea să stea pe stradă și 
se vor înmulți astfel bolile de răceală; 

4. Moral: frica de întuneric, care ferea pe mulţi de păcate, are să 
dispară și beţiile şi chefurile au să se inmulțească ; 
5, Poliţienesc : caii au să se facă sperioşi şi boţii îndrăsneţi; 
6. Economic: sume mari de bani au să treacă peste graniţă; 
7. Naţional: |uminaţiile în zilele de serbători naţionale au să-şi 
piardă efectul din cauza acestor quasi-iluminaţii zilnice. 
(Din Himmel und Erde, Aprilie 1912). 


O nicovală de trei sute mii kilograme turnată dintr'o bucată. 
În Steiermark, într'o turnătorie, era nevoe de o nicovală ca aceasta 
pentru un ciocan de 15 mii kilograme. Din cauza greutăților de cărat 
o nicovală aşa de grea, ea a fost turnată pe loc in Fabrică. Temelia 
ei e aşezată pe ţăruşi înfipţi până la doi metri şi jumătate în pământ. 
Pe această temelie s'a zidit forma nicovalei, formă strânsă pe din- 
afară în table groase de fier. Nicovala e inaltă de trei metri, tot aşa 
de lată şi lungă de cinci metri şi jumătate. Curnarea unui bloc aşa de 
mare de fier a fost făcută cu multă greutate. Ferul a fost topit în două 
cuptoare de câte zece mii kilograme, și încă intrun cuptor mai mic. 
Fierul lichid curgeă în formă într'un jgbeab lung de 57 metri şi aplecat 
cât eră de nevoe. Turnarea a ţinut 47 ceasuri, golindu-se câte un 
cuptor cam la fiecare jumătate de ceas, fără ca în această vreme fie- 
rul lichid să se fi răcit. 

Prin adăugire de fermit s'a ţinut şi mai lesne fierul în stare lichidă. 
După ce forma a fost umplută cu fier topit, a fost acoperită cu greu- 
tăți mari de fer. După trei zile, sa mai turnat fier topit că să se umple 
golurile rămase. După 14 zile, nicovala mai era încă atât de caldă în 
cât nu putea fi atinsă cu mâna. Abia după 48 de zile, ferul s'a răcit 
îndestul și forma de zid a fost desprinsă. In urmă nicovala a fost în- 
toarsă cu fundul în sus şi aşezată pe temelia ei 


(Prometheus, 2 Decembrie 1911) 


ie 

CAUZELE NENOROCIRILOR PE MARE 


Un jurnal ştiinţefic se esprimă în acest raport în modul 
următor : 

O corabie bine făcută şi bine intreţinută care umblă pe 
regiunile cunoscute ale mărei şi bine cârmuită prin oameni 
de ştiinţe şi esperiinţe, nu poate acum să se pearză în 
mare. Dar o mulţime de corăbii care se perd, se perd de 
bună voie; adică întocmai cum se întâmplă cu unii oameni 
răi care au casele lor asigurate în contra focului, le aprind 
însuşi ca să priimească de la societatea d'asigurare o sumă 
mai mare de cât făcea casa lor; asemenea se întâmplă, că 
unii căpitani de corabie perd dinadins corăbiile lor asigu- 
rate în contra tutulor nenorocirilor pe mare, numai ca să 
priimească de la casa d'asigurare o sumă mai mare de cât 
făcea corabia lor. Spre acestea, fac şi mişelii, trec în con- 
dicile corabiei, că corabia a fost încărcată cu felurimi de 
mărfuri scumpe şi când corabia s'a înecat, pretind să îi se 
plătească toate aceste mărțuri care nau esistat. Un loc fa- 
vorabil pentru asemenea speculațiune este strâmtoarea mărei 
din Florida. După o statistică esactă sa perdut în acest 
loc în trei ani de la 1854—1856 nu mai puţin de cât 189 
corăbii şi casa dasigurare a plătit pentru aceste perderi 
suma imensă de 298 milioane franci. 

Multe corăbii se înecă şi se perd din greşala căpitanilor 
în privința poziţiunei lor în care se aflu; mai cu seamă fac 
mișcările apelor mărei numite „Golfstroem“ o confuziune 
mare în calculele căpitanilor. In zilele noastre, Guvernul 
Anglez a luat o măsură raționabilă spre a cunoaşte şi a 
studia bine aceste mişcări ale apei Oceanului, adică a ordonat 

«Natura , An VII, No 8. ÎG 

ca toată corabia marină umblând pe mare, trebue să arunce 
din ce în ce în mare o sticlă bine pecetluită în care se află 
o hârtie unde este scris numărul corăbiei, asemenea şi locul, 
ziua şi ora când s'a aruncat sticla ; dintre o mie de asemenea 
sticle aruncate, abia una sc găseşte, însă aceasta e destul 
a da o desluşire despre mişcarea apei Goljtrem când se 
face o comparaţiune între locul în care s'a aruncat sticla şi 
locul unde sa găsit. Această metodă se numeşte metoda 
hartei măsrei prin sticlă. l 

Un alt pericol care amenință corabia care trece marea 
Atlantică mergând de la Europa la America, provine din 
ghbeţoi mari care se rupe primăvara de la munții din Groen- 
land şi Spițbergen, cad acolo în mare şi sunt portați către 
sud c'o repeziciune estraordinară (căci în adâncimea mărei 
până unde ajunge picioru gbeyoilor, apa merge totdeauna 
de la nord ca să se încălzească). Asemenea gheţoi se po- 
goară şi până la gradul 45 al lățimei nordice şi acolo lângă 
Golţstroem se adună aceşti vagabonzi ai mărei şi fac aceste 
locuri foarte periculoase. Căci dacă o corabie are nenorocire 
că dă pe drum într'o noapte nebuloasă pe unul din aceste 
ghețoae monstre, este perdută întrun moment astfel că nu 
rămâne nimic de pe urma ei. In astfel de caz se vede că 
era vaporul mare numit „President“ care s'a perdut înainte 
cu câţiva ani cu patru sute de oameni astfel că nici acum 
nu se ştie ce a devenit. Multe alte vapoare s'a făcut ase- 
menea nevăzute pe oceanul Atlantic fără să ştie cineva nimic 
despre soarta lor. 

Este dar o precauţiune mare pentru corabia care merge 
pe marea Atlantică între Europa şi America, ca să ţie tot- 
deauna mai către sud dar nu către nord, ca să nu întâlnească 
gbeţoae periculoase ; dar fiindcă drumul nordului e mai 

aproape, de aceia unii căpitani de corabie îl prefere şi iată 
că espune corabia lor unui mare pericol. 

Dar dacă în regiunile nordice marea este periculoasă co- 
răbiilor din cauza gbeţoaielor, în regiunile meridionale sunt 
alte pericole pentru corăbii, adică fortuni mari cu tunete 
şi fulgere. Mai cu seamă marea Karaibică este vestită în 
raportul acesta. De la 1809 până la 1815, s'a ars acolo 40 
de corăbii de linie Angleze, 20 fregate şi 10 șalupe tot 
d'aceste marine, dar în cei după urmă 50 ani, sa ars în 
acest loc trăsnite prin fulgere, 280 corăbii de război din 
marina rigală Angleză. La întâmplarea unui trăsnet corabia 
îndată începe să arză în mai multe locuri, atunci nu e scă- 
pare pentru nimenea care se află acolo. 

Dar în zilele noastre au introdus în marina angleză pe 
toată corabia un paratoner (un instrument apărător în contra 
trăsnetului). Acest paratoner inventat de către Sir Villian 
Snov Barris, sa arătat foarte puternic în contra trăznetului 
şi datunci încoace nu se mai aude de nenorocire pe mare 
produse de trăznete. 

Alte întâmplări nenorocite se întâmplă pe o corabie pe 
mare dacă nare o busolă bună, atunci căpitanul este ră- 
tăcit in mijlocul mărei în tocmai ca un vizitiu care a per- 
dut drumu. Busolele fabricate acum în Anglia pentru co- 
răbii cari merg pe ocean, sunt foarte esacte şi foarte pre- 
cioase, dar cer o mare pază şi atenţiune; căci cea mai 
mică greşală în observațiune, sau cea mai mică neglijenţă, 
le strică. Aşa sa întâmplat că în epoca bătăliei de la Cri- 
meia, o corabie de resbel sa rătăcit pe mare fiindcă prin 
neglijență a bătut cineva un cui de fer lângă locul unde se 
afla busole, căci cuiul atrage pe magnetul busolei din di- 
recţiunea sa şi face o mare conțuziune. Asemenea o altă 

corabie încărcată cu arme s'a rătăcit; aici marfa corăbiei 
(arma) a confuziat busola sa. De aceia în vapoarele noi 
Atlantice busola se află pusă pe o tablă transperintă pe vârful 
catartului cel mare ca să nu se sufere nici o influință 
streină. 

In timpul nostru când s'a înpuținat cazurile de necăciunea 
corăbiilor, s'a înmulțit pe daltă parte nenorociri prin coali- 
țiunea (loviri) vaporilor pe mare unul cu altul sau cu alte 
vase. Aşa s.e. sa întâmplat în anul 1857, 1143 cazuri de 
lovirea corăbiilor cu perderea lor. S'a şi observat că această 
nenorocire creşte pe an cu proporțiuni de 9 la sută. Spre 
a depărta din viitorul acest pericol care devine din zi în zi 
mai ameninţător, fiindcă din zi în zi se măreşte numărul 
corăbiilor şi vapoarele care umblă pe mare; sa propus 
acum în Anglia ca să se întocmească între naţiunile navi- 
gatoare, că vapoarele cari merg de la Europa la America, 
să meargă pe un alt drum de cât acela care se întorc de 
la America la Europa şi să lase loc în mijloc ca să umble 
acolo vase ordinare. Astfel pericolul de loviri va înceta. 

Pe lângă aceste pericole obicinuite, se întâmplă câte o- 
dată pericolile neobişnuite pe mare. Aşa sa întâmplat că a 
a plecat de la oraşul Hamburg astă toamnă frumosul vapor 
de fer numit «Austria» purtănd 500 de oameni de la Eu- 
ropa la America. Acest vapor grandios cu 130 de oameni 
destinați numai pentru serviciul său, plin d'o societate ele- 
gantă şi veselă; după ce a trecut jumătatea drumului ieată 
că în ziua de 13 Septembrie, căpitanul a ordonat să se cu- 
rețe vaporul prin fumul de păcură, căci este obiceiu a se 
curăța prin miros de păcură odăile şi celulele corăbiilor, 
care umblă multe zile pe ocean umplute de oameni ; fără 
aceste fumegaţiuni ar produce felurimi de boale contagioase. 

Este obiceiu ca la astfel de fumegaţiune, să ia un fer roșşit 
în foc şi-l pună întrun vas nu prea plin de păcură, atunci 
păcura se încălzeşte şi scoate fumul cerut. Astfel sa și ur- 
mat de către doi servitori ai vaporului «Austria» în numita 
zi în prezenţa unui ofiţer al vaporului, locotenentul căpita- 
nului. Dar, spre nenorocire, sau că vasul era prea plin de pă- 
cură, sau că vre-o altă împrejurare neprevăzută a contri- 
buit că îndată după ce sa pus ferul roşu în vas toată 
păcura sa aprins; în minutul acesta sa răsturnat vasul 
vărsând râuri de păcură aprinsă prin odăile vaporului. 
In curs de cincisprezece minute numai tot vaporul era 
prada focului și mai toți pasagerii, adică 450 de oameni 
veseli, plini de viață şi de speranţe înainte un cuart de oră, 
erau acum cadaveri or pârliți în foc, ori morţi pe valurile 
mărei unde s'au aruncat spre a scăpa de focul infernal al 
vaporului care a fost până acum asilul lor pacific şi plăcut. 

Câte odată se întâmplă pe mare nişte evenimente neno- 
răcite, cu totul neprăvăzute. Eată spre esemplu una d'ase- 
menea. 

In anul 1817 era în portul de marine Angleză anume 
Spethead, un vas de război anume Royal-George. Aceste 
fragete majestoase care poartă până la 80 de tunuri se în- 
torcea d'o călătorie mare de la India unde a zăbovit mai 
mulți ani. Ofițerii fregatei, au vrut să celebreze întoarcerea 
lor printr'un bal strălucit care au botărât să-l dea pentru 
locuitorii orașului Spethead. La ziua botărâtă, vasul prezenta 
o sală de bal de cea mai mare curiozitate şi magnificenţă. 
Covoarele cele mai scumpe care abia se vede în palaturile 
rigale, au acoperit pereţii vasului ; dar pe masa mare erau 
întinse fructele cele mai delicate şi cele mai rare care le 
produce ţara feerică numită India Orientală. Dar și Societatea 

de cavaleri şi de dame invitate la acest bal marin, era cea 
mai elegantă şi nobilă care s'a găsit în numitul oraş. La ora 
botărâtă, societatea s'a aflat pe vasul danțând felurime de 
danțe după acoardele armonice de două bande de muzică 
militare, alţii s'au delectat cu gustarea obiectelor delicioase 
răspândite pe acest bufet cupios. Timpul era senin, nici © 
murmuire de vânt nu s'a auzit în aer.O mulţime de specta- 
tori erau adunaţi pe mal privind la acest bal grandios. 

Dar eată un eveniment teribil neprevăzut! 

Intr'un moment spectatorii au observat că vasul Royal- 
George se aplică la o parte, în momentul al doilea s'aplică 
cu forță la partea a doua şi în momentul al treilea vasul 
cu toată societatea sa, sa făcut nevăzut cufundându-se sub 
mare. Intro clipă, sala de bal umplută de convivi veseli 
s'au făcut un cimitir plin de cadaveri de oameni înecați. 

Cauza acestei nenorociri neauzite, era că, vrând a câș- 
tiga sus pe pod (ponte) loc de joc, a scos tunurile din lo- 
curile lor şi le-a pus grămadă în mijloc; însă neglijând a 
le lega bine acolo unul cu altul ; apoi la mica mişcare prin 
danțul jucătorilor tunurile fiind rotunde au inceput a rola și 
a se da tot la oparte. Printraceastă greutate imensă de 80 
de ţunuri vasul a perdut echilibru şi întrun moment s'a 
inecat. 


Eată că arabul zice bine: ori cum e mai sigur pe uscat. 
de cât pe mare. 
IULIUS BARASB 


Din /sis sau Natura, Jurnal pentru răspândirea ştiinţelor naturale 


şi exacte, în toate clasele, redijat de Profesor Doctor Iulius Barasb, 
Anul IV No. 2 pag. 15, No. 4 pag. 32, 1859. 

GBEȚURILE MĂRII, ICEBERG-URILE 
ŞI 
PERICOLELE LOR PENTRU NAVIGAȚIE 


Ceribila catastrofă a  „Citanicului“ este un exemplu 
de brutalele manifestări ale naturii, care vrea să dove- 
dească omului că este încă departe de a-i pătrunde tainele 
și de a o stăpâni, cu toate sforțările pe care geniul lui le 
face pentru a-i înfrâna capriciile. Titanicul cuprindea tot ce 
mintea şi îndelungata experiență a omului au putut concepe, 
pentru a sfida orice sălbatică înverşunare a mării şi a lupta 
cu uriaşele ei valuri; totuşi i-a lipsit o mare calitate care 
dispare totdauna din sufletul omului, atunci când se trede 
puternic şi bizuitor: nu a fost prudent, deşi era bine înarmat, 
iar marea era calmă şi timpul splendid pentru a observa unul 
din cei mai de temut inamici ai navigaţiei: iceberg-urile. 

Puţină prudenţă, cu fericitele ei urmări, şi gbeţurile mării 
și iceberg-urile ei, nu ne-ar fi preocupat atâta timp. 

Să vedem ce sunt gbeţurile acestea, după d-l Alphonse 
Berget, doctor în ştiinţe, profesor la institutul oceanografic 
din Paris. 

Cu toții știm că apa mării este sărată, conținând diferite 
cloruri, bromuri, ioduri etc. de sodiu, de potassiu, de mag- 
neziu etc. în disoluţie. Trei sferturi din aceste săruri le for- 
mează sarea obişnuită. Această sare face ca apa mării să 
fie mai densă decât apa dulce și de aceea orice corp plu- 
tește mai bine în apă de mare, fiind mai bine susţinut decât 
în apa dulce. 

Apoi apa de mare îngheaţă mai greu ca apa dulce, la 
două grade şi jumătate sub zero. Dacă îngheaţă, solidificarea 

începe dealungul coastelor, în contact cu pământul, care știm 
că se răceşte mai repede ca apa. Această solidificare începe 
în diferite locuri, apoi se împreună şi astfel continuă spre 
largul mării, formând un strat de gheaţă din apă de mare: 
Grosimea la care ajunge nu este prea mare, poate ajunge 
însă până la zece metri. 

Asemenea straturi de gheaţă se găsesc în regiunile po- 
lare. Când temperatura începe să scadă mai mult, gheaţa for- 
mată încă de pela începutul iernei, se contractează mai mult 
şi se rupe; apa pătrunzând între crăpături, îngheaţă şi ea. 

Când însă temperatura se ridică puţin, gbiaţa se dilată şi 
ridicături transversale apar, asfel că stratul de gheaţă, ne- 
tez't la început, este accidentat acuma, prevăzut cu munți- 
şori de gheaţă. Când frigul se slăbeşte simţitor, începe pe- 
rioada desgheţului; stratul de gheață se dislochează şi bu- 
căți din el, groase de câţiva metri, plutesc pe suprafaţa mării. 
Aceste ghbeţuri plutitoare au dimensiuni ca 20 metri lungime, 
cam tot aşa ca lăţime şi vreo 8 metri grosime; ele sunt aduse 
de curenţi mariţimi din regiunile reci în cele calde din oceanul 
Atlantic şi constitue un mare pericol pentru navigația din păr- 
țile acelea. Totuşi nu sunt aşa de temut ca iceberg-urile, uriaşii 
„munţi de gheaţă“ ce se întâlnesc în Atlanticul de nord şi 
care sunt deosebiți ca origină şi aspect de cei de sus. 

Gheţoii plutitori, de care am vorbit, sunt formaţi din 
ghiaţă de mare: topiţi, ei dau apă sărată. Ce sunt iceberg- 
urile? lIceberg-urile sunt enorme mase de gbiaţă de apă 
dulce, având o origină terestră: provin din ghețarii pămân- 
turilor arctice, în special din Groenland, unde temperatura 
este extrem de joasă. Pământul acesta este acoperit cu un 
strat de gþiață, provenit din zăpezile ce se îngrămădesc acolo 
şi care nu se topesc decât în timpul verei. Sub presiunea 

straturilor superioare, zăpada devine ghiață compactă ; cum 
această zăpadă a provenit din precipitarea apei atmosferice, 
această ghiață topită ne dă apă dulce. 

Cum vedem, pământul Groenland-ei este acoperit, este 
poleit mai bine, cu gþiață care are și câte 1000 metri gro- 
sime. Acest imens ghețar, alunecă încetişor, după înclina- 
țiunea pământului pe care se găseşte, spre mare, sub pre- 
siunea straturilor deasupra lui. Să vedem ce se întâmplă când 
capătul ghețarului a ajuns în mare. 

Știm că ghbiaţa este mai uşoară ca apa: are o densitate 
care este ceva mai mult ca °} din aceea a apei dulci; când 
este curată, această densitate este de 0,93. Apa de mare este 
mai greă, luând un volum egal, ca apa dulce; densitatea 
ei este de 1,028, în mediu, adică un litru de apă de mare 
cântărește 28 gr. mai mult ca un litru de apă dulce. 

Când capătul ghețarului a pătruns adânc în mare, aceasta 
exercitează o presiune hidrostatică pe gbiaţa cufundată ; dacă 
partea din ghețar, cufundată acuma, este destul de volumi- 
noasă, această presiune va fi destul de mare şi face ca gbiaţa 
cufundată să se rupă, în apropierea coastei, de restul din 
ghețar, care a rămas pe coastă. Odată desprinsă, această 
frântură de ghețar, de câteva sute de metri grosime, se 
plimbă pe ocean, la voia curenților, a căror acţiune combi- 
nată cu a vânturilor îi duc pe suprafața mărilor. 

Aceste enorme blocuri de ghiaţă, de origină terestră, for- 
mează iceberg-urile, adevăraţi «munţi de gbiaţă». 

Unii au dimensiuni colosale: sunt lungi ca la un kilo- 
metru şi de 60 sau 80 metri înălţime, dela nivelul apei so- 
cotită, adică ce vedem noi. Cum însă diferenţa între densi- 
tatea ghbeţei şi aceea a apei de mare nu este enormă, cum 
am văzut, rezultă că */,, aproape din blocul de gbiaţă sunt 

cufundate în apă; a zecea parte din înălțimea lui se vede, ş 
ca aceasta să fie de 60 m. acest munte de ghiaţă trebue să 
fie cufundat de 558 m. ca să poată pluti. 

Ne putem închipui ce rezultă diu ciocnirea unui bloc de 
gheaţă de 200 mil. tone greutate cu un vapor. Să facem o 
mică socoteală. Presupunem că un vapor de talia „Citanicului“ 
în loc să meargă cu 21 noduri pe oră (38 klm.) ar merge 
cu o viteză de 3 m. pe secundă (11 klm. pe oră) şi dacă are 
o greutate de zeci de inii de tone, este capabil să lovească 
cu o putere înspăimântătoare, ţinând seamă de teribila for- 
mulă , mv? unde m este greutatea şi v viteza pe secundă. 

De aci se vede că dezastrul „Citanicului“ nu ar fi fost 
mai mic, chiar dacă viteza lui ar fi fost redusă la 1 metru 
pe secundă; dacă sta pe loc şi ghețarul era dus de curenţi 
cu o viteză oarecare, aplicând aceiaşi formulă, dezastrul nu 
era mai mic. — Dar acuma să luăm cazut când amândouă 
şi ghețarul şi vaporul au viteze de sens contrar: dezastrul 
era inevitabil. — In astfel de condiţii s'a prăbuşit «Titanicul». 

Aceşti monştrii marini, iceberg-urile, mai prezintă un pe- 
ricol de altă natură, {anume : Partea din gbeţar, cufundată în 
apă începe să se topească cu încetul, apa răcindu-se mai 
greu ca aerul; el se deformează deci şi cum partea supe- 
rioară, expusă aerului, nu-şi schimbă forma, greutatea aces- 
teia devine preponderantă şi uriaşul bloc de gheaţă la un 
moment dat se rostogoleşte. Este uşor de văzut pericolul 
pentru un vapor care sar găsi în apropiere. 

Cum se putea evita catastrofa ? Se putea desigur alege 
un drum mai la sud de regiunea aceasta periculoasă a gbe- 
țarilor. Dar totuşi dacă o străbatem, ne vine în ajutor ocea- 
nografia, mai ales dacă domneşte o ceaţă groasă pe mare. 
— Aceasta nu este o ştiinţă de laborator: are aplicaţiuni 


www.dacoromanica.ro 


CIRCULAŢIA SCLFULUI ÎN NATURĂ 239 


de o utilitate și importanță deosebită. Așa, apa este răcită în 
jurul ghețarilor şi luând cu atenţiune și precizie temperatura 
ei, cât de des, pe măsură ce aceasta descrește ne apropiem 
de ghetari. 

In fața unei catastrofe ca a «Titanicului», înțelegem cât de 
important este studiul mării, cu gbeţurile şi curenţii care o 
străbat. 

LELIA LOCOT. POPESCU 

Liege. Mai, 1912 Licenţiată in Matematici 

CIRCULAȚIA SULFULUI IN NATURĂ 


Lavoisier a formulat legea conservării materiei : «nimic 
nu se pierde, nimic nu se crează în natură» şi că totul se 
transformă. Ca chimist el a înţeles prin aceasta, că elemen- 
tele chimice dintr'un corp trec întralt corp cu alte proprie- 
tăți, care nu se mai aseamănă cu ale celui dintâiu. De 
exemplu, Hidrogenul şi Oxigenul intră în compoziţia apei; 
iar aceasta intră în compoziţia făinei prin mijlocirea clorofilei 
şi a luminei. Făina are proprietăţi cu totul altele decât ale 
apei. Din făină se pregăteşte pâinea noastră cea de toate 
zilele, care se preface de către sucurile intestinului în glu- 
coză şi aceasta se arde în muşchi şi se elimină iarăş în 
stare minerală sub formă de acid carbonic şi vapori de 
apă prin actul respirației. 

Trecerea materiei minerale—a apei—în materie organică— 
făină—şi a acesteia iarăş în materie minerală, este ceeace 
se numește circulația materiei în natură. E o circulaţie, căci 
are drumul unui cerc, revenind la starea dela care a plecat. 

Un asemenea circuit descrie şi sulful în natură. 

Sulful este un element mineral, care face parte integrantă 
din compoziţia materiilor proteice din organismele animale 
Şi vegetale. 

In lacul Amara am observat multe plante 
mici, microscopice, unele colorate în verde, 
altele albăstriu, altele cafeniu numite alge, 
altele incolore numite bacterii. 

Intre acestea din urmă unele sunt firi- 
şoare drepte, altele formează spirale lungi 
(Spirocbaete), toate sunt vii, mobile, căci să- 
rătura acestui lac nu le opreşte desvoltarea. 

Intre firişoarele drepte, lungi şi inco- 

lore se observă unele care au in celulele 
lor bobiţe rotunde şi lucitoare. 
Aceste firişoare se numesc Beggiatoa alba, 
iar bobiţele sunt formate din sulf. Fig. 1. s. 
Această plantă împreună cu altele câteva 
care conţin de asemenea în celulele lor 
sulf, poartă numele de sul/fo-bacterii. 

Caracteristica şi ciudăţenia vieţei acestor 
plante este că în loc „să conţină în interiorul 
protoplasmei lor corpuri figurate verzi — 
cloroplaste — ca celelalte plante verzi, conţin 
nu meroase granule de sulf. 

Plantele cu cloroplaste sunt în stare să 
fabrice din apă şi acid carbonic o materie 
organică — amidon — și să se brănească 
astfel, ca şi noi, cu amidon. Fig. 1.— Beggiatoa alba. 

Beggialoa are culoarea albă, deci nu poate să fabrice 
amidon. Ea trăeşte atunci ca şi celelalte plante albe — ciu- 

perci şi bacterii — cu materii organice luate din alte plante sau 
animale. 

Totuş Beggiatoa nu trăeşte în contact direct cu materiile 
organice, nici nu se hrăneşte cu materii organice, dar iarăş nu 
poate trăi într'o apă din care ar lipsi materiile organice. 

Lacul Amara, cu toată sărătura sa, e plin de vietăţi. Cu 
un sac de pânză sau mătase deasă se culege de la supra- 
fața apei o mare cantitate de raci mărunți, de alge şi de 
insecte, recoltă pe care zoologiştii moderni o numesc plancton- 
Cu deosebire îți atrage atențiunea o insectă Coryza, care 
aleargă fără preget de la fund la suprafață ca să ia aer, ce 
se lipeşte de abdomenul ei sub forma unei băşicuţe ar- 
gintii. 

Toate aceste ființe cu timpul mor și corpurile lor cad 
pe fundul lacului. Corpurile lor putrezesc şi substanţele or- 
ganice prin putrezire se descompun în corpuri minerale între 
care apa, amoniacul şi hidrogenul sulfurat sunt cele mai 
obişnuite. 

Acest hidrogen sulfurat ar eşi din apă şi s'ar degaja în 
aer dacă n'ar fi fixat de Beggiatea, care stă la supra- 
faţa apei. 

Beggiatoa oxidează hidrogenul sulfurat (H2 S+0) şi din 
această oxidaţie rezultă apă şi sulf mineral (H: S + 0=H20 S} 
care se depune în celulă sub formă de bobiţe lucitoare. 

Ca să poată planta să oxideze piorogenul sulfurat, ea are 
nevoie de oxi-en, de aceea trăeşte în stratul superficial al 
apei lacului şi fiiindcă Beggialoa e o formă mobilă, ea caută 
stratul de apă care are oxigenul necesar ei, adică concen- 
trațiunea optimă a oxigenului. 

Dar sulful din celule se oxidează şi ia naştere bioxidul 
de sulf (SO2), care ese din celule şi trece în apa din prejur- 

In apă se combină cu carbonatul de calciu formând depo- 
zite de sulfat de calciu — gips — şi degajând acidul car- 
bonic, care serveşte la nutrirea plantelor verzi (S02 + CO» 
OCa =S02 OCa +C0,). 

Acest proces de oxidaţie al sulfului e necesar vieţei bac- 
teriei Beggialoa, căci oxidaţiunea e un proces în care se 
desvoltă energie (căldură). Acesta e un proces identic cu 
acela care se desvoltă în corpul animal prin arderea car- 
bonului sub formă de bioxid de carbon (CO2). 

Beggiatoa nu întrebuințează carbonul, căci pe acesta i-l 
procură materiile organice din apa lacului în prea mică 
cantitate. 

Când sulfobacteriile mor şi cad la fundul lacului, atunci 
sulful din ele, rămas neoxidat, se depune în grămezi şi de 
acea uneori alături cu nomolul se scot şi grunji de sulf. 

In acest circuit al sulfului, el se întâlneşte aci în materia 
organică a animalelor din lac din care trece ca mineral 
(H2 S) în corpul bacteriei Beggiatoa luând parte activă la 
întreținerea vieţei ei, peniru ca să treacă şi de aci după 
puţin timp ca mineral fără viaţă în depozitele de sulf şi de 
gips depe fundul lacului. 

Dar acolo iarăş nare odibnă, căci sulfatul de calciu for- 
mează hrana plantelor verzi din lac: alge, Zannicbelia, 
Ruppia, Potamogeton, ctc. care la rândul lor intrețin viața 
animalelor. 


N. MOISESCU . 


Profesor la Seminarul pedagogic universitar 

II. 
PROBLEMA LOCUINȚELOR 


In ce constă poblema. — E bine însă, să deschid aici 
o parenteză — pe cât voiu puteă mai restrânsă — asupra 
problemei mult discutată şi de laici şi de specialişti; şi în 
congrese, reviste, parlamente. şi în jurnalele zilnice: problema 
locuințelor. Această problemă de economie politică — nu de 
politică — este în strânsă legătură cu subiectul ce mi-am 
propus să dezvolt, şi nu trebue să trec cu vederea această 
problemă, căci vom vedea că făcând un plan de îmbunătă- 
tire ori de clădire dela început al unui oraş, trebue să ne 
botărâm: locuințe peniru o familie, ori cazărmi de închiriat ? 
Cine vrea să facă ceva bun, să ştie dela început ce vrea. 

Insă nu totdeauna ceeace voim este şi bun, şi pe la noi, 
am avut ocazia să văd cum mulţi întrebându-se, ce să con- 
struiască, casă pentru o familie ori bloc, s'au hotărât prin... 
tragere la sorţi! Dezlegarea cea bună a problemei se cu- 
noaşte, dar mijloacele nu prea sunt stabile, şi adevăratele 
sunt aşă greu de gâsit! Nu promit aici, nici deslegarea pro- 
blemei, nici găsirea mijloacelor pentru dezlegare, ci numai 
un scurt şi general studiu al chestiunii. 

Cum studiem problema.— In primul rând, problema lo- 
cuinţelor cere: să se găsească totdeauna un surplus de case, 
care să ia creşterea de populaţie a unui oraş, şi să permită 
chiriaşilor să fie sub ocrotirea legei economice a «ererei şi 
ofertei». In al doilea rând, pun întrebarea: când trebue să 


1) Vezi Natura No. 7, Aprilie 1912. 

cerem locuințe separate pentru fiecare familie, şi când trebue 
să ne mulțumim şi cu «cazărmile de închiriat», care au mai 
multe locuinţe în acelaş bloc de clădire. 

Să începem cu partea l-a, deşi ea este în strânsă legătură 
cu partea Il-a a problemei. Problema aceasta de economie 
politică se studiază urmărind cererea şi oferta. Aci însă, 
observăm dela început că, oferta, in primul rând se regu- 
lează după cerere. Să nu-mi aduceţi ca contraprobă, «maniacii 
care construesc case», căci aceasta nu provine decât din do- 
rința de a câștigă din case, şi cine nu ar pierde gustul de 
a construi când ar şti sigur că îi vor rămâne casele goale ? 
HAşă dar, aici putem in linişte scrie ecuaţia, nereversibilă: 

oferta = funcţiune de cerere. 

Problema locuinţelor in prima sa parte, cere insă forma: 


cererea 
oferta = cererea + a 100 


Cât de mare să fie a? Vă rog să mă ertaţi dacă nu-l 
voi putea fixa şi iată de ce: in un oraş numai de proprie- 
tari, ori numai de funcţionari — stabili, trebue să adaug — 
mai că se poate. reduce u la zero, pe când din contră, in 
un oraş cu multă viață, industrială ori comercială, popu- 
laţia creşte şi-şi „rafinează“ gusturile necontenit, deci a tre- 
buie să crească. Cât? Ca să dau un răspuns, pot spune că 
a e bine să fie totdeauna cuprins intre 2 şi 5. 

lată dar prima parte a problemei reducându-se la studiul 
variației „parametrului“ a. Pentru chiriaş şi edilitatea pu- 
blică, e bine ca a să fie cât mai mare, căci pretenţiile chi- 
riaşilor sunt in raport direct cu a: este a mic, ne mulțumim. 
cu ce găsim şi cbiriaşii trebuie să deschidă mai mult punga, 
cbiriile sau scumpit; este a mare, plătesc mai puţin, ori 
cel puţin, caut şi-mi-aleg casă pe plac şi sănătoasă. Bine 

ințeles că proprietarii vor avea toată grija şi se vor feri 
ca a să depăşească orice limită, insă, ca să se facă să ră- 
mâie a aproape constant, este in interesul general. Cum insă ? 

Această literă a este foarte greu de studiat şi mai ales 
de regulat; e o funcţie de o serie de variabile mai mititele, 
fiecare le-am putea reuni in una mai mare, in scopul unui 
studiu mai uşor: rentabilitatea unei case pentru proprietarul 
ei. Rentează casele, eu, Dumneata, bineinţeles dacă putem— 
vom construi case, deci a va creşte: nu rentează, ne vom 
feri să facem aşa ceva. Când rentează insă casele? Când 
chiriile sunt scumpe, când sunt eftine? Nu. Când terenul şi 
construcția au preţuri in concordanţă cu veniturile chiriaşilor 
cărora ne adresăm. Aşa dar, vreau să crească a, să micşorăm 
costul terenului de construcţie, să micşorăm costul clădirii. 
Prima este mai uşor de făcut, a doua cu mult mai greu. Dar 
tocmai acolo unde a e mic şi e mare nevoie să fie mărit, e 
speculație mare! Să studiem dar puţin şi speculaţia terenu- 
rilor de construcţie. 

Specula cu terenurile şi casele de închiriat. Foarte 
mulți dau toată vina scumpirei chiriilor pe seama speculei te- 
renurilor de construcţie ori pe aceea a caselor. E clar că o 
speculă a caselor nu e posibilă decât atunci când a a ajuns 
deja in o stare cu totul anormală. Se poate ca,— după cum 
se spune.—in Bucureşti specula cu casele de inchiriat să fie in 
floare, acest lucru insă nu este decât o stare acută a boalei 
locuințelor şi nu-şi poate avea origina decât tot in chestia 
terenurilor ori a condiţiilor de construcţie. Deci ma ocup 
numai de specula terenurilor. 

Mulţi economişti sunt de părere, şi incearcă să dovedească 
că specula cu terenurile de construcţie, dacă nu eftenesc 
chiriile, cel puţin nici nu le scumpesc. Cum argumentează ? 

«Natura», An VII, No. 8. 1% 

Speculantul are interesul să aibă un câştig cât mai sigur 
la capitalul pe care îl bagă în un teren. Dacă aşteaptă şi nu 
clădeşte, pierde dobânzi însemnate la capitalul necirculant, 
şi pierderile sunt cu atât mai mari, cu cât întârzie mai mult. 
El atunci trebuie să-şi mărească pretenţiile de vânzare, cal- 
culându-şi capitalul cu dobânzi compuse, şi şansele de vân- 
zare descresc. Ce face atunci? Ori vinde mai departe, ori 
clădeşte. Dacă clădeşte, se eftenesc. chiriile; dacă vinde, se 
scumpesc? Am zice că da. Dar cumpărătorul, e gata să dea 
numai decât cât pretinde vânzătorul? Dă cât terenul valo- 
rează. Atunci dacă terenul se cumpără şi se vinde, după 
valoarea lui, întrucât această trecere a terenurilor din mână 
în mână, această speculă, se face pe socoteala chiriaşului? 
Când se clădeşte terenul ? Când proprietarul face socoteala 
că câştigă mai muit clădind, de cât vânzând, cu un cuvânt, 
când terenul a devenit copt pentru a fi clădit. D-l Profesor 
D-r Pohle ne convinge dar, aproape, cu această argumen- 
tare că specula nu poate urca forțat chiriile. Imi iau per- 
misiunea, bazat tot pe o afirmaţie a D-sale, să demonstrez 
că concluzia nu e adevărată în toate cazurile. 

Speculantul, înainte de „coacerea terenului“ vinde mereu, 
dar nu vinde terenul supt valoarea actuală, ci supt cea 
viitoare, deci pe dos ca la scomptatul polițelor. Se „coace“ 
dar repede terenul! Mai departe : se accelerează scumpirea 
terenurilor. Este adevărat că pretutindeni când oraşul creşte, 
terenurile se scumpesc, dar dacă accelerez scumpirea față 
de progresele oraşului, şi deci a veniturilor locuitorilor, nu 
coc terenul pentru clădire, ci, — găsesc potrivit să zic, — îl 
răscoc, caci i se poate ridica artificial valoarea atât de sus, 
în cât nici să-l vând nu mai pot, nici să clădesc nu mai 
entează. (Cred că în Bucureşti sunt multe terenuri pentru 

locuințele de o singură familie, în miezul oraşului, deja răs- 
coapte). Ce rezultă: ori a descreşte, deci chiria creşte ; or 
se clădeşte, a rămâne aproape pe loc deci, şi atunci chiria 
tot trebuie să crească, căci terenul e răscopt. In acest caz 
nu mai pot drege lucrul, decât în un singur mod: mă urc 
în înălțime cu construcția - ceeace vom studia in partea 
doua a problemei. Nu păgubeşte dar chiriaşul ? 

Dar d | Pohle ia în consideraţie casul când speculanţii 
nu se mărginesc numai cu vânzare, ci cumpără teren „crud“ 
şi-l aptează, adică : îl nivelează, îl canalizează, aduce apă, 
deschide străzi, luminat, deci îl ia crud şi-l vinde copt. Da, 
în acest caz, câtă vreme aici se reduce la câştigul ce revine 
de la o lucrare în folosul construcţiei, deci a cbiriaşului, 
vedem această speculă ca un mijloc de scoborâre a chiriei. 
Dar dacă şi aici terenul iar se plimbă din mână in mă nă, şi nu 
trece direct în mâna constructorului de case, avantajul iar se 
schimbă în dezavantaj pentru chiriaş. lată dar că specula poate 
fi şi în defavoarea parametrului a, şi in favoarea lui, după caz. 

* * * 

Cu terenurile de la marginea orașelor se poate face iarăş 
speculă, şi această speculă poate deveni mult mai dăunătoare 
coeficientului a, dacă administraţia nu veghează !) Aceste te- 
renuri, care de obicei sunt, sau pot trece uşor in posesia co- 
munei, in mare parte, pot servi ca cel mai bun regulator al 
surplusului de locuinţe, a. Acest regulator este cu atât mai 
bun, cu cât oraşul e mai descentralizat şi oraşul posedă mai 
bune mijloace de comunicaţie. 

Comuna insă are interese care se ciocnesc cu intrebuin- 


1) Pentru a se vedea condiţiile oraşului Bucureşti recomand articolul 


„Locuinţe eftine“ din Buletinul Societăţei Politecnice No. 1, vol. XXVII. 
de D-l Inginer-şef A. /oachimescu, Dir. Societ. pentru locuinţe eftine, 

tarea acestui regulator ; bugetul ei o sileşte să strângă po- 
pulaţia in cercuri de fier. lată dar speculația liberă. In casuf 
insă când speculantul aptează terenul, comuna trebuie să fa- 
vorizeze această speculă, să o reglementeze, şi să nu lase 
să se dezvolte specula uşoară, iarba rea. 

Mă opresc aici cu studiul primei părţi. Trec la partea doua, 

* * x 

Casă mică, ori cazarmă? Că e mai bine cu casa se- 
parată, nu mai incape indoială. Mă rog, cine nu doreşte să-și 
aibă casa lui, cu grădina şi curtea lui? Dar să vedem lucrul 
merge totdauna, ori dacă se poate astăzi. se va mai putea 
mâine ? Ori, nu e mai bine să renunțăm in unele cazuri la 
avantagiile locuinței separate, pentru a avea alte locuinţe în 
schimb, pe care locuința separată, uneori, nu ni le poate da? 
Să facem un studiu comparativ in trăsături generale. 

Am arătat că terenul de construcție, — cu sau fără spe- 
culațiuni —, creşte in valoare pe măsură ce orașul progre- 
sează, iar constructorul de case, va construi casa cea mai 
rentabilă. Presupunem că construcţia caselor nu se va efteni 
deodată colosal. ce fel de case va construi? Cele ce permit 
o inchiriere mai eftină, natural. Freudenberg, care a studiat 
practic această chestiune a scos următoarele rezultate ') pentru 
chirii pe an: 


| Costul teren. ETAJE ŞI CBIRII 
lei, m* 1 2 3 4 5 
125 430 290 260 245 235 
625 465 310 270 255 245 
12 50 515 345 285 265 255 h 
31,00 | 660 45 335 300 280 l- 
62,00 — t29 415 560 330 
94,0) — 640 495 435 380 | 
i 125 00 — — 515 280 430 


1) In condițiile orașelor de mâna doua ale Germaniei. Sumele sunt 
transformate şi rotunjite în monedă română. 

deci in general, casele cu parter şi un etaj (două caturi) efti- 
nesc dintr'odată chiria '), față de cele numai cu parter, şi cu 
cât terenul se scumpeşte, cu atât chiria se eftineşte dacă ne 
urcăm cu construcţia. Aşă dar, vor birui cazărmile ? In centrul 
oraşului, incontestabil; avem toate exemplele afirmative dina- 
intea ochilor. Urmează dar că, in un viitor mai depărtat, să 
avem oraşe de «cazărmi de închiriat»? Nu, pentrucă am 
arătat pe scurt, că se poate intârzià scumpirea terenului. 
Dar, in fine, sunt aşa de primejdioase cazărmile, nu au 
ele nici un avantaj? Părerile sunt impărțite, pro şi contra: 
in America, Anglia şi acum şi in Germania se luptă mult 
pentru răspândirea locuințelor de o singură familie. La con- 
gresul internațional pentru imbunătățirea locuințelor, din 1910, 
ţinut la Düsseldorf, insă, ministrul olandez Borgesius ziceă: 
«Dumneavoastră găsiți sistemul cazărmilor o pacoste pentru 
Germania. Noi nu avem până acum sistemul cazărmilor de 
închiriat, dar sperăm ca în viitor să le introducer şi noi în 
oraşele noastre mari, in o oarecare măsură. Vedeți dar, cât 
de diferite sunt părerile». Dar să facem o comparație intre 
sisteme. 

Locuința mică este mai higienică decât cazarma de în- 
<hiriat? — In țările apusului s'a probat că nu — poate con- 
trariul —- căci bigiena merge aproape mână in mână cu 
costul locuinţei, şi am dovedit că locuinţele pentru o familie 
sunt mai scumpe. Cazărmile de inchiriat fiind mai economice, 
rezultă că pentru preţuri egale, pot da incăperi mai multe, 
ori mai mari; pot da locuinţe mai ingrijit executate şi mai 


1) Rezultatele obţinute în Bucureşti, par a atenuă mult rezultatele 
indicate de acest tablou. A se vedeă articolul dejă citat al d-lui inginer- 
şef A. Ioachirmescu. 

solide ; pot fi2puse mai curând in concordanță cu tecnica in- 
călzitului, luminatului şi ventilatului ; in fine, pot fi intreţi- 
nute mai bine şi mai cu pricepere, şi mai cu mult control. 
In caz de epidemie...? Statistica oraşului Brema al Germa- 
niei — orașul unde locuinţele mici sunt cele mai răspân- 
dite — iată ce răspunde la această intrebare !): «prin aceasta, 
nu numai că se inlesneşte transmiterea bolilor (tuberculoza, 
scarlatina, etc.), dar dă posibilitatea să se inmulţească con- 
flictele dintre familie ...», iar in oraşele Germaniei cu popu- 
laţia cea mai deasă pe Ha: Berlin, Dresda, Frankfurt a. M., 
Lipsca, Colonia, Miinchen, Niirnberg, in nici un caz epide- 
miile nu sunt cauzate de către cazărmile de inchiriat, unde 
trebue să domnească o anumită ordine, care este reglemen- 
tată. Alta e cauza: educaţia, obiceiurile. 

Unii merg mai departe: cazarma e nebigienică: sunt 
trepte multe de suit... Actualmente ascensoarele s'au eftenit 
şi sau perfecţionat, se introduc pe o scară din ce in ce mai 
intinsă, nu mai sunt obiecte de curiozitate. Ori sgomotul ve- 
cinilor ne jenează ? larăş chestiune de obiceiuri, unde casa 
influenţează puţin. 

Din punct de vedere social, cum stau cele două sisteme? 
Prin locuirea in cazărmi de inchiriat se strică morala, se 
pierde dragostea de vatră şi respectul pentru ordine şi lucrul 
altuia, se desparte omul prea mult de natură, in fine, se 
obişnuieşte omul „fără casă şi fără masă“. Să fie intr'adevăr, 
aşa cum se spune ? In orice caz, in aceste aprecieri, e o 
mare doză de «date arbitrare». Mai intâi, in viața modernă 
a locuitorilor oraşelor este hotărât lucru că majoritatea cu 


1) Untersuchung der Wohnungen der minder bemittelten Klassen in 
Bremen, 1905, pag. 32 şi 62. 

voinţă nu vor să se lege prea mult de locul unde trăeşite, 
pentru a fi mai liber in indeplinirea voinţelor individuale. 
Astăzi au trecut timpurile când averea cuiva e numai casa 
şi pământul, ori când spiritul de ordine trebue să-i se in- 
spire cuiva numai de faptul că locueşte singur ori cu alţii, că 
e proprietar de casă, ori nu. Adică, în cartierile lucrătoreşti 
din Germania, — unde e cazarma — e mai puţină ordine de 
cât în cele din Anglia — unde sunt mai mult locuinţe mici ? 
Din contră, căzărmile se inspectează mai uşor, şi deci şi 
ordinea e mai mare. 

Morala ? In felul cum suntem obişnuiţi să o privim, este 
ştiut că în toate oraşele mari descreşte, independent dacă 
locuința e aparte pentru familie, ori nu. Locuinţa influen- 
țează, poate, altfel asupra moralei: să se caute a se împiedica 
locuința în promiscuitate, şi atunci trebuiesc încăperi mai 
multe, pentru acelaş preţ. Atunci, nu birue cazarma ? Dar să 
lăsăm morala, căci în raport cu locuința este o chestiune, 
care se poate controversa în atâtea chipuri ! 

Educaţia copiilor: şi asta se controversează ; dar creş- 
terea lor, nu. E cu mult mai greu şi mai nebigienic creşterea 
copiilor pe stradă — cum se întâmplă la cazărmi — de cât 
în grădina familiei. In oraşele mari însă, se prevăd locuri 
şi parcuri speciale pentru copii. 

Se înstreinează omul de na.ură, dacă locueşte în „ca- 
zarmă“, ori în locuință separată ? In oraşele mari, în ori-ce 
caz omul este departe de „natură“, de viaţa la aer liber, 
căci ocupațiile lui, încă de copil, se strâng în birouri, ate- 
liere, etc. Aşa dar, rămâne să iasă în zilele libere «afară la 
aer». Cine însă poate să iasă mai eftin şi mai repede din 
oraş, cetățeanul oraşului cu case „sgârie nori“, ori cel al 
oraşului ce se întinde pe o suprafață de 5-6 ori mai mare, 

pentru acelaş număr de locuitori ? Veţi spune și dumea- 
voastră, desigur, câ primul, căci nu vom putea pretinde 
că pe un petec de curte — știm cum e întreţinut — se îm- 
prieteneşte cineva cu natura! In „oraşele grădini“ lucrul stă 
altfel, dar nu trebuie să confundăm „oraşele grădini“, cu 
orice oraş de locuinţe mici. 

Incă un motiv de discuţie: casele mici sunt mai estetice 
decât cele mari. Mai întâi aceasta e o apreciere, care depinde 
de gust. Un lucru însă este sigur: o casă mică se poate mai 
uşor face artistică, sau mai precis, la o casă mică ese cu- 
rățenia mai greu în relief, ca la una mare, care, cere neapărat 
gust artistic constructorului. 

Ce am putea conchide? Evident că construcția mică are 
avantagii asupra celei mari, atunci când o putem construi 
cum trebuie şi eftin: nu înseamnă însă că atunci când con- 
strucția mare prezintă reale avantagii față de construcţia mică, 
să o alungăm totuşi. Şi eu sunt de acord cu mulţi econo- 
mişti, care privesc ca utopie cuvântul „numai clădire în su- 
prafață, de loc în înălțime“. 

Urmează de aici să nu căutăm să avantajăm locuinţele 


mici ? Nu urmează de loc, din contră. 


x 
+ x 


Inmuljirea locuințelor mici. — Am văzut că moartea lo- 
cuințelor mici este scumpirea terenului de construcție. S'ar 
putea reînvia aceste locuințe, ori procurând terenuri eftine, 
ori clădind eftin. Clădirea te eftineşte dacă construim în masă, 
dacă micşorăm lucrul cu brațele, costul materialelor, în fine, 
dacă se fac invenții noi, care să eftinească construcția. Cu 
toată ideia lui Edison a caselor turnate, totuşi o mare efte- 
nire a clădirilor nu prea aşteptăm dela invenții. Lucrul tinde 
să se scumpească, materialele se eftinesc numai cu dezvol- 

tarea industriei și mijloacelor de transport 1). Deci rămâne 
mai mult să căutăm terenuri eftine şi mijloacele de a le pune 
în valoare, de a le «coace pentru clădit» fără a le specula, 
ori a le ridica prea mult costul. 

De obicei, în interiorul oraşului, cam greu să mai găsim 
terenuri eftine ; nu rămâne atunci, decât să trecem barierele, 
să eşim afară şi să clădim. Dacă clădim, nu înseamnă că şi 
închiriăm acele clădiri. Administraţia comunei trebuie să vie 
atunci în ajutor, făcând planuri de întindere a oraşului, cu 
care poate păzi interesele oraşului, şi înlesni şi o desvoltare 
sistematică: poate hotărî modul de descentralizare a oraşului, 
încuraja dezvoltarea mijloacelor de comunicație; poate împie- 
dica în oarecare măsură specula şi mări creditul întreprinderei. 

x i x 

Multe oraşe ale Germaniei au luat direct in mână ches- 
tiunea înmulțirei locuinţelor pentru o familie. Unele constru- 
ind, pe terenurile comunei sau pe altele cumpărate, locuințe 
şi apoi incbiriindu-le cu sume, care amortizau după un timp 
şi terenul şi construcția, aşa că cbiriaşul putea deveni cu 
timpul proprietar (oraşul Ulm); altele (Mannheim) vânzând 
terenurile comunei cu condiția de a se clădi, în anumit timp 
şi în anumit fel, şi acest sistem e bun, când oraşul posedă 
multe terenuri; altele (Frankfurt a. M., Lipsca, Essen, etc), 
au introdus sistemul englez: închiriază terenul pe timp în- 
delungat (de ex. 99 ani) pentru preţuri foarte mici anuale, 
celor ce voesc să construiască locuinţe mici, sistem care are 
inconvenientul că răspândeşte «construcția provizorie», de 
oare-ce creditul ipotecar este aici nul, uneori numai, foarte 


1) A se vedea articolul: „Importanța economică a râului Ialomiţa“ 
de d-l Profesor Inginer-Șef 7. Ionescu „Natura» anul VII No. 1. 

mic ; alte oraşe în fine, (Freiburg din Bavaria) construesc şi 
închiriază singure locuinţele mici de pe terenul comunei. 

Deși sistemul „Ulm“ a satisfăcut administraţia oraşului, 
nu s'a raspândit mult. Sistemul orașului Freiburg e bun acolo 
unde mai ales sunt cartiere întregi de asanat. 

Oraşul cumpără terenul și clădirile cu totul, dărâmă ce 
nu e bun, şi clădeşte locuinţe noi, sănătoase, pe care apoi 
le vinde ori închiriază, mai ales le închiriază. Cu acest sis- 
tem, dus mai departe, şi unde nu sunt asanări de făcut, 
administraţia a putut simplifica mult formalităţile şi evită 
multe procese, care vin in celelalte sisteme. De altfel, 
sa făcut şi placul social democraţilor, care cer în programul 
lor intervenţia cât mai mult a oraşului în construcţia şi în- 
cbirierea locuinţelor. 


Concluzie. O linie neschimbabilă de conducere pentru 
dezlegarea problemei locuinţelor nu se poate da. E lucru 
cert insă că trebueşte căutat să se menţie constant un sur- 
plus de locuințe, față de cerere, care împiedică o urcare 
prea repede a chiriilor. Să se construiască clădiri mari, acolo 
unde acestea aduc reale avantagii față de locuința de o 
familie şi aceasta după anume prescripții—; să se avantajeze 
construcția locuinţelor mici spre periferia oraşului, constru- 
indu-le cu caracter definitiv şi cu tot confortul. Să se caute 
serios o descentralizare a oraşului şi să se execute planuri 
de mărire a oraşului detaliate, nepierzând nici un moment 
din vedere mijloacele de comunicaţie. 

O intindere sistematică a oraşului, atrage de la sine şi 
îmbunătăţirea bigienică a cartierelor vecbi, de oare-ce caselor 
neconțortabile şi nebigienice le vor scădea valoarea, şi 

atunci, valoarea ridicată a terenului, impune dărămarea lor 
şi înlocuirea cu altele mai rentabile, deci mai moderne. 

Un lucru însă este de o importanță nespus de mare: o 
statistică coimplectă, reală şi bine concepută. O avem? E 
bine să se facă aceasta cât mai din vreme. 

CINCINAT I. SFINȚESCU 


Inginer. 


"a 
12 ae 


COLORAȚIUNEA APELOR 


Toată lumea a observat, desigur, că apa fluviilor şi a râu- 
rilor, precum şi acea a lacurilor şi a mărei, e colorată. Co- 
loarea ei nu e însă aceași pentru toate apele; a unora e 
albastră, a altora verde, şi atât albastrul cât şi verdele va- 
riază, ca nuanţă şi intensitate, dela o apă la alta, ba chiar 
la aceeaşi apă, după cum e vorba de centru sau de țărm, 
de un țărm sau de altul. 

Care să fie cauza acestei coloraţiuni a apei precum şi a 
deosebirei de culoare a diferitelor ape? Să fie oare, cum zice 
naturalistul francez Cuvier, vorbind despre lacul de Geneva, 
reflecțiunea coloarei albastre a cerului în apă? 

Dar, dacă am admite aceasta, cum s'ar explica pentru ce 
valurile Balticei, apele Rinului şi ale râului Doamnei, a la- 
curilor de Ziirich şi de patru Cantoane sunt verzi, pe când 
altele, precum sunt ale lacurilor de Geneva şi Garda şi ale 
Golfului de Guinea sunt albastre, precum şi pentru ce aceste 
din urmă ape 'şi păstrează coloraţiunea albastră chiar atunci 
când cerul e înorat? 

Cel dintâiu care s'a ocupat cu această chestiune şi a căutat 
să o rezolve a fost celebrul învăţat englez Newton, desco- 

peritorul gravitaţiunei. La anul 1716, fisicianul englez Halley, 
coborându-se, cu scafandrul, la o adâncime considerabilă în 
mare, observă că mânele lui păreau roşi pe faţa lor supe- 
rioară, iar verzi pe cea inferioară. Aceasta dete de gândit. 
Newton căută să explice acest fenomen admițând că apa 
este un corp care lasă să treacă printr'însul, dintre cele șapte 
culori care compun lumina albă a soarelui, numai pe cea roşie 
şi respinge pe cea verde. 

Această teorie ar explica pentru ce unele ape sunt colo- 
rate în verde nu însă şi pentruce altele se văd albastre. 

Cu toate acestea, ea fu admisă până la începutul secolului 
nostru, când celebrul chimist german Bunsen demonstră că apa 
curată nu e incoloră, ci că are o coloare proprie albastră. 
Pentru aceasta el se servi de o ţeavă de sticlă, lungă de doi 
metri, pe ai cărei pereţi îi inegri, pentru a-i face netranspa- 
renți. In fundul ţevei aşeză câte-va bucățele de porțelan alb 
şapoi umplu ţeava cu apă distilată. Privite prin stratul de apă, 
care se află d'asupra lor, acestea păreau albastre. El observă, 
însă, că atunci când adăugă apei o cantitate de nisip sau de 
alt corp strein, bucăţelele de porțelan, din fundul ţevei, nu 
se mai vedeau albastre, ci luau o altă coloraţiune. 

Mai târziu un alt învăţat, belgianul Soret, ocupându-se 
de aceeași chestiune, luă două ţevi de sticlă, lungi fiecare 
de câte 5 metri şi le umplu, pe una cu apă distilată pură, 
iar pe cealaltă cu o soluțiune slabă de sublimat corosiv în 
apă distilată. Lichidul din ambele ţevi avea, in ziua când în- 
cepu experiența, o coloare albastră; după câte-va zile, însă, 
apa distilată pură se înverzise, iar soluţiunea de sublimat îşi 
păstrase colorațiunea albastră. 

El explică acest fenomen admițând: 1%) că apa curată are 
o coloare albastră proprie (teoria lui Bunsen), 2%) că apa care 

conţine animalcule precum şi diferite substanţe de natură ani- 
mală şi vegetală, care servă acestora de brană, se colorează 
in verde; intensitatea acestei din urmă colori variind in ra- 
pori direct cu cantitatea de substanţe organice conţinute în apă. 

In experienţa de mai sus, apa, care umplea ţevile, era de 
tot lipsită, deocamdată, de fiinţe vii şi de alte materii orga- 
nice ; ele se desvoltară însă uşor şi repede în prima ţeavă (care 
era umplută cu apă distilată) de unde şi înverzirea ei, nu 
însă şi în a doua în care se afla soluţiunea de sublimat, sub- 
stanță eminamente otrăvitoare şi în care nu poate trăi nici 
o fiinţă organizată. 

Cercetări şi mai recente au dovedit că apa curată are 
coloraţiunea albastră, despre care am vorbit până acum, pentru 
că ea lasă să treacă printr'iinsa razele roşii şi pe cele galbene 
ale luminei solare şi le respinge pe cele albastre, graţie unor 
părticele mici de diferite substanţe neorganice, pe care le ţine 
în suspensiune şi care nu lipsesc din nici o apă. 

Cu cât aceste părticele sunt mai puţin numeroase, însă, 
cu atât apa are o coloare mai intensă, de oarece, în acest 
caz, razele albastre sunt respinse dela o adâncime mai mare 
şi numai după ce mai toate razele galbene şi roşii au fost 
deja absorbite. 

Astfel se explică pentruce unele ape prezintă diferite co- 
lori sau diferite nuanţe ale aceleaşi colori, după cum o pri- 
vim la margine Sau în centru. 

Nu toate substanțele neorganice însă, resping numai ra- 
zele albastre; unele, precum e carbonatul de calciu, resping 
pe cele verzi, ceeace face ca cu cât o apă ţine o mai mare 
cantitate din această din urmă substanță în suspensiune, cu 
atât ea e mai verde. 

Nu tot astfel se petrec lucrurile şi cu apele care pe lângă 

carbonat de calciu mai conțin şi o cantitate însemnată de 
anidridă carbonică. In acest caz şi mulțumită anidridei car- 
bonice, carbonatul de calciu e disolvat în apă şi apa 'şi păs- 
trează coloraţiunea sa primitivă albastră. 

Afară de cauzele enumerate mai sus, mai exercită o in- 
fluență asupra coloraţiunea apei şi temperatura. Intr'o ţeavă 
de sticlă plină cu apă, atunci când pereţii cât şi apa au 
aceeași temperatură, apa se vede transparentă. Când, însă, 
există o deosebire mare de temperatură între ţeavă şi apa 
care o umple, apa din ţeavă se vede opacă şi nu-'şi reca- 
pătă transparența decât atunci când s'a restabilit ecbilibrul 
între temperatura ţevei şi acea a apei dintr'însa. 

Cufundându-se o placă albă în lacul de Geneva, aceasta 
era vizibilă dela suprafaţa apei în lunile de iarnă, când tem- 
peratura diferitelor straturi de apă era aceeaşi, chiar atunci 
când se afla la o adâncime 'de 14—15 metri. In lunile de 
vară, însă, când straturile superficiale ale apei erau mai calde 
decât cele profunde şi când, din causa acestei neegalități de 
temperatură, se năşteau curenţi în apă, placa nu se mai vedea 
nici la o adâncime de 5 metri. 

Astfel se explică pentruce una şi aceeaşi apă prezintă 
deosebiri de colorațiune în diferitele anotimpuri, pentru ce 
are altă culoare când bate soarele, decât când cerul e înorat 
și pentru ce'şi schimbă coloarea după temperatura vântului 
care suflă peste ea. 


Dr. ERMINA KAMINSKI 
Profesoară la Externatul de gradul al II-lea 

SPRE ȘTIINȚA. — Reproducerea acestor Notite este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Radium Institut este palatul ridicat la Londra pentru studiul radiu- 
lui şi întrebuinţării lui la vindecarea boalelor. Până se va deschide în 
Paris Institutul radiologic, radium-institut este astăzi singurul în lume 
în acest fel. El a fost creat din îndemnul regelui Eduard al VII şi cu 
ajutorul bănesc al vicontelui Jveagh şi al lui Sir E. Cassel. El e aşezat 
în o clădire mare, anume făcută, şi e inzestrat cu toate uneltele de 
trebuință şi mai ales cu foarte mult radiu; el are, ce n are nimeni pâna 
azi, 1 gram de preparat cu radiu în valoare de 575 mii lei. Institutul 
cuprinde săli pentru cercetări şi săli in care pot fi îngrijiţi 50 de bol- 
navi deodată. Laboratoarele sunt înzestrate cu instrumentele de tot felul, 
dintre cele mai perfecţionate şi cele mai delicate. Amintim balanța care 
cântărește o milionime de miligram şi microtomul care poate tăiă în 8 
părţi egale un globul din sânge. 

Modul de întrebuințare al radiului este nespus de simplu. Prepa- 
ratul cu radiul este ţinut în tubu oare închise ermetic de sticlă de alu- 
miniu sau de aur, care Sunt vârâte deadreptul în locurile unde trebue 
să lucreze. Preparatul de radiu mai este lipit cu anumite substanţe pe 
pânză sau pe foi metalice care se aşează deadreptul pe partea bolnavă. 
Sau încercat şi injecții cu săruri insolubile de radiu. 

Din încercările facute pâna azi se poate spune că radiul poate vin- 
decă în întregime sau imbunătăți în mod simţitor un mare număr de 
boli. Aşă, eczema cronică, rebelă la orce tratament, cedează cu o uşu- 
rință nespusă la o aplicare de scurtă durată a aparatelor radifere pu- 
ternice. Bube rele, carne rea care creşte în neştire, răni făcute după 
operaţii se vindecă mai repede sau mai încet, dureri de reumatism 
nevralgii și mâncărimi de piele dispar uneori ca prin farmec, în vreme 
ce alteori nici nu vor să ştie de acţiunea radiului. 

Cancerul, ţinut multă vreme ca fără leac, dă înapoi de foarte multe- 

ori în fața radiului. Cancerul de piele cu deosebire poate fi foarte lesne 
tratat în acest fel. Pentru cancerul faţă de care chirurgul să declară 
fără putere, mijlocirea radiului e de neapărată nevoe. Radiul poate pro- 
duce în acest caz sau o vindecare, sau o schimbare a ţăsuturilor de 
aşă natură încât ele să poată fi operate. Chiar şi in cancerul în cea din 
urmă perioadă, radiul poate să gonească durerile înspăimântătoare ale- 
bolnavului, şi să împedice scurgerile şi mirosurile urâte care fac aşă de 


grea viaţa unui canceros. 
(La Nature, 21 Octombrie 1911). 


Safire cameleonice. — Mimetismul animalelor e explicat prin teoria 
darwinistă a conservărei speciilor; dar mineralelor, în special celor 
transparente, de ce le e frică de radiu ? Lucru constatat, un întreg şir 
de minerale, în special safirele şi bulgării cristalini de sare, îşi schimbă 
coloarea, trecător, sau mai mult ori mai puţin permanent, dacă sunt 
expuse radioactivităţei. 

Dr. A. Miethe citează safirele ca pietrele preţioase care îşi schimbă 
cel mai uşor coloarea sub acțiunea radiului. Safirele iau colori deose- 
bite, după locul lor de origină Safirele de Ceylon de exemplu, care sunt 
de ordinar incolore, galben deschis, ori albastre deschis, se îngălbenesc 
sub acțiunea radiului, pe când cele de Australia sunt în stare naturală 
de coloarea închisă a albastrului de Prusia, vânătă ori albastru-verde, 
şi la radiu se schimbă cu încetul, trecând în violet, apoi în verde şi in 
urmă in un verde murdar. La fel safirele aziatice de Kaşmir şi Birma. 
Sunt unele safire de Ceylon, care vor să treacă drept australiene, dar 
radiul le dă de gol, căci nu le schimbă coloarea, sau prea puţin de ob- 
servat, în violet, iar dacă se încălzesc la 200', pierd și această trans- 
formare mică, redevenind cum erau. 

Observaţiuni analoage servesc şi pentru distingerea safirelor artifi- 
ciale de cele naturale. Safirele artificiale iau alte colorațiuni, expuse 
fiind radului, şi le pierd în alte condițiuni. 

lată dar, cum vrăjitorul radium, serveşte și ca «să dea arama pe 
față la pietrele prețioase» care vor să-şi ascundă origina. 


Ing. C. S. (Din Prometeus, 20. IV. 912). 

Te bucuri, tinere, de sfârşitul anului de clasă. Ai asvârlit 
Illiada cât colo, de Tacit ori Cicero nici nu vrei să mai ştii, 
iar fizica, chimia ori algebra se odihnesc în rafturile vre- 
unui anticar, până la toamnă, când, un altul ca tine, se va 
căzni să-şi sucească fulgii ce încep să umbrească buza de 
sus, căutând să înțeleagă formulele chimice ori deslegarea 
unei ecuaţiuni. Şi tu..., acum te bucuri, Im faci impresia mie- 
luşelului care sburdă, fără nici o grijă, în baia soarelui de 
primăvară. Două luni de linişte, două luni ale tale, vreme 
în care şi părinţii tăi te lasă 'n pace, pentru ca să te odib- 
neşti de marea trudă de peste an! 

Ai scăpat de profesorii care te struneau într'una, ai scăpa 
de poveţele scoase din fabule, din precepte filosofice şi când 
te credeai liniştit, de odată îţi răsar și eu înainte, spunân- 
du-ți : nu te bucura de linişte; dacă odibna strict necesară 
îndepărtează moartea stabilind echilibrul normal în organism, 
odibna mai îndelungată oglindeşte moartea, căci viața e o 
veșnică mişcare. În viața internă, individuală, ca şi în cea 
externă, socială, odihna arată boală, arată condițiuni nepriel- 
nice, o stare anormală. 

Iti vine în minte întrebarea care am auzit'o de atâtea ori 
dela alţii ca şi tine. Dar... ce să fac? Voiu lua cărţi, voiu 
ceti şi timpul va trece folositor, 

Să-mi permiţi să-ți dau un sfat. E dreptul că-mi lipseşte 
spaima catalogului şi ameninţarea de a te lăsa corigent ori 
chiar repetent dacă nu-l vei urma, dar tocmai pentru că 
sfatul vine din depărtare, dela un necunoscut care-ţi doreşte 
binele, sper că nu vei trece aşa de ușor peste el. Nici nu-ți 

cer să-l asculți orbeşte, ci să judeci singur dacă îndeplinirea 
lui ar avea asupră-ţi vre-un folos. 

Cetitul, pentru tine, nu e totul. E mult, dar nu e înde- 
ajuns spre a pregăti pe cineva pentru viața de azi, în care 
energia individuală joacă rolul principal. Prin cetit, în adevăr, 
de multe ori dai la o parte perdeluța dela fereastra munci- 
torului şi priveşti la munca lui, dar nu cunoşti deplina va- 
loare a acesteia. A ceti însamnă a asculta gândul altuia, a 
afla ce a văzut altul, a câştiga uşor roadele muncei altuia. 
Altul îți dă deagata şi de multe ori tu uiţi aceasta şi crezi 
că sămânța a încolţit în ogorul tău, pe când în realitate e 
numai un răsad. Prin cetit, educaţia ta nu e complectă, după 
cum nu e complectă nici numai prin cunoștințele căpătate în 
şcoală. Principalul e să fe deprinzi a vedea, a observa cât 
mai amănunțit, a cerne cât mai des, iar prin comparare a 
scoate unele din acele generalități, care te atrag atât de mult 
la cetit, dar pe care sau nu le poţi înţelege în întregime sau 
încă nu eşti în stare să judeci valoarea lor. 

A şti să observi e a căpăta o armă, de folosit în viaţă, 
ori care ar fi drumul apucat. Ca toate calităţile omeneşti, 
simțul de observare trebueşte educat, trebue să te obişnuești 
cu el, plecând dela fenomene simple—un fluture pe o floare— 
până la cele mai subtile maniţestaţiuni ale celor mai adânci 
stări sufleteşti. 

E o mare greşeală a crede că observarea e necesară 
numai naturalistului şi de aice ușoara deducere că ea e indi- 
ferentă pentru alte îndeletniciri omeneşti. Observarea e prima 
treaptă a acelei scări care te urcă până la enunţarea gândi- 
rilor celor mai abstracte, principiilor celor mai largi, ori care 
ar fi forma sub care le ai îmbrăca. 

Liniştea vacanței, de care te bucuri, te poate duce tocmai 

la exercitarea plăcută a acestei însuşiri ; indispensabile ori cărei 
activităţi omeneşti. In vacanţă, prin o fericită îmbinare, poţi 
complecta, fără profesor, educaţia ta, adăogând sau mai bine 
servindu-te de cunoştinţele căpătate spre a încheia laturile 
figurei geometrice, care ar reprezinta cultura ta întreagă. 

Mijlocul prin care poţi ajunge la acest rezultat, e la în- 
demâna ori cui, sărac, bogat, orăşean ori sătean. Natura 
poate să-ţi slujească de carte, de profesor, de povăţuitor. 
Ea te îndeamnă, ea te chiamă, ea îți procură cu mici mij- 
joace, tot ceiace vei aveă nevoie mai târziu. Nu închide 
această mare carte plină de învățături înțelepte, nu o neglija 
pentru celelalte cărţi în care se cuprind numai strofe din 
cântarea întreagă ce-ţi stă înaintea ta. 


** x 


Escursiile sunt drumurile pe care te poţi întroduce în 
vălmăşagul de mai târziu al vieţei; ele te conduc încetul cu 
încetul la cunoaşterea firei cu tot complexul ei; ele îţi pun 
în suflet arma de care mai târziu te poţi servi în lupta grea 
ce vei duce-o odată. 

La noi nu sunt folosite, nici nu sunt căutate, de unde şi 
ideia greşită că nu pot fi săvârşite decât în anumite condiţii 
prielnice. Nu se cere însă decât un lucru: să ai deodată vo- 
infa să rupi cu momeala obişnuitului. Se zăreşte în cadrul 
orașului tău, profilul trăgănat al unui deal. Nu te mulțumi 
cu contemplarea lui îndepărtată ; aibi curajul, odată, o sin- 
gură dată, a'l! urcă. Osteneala îţi va fi răsplătită, iar gustul 
deşteptat. El te va chemă într'una, iar gesturi ademenitoare 
îți vor face şi pâlcul de pădure ce-l încununează ca și turnul 
bisericii din satul care e aşezat pe coasta lui umbrită. Primul 
pas care îl vei face în afara drumului obişnuit, îţi va aduce 

înainte atât de frumoase privelişti — frumoase chiar în lipsa 
lor de ceva deosebit — încât o nălucă te va ademeni mereu: 
tot înainte, tot înainte. Uiți ceasul când ai plecat, uiţi obiş-— 
nuitul în care dormitai, necunoscutul te atrage şi-ţi deşteaptă 
gustul de a-l cunoaşte. Primul pas a adus roadele la care 
nu te aştepiai. 

Greul a fost învins; plăcerea de a tot vedeă, a te bucura 
mereu de alte decoruri nu te lasă în pace. Eşti prins în 
capcană. Dară ... vezi cum răsar şi aceşti dar..., natura 
e imensă chiar în mica poenițţă din petecul de pădure de pe- 
coasta dâmbului vizitat. Trebue să ştii la ce să te uiţi şi mai 
ales trebue să foloseşti ceiace vezi. 

Escursie nu înseamnă goană! Nu e folosul în a străbate- 
cât mai mulți kilometri în timp cât mai scurt. Escursie nu 
înseamnă numai decât un drum la munte, ori în depărtări 
mari de locul unde stai. Escursia aduce tot acelaş folos când 
e făcută în şesul acoperit de aurul lanurilor cu grâu, pătat 
cu roşul de sânge al macului, cu pâlcurile sinelii ale albă- 
strelelor, deasupra căruia ciocârlia se înalţă în rotocoale din 
ce în ce mai înguste până ce nu se mai zăreşte. Escursia e 
şi în stuţărişul iazului din capul satului ori în rediul de pe 
coastă. 

Principalul nu e numai cât vezi, ci cum şi ce vezi. In a- 
ceasta stă educarea observărei. Cel mai neînsemnat şi banal 
fenomen îţi relevă o taină pe care o poţi urmări până la om.. 
Ceasuri întregi poţi sta lângă un moşuroi de furnici; la 
urma urmei uiţi că ai face cu nişte mici gânjulii, barnice,. 
prevăzătoare, veşnic cu grija progeniturei ei şi ţi se pare că 
trăeşti într'un furnicar omenesc, în care nu se ştie ce-e odihna, 
în care fiinţa trăeşte dintr'o continuă mișcare. Nimic nu e: 

de lăsat. La toate trebue căutată o explicare, nemişcându-se 
nici un firicel de iarbă fără o anumită cauză. 

Decât iarăşi, faptul observat se perde, rămânând numai 
darul de a băga în samă. Cotuşi pentru ca impresiunea mo- 
mentană, de multe ori cea mai curată şi intensă, să nu fie 
perdută, e bine să ai totdauna drept tovarăş de escursiune, 
un creion şi un carnet de buzunar. Ce-ai observat, însemni. 
Prin însemnare eşti ţinut să-ţi aţinteşti privirea mai adânc 
asupra celor ce ai înainte, căci scrisul cere, pentru a fi cum 
trebue, oare care preciziune. Cauţi cuvântul, dar în căutarea 
lui ochiul se întoarnă îndărăt la obiectul observat ; un caracter 
mic, scăpat din vedere, de o dată îţi aduce aminte cuvântul 
căutat, care să precizeze mai exact fenomenul general. 

Chiar cuvintele asvârlite în carnet fără şir, fără înţeles, 
devin mai târziu, când revezi ce ai scris, în liniştea odăiţei, 
puncte luminoase din care poţi trage dunga limpede şi în- 
ţeleasă. 

Tovarăşul tău, care nu trebue să te părăsească, creionul 
şi carnetul, te pot îmbia şi la desvoltarea gustului de a schiţă 
ceia ce vezi. Ce minunată exercitare! Ce leac slăvit contra 
plictiselei de mai târziu! Ce mijloc măestrit de a da o parte 
din tine, prin originalitatea scbiţării, pitorescului ce-l ai îna- 
inte. Eşti în fața unui stejar bătrân, cu frunzele rare ca şi 
părul pe un cap pleş, cu ramurile noduroase, ciuntite, strâm- 
bate fel de fel. Te uiţi la el; îţi vin în minte secolii de 
îndărătnică împotrivire contra furtunelor, evoci vremea de 
mândră desfăşurare a cununei sale. Amintirea lui însă încet 
încet e alungată de alte fapte observate; nu ai încă darul 
de a însemna imediat pe carnet viaţa trecută a bătrânului 
erou; dacă însă te pui lângă el şi-l schiţezi, scoţi în relief 

tocmai acele particularități, care ţi-l'au râdicat în mintea ta 
la rangul de erou şi amintirea lui rămâne cât va dura şi 
schițarea pe hârtie. 

Şi iată cum, dragul meu, poţi să te foloseşti de răgazul 
ce ţi-l dă vacanţa, pentru ca să devii tu singur profesorul 
tău, răsfoind în cartea mare a naturei, dar care îţi rămâne 
veşnic închisă în cazul când vei căuta să afli adevărul numai 
din cărţile scrise de oameni, în umbra răcoroasă a odăiței 
cu liniştea cbiliei. De o parte îţi încordezi creerul, încă ne- 
ajuns la faza de rezistenţă îndelungă ; cauţi să dai de rostul 
vorbelor scrise de un om care era în deplina lui maturitate 
de gândire, ca şi un copil care sar căsni să-şi deie samă 
de rostul stelelor pe cer; stai la umbră, la semi-întunerecul 
dăunător, izolat, fără mişcare. 

De altă parte cartea naturei e ilustrată cu tablourile cele 
mai variate, prin care ea te pune pe cale de a pricepe singur, 
de a te întreba veşnic, de a căuta să dai răspunsul. Ea nu 
te oboseşte, ci din contră te întremează; prin mişcările ce 
trebue să le faci ca să întorci foile, plămânul tău absoarbe 
din belşug oxigenul. Sorbi viaţa odată cu înţelepciunea ; te 
simţi vioi şi stăpân pe tine ; învățând multe, pui temelia trai- 
nică vieţei tale de mai târziu şi ori unde te vor duce valu- 
rile zilelor de maturitate, vei găsi în totdauna sprijin dacă 
nu în cele învăţate în câmpul luminei, al culorilor şi al sim- 
foniei naturei, dar măcar în amintirea acelor vremuri de înţe- 
leaptă folosinţă a ceasurilor libere. Nu le vei regreta nici o 
dată, chiar când nu-ţi vor fi de mare ajutor, de şi aceasta 
nu se poate de loc întâmpla. 

* * x 

Ţi-am spus că o escursiune se poate face şi în vatra 

satului tău, în împrejurimile oraşului, ca şi la mari depărtări. 

Pe când cele dintâiu sunt la îndemâna oricui, ori unde i-ar 
fi locuinţa, cele din urmă sunt legate cu mai multe greutăţi. 
Trebue învinsă îndepărtarea, cu alte cuvinte doza de voinţă 
cerută, e ceva mai mare. Greutățile materiale le poţi înlătura 
singur, rezultând o mai mare satisfacere şi o mai deplină 
experienţă. Să mă explic. 

Trăind întrun oraş ca Botoşani, Doroboi, ori Călăraşi, 
năzueşti să cunoşti munţii înalţi, cu apele răcoritoare, cu 
văile umbrite. Greul e să te vezi până la Pașcani ori Câmpu- 
lung. Pe vremea verei preţurile drumului de fier sunt scăzute. 
Atâta ţi-e necesar: banii ca să plăteşti biletul de clasa I-a 
până la una din staţiunile cele mai apropiate de locul visat 
de tine. Mai încolo eşti scăpat, cu o condiţiune: să te în- 
veţi a fi om. Cu toiagul în mână, cu sacul de escursiune în 
spinare, cu creionul şi carnetul nedeslipit de tine, începe 
viața de pribegie. Se înţelege că este mai uşor să mergi 
drum lung, având cele ce trebue pentru cheltuit. E mai 
plăcut a te şti la adăpost, având de la părinţi banii trebuin- 
cioşi, nerămânându-ţi decât să urci munţii, observând şi în- 
semnând cele văzute. Dar .... nici cel sărac nu moare de 
foame. Ori unde ajunge va puteă găsi o ocupaţie de o zi- 
două, din care poate să-şi scoată bani de cheltuială pentru 
alte două-trei zile de drum. Escursia în acest soiu e mai 
complectă. Cunoşti natura, dar te deprinzi a cunoaşte şi pe 
oameni, greul muncei lor, preţul sudorei. De aici apropierea 
între tine, orăşan, şi el «talpa ţărei», de aicea dragostea 
adevărată ce capeţi pentru cel cu mâinile noduroase, cu bătă- 
turi, cu pieptul ars de soare, cu mijlocul îndoit de îndelunga 
încovoire. Ce urme adânci ar lăsă în sufletul tău asemenea 
zile trăite împreună cu tovarăşii tăi de o zi. Câtă râvnă la 
muncă îţi vor da mai târziu zilele de grea trudă trăite îm- 

preună ! Şi iată cum escursiunea ta de o lună, te face om 
întreg pentru toată viaţa. Prinzi farmecul veşnicei schimbări 
a naturei, te încântă, cu urme adânci, simfonia pădurei, a 
pârâului sălbatec, a tunetului, a corului păsărilor, dela care 
şi marele Beethoven fură câte-ceva în preumblările sale prin 
câmp ; carnetul tău se umple cu variate, atât de variate! 
observări care ţi se impun la fiecare pas întrun drum aşa 
de felurit de acel obişnuit ţie; caetul tău de schițe cuprinde 
atâtea colţuri din natură, care ţi-au oprit ochii: ici un brad 
falnic, dincolo o stâncă gata să se prevale, mai încolo un 
buchet de digitale care se înclină spre surorile ei mai mici 
campanulele albastre etc. etc. Iar în sufletul tău ai sădit 
pentru veşnicie respectul ori dragostea de munca celor mulţi, 
cu care ai trăit o clipă. După o asemenea escursiune te 
întorci cu trupul întărit de exercițiu şi respirarea adâncă, cu 
sufletul înălțat spre cel mai nobil ideal omenesc — dragostea 
de aproapele tău,—iar mintea a învăţat din laboratorul naturei 
lucruri pentru care ţi-ar fi trebuit înzecit timp spre a le în- 
trezări numai din cetitul cărților tale, în umbra perdeluţelor 
trase şi a aerului inchis. 

Nu mai vorbesc de surpriza plăcută pe care o poți face 
la începutul anului, profesorului tău de Șt. Naturale, îmbo- 
gățind muzeul şcolar cu un cristal frumos, ori cu nişte in- 
secte interesante, ori cu câte-va plante rari, presate, ori chiar 
cu schițele desemnurilor tale. Exemplul tău, va fi urmat de 
alţi colegi, gustul pentru observare îl vei trece şi altora, fă- 
cându-le lor un bine, făcând şi ţărei întregi un bine. 

Da! da! Ţărei întregi. Pentru că atunci când pribegiile 
tuturor celor din care se aleg conducătorii ţărei şi admini- 
stratorii ei, ar fi obişnuinţă, nevoile celor mulți ar fi mai bine 
cunoscute, realitatea de toți ştiută, dragostea reciprocă mai 


wwWW.dacoromanica.ro 


ESCURSIILE 26.) 


des ţesută şi se înțelege că rostul treburilor în genere ar 


merge mai bine. 


XE x 


lată sfatul meu, iubite tinere, care te bucuri de venirea 
vacanței pentru a te odihni. Azi vremea e scumpă. Trebue 
să te foloseşti de ea şi trebue să nu o laşi să se scurgă 
fără să te ducă şi pe tine măcar cu un pas mai departe de 
unde erai. Şi iarăşi nu cunoşti viitorul; o cortină deasă de 
desparte de el. Nu ştii ce se ascunde după ea, după cum 
nu poți nimic prevedea. Trebue să fii pregătit la ori ce şi 
deci trebue de mic să cauţi a te înarma cu tot ce ţi-ar putea 
fi folositor. Atunci când vei fi în plină luptă, vei perfecționa 
unele arme, altele le vei lăsa la o parte, de rezervă. Ei bine, 
escursia e şcoala armelor pentru viitor. Ori ce vei ajunge, 
ai nevoe de un trup pe deplin sănătos : escursia dă elasti- 
citate, muşchii devin vânjoşi, corpul se deprinde cu variaţii 
de climă. Ori ce ocupaţie vei avea, voinţa e un factor prin- 
cipal de luptă : escursia deşteaptă voinţa, o exercitează, o 
întăreşte; la fie-care pas poţi găsi stavile care-ţi cer o repede 
potărâre, o sigură observare, o energie relativă, care trebue 
să o desfăşori imediat, căci după o clipă e prea târziu. In 
viaţă, ori ce vei fi, ai nevoe de o seninătate a minţei, a su- 
fletului : escursia ţi-le procură căci le împrumuţi dela natura 
măreaţă, variată, veselă, întremătoare. lată ce-ţi dau escur- 
siunile ca dar pentru fondul indispensabil vieţei, indiferent 
de «ce vei fi». Unde mai pui numeroasele cunoştinţi căpă- 
tate prin tine însuţi, mai trainice, mai temeinice, asupra feno- 
menelor naturale de ori ce soiu, asupra ţărei tale mici dar 
scumpe, asupra locuitorilor ei, mai ales a celor de pe urma că- 
ror trăim. Nu lăsa să treacă vremea în lenevirea ademenitoare! 

Dacă ai un mijloc plăcut de a-ți fi ție însuți de folos, nu-i 
da cu piciorul. Mai târziu nu te mai întâlneşti cu vioiciunea 
tinereței, lipsită de griji multiple, când ostenelele nu se prea 
simt îndată, când ... «tot ce sboară, se mănâncă». Şi apoi, 
fă o încercare şi pune în practică sfatul meu. O singură 
dată numai. Vei simţi vre-un bine, îl vei repetă, mulţumin- 
du-mi. Nu vei adăogă nimic firei tale,... mă vei certa că 


ţi-am stricat o vacanţă. A 
I. Simionescu 


Profesor la Universitatea din lași 


D= alai 


TRANSATLANTICUL. 


Oceanul Atlantic a devenit astăzi în faţa inginerului, 
financiarului şi negustorului, pentru legăturile economice dintre 
Europa şi America, un câmp de luptă năsdrăvană. 

Ce mai vor cei trei factori sociali de mai sus, faţă de 
progresele economice realizate în ultimii zece ani, între cele 
două continente? Ce va mai aduce ziua de mâine? Acestea 
sunt întrebările pe care ni le punem în fața marei neno- 
rociri întâmplate acum câteva săptămâni, celui mai mare 
transatlantic Titanicul şi peirea într'o clipă a 1500 de oameni. 
Faptul e cu atât mai întristător cu cât Titanicul era 
opera celor din urmă frământări ştiinţifice ale timpurilor 
noastre şi idealul la care ajunsese omenirea în arta plutirei 
pe mări şi oceane. 

In vremurile vechi şi mijlocii ale omenirii, popoarele 
din jurul Mediterane, au fost cele mai de seamă în nego- 
țul şi plutirea pe mări şi pe oceane, întocmai cum sunt as- 
tăzi cele din jurul oceanului Atlantic ce udă Europa şi 
Ameica de Nord. 

1. In timpurile mijlocii datorită cruciadelor şi iigei Han- 
seatice, plutirea şi negoțul pe mări şi oceane luă un mai 
mare avânt. Intinsul negoț ce se face azi pe Atlantic, a început 
de când cu descoperirea Americei şi crescu neîncetat până 
în timpurile noastre. 

In secolul al XVIII-lea începu marele progres în plutire 
şi mai cu seamă se întemeiară mari societăţi de navigațiune. 
Corăbiile cu pânze fură mult timp singurele la îndemâna 
negoţului. Progresul vapoarelor şi tăerea istmului de Suez, 
deteră o mare lovitură corăbiilor cu pânze, care la rându-le 
căutară pe toate căile să'şi îmbunătățească soarta şi să 
ție pept vapoarelor şi până azi ca e/tinătate. 

După numeroase încercări şi progrese timp de 112 ani, 
din 1707 până în 1819 şi în care timp minţile agere, munca 
neobosită şi curajul neînvins al lui Denis Papin, Jouffroy, 
Fulton şi Bell, oceanul Atlantic fu străbătut în 1819 pen- 
tru prima oară în timp de 26 de zile de la New-York la 
Liverpool de către vaporul Savannah, care însă întrebuinţă 
în o parte din călătorie şi pânzele. Cum mulţi se îndoiau 
încă de a binele, că oceanul poate fi străbătut de o corabie 
mânată numai de puterea aburului, iată că deodată în 8 
Aprilie 1838 vaporul Great Western, plecă din Bristol la 
New-York, numai cu 7 călători (singurii îndrăzneţi care în- 
fruntau o moarte sigură) şi ajunseră numai prin puterea 
aburului la 23 Aprilie adică după 15 zile. Astăzi după 74 
de ani, omenirea tinde a străbate oceanul Atlantic în 4 zile, 
de oare-ce i se pare mult vre-o 20 de ore cele mai perde 
încă cel mai mare transatlantic în călătoria sa din Europa 
în America. 

După asigurarea străbaterei oceanului numai prin puterea 
aburului, se înjghebară în 1840 cele dintâiu societăţi de 

navigațiune, iar în 1848 numai marina comercială engleză 
număra 1100 vapoare. 

In legătură cu progresul aburului s'a desvoltat şi per- 
fecționat construirea, dimensiunile, tonagiul şi iuțeala vapoa- 
relor; s'au perfecționat porturile înzestrându-se cu tot ma- 
terialul trebuincios spre a primi marile transatlantice. 

2. Marile transatlantice, supranumite cu drept cuvânt 
uriaşii mărilor, au mai toate acelaş plan, asemuindu-se în 
forma exterioară şi deosebindu-se doar prin dimensiuni şi 
maşinării. Construcţiunea unui astfel de uriaş, nu este alt 
de cât rezultatul progreselor neîntrerupte realizate de vre-o 
zece ani. 

De fapt orice transatlantic se compune din aceleaşi 
părți mai de seamă ca şi un vapor ordinar, decât ca deo- 
sebire că totul este în mare şi în mult. 

Fără a intra în amănunte, pe care de altfel ni le dă 
orice dicționar ştiinţific, putem spune că astăzi ştiinţa îşi 
dă toate silințele spre a perfecționa și a pune în legătură 
cu cerinţele industriei şi comerţului, precum şi cu înjgpe- 
bările tebnice la care au ajuns porturile mari din timpurile 
noastre, părţile cele mai de seamă care formează în fapt fiinţa 
unui transatlantic: scheletul din oțel, fier şi lemn ; maşinăriile 
sau inima transatlanticului şi care împreună cu alte unelte de 
al 2-lea rang, îi vor asigura mersul, iuţeala şi siguranţa. 

Fiecare transatlantic este împărţit în mai multe părți 
despărțite prin pereţi în care nu pătrunde apa, şi care înar- 
mează vasul contra scufundării. Se numără 21 de pereţi 
şi care împart vasul în lungime în 22 de părţi. In fiecare 
perete sunt făcute porţi, astfel în cât se pot deschide şi 
închide de pe puntea de sus a vasului după porunca co- 

mandantului şi care ordonă închiderea şi deschiderea la 
24 de ore, spre a se încredința dacă sistemul funcționează 
regulat. 

Suflelul unui transatlantic şi care dă viaţă întregului 
organism, sunt cele 21 de căldări colosale, fiecare având 
5", 20 de diametru şi în care se fac aburii trebuincioşi 
spre a mişca cele două puternice maşini, fiecare având o 
putere de câte 15000 cai vapori. Fumul din cuptoare buf- 
neşte prin nişte coşuri de câte 30" înălţime şi 4" 70 diametru. 
luțeala cu care merge în mijlociu un transatlantic este de 
22 noduri pe oră (1 nod=1852m). 

Un transatlantic poate primi în mijlociu vre-o 2000 de 
călători împărţiţi ast-fel : 450 călători în clasa I-a, 200 în 
clasa II-a, 900 în clasa III-a şi 450 de oameni pentru mânuit 
vasul. Pentru mânuitul unui transatlantic trebuesc: 8 ofiţeri 
de comandă, 15 ofiţeri mecanici, 210 maşinişti, focbişti, 
ajutoare etc., 55 marinari, 156 bucătari, chelneri, ajutoare etc. 
adică numărul de mai sus, 

Hrana acestei mulţimi în timpul unei treceri de 6 zile 
abia ar încăpea într'o ladă cam de mărimea Ateneului din 
Bucureşti. Hrana ar fi astfel: 15 boi, 13 oi, 5 vaci, 700 
diverse bucăţi de carne (rinichi, limbi, pulpe de berbec etc), 
vre-o 3000 de pasări, 100 de epuri, 1500 de bucăţi de felu- 
rite vânaturi, 3000 kgr. de peşte, 20000 kgr. legume, 2500 
kgr. de felurite paste (macaroane, fidea, etc.), 4000 cutii cu 
conserve şi vre-o 25000 de ouă. Apoi mai multe mii de 
fructe, 4000 litri de lapte şi 4000 kgr. de zabăr, iar ca- 
feaua gata de băut ar încăpea în 27 de butoae de 1" lărgime 
pe 1m 50 înălțime. In pimniţe stau: 45000 de sticle de fe- 
lurite mărimi coprinzând cele mai felurite băuturi. 

O călătorie dus şi întors al unui transatlantic costă a- 

proape 500000 lei, din care cea mai mare parte se cheltue- 
şte pentru cărbuni, unsori şi personal. 

A se întrece în dimensiuni este visul societăţilor de na- 
vigaţiune, vis însă ce stă în legătură cu îmbunătățirile ce se 
pot aduce marilor porturi de către arta inginerească. 

Lungimea transatlanticelor este în mijlociu între 180—250m. 
Insă schimbarea cea mai de seamă ce sa adus trans- 
atlanticelor, stă în înlocuirea maşinelor ordinare cu aburi 
prin motoare cu turbină. 

Această schimbare s'a făcut pentru prima dată în lanuarie 
1906, la transatlanticul englez Carmania, al soc. de naviga- 
ție Cunard. El este înzestrat cu trei turbine şi care au 1.115.000 
de aripioare, care stau înfipte în coroanele metalice ale osii- 
lor. După socotelile inginerilor, vasul trebuea să meargă cu 
19 noduri pe oră, chiar pe timp de furtună. In prima călătorie 
Carmania a străbătut oceanul în 7 zile, 9 ore şi 31 de mi- 
nute, plecând din Queenstown spre New-York în ziua de 
2 Decembrie 1905. 

Preţul unui transatlantic se ridică la peste zeci de mili- 
oane şi diferă de la vas la vas după perfecţionările aduse. 
Un transatlantic se ridică la peste 10-15 milioane lei. Astăzi 
marile țări comerciale caută să'şi facă corăbii din ce în ce 
mai mari şi care să meargă din ce în ce mai iute. 

Aşa Englezii, în dorința de a întrece pe Francezi şi Ger- 
mani, au făcut acum câţiva ani doi uriași transatlantici 
Lusitania şi Mauritania, iar de curând Titanicul al cărui 
sfârşit tragic a întristat omenirea. 

De asemeni Germanii au trei mari transatlantice: Kron- 
princessin Cecilie, Kaiser Wilhlem II şi Deutschland, iar Fran- 
cezii au Provence, Lorraine şi Savoie. 

Astăzi, după nenorocita întâmplare a Titanicului, cel ma: 

mare uriaş al oceanului este transatlanticul Lusitania ') al soc. 
Cunard. Este lung de 254", larg de 26,40, are maşinării 
de 65000 cai vapori, în care cele 4 turbine motrice au 3 
milioane de aripioare. In timp de răsboiu poate primi 20000 
de soldaţi. De şi la început ca iuţeală nu întrecuse pe Deutsch- 
land, totuş cu timpul ajunse să-l întreacă, aşa că în 1908 
la 6 Octombrie, plecând din Queenstown la ora 1 p. m. a 
ajuns cu bine la New-York cu cei 1994 de călători, la 11 
Octombrie, la ora 9 a. m., străbătând Oceanul în 4 zile, 19 
ore şi 5 minute, aşa că în acea dată englezii au câştigat 
întâetatea în iuţeală. 

5. Marile societăți de navigaţiune. Incă din 1838—1843, 
vaporul de mărfuri şi călători Great-Western făcea curse 
regulate între Anglia şi America. Acest fapt încurajă pe ne- 
gustorul Cunard, care făcu patru vapoare (1840), întemeind 
astfel prima societate de navigaţiune. In acelaşi an se inte- 
meiă Peninsular a. Oriental Co., şi apoi în urmă se întemeiară 
foarte multe societăţi. Dăm mai jos numele unora din cele 
mai mari societăți de navigaţiune din ultimii zece ani. 

Anglia. Cunard Steamship Co., Liverpool; Ismay, Iurie 
Co. (conducând Oceanic Steam navig. Co. şi White Star), 
Liverpool şi New-York; Peninsular a. Oriental Co. ; Britisch 
a. North Atlantic Co., Liverpool; Anchor Line, Londra, Glas- 
cow, Liverpool; Harissons Line, Liverpool, 

Germania. Hamburg-Amerika Linie, Hamburg ; Ham- 
burg-Siidamerikanische Gesellschaft, Hamburg ; Australische 
Dampfschiffs Ges., Hamburg ; Norddeutscher Lloyd, Brema. 

Franţa. Messageries Maritimes, Marsilia şi Bordo ; Com- 


1) Ziarele ne aduc vestea că Germania a înzestrat marina sa cu cel 
mai mare vapor din lume, numit Imperator. A se vedea la notițe 

pagnie generale transatlantique, Havre, Marsilia ; Chargeurs 
réunis, Havre; Cyprien Fabre et Cie., Marsilia ; Transports 
Maritimes à vapeur, Marsilia, Fraissinet et Cie, Marsilia. 

Statele Unite ale Americei de Nord. United Staates 
Government din Filadelfia. 

Celelalte ţări europene şi extraeuropene, mai fiecare 
şi-au înjghþebat societăți de navigațiune, care însă nu se pot 
compara ca număr şi putere de vase cu cele citate. 

Marile linii de navigaţiune străbătute de vapoarele socie- 
tăților de navigațiune sunt desemnate pe hărți ca un adevărat 
bulevard foarte bine hotărât şi urmat între apusul Europei 
şi răsăritul Americei de Nord. 

6. Până la ce grad de concurenţă pot ajunge Englezii, 
Francezii, Germanii şi Americanii cu înjghebările acestor 
mari uriași ? Mărind dimensiunile vor trebui mărite şi por- 
turile, apoi mărind iuțeala, se vor cheltui cărbuni din ce în 
ce mai mulți. 

De sigur căf pentru viitor cele patru mari puteri econo- 
mice din timpurile noastre vor căuta să construiască uriaşi 
din ce în ce mai mari. 

Vor să construiască un transatlantic de 300" lung. şi 
care să meargă cu o iuțeală de 30 de noduri pe oră? Va 
trebui să aibă o lărgime de 33", 50. Va putea să primească 
o încărcătură de 80000 de tone. Va consuma 3000 de tone 
de cărbuni în 24 de ore. Va costa 100 mil. lei. 

Pentru o singură călătorie îi va trebui 15000 tone căr- 
buni sau vre-o 3000 de vagoane încărcate cu câte 5000 
kgr. de cărbuni. 

Un ast-fel de iransatlantic ar străbate oceanul Atlantic 
dintre apusul şi răsăritul Americei de Nord în 4 zile. 

Pentru viața economică a omenirei, o astfel de luptă ar 

fi o vanitate, un lux şi o paradă ? Nu, de oare-ce pe mă- 
sură ce călătoria din Europa şi America, ar deveni din ce 
în ce mai lesnicioasă atunci pe aceiaş măsură legăturile 
între cele două continente ar fi mai numeroase (călători, 
schimb de mărfuri), iar omenirea va profita mult din acest 
progres al transatlanticului, care apropie zi pe zi mai cu 


înlesnire marile naţiuni. 
A. LĂZĂRESCU. N. 
PROFESOR LA LICEUL SF SAVA 


CUM DORESC SĂ-MI VĂD ORASUL !) 


III. 
ORAȘUL DE MUNTE. 


Trăsături caracteristice. Intemeietorii principatelor noa- 
stre, voevozii Negru şi Dragoş, nau descălecat tocmai în 
câmpiile Dunării, ci la poalele munţilor şi-au ales reşedin- 
tele. Munţii apără mai bine de cât câmpiile, în vremuri de 
restrişte ; şi când, după liniştirea barbarilor, românii au eşit 
din fortărețele lor, şi-au stabilit mai întâi la poalele Carpa- 
ților oraşele. De aceia, oraşele de munte sunt cele mai vechi 
oraşe româneşti. 

Condiţiile de siguranță au predominat totdeuna la ale- 
gerea şi stabilirea unui oraş, nu numai la noi, dar şi aiurea. 
Aşa Hamburgul, dacă este aşezat la o foarte favorabilă 
poziţie, între gura Elbei şi marea Nordului, întemeietorii lui 
nu s'au gândit, nici la bună situaţie comercială, nici la un 
bun teren de construcţie ori cultură, ci mai vârtos la sigu- 
ranța lor față de invaziunile barbarilor, siguranţă ce o oferea 


1) Vezi Natura No. 7 şi 8, Aprilie şi Mai 1912. 
«Natura», An VII, No.9. 9 

apa adâncă care înconjura o bună parte din oraş. Veneția, 
în timpurile de decadență a imperiului roman de apus, nu 
era atât de împrăștiată pe lagune. Hordele lui Atila?au îngrozit 
populaţia de pe inalurile golfului Veneţian, şi locuitorii s'au 
refugiat pe numeroasele insuleţe din față, unde, mai adă- 
postiţi de barbari, sau desvoltat bine, ocupându-se cu co- 
merțul. Cu timpul băştinaşii s'au împrietenit şi amestecat cu 
Longobarzii, care ocupaseră țărmurile. Şi câte alte exemple ! 

În vremurile vechi, oraşul de munte se clădea cam pe 
dos de cum se procedează astăzi. Anume, se construia întâi 
cetățuia, la loc bun de apărare, pe vârful muntelui, şi pe 
lângă ea, mai ales în ea, se construiau apoi şi celelalte lo- 
cuinţi şi drumuri. Cu cât timpurile se mai linişteau, cu atât 
drumurile ce duceau în vale se înmulţeau, casele se lăsau 
timid spre poale. Cine a vizitat Râşnovul de lângă Braşov, 
şi sa suit acolo sus pe cetăţuie, a putut, de sigur, privind 
frumoasa câmpie ce se desfăşoară ochilor, vedea acest caracter 
de dezvoltare al oraşelor vechi. 

Astăzi lumea este mai aşezată, mai puţin războinică, dar 
mult mai regustoroasă, căci „lupta“ se dă astăzi urmând 
„strategia economică“. Astăzi «locul bun» este cel la dru- 
mul mare, şi e de prisos să mai spun că numai artiştii... 
cu parale îşi caută ogradă pe creasta dealului, ori, cine vine 
mai târziu, ia loc mai în spate, se sue la galerie. 

Oraşele de munte rar ocupă o suprafaţă mare, căci 
munţii le strâng ca un cleşte. Ele iau forma văilor şi 
câte odată se înşiră dealungul unui râu. Cu cât valea e mai 
largă, cu atât un oraş de al nostru de munte, se poate dez- 
volta mai bine în industrie, care cere să aibă loc şi totul 
la îndemână. Industria va progresă şi mai bine, dacă un 

curs de apă navigabil este în preajmă, căci greutăţile de 
transport—mai accentuate la munte—sunt cu mult înlăturate. 

Aceste condițiuni nu sunt îndeplinite la noi pretutindeni, 
dar e invederat lucru că, industria acolo progresează, unde 
brațele, energia şi materialul pentru lucrare sunt eftine, iar 
transporturile nu prea grele. Oraşele noastre de munte ar fi 
chemate pentru aşa ceva, căci sar putea procura energia 
Didraulică nu prea scumpă, iar dacă aceasta e imposibil, pe- 
trolul nu e la mare distanţă de extracţiune şi uşor pot fi 
aprovizionate motoarele «Diesel» cu petrol ale fabricilor care 
Sar stabili acolo. 

Politica oraşelor de munte. Ce să sfătuesc pe consilierii 
oraşelor noastre de munte ? Natural, cum să-şi facă oraşul să- 
nătos, bogat, să-l mărească, să-l înfrumuseţeze. Bogăția însă se 
face, sănă.atea se păstrează, iar pentru a se atinge acest 
scop, trebuieşte studiu şi lucru. Industriile şi comerțul unui 
oraş, aduc şi fac bogăţia acelui oraş. Oraşele de munte dar, 
să caute să atragă industriile. Industriile cer însă capital, şi 
capitalul siguranţă ; iar dacă oraşul vrea să le atragă, ad- 
ministrația comunală trebue să aducă la cunoştinţă, să pu- 
blice cât mai mult, ce anume industrii se pot dezvolta în 
oraşul lor, ce locuri se pot pune la dispoziția industriilor 
şi supt ce condiţii, ce mijloace de transport posedă oraşul, 
ce fel de populaţie posedă oraşul, şi mai ales cifre sigure 
nu vorbe ! 

Pentru o astfel de acţiune, oraşele cer însă adevăraţi pă- 
rinți care să le conducă, nu de cei provizorii. Mi-aduc a- 
minte de ce citeam odată într'o carte, frumos şi cu inimă 
scrisă, şi mai citesc încă odată acum : 

<La ora 9 de dimineaţă, primarul şi cele 12 ajutoare 
sunt la primărie, la lucru. Primarul are 32.000 lei leafă anu- 

ală, primul ajutor 15000, ceilalți câte 12000 lei. Aceşti oa- 
meni trebuie să merite banii pe care îi primesc, şi de aceia, 
o neîncetată întrecere este între ei. Zelul administraţiei mu- 
nicipale crează prosperitatea acestui oraş? Ori, din contră, 
prosperitatea oraşului târăşte cu sine sârguinţa acestor 13 neo- 
bosiți oameni ? In orice caz, eu cred că ei o ajută mult.» 

„Am intrebat pe un consilier, de ce este, el, cel mai 
mândru în orașul său. După un moment de gândire, îmi 
răspunse : sunt mândru, mai ales, că sunt cetățean al 
Coloniei 1)...“ 

Și în aceiaş legătură de idei, adaog rândurile 2) : 

„--Nu m'am putut opri, fără ca să observ aici, dealtfel 
ca aproape în toate oraşele pe care le-am vizitat, silinţa şi 
activitatea dezvoltată de primar şi ajutoarele lui“... 

«Cauza este că, funcțiunile de primar și ajutoare, sunt 
plătite cum trebuie, iar persoanele se aleg dintre cetăţenii 
capabili, care au dat probe de aceasta...» 

«.„Autoritatea sa (a primarului) este respectată şi părerea 
sa ascultată cu smerenie ; el are aproape poziţia unui pre- 
fect în consiliul judeţean, dar mai amestecat în acţiune, mai 
interesat de bunul mers al lucrărei, şi mai stabil. Căci, numit °} 
la început pe o perioadă de 12 ani, el devine primar pe 
viață, dacă e ales a doua oară. Şi, dacă după 12 ani, nu e 
menţinut, el are dreptul la o pensiune egală cu jumătate din 
leafa lui. La fel şi ajutoarele lui.» 

Condiţiunile higienice ale oraşului, le voi expune aici 
repede, căci oraşele noastre de munte sunt în condiţiile cele 


1) Rhin et Westphalie de Jules Huret, pag. 152 

2) Aceaş scriere, pag 28, unde se vorbește de oraşul Mayenja. 

3) de către consiliul comunal şi aprobat de guvera în urma cercetări— 
Jor titlurilor şi capacităţii canditaţilor. 

mai bigienice, în raport cu celelalte, ori este mai puţin de 
Jucrat de cât în oraşele noastre de câmpie, de exemplu. La 
„Oraşul de câmpie“, voi cità şi părţile ce vor lipsi aici. 

Cu cât oraşul se măreşte şi populaţia se îndeseşte, con- 
dițiunile bigienice sunt mai periclitate, şi dacă igiena şi 
medicina nu ar fi făcut progrese enorme în ultimile două 
secole, să fim siguri, poate că viaţa atât de intensivă a ora- 
“elor de astăzi, nici nu ar fi posibilă, ori calamitățile ar fi 
permanente, «ca o sabie a lui Damocles ar atârna» deasupra 
“oraşului. Să ne folosim de aceste progrese ca să prevenim 
nenorocirile, să luăm măsuri de pază pentru curăţenia ora- 
şului : a stradelor şi pământului lui, a apelor lui, a aerului lui. 

ui ` 

Terenul oraşului de munte este mai totdeauna higienic 
pentru a fi construit ; dealtfel, în stabilirea oraşelor, văzurăm 
că, foarte des, cu totul alte condiții sau avut în vedere. Nu 
«este mai puțin adevărat, că şi în vechime, unele oraşe au 
avut căutare, şi au şi astăzi căutare, prin condiţiile şi clima 
lor sănătoasă. Cetatea eternă a Romei, clădită de nepoţii lui 
„Numitore, a fost repede populată de locuitorii Laţiului, ţinut 
mlăştinos şi deci nesănătos, unde traiul nu era tocmai uşor. 
Inălţimile celor 7 coline, de pe malurile Tibrului, erau un 
teren mult mai bun şi mai sănătos, şi nu rareori Titu Liviu 
şi Tacit au lăudat în scierile lor, Roma, ca fiind foarte sănă- 
toasă !). 

Când construim, căutăm mai ales ca terenul să fie uscat ; 
altfel, casele sănătoase se construesc mai scump. In stabilirea 
oraşelor noi, mai căutăm ca apă bună şi indestulătoare să 


1) Die hygienischen Vorbedingungen für die Ortsansiedelungen de 
H. Salomon, Prof. honorar. 

fie în apropiere ; să avem posibilitatea de a îndepărta uşor 
şi repede gunoaele şi apele murdare. Acestea ar fi condiţi- 
unile bigienice, pe lângă climă şi calitatea terenului. 

Canalizarea oraşului vine şi în ajutorul îmbunătățirii te- 
renului de construcţie, căci prin o canalizare sistematică se 
poate usca, se poate scobori nivelul apelor subterane. Dealtfel 
se recomandă totdeauna ca terenurile nesănătoase sau expuse 
inundaţiilor, să fie destinate parcului ori grădinilor oraşului. 

Canalizarea este chemată însă în primul rând, să îmbu- 
nătăţească condiţiunile bigienice ale unui oraş, nu numai 
prin faptul că îndepărtează uşor şi repede apele murdare din 
locuinţi şi de pe străzi, ori apele ploilor, care staționând devin 
cu totul nebigienice, ori împiedică circulaţia, dar ajută mult 
şi la buna stare bigienică a corpului orăşenilor, căci 
prin prezenţa ei, înlesneşte instalarea de băi publice 
şi private ; înlesneşte buna întreţinere a locuinţelor, a sta- 
bilimentelor, a stradelor şi pieţelor. Un oraş fără canalizare, 
nu mai merită astăzi să poarte numele de oraş. 

Apele canalelor nu totdeauna trebuesc lăsate să se verse 
în râul ce scaldă oraşul, sau care trece prin apropierea lui, 
căci, dacă oraşul e mare şi râul e mic, pericolul, pot zice, 
nu'l înlăturăm, ci îl micşorăm ceva, ca să-l mutăm. Râul 
devine în loc de binefacere, un pericol pentru coriverani, 
iar oraşele din vale sunt cu adevărat persecutate. De aceia 
în condiţii de acestea, nefavorabile, apele trebuesc, în o mă- 
sură oarecare, clarificate, înainte de a fi vărsate din canal 
în râu. Şi sunt atâtea mijloace bune de curăţire, că 
nici nu trebuie să ne îngrijim, cum ! Ce credeţi de exemplu, 
că ar fi devenit râul Ruhr din Westfalia, dacă sar fi lăsat 
ca, — să citez numai Ruhrort-ul, Duisburg-ul, Essen-ul, 
Bochum-ul şi atâtea alte orăşele — să-şi verse apele cana- 

lelor lor direct în acest râu, dacă s'ar fi lăsat ca furni- 
carul de fabrici, ale căror coşuri, veşnic fumegânde, fac as- 
pectul unei păduri, să-și verse tot felul de ape, cu tot felul 
de funingini, uleiuri, otrăvuri, colori fel și fel, varuri, 
cenuşi şi ce nu vă gândiţi ? Şi să ne mai amintim, 
că numai din apele care trebuie să vie în râu, se 
beau încă în 1901, peste 180 milioane de m. cubi, din care 
120 mil. m. cubi nu s'au mai reîntors în Ruhr. Această apă 
se lua prin 82 de staţiuni de pompare și peste 18 stăvilare 
din care 16 erau pentru alimentare cu apă, deci numai două 
pentru alte scopuri. Şi la fel cu râurile vecine, Emscher şi 
Wupper. In momentul acesta mă gândesc la râuleţul Azuga, 
pe care, chiar vara, lam văzut de atâtea ori colorat mai 
bine de cât cerneala cu care scriu aceste rânduri... 
Curăţenia apei de băut, ca şi canalizarea, împiedică răs- 
pândirea şi isbucnirea multor boale epidemice, în special a 
tifosului, desinteriei, bolerei. De aceia, în fie-ce oraş, apa 
filtrată cum trebue, trebue să curgă în conductele fiecărei 
case, și nu numai atât: este încă un secret pentru mulți, 
cum se face că apa din conducte, destul de curată, tot se 
infectează aşa de des de pe la canale. Astfel de instalaţii 
nu trebuie să le facă ori-cine, căci sunt anumite lucruri ce 
trebuesc cu multă grije și pricepere construite ; altfel, de, 
nu vom şti ce bem. Păcat că nu am aici un tablou care să 
desvăluie misterul: a se face, şi a nu se face. Destul atât. 
Higiena recomandă o specializare a cartierelor unui oraş, 
şi e bine ca oraşele care se dezvoltă, să prevadă precis, ce 
va deveni fiecare regiune, cu ce fel de locuinţe va fi clădit, 
cum va fi clădit. Centrul oraşului e determinat de multe cir- 
cumstanțe să rămâie cartier comercial, aproape totdeauna. 
Partea industrială se va stabili acolo, unde terenul este în- 

destulător pentru întinderea fabricilor şi depozitelor, unde 
drumurile de comunicaţie naturale şi calea ferată sunt aproape. 
Se va avea încă în vedere şi direcţia vânturilor dominante, 
ca să ferim orașul de fumul şi mirosul fabricilor. Partea ora- 
şului cu locuințe de lucrători va fi lângă partea industrială, 
iar cea de locuinţe de inchiriat, fie „cazărmi de închiriat“, 
pe lângă cea comercială. Cartierul de locuinţe se aşează la 
adăpost şi linişte, iar sfertul cu „colonia de vile“, în partea 
cea mai sănătoasă şi artistică. Acest sfert se poate uşor 
dezvolta ca un „oraş în parc“. 

Oraşele noastre de munte se pot ușor dezvolta ca un 
oraş risipit în un mare parc, şi Sinaia este un exemplu. 
Pădurile şi vegetația nu trebuiesc distruse cu totul de pe 
terenul oraşului, ci locul de construcţie trebuie bine ales, în 
raport cu vegetaţia existentă. 

Alegerea stradelor trebuie să o facem ţinând bună seamă 
şi de bigiena locuinţelor. Trebuie să evităm expunerea locu- 
ințelor prea mult la vânturi, vârtejuri ; iar de soare, lumină, 
să nu fugim, şi pentru aceasta, lărgimea străzei în raport 
cu înălțimea caselor nu e „fără importanţă“. Pavarea stra- 
delor ajută mult bigiena, pe lângă comunicaţie, iar oraşele 
de munte au piatra eftină şi aproape. Pot cel puţin gudronă 
unele străzi îngrijit şoseluite, iar trotoarele pavate cu piatră 
spartă, așezată în mozaic, sunt şi curate, şi practice. 

Parcurile şi aleele unui oraş joacă şi ele un mare 
rol bigienic, cu cât oraşul e mai mare, ori mai des populat; 
căci ajută mult la îmbunătăţirea aerului — oxigenarea lui, 
știm cum — procură răcoare vara, adăpost iarna, procură 
desfătare ochiului şi sufletului, iar în zilele de sărbătoare şi 
orele libere, cetăţenii se pot recrea şi prin sporturi își pot 

păstra buna stare a corpului. Dar în chestia aceasta voiu 
mai reveni. 

Condiţii de confort şi circulaţie. Pe mulţi îi atrage 
orașul, nu numai interesele, ci şi confortul pe care oraşul le 
oferă — nu mă gândesc la orașele noastre — şi câţi nu zic: 
„în oraş se trăeşte bine“. Aceste condiţii ar fi, pe lângă apa, 
canalul, luminatul cu gaz ori electricitate, fie chiar încălzitul 
„dela robinet“, procurarea materiilor necesare — de alimen- 
tare ori îmbrăcăminte — şi, mai ales, distracţiile, instituţiile 
culturale, mijloacele de transport; despre aceste ultime voiu 
spune câte-va cuvinte. 

Astăzi nu se mai permite unui oraş să nu aibă măcar o 
sală de conferinţe, adunări ori teatru, un... cinematograf 
care ar trebui să fie mai cultural decât este astăzi !) —, un 
botel acceptabil, băi publice. 

Parcul oraşului trebuie să prevadă şi o mică grădină 
botanică sistematică, un despărțemânt pentru zoologie şi 
mineralogie; dacă oraşul e industrial, şi un muzeu tecnic. 
Tot în parc e bine să se așeze neapărat un muzeu bigienic 
şi unul istoric al oraşului, şi un local pentru diferite expo- 
ziții regionale ori ale oraşului. Oraşul trebuie să aibă şcoli 
potrivite lui şi regiunii, o bibliotecă populară, cercuri cul- 
turale şi muzicale. 

In viaţa de oraş, jocurile şi sporturile nu mai trebuesc 
privite ca <lux», ci ca necesități. De aceea, tot în parcul 
orașului ar avea locul un bazin de înnotat acoperit, care 


1) In anumite oraşe ale Prusiei, autoritățile de învățământ, vazând 
panta pe care cinematografele au alunecat, au interzis elevilor vizitarea 
anumitor cinematografe. lar artiştii din Berlin s'au cartelat contra 
acestei arte uşoare. lată cum invenţii bune sunt utilizate rău. 

vara şi iarna să fie plin cu apă, zilnic reînoită, la tempera- 
tura de 20—22° 1). Locuri de jocuri pentru adulți şi copii, 
tot în parcuri să se prevadă și adapteze; oraşele noastre nu 
trebuie să se mulțumească numai cu jocurile .. . . din ne- 
lipsitele şi bigienicele cafenele ! 

Căile de comunicație nu constituesc numai un confort 
pentru oraş -— căci ne permit, zi şi noapte, cu uşurinţă și 
plăcere, să ne transportăm în orice punct al oraşului — dar 
pot spune, că de alegerea reţelei de străzi, de forma lor, 
depinde foarte mult dezvoltarea armonică şi normală a tu- 
turor părților oraşului. 

In un oraş de munte, traseul unei străzi îl indică foarte 
mult accidentarea terenului, iar rețeaua de ales, forma văei 
in care se desfăşură oraşul. Nu vom uita, că străzile cele de 
mai jos, din vale, vor fi cele mai circulate, căci valea este 
destinată să devie centrul oraşului, pe când cele mai de pe 
coaste vor fi mai liniștite. 

* i * 

Condiţiile estetice. Oraşele de munte sunt cel mai mult 
chemate să armonizeze frumuseţile naturei, cu acele ce pot 
eşi din mâna omului. Dacă din intâmplare, un lac, „adânc, 
limpede şi liniştit ca ochii unei madone“, ori marea „sa- 
firie, in care razele soarelui se pierd în mii de irizaţii şi luna 
își scaldă fața“ se adaogă tabloului, formând tot ceeace na- 
tura poate uni mai frumos, oraşul poate deveni, aici, un ade- 
vărat paradis pământesc. Ce păcat, când nu inţelegem acest 


1) In Charlottenburg. ca mai în toate oraşele Germaniei, este un 
astfel de bazin, pentru înnotători şi neînnotători, alăturat băilor popu-- 
lare. Dimensiile lui sunt 2050 metri, şi un al doilea se simte nevoia 
a se construi, acesta ne mai fiind suficient. 

paradis! Nisa, Lugano, Como, Lausanne, câştigă foaite mult 
prin prezența mărei sau lacului. 

Oraşele noastre de munte nu au lacuri, iar ca să se 
creeze lacuri artificiale, nu e totdeauna recomandabil, mai 
ales că este şi foarte costisitor. 

sia ora Oraşele noastre de 
> munte trebuie să cul- 
tive artistic văile râuri- 


=. canal: 


lor care le scaldă ; stră- 
zile şi casele trebuiesc 
artistic construite, fără 
insă a se pierde din 
vedere nevoile tecnice, 
căci, mai inainte de 
toate, oraşul se carac- 
terizează prin viaţa şi 
activitatea pronunţată, 
ce se găsesc in el. 
Voiu da aici un 
exemplu t) de cum tre- 
buie să unim, in un 
oraş de munte, utilul 
cu frumosul, căci „felix 
qui miscuit utile dulci“. 
Să luăm—dacă putem 
— o vale cu râul ei, ca 


in figură : in dreapta şi in stânga, poalele munţilor — să ne 
uităm in spaţiu prin ochianul liniilor ce să văd, numite „curbe 
de nivel“ şi care nu trebuie să ne incurce. Dreapta: cum ar 
trage străzile un prea mare iubitor de privelişti; stânga: cum 


1) Imprumut figura din Kanalization und Städtebau de Prof. Brix. 

le-ar duce un altul, care se gândeşte şi la util. Să lămuresc şi 
mai mult: râul curge în fundul văii, iar deoparte şi de alta 
tragem două frumoase bulevarde. Călătorule „du-ţi visurile 
cu undele cristaline ale râuleţului, care curge neincetat, mur- 
murând printre stâncile acoperite cu muşcbi şi flori...“, sau 
cum ar zice Goethe: „Du Băcblein silberbell und klar...“. Şi 
după cum „toate drumurile duc la Roma“, in un oraş de 
munte, toate străzile duc la râu, in vale. Ca un frumos amfi- 
teatru s'ar ridica oraşul in dreapta, dar, dacă ne vom gândi 
şi la soarta canalizărei şi la circulaţie — căci multe din stră- 
zile transversale vor trebui să fie adevărate scări — vom 
suspină, şi va trebui să ne mulţumim şi cu infățişarea ma 
puțin „poetică“ din stânga, dar mai bigienică, mai eftină, 
mai practică. 

Frumuseţea oraşului de munte o mai mărim şi prin ar- 
bitectura construcţiilor şi pieţelor, şi am observat, desigur, 
că construcţiile de pe înălțimi impresionează mai mult, ele 
dau „silueta“ orașului. Nu se'recomandă ca construcţiile de 
pe înălțimi să fie unite în blocuri; vilele trebue să fie acolo 
singuratice și falnice. In căutarea impresiei ce voim să ob- 
ținem, să observăm legile contrastului. Priveliştea acestor 
construcții trebue să rămâie cu totul deschisă, mai ales spre 
punctul principal de observaţie, şi de aceea se recomandă 
ca străzile, sus pe coastă, să nu fie clădite decât pe o parte 
a lor. 

In vale, construcţia poate fi mult mai deasă, chiar în 
blocuri continue, fără ca aspectul artistic să piardă. In acest 
mod se capătă o siluetă a oraşului de munte, fie piramidală, 
de exemplu Mont St. Michel; fie amfiteatrală, de exemplu 
Genua ; fie mai des, combinaţii de piramide şi amfiteatre. 

Să nu se creadă că arta este cevă de „gustibus non est...“ 

Bineînţeles, mă voi feri să arăt eu, aici, ce este arta, când 
lui Taine îi trebue volume pentru aceasta. Dar, ca să explic 
rostul în această revistă a „condiţiilor estetice“, mă întreb: 
este arta o ştiinţă, ori ştiinţa o artă ? Este sigur, că în multe 
părți se confundă între ele. Aşă unii zic „arta inginerului“, 
alții „ştiinţa inginerului“. Toți sunt de acord, că şi arta are 
legile ei generale. Ştiinţa, nu se caracterizează tocmai prin 
faptul că are legi? 

Leonardo de Vinci nu a fost numai artist genial, dar şi 
om de ştiinţă genial. Pentru o pânză a lui, el făceă prealabil 
adevărate studii ştiinţifice. Şi ca el, toți artiştii mari. Dar şi 
pentru a se înțelege arta, cinevă trebuie să-i cunoască cel 
puţin legile; numai atunci poate zice că a prins fru- 
museţile unui subiect de artă: de muzică, de pictură, de sculp- 
tură, arhitectură, etc. Nu e la fel ca în ştiinţă ? 


$% 


xo 

Oraşele italiene în special, cele franceze, spaniole, posedă 
atâtea bogății de artă; de artă în construcția oraşelor. S'a 
crezut că aceasta se datorește numai simțului artistic al po- 
poarelor ; şi atunci, când germanii au căutat să facă artă în 
construcția oraşelor lor, conduşi fiind numai de simț, au ob- 
ținut, vai... regrete eterne! S'au întors, dar, în oraşele italiene, 
şi au studiat, amănunţit şi îndelungat, secretele artiştilor. Şi 
le-au descoperit... cheile, regulele, ce conduc la artă, reguli 
care, le-au mai arătat şi alte greşeli, pe care înainte nu le 
vedeau ! Şi arta cere studiu. 

Frumuseţea unei străzi sau pieţe, are mare asemănare cu 
frumusețea unei încăperi '): frumuseţea pereţilor şi formei 
odăei, adică estetica în volum şi suprafaţă şi frumuseţea 


1) Die Ausstattung von Strassen und Piăize de Prof. F. Genzmer. 

mobilierului şi a aranjamentului lui în odaie. La fel şi cu 
străzile ori pieţele: estetica fațadelor, formelor generale şi a 
încadrărei; frumuseţea mobilierului ar fi procurată de mo- 
numentele, grădinile, fântânele, chioșcurile, plantațiile, de pe 
stradă sau piaţă. 

Voi face aici câtevă observaţii, care se referă mai mult 
la oraşul de munte. In astfel de oraşe, să nu astupăm nici- 
odată cu construcţiile noastre, priveliştile frumoase ale naturei ; 
din contră, ele să formeze o încadrare armonioasă cu con- 
strucția ce voim să ridicăm. Un munte, sau frumos deal, 
chiar îndepărtat, poate procură un fond pitoresc în o stradă, 
piață, sau chiar la o construcţie separată. Să dăm drumul 
liber ochiului nostru, să se desfete în înălțimile depărtate. . . 

Frumoase motive procură încă, în oraşele de munte, apele 
aduse în mod artificial, care ţişnesc feeric: ne amintim fru- 
mosul tablou al fântânei din parcul Sinaei, din dosul bo- 
telului Caraiman. Din fericita armonie ce s'a scos, întrebuin- 
țându-se fântânele țâşnitoare, vila Aldobrandini din Frascati 
îşi trage vestea ei. Este un monument de arhitectură, care se 
resfiră la poalele unui munte — un pitoresc fond — şi e scăldat 
în stropii curcubeiați ai țâşnitorilor, împărţite cu mult gust 
printre bolți, a căror apă se scurge furtunos prin conducte, 
din înălțimile muntelui !). 

Doresc ca oraşele noastre de munte să fie simbolul să- 
nătății, muncei şi pitorescului, care se găsesc în țara noastră, 
după cum în trecut munții au fost isvorul şi regeneratorul 


românismului ! 
CINCINAT SFINȚESCU 


Lit 


1) De condițiunile financiare voi vorbi la «oraşul de câmp». 

NOTIȚE 


SPRE ŞTIINŢA. — Reproducerea acestor Notiţe este ingăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Alpii ucigaşi. Ca în fiecare an, d. prof. Staub a publicat de curând 
numărul ascensioniştilor care şi-au găsit moartea în masivul Alpin în 
primăvara şi vara anului.1911.' Acest număr e de 118 persoane, ceiace 
face ca numărul celor morţi in timpul celor din nrmă 10 ani să fie de 
1004, Recordul trist îl ține anul 1909 cu 144 morţi. Naţionalităţile care 
intră în această listă sunt: Germanii, Austriacii, Elveţienii şi Francezii. 
Englezii au avut să plângă numai 2 morţi în 1911 şi 4 în 1912. Aceştia 
din urmă sunt, după cum arată d. Sfaub, foarte prevăzători şi urcă 
munții numai cu călăuze, de care Germanii cred că n'au nevoe. 


(La Nature, 18 Noemvrie 1911). 


Descoperitorul porţelanului în Europa. Descoperitorul porțela- 
nului în Europa este naturalistul și filosoful Ehrenfried Walter von 
Tschirnhaus şi nu alchimistul A. Böttger cum s'a crezut mult timp.. 
Studiile lui Hermann Peters au dovedit aceasta. Tschirnhaus s'a născut 
la 1651 și a murit la 11 Octombrie 1708 în Dresda. El a observat intre 
altele, că silicații de aluminiu și magneziu se prefac într'o masă por- 
țelanoasă, dacă se pisează mărunt ca făina și se încălzesc la căldură 
mare de tot. Tot el a mai observat că adăogarea de pământ sili- 
cios şi cretă la substanțele greu fuzibile înlesnește prefacerea în masă 
porțelanoasă și că anumite substanțe pot să coloreze porțelanul la 
temperatură înaltă. Regele August cel puternic a însărcinat pe Tschirn- 
haus cu fabricarea porțelanului. Tot 7schirnhaus a construit cel dintâi 
cuptor pentru fabricarea porțelanului. 

Profesorul Dr. Curt Reinhardt a stabilit că la 1704 Tschirnhaus a 
luat cunoștință de lucrările alchimistice ale lui Böttger. Apoi din aceste 
lucrări şi din altele ca acelea ale medicului Bartolomăi scoase în 1706 
facerea porțelanului. El este de aceiași părere cu Peters, Böttger nu a 
fabricat vase mari de porțelan decât după moartea lui Tschirnhaus. 

Lucrările lui Băffger prezintă sfârşitul operei începute şi îmbunătăţirea 
descoperirei lui 7schirnhaus. Se poate spune dar cu drept cuvânt că 
Ehrenfried von Tschirnhaus este descoperitorul porțelanului în Europa. 


(Dr. G. T., Chemiker Zeitung). 4 


Otrăvirea cu Vanadiu. Vanadiu este un metal. La lucrătorii care 
se ocupă cu scoaterea mineralelor de Vanadiu şi prelucrarea acestora 
cum şi la aceia care lucrează cu Vanadiu şi săruri de ale lui, ca în 
industria textilă, facerea oțelului, etc., sau observat fenomene de otră- 
vire. După un raport din Journal of the American Medical Association. 
Vanadiul şi sărurile lui produce îmbolnăvirea plămânilor, rinichilor şi a 
organelor aparatului digestiv. Adesea s'a observat producerea anemiei 
şi emoragiilor pulmonare, care duc la tuberculoză. S'au mai observat 
iarăşi turburări gastrice şi aprinderea rinichilor. Pe lângă acestea s'au 
mai văzut uneori şi turburări nervoase şi chiar turburări cerebrale. 

Incercările făcute pe animale au dovedit că Vanadiul şi sărurile sale 
sunt un pericol pentru lucrătorii care lucrează cu ele. 


(Dr. G. T., Prometheus, 25 Mai 1912). 


Cel mai mare vapor din lume se numeşte «/mperafor , şi a fost 
botezat în Bamburg, de către împăratul Germaniei, Wilbelm II, în ziua 
de 10 Mai s. n., anul acesta. Are o capacitate de 141.500 metri cubi, 
şi poate încărca 50.000 tone. Vaporul se execută de uzinele Vulcan 
actualmente se lucrează în înterior, fiind inceput în lunie 1910. La în- 
zestrarea vaporului iau parte tot felul de fabrici germane : de turnă- 
torie, de maşini, de mobile, de postav, etc., căci e vorba să cuprindă 
loc pentru peste 5000 de persoane, din care 1100 echipajul vaporului, 
şi 4000 călători. 

Lux grozav pe acest vapor, ca şi pe Titanic, căci nu voia să se 
lase mai pe jos: restaurant enorm, în două etaje, unde au loc la 
mese peste 800 persoane; sere, chioșcuri, basen de înnotat, bäi, săli 
de masagiu şi gimnastică, etc. Desigur că de data asta nu se vor mai 
neglija mijloacele de salvare. Faţă de natură însă nu e nimeni, nici 
zeu, nici împărat! 

Mai 1912. Ing. C. Sf. 

R.D 

SĂRBĂTORIREA LUI FLAM MARION. 


Cine n'a citit măcar una din cărţile minunate ale astronomului-poet 
Flammarion ! Călătoriile acelea printre stele, prin spațiile fără sfârşit, 
descrise cu o meşteşugire de imagini fără pereche. au făcut mai mulți 
astronomi-amatori de cât toate cărţile serioase de astronomie. Unul 
din eroii lui Flammarion, celebrul Lumen, care pleacă de pe pământ 
cu o iuțeală mai mare decât a luminii, l'a condus pe sărbătoritul de 
acum la nişte icoane ale trecutului, pline de o adevărată f.umuseţe şi 
gândire filosofică. 

La împlinirea a 70 ani de viață a lui Flammarion şi pentru 25 ani 
dela înființarea Societăţii astronomice din Franța de către dânsul, un 
comitet, sub preşidenţia lui Poincaré, marele şi universalul matematic, 
a organizat la 26 Februarie din anul acesta o sărbătoare impunătoare, 
cu care împrejurare s'a oferit sărbătoritului o medalie de amintire. 

‘> Cred că cel mai bun lucru pentru cititorii noştri e să le dau în tra- 
ducere liberă discursul ținut atunci de D-1 Poincaré. 


Să fie oare adevărat că astronomia e o ştiinţă de care 
nu te poți apropia, învestmântată cu integrale îngrozitoare, 
un pustiu unde ochiul nu poate descoperi de loc verdeață ? 
Să fie oare adevărat că munca astronomului e grea şi isto- 
vitoare, că munca asta se reduce numai să mişti un fir învâr- 
tind un şurub încetinel, încetinel, să citeşti o cifră pe o scară, 
s'o înscrii pe un carnet, şi apoi să reîncepi aceiaşi operaţie de 
mii şi mii de ori fără să te mai opreşti? Să fie oare om pe lume 
care să creadă aşa ceva ? Nu, dacă ar fi, ar însemna că nu cu- 
noaşte pe Camille Flammarion, şi asta nu e de crezut. 

Pentru el astronomia e cu totul altceva; el ştie că as- 
tronomul trebue să facă măsurări şi că măsurările acestea 
cer răbdare multă ; el ştie că astronomul trebue să facă 
numeroase calcule, care de multe ori sunt foarte grele ; dar 
mai ştie că munca asta va fi răsplătită însutit şi că prive- 


„Natura“, An. VII, No. 10 20 

liştea cerului nemărginit şi strălucitor, plin de armonie şi de 
viață, ne va da aceiaşi mulțumire ca alpinistului, care ajuns 
în vârful muntelui şi admirând icoana sublimă a ghețarilor 
de veci, nu-şi mai aduce aminte de ostenelile urcării. Şi 
nu numai ştie toate astea, dar mai ştie să ni le spună în 
aşa fel ca să le pricepem. 

De sigur, şi ceilalți astronomi simt mai mult sau mai 
puţin lucrurile acestea ; altfel, de ce sar constrânge ei la 
o muncă grea şi plicticoasă, la vegberi lungi şi în condițiuni 
cu totul nepriincioase. Și doar nu-i atrage vre-o leafă mare ; 
cine îşi închipueşte aşa ceva, n'a deschis se vede niciodată 
bugetul Ministerului de Instrucție publică. Nu, ei muncesc 
fără să se plângă, fiindcă ştiu că iau parte la o operă mă- 
reață care trebue să înalțe sufletul omenesc, să-l apropie 
de Dumnezeu şi în acelaşi timp să-l facă mai mândru de 
el însuşi, şi, cu toate că nu lee dat să vadă adesea de cât 
un colț al cerului, ei se simt totuşi înălțaţi. Aceasta le e 
răsplata pentru o muncă neîncetată. Dar de cele mai multe 
ori aceste sentimente ale sufletului lor sunt ca un fel de 
instinct nebotărât pe care nu sunt în stare să-l exprime; 
mulți simt frumuseţea unui peisagiu, numai pictorul o poate 
fixa pe pânză, numai poetul o poate pune în versuri. 

Ne-a fost dat s'avem un poet carea avut darul să prindă 
în scris tainele cerului, să le facă cunoscute și iubite de 
cei care nu le cunoşteau sau de cei care nu ştiau să le 
pătrundă ; acest poet e Camille Flammarion. El cântă, şi sin- 
gurătățile cerului se însuflețesc ; stelele nu mai sunt puncte 
matematice care verifică fără ştirea lor ecuaţiuni diferenţiale, 
ci sunt lumi împodobite în culori atrăgătoare, unde e miş- 
care, viață şi dragoste. Intinderea fără sfârşit a spaţiului nu 
mai e o monotonie măreaţă şi împunătoare, ci e o felurime 

bogată şi neașteptată unde fiecare pas ne aduce o surprin- 
«dere nouă. 

Imprejurul Soarelui ocolesc planetele care seamănă cu 
pământul în unele privințe, dar care se deosebesc în multe 
altele. Să ne transportăm în ele cu gândul şi cerul ni se va 
arătă cu înfățişeri nouă, cu împrejurări fizice, cu clime şi 
anotimpuri adânc schimbate; urmează de aci încheerea că 
viața e acolo cu neputinţă ? Să ne aducem aminte că acum 
-30 de ani se demonstra negru pe alb că în abisurile mărilor 
nu putea fi decât moarte sau tăcere. Nu, e mai bine să cre- 
dem că viața e pretutindeni şi că e totdeauna felurită. Şi 
dacă, încă o bătaie de aripă ne ridică mai sus de sistemul 
solar, vom întâlni sisteme nouă, nu toate la fel, căci unele 
sunt luminate de mai mulţi sori, altele de un corp central 
a cărui lumină pare că se stinge şi se aprinde rând pe rând, 
la intervale regulate. Şi aceste stele trăesc, căci îmbătrânesc 
și mor; ce zic? câte odată le vedem născând sub ochii 
noştri. Şi toate astea se mişcă armonios, fără ciocniri şi fără 
catastrofe, şi îndărătul lor lucesc nebuloasele tainice cu o 
lumină potolită. 

De sigur, aceste minuni nu sunt create de poet, nici nu 
le-a văzut el cel dintâiu, dar el nu le uită nici odată şi nu 
ne dă răgaz să le uităm nici noi. Şi pe dată poetul devine 
apostol; glasul lui puternic mişcă mulţimea şi o scutură din 
nepăsare. El a silit să se îndrepteze spre cer mulți ochi care 
nu priviseră decât pământul. 

Chiar profanii se înflăcărează ; doamnele din societate se 
interesează şi ele, entuziasmul se ia dela unul la altul; nu 
numai banchetele încălzesc lumea, flacăra pe care o aprinde 
dragostea de frumos, dragostea de adevăr, cuvântarea zisă 
cu măestrie a unui vorbitor priceput şi convins încălzesc tot 

aşa de bine sufletele. De aceea părtaşii se îngrămădesc, toți 
vor să-l citească, toţi vor să-l asculte, şi după ce l'au ascultat, 
toți vor să călătorească cu el înspre regiunile a căror splen- 
doare au întrevăzut-o. 

Dar mă opresc, căci dacă m'aşi lăsă să fiu cuprins al 
rândul meu de această înflăcărare, ar puteă lumea să creadă 
că Flammarion a fost un astronom pentru saloane şi cocoane. 
De loc; el n'a putut stă multă vreme la Observatorul din Paris 
şi ne-a spus pentru ce; dar a fundat Observatorul din Juvisy, 
şi acolo vă garantez că se face treabă bună. Lucrul acesta 
se ştie şi în streinătate: acum câtevă zile am primit o scri- 
soare dela d-l Max Wolf din Heidelberg, celebrul descope- 
ritor de planete mici, în care m'anunţă că a dat planetei 605, 
însemnată prin înclinarea ei mare, numele de Juvisia, «pentru 
ca să recunoască, zicea el, meritele mari ale astronomului 
dela Juvisy». Iubite Flammarion, eu, din nenorocire, nu-ţi pot 
da din partea mea nici o planetă, dar sunt fericit că pot 
aduce omagiu, savantului care e în acelaş timp poet, şi poe- 
tului care e în acelaș timp savant. 

G. ȚIȚEICA 


it 
zic 


SFARȘITUL LUMII 


Mare turburare! Două eclipse într'o lună ').... 

Ce să fie? Război, zic unii! Sfârşitul lumii zic alţii! Şi 
în adevăr a fost şi este încă război în Tripolitania, ba mai 
sunt şi învăţaţi care din când în când prevestesc sfârşitul lumii. 
Prevestirile lor pornesc dela o intențiune laudabilă căreia 


1) La 1 Aprilie 1912 eclipsă parţială de Lună, La 17 Aprilie 1912 
eclipsă inelară şi totală de Soare şi vor mai fi încă 2 eclipse, una de 
Lună la 26 Septembrie st. n, şi alta de Soare la 10 Octombrie. 

trebue să ne închinăm. Căci un om prevenit face cât doi, 
zice proverbul francez. A prevenì deci omenirea de apro- 
priatul ei sfârşit, înseamnă a o dubla dintr'odată ; tur de forță 
în fața căruia cei mai semeți propovăduitori prin faptă a 
înmulțirii popoarelor, ca şi cei mai mari duşmani ai împu- 
ținării lor, s'ar da înapoi. Să lăsăm însă consideraţiunile sen- 
timentale şi să vedem ce se va întâmplă cu lumea. 

Este logic, nu însă şi plăcut lucru, ca să ne gândim că 
lumea trebue să aibă un sfârşit, căci cu vremea se sfârșesc 
toate; cu câtă amărăciune nu ne gândim la sfârşitul vieţii; 
şi câte combinaţiuni, câteodată chiar negustoreşti, nu năs- 
cocim pentru a-l depărtă cât mai mult. La câte influenţe 
răufăcătoare nu vor fi supuse generaţiile viitoare ! 

Le putem da un sfat, să nu se grăbească a părăsi o pla- 
netă a cărei locuire este deocamdată destul de confortabilă. 

Fericită va fi generaţia dela sfârşitul lumii! Salutăm de 
pe acum plecarea voastră ! Căci pe când generaţiile noastre 
n'au cunoscut decât supărări, concentrări vremelnice pentru 
exerciţii, manevre şi războaie între semeni, trecere in rezerve, 
miliții şi chiar eşirea la pensie! Vouă, viitori legionari, vă 
este rezervată mobilizarea generală, ridicarea în grămadă 
pentru ...... volatilizarea finală ! 


**x 


Sfârşitul Lumii va fi ştiinţific, ori nu va fi. 

In adevăr, pământul năclăit, scârțiind din toate încheie- 
turile sale vecþi, ar desgusta astrele vecine, începând cu cea 
mai apropiată de noi, cu eleganta şi prea graţioasa Venus. 

Cataclismul este deci preferabil! dar care ? O explozie 
vulcanică datorită focului central, este puţin probabilă şi 
poate chiar demodată. Vulcanii de azi fac mai puţin zgomot 
si fum decât uzinele metalurgice de mâna întâiu. Ei servesc 

mai mult drept reclamă câtorva regiuni, pentru a atrage 
escursioniştii. Vulcanii-reclamă nu ne vor face nici odată să 
credem că vor fi în stare a turbura în mod serios regulata 
funcţionare a maşinii pământeşti. 

Atunci ce ne rămâne pentru a sfârşi? 

Potopul? Istoricii şi Magii de diferite feluri din vechime, 
ne povestesc despre potoape; dar totdeauna de potoape par- 
tiale, după toate datele, nişte inundaţii mai mari. Dacă ne-am 
închipui toate râurile canalizate, cursurile fluviilor îndreptate, 
toate apele de pe uscaturi stăpânite de zăgazuri şi de le-am 
da drumul deodată la toate, ce-ar fi? Or cât de însemnate: 
ar fi pagubele făcute, totuşi un astfel de potop s'ar reduce: 
la nişte fapte diverse, de mică importanţă pentru restul lumii 


Cataclismele ghețarilor, produse prin deplasarea axei po- 
lilor, nu sunt nici ele de temut şi ca dovadă putem lua Ma- 
mutul : un fel de elefant colos pe care-l găsim înomolit în 
malurile Senei şi al cărui corp este îmbrăcat cu o blană 
lungă şi groasă. Ce caută el aici? Nu prea este greu de 
găsit explicarea. Mamuţii au murit de moarte bună, în locu- 
rile unde-i găsim, ca nişte animale de lux ce erau, striviţi 
de sigur de vre-o dărămătură de mal în cursul vre-unei plim- 
bări, dărămătură provocată de vre-un cutremur, care i-ar fi 
surprins. Generaţiile viitoare răscolind pământul ar găsi de- 
sigur, automobilişti, ori aviatori îmbrăcaţi cu frumoasele lor 
măntăli îmblănite, îngropaţi de vii, ar admira desigur mon- 
ştrii aceştia ; naivi ai generaţiei viitoare! ei ar crede că au 
fost surprinşi şi îngbeţaţi în urma vre-unei catastrofe pro- 
duse de ghețari; în realitate însă nenorocitele victime vor fi. 
dispărut desigur în mijlocul unor călduri de Iulie şi încă ce 
căldură ! luând parte la cine ştie ce curse celebre, căutând a 
bate cine ştie ce record de iuţeală, fond ori înălţime. 

Ce ne-ar rămâne dar pentru sfârşitul lumii? Dacă nici 
prin foc, nici prin potoape, nici prin ghețari, va pieii poate 
prin puterea elecfrochimică, şi iacă cum: Aerul, aerul atmo- 
sferic (mai mult ori mai puţin bun de respirat) să compune 
din oxigen şi azot; (cei ce nu ştiu că sunt 21 părți oxigen 
şi 79 azot în acest amestec, şi au isprăvit şi liceul, mai că 
nu ar merita să fie felicitaţi). 

S'a constatat în mod ştiinţific că dacă facem să treacă 
aerul printr'un arc voltaic, se obţin diferiți produşi azotoşi, 
care, trataţi cu apă, dau naştere acidului azotic. Pe acest fe- 
nomen se sprijină fabricarea salpetrului de Norvegia '). 

Acum sfârşitul lumii ! 

Să ne încbipuim că împrejurul pământului se deslănțu- 
eşte o furtună electrică extraordinară. Fulgere, tunete, des- 
cărcări electrice de toate felurile; scântei de sute de metri, etc. 

Inainte de a ne da cont de frumuseţea fenomenului, tot 
oxigenul din aer se va fi combinat cu azotul. O ploaie de 
acid azotic va cădeă peste tot pământul, care se va în- 
creți, usca şi arde; plante şi animale vor fi în întregime 
distruse. 

După acest dezastru general, va mai fi rămas puţin gaz, 
însă acesta va fi nerespirabil: Care ? Azot! va răspunde ul- 
timul chimist dânduşi ultima suflare. 

După aţirmările specialiştilor în măsură de a cunoaşte 
bine lucrurile, aşa trebue să'şi fi sfârşit cariera onorabila Lună. 

Exemplul ei ar trebui să ne servească drept model, ori 
chiar să ne inspire idei de o dulce filosofie, idei posibile 
asupra sfârşitului inevitabil al Pământului. Dar nu! Nu putem 


1) Vezi Natura An. V., 1909, pag. 212—225, Th. Saidel : Intrebuin- 
țarea aerului atmosferic la fabricarea substanțelor azotoase. 

să ne gândim la sfârşitul aşa de dureros al nenorocitei 
Luni, fără ca să ne înveselim, ba cbiar foarte veseli. 

Când pământul va trece în lumea veşniciei, din cauza 
stropirei pe cale electrochimică cu grozavul gaz otrăvitor, 
ce bucurie nu vor simţi diferiți învăţaţi—extratereştri—ad- 
mirând rămăşiţele Pământului, din înălțimea observatorilor 
din Venus, Mercur, Marte, Jupiter, Saturn, Uranus şi Neptun. 


Dar ! fiecare la tândul lui ! 
VICTOR ANASTASIU 


Profesor la Liceul Lazăr 


CUM DORESC SĂ-MI VĂD ORAŞUL!) 


IV. 
ORAŞUL DE DEAL 

Caractere. Aproape jumătate din oraşele noastre sunt 
oraşe de deal, şi sau născut în timpurile de creştere a for- 
telor principatelor româneşti. Oraşele noastre de deal se pot 
dezvoltă mai mult ca cele de munte, căci văile se lărgesc, 
sunt mai din plin udate de ape curgătoare, „la drumul mare“, 
şi nu departe nici de materiile brute, nici de producţiunile 
principale ale ţărei noastre. 

Căile ferate încă de pe acum le favorizează, iar apele 
noastre, in un viitor nu prea îndepărtat, vor fi şi ele supuse 
la un tribut, căci destul tribut de sânge le-a plătit poporul 
românesc secole întregi dearândul ! 

In aceste oraşe, pământul şi clima e sănătoasă, lucrările 
de îmbunătăţire nu prea grele ori scumpe. 

Mare parte din oraşele de deal ale Munteniei se pot 


1) Vezi Natura No. 7, 8 şi 9, 1912. 

desvoltă în formă de amfiteatru, pe când cele ale Moldovei, 
cu o orografie mai neregulată, pot luă tot felul de forme. 

O bună parte din cele spuse la „oraşul de munte“ s'ar 
putea repeta şi aici, cu atât mai mult, cu cât unora din oraşele 
de deal nu li se poate preciză categoria. 

Unele din oraşele de deal pare că sunt destinate să ră- 
mână „oraşe de locuit“, adică oraşe liniștite, unde funcţionarul, 
pensionarul, proprietarul, se pot bucură de frumuseţea şi 
bigiena oraşului. In Germania, aş puteă cità Wiesbaden-ul, 
ori chiar Bonn; la noi, alegeţi-le Domnia-voastră, căci eu 
nu doresc să le văd pe toate rămânând numai „oraşe de 
locuit“. Altele sunt chemate a deveni industriale, ori comer- 
ciale, altele climaterice ori balneare. 

Politica oraşelor de deal. Orașele destinate să rămâie 
„de locuit“ sau stațiuni balneare, sunt chemate să se cultive 
în două direcţii în primul rând: în bigiena publică şi în partea 
culturală. Am arătat, în trăsături generale, la oraşul de munte, 
cam cum se procedează pentru aceste scopuri şi e inutil să 
mai insist aici. Altfel însă trebue să procedeze oraşele de 
deal, care'şi au speranţa în o desvoltare industrială comercială. 

E prea cunoscut că, la noi în țară, atât comerţul, cât şi 
industria unui oraş, nu se poate desvoltă având în vedere 
numai cerințele interioare ale oraşului, de oarece numai 
oraşele mondiale sunt şi mari centre de consumaţie. Oraşele 
noastre deluroase vor aveă dar în vedere o consumaţie re- 
gională, şi numai în cazuri excepţionale se vor putea bizui 
pe consumaţia ţărei întregi. In ce priveşte exportul, trebue 
să avem în vedere curentul tuturor ţărilor de ași câştigă 
cât mai mult libertatea economică, şi prin urmare, anumite 
industrii de export pot fi privite ca rarităţi. 

Căile de comunicaţie şi mijloacele de transport sunt factori 

decisivi în progresul economic al oraşelor, şi regretăm cu 
tot dinadinsul, când vedem că acest lucru nu se înţelege, 
sau nu s'a înţeles îndeajuns. Ne este dat şi astăzi să vedem 
oraşe, care par că au considerat ca o primejdie prezenţa căei 
ferate, căci astfel nu s'ar puteă explică, ce caută atâtea gări 
la 2, 3 şi chiar 4 kilometri de oraşele lor! Dacă pe la 1830 
i se iertă chiar unui Thiers să prigonească „enormii cai de 
fier ce scot fum şi foc“, — poate pe atunci mai neexplicaţi 
lumei decât chiar călătoriile prin văzdub, — astăzi, după atătea 
zeci de ani de experienţe fericite, după ce s'a văzut ce enorme 
schimbări aduc căile ferate regiunilor prin care trec, după 
ce, mai toţi îndrăsnim să ne apropiem de locomotivă, fără 
a ne face testamentul, de ce mai stau unele oraşe aşă de 
departe de satana ? 

Nici drumurile pe apă să nu le uităm. Dacă din timpurile 
cele mai vechi, drumurile pe apă au constituit cele mai bune 
căi de transport, aducând pe rând bogăţia fenicienilor, gre- 
cilor, apoi venețienilor, genovezilor, ori spaniolilor şi portu- 
gezilor, etc., nu este mai puţin adevărat că, şi astăzi, cu toată 
dezvoltarea căilor de comunicaţie pe uscat, fie chiar și prin 
aer, tot căile pe apă poartă bogăţiile cele mari ale regiu- 
nilor şi oraşelor pe unde trec. Avem şi noi rîuri care pot 
deveni de mare folos „oraşelor noastre de deal, şi trebue să 
facem şi noi din ele, ceeace alte ţări au făcut de mult !). 


1) Și în vechime s'au construit canale artificiale de navigaţie, ori «s'au 
făcut primitoare de plutire» multe rîuri. Aşa, Rinul în evul mediu, era 
drumul natural ce lega orientul cu occidentul, căci lega Italia cu ţările: 
nordului; în Franţa, o plasă de canale se întinde pe suprafaţa ţărei. 
Marea Nordului cu Baltica sunt legate încă dela 1390 prin intermediul 
Elbei; Dunărea, încă din timpul Romanilor era, nu numai graniţa bar- 
barilor, dar şi un drum de comunicație, care, în evul mediu, a căpătat 

Fie ca linii eftine de comunicaţie, ori ca producători de 
energie, fie ca factori de mărire a producţiunii terenului, 
râurile noastre sunt chemate să ajute mult dezvoltarea ora- 
şelor noastre de deal şi de câmp, iar administraţiile oraşelor 
ar trebui să lucreze în comun pentru interese comune, riva- 
litatea între ele să constea numai în lucrări ori contribuţii 
băneşti pentru punerea în valoare a bunului comun! 

Fie ca oraşele noastre de deal să devie oglinda spiritului 
de pricepere, ordine şi întreprindere a neamului românesc ! 


V. 
ORAŞUL DE ŞES 
Caracterele şi politica oraşelor de şes. Trecând la oră- 
şele de şes, mă gândesc la oraşele noastre înşirate dealungul 
Dunării, mă gândesc şi la Bucureşti. 
Bucureştiul tinde a deveni un centru de populaţie, deci 


o importanță şi mai mare: oraşe dunărene de ale noastre, ca de exen- 
plu Giurgiu. se ştie că au fost întemeiate de negustorii genovezi. 

Chiar lucrări mari pentru navigaţie, care construite în timpuri nu 
prea îndepărtate, au uimit lumea întreagă, au fost gândite şi chiar în- 
cercate în veacuri îndepărtate. Canalul de Suez, care aduce bogăţia 
Egiptului, şi mai ales englezilor, străpuns definitiv de energia de fier 
a lui Ferdinand de Lesseps, în mijlocul lui Noembrie 1869, în mijlocul 
sărbătorirei internaţionale, a constituit problema locală a atâtor figuri 
istorice, care au văzut sau s'au gândit la locurile dintre piramide şi, 
marea Roşie. Herodot scrie că regele Necho (609—604 Cr) a încercat 
cu peste 120 000 lucrători, să puie în comunicaţie Nilul cu marea Roşie, 
Oracolul însă anunțând că acest canal va servi numai barbarilor (fe- 
nicienilor) lucrarea fu lăsată în părăsire. In decursul vremilor lucrarea 
fu reluată în diferite rânduri de Darius, Ptolomeu Il, Traian, apoi Su- 
leiman, Ludovic al XIV şi Napoleon I, până ce, în timpul lui Napo- 
leon III, — «cel cu un foarte bun ochi ingineresc», — diplomatul său 
Lesseps a tăiat acest milenar nod gordian. 

şi de consumaţie, şi de aceia comerțul înfloreşte în acest 
oraş, şi va înflori şi industria, căci aşa se întâmplă în orice 
oraş mare. Cu cât însă afacerile se măresc, cu atât trebuiesc 
mai bine ordonate, și dacă aceasta nu se face din vreme, 
avem în urmă încurcături, de nu mai putem eşì din ele. 

Dunărea este actualmente artera oraşelor noastre de șes, 
şi nu este încă în deajuns şi a țărei; în viitor, nici nu ne 
putem da bine seama, de ceeace ne poate folosi, de ceeace 
trebue să ne folosească. Când va veni timpul, ca dela Vâr- 
ciorova la marea Neagră, să avem un singur oraş pe tot 
malul Dunărei ? 

Astăzi, cam din 60 în 60 kilometri, câte un orăşel apare 
în luminişurile pădurii de sălcii — lată de câte-va sute de 
metri — care se întinde mai pe tot malul stâng al Dunărei; 
în dosul acestei «perii», o serie de lacuri, bălți, băltoace, 
(iezere, japce, privaluri) ') pe lângă peştele bun ce dau, pro- 
cură şi mijlocul de perpetuare a unor numere cu multe nule 
de ţințari anofeli sau nu, cărora mulţi am avut plăcerea să 
le facem cunoştinţa, dar în orice caz, pe <fericiţii câştigători» 
a unor astfel de cifre, nu-i invidiez. Incă o specialitate a 
oraşelor Dunărei — să nu se supere celelalte oraşe care le 
face concurență — este praful, — «praf ca la moşi» — cu 
pitoreasca sa metamorfoză, noroiul. 

Dar să nu fim prea pretenţioşi: şi oraşele noastre de şes 
deci şi cele de pe valea Dunărei, lucrează foarte mult pentru 
înbunătăţirea lor. Să nu se uite că, o lucrare de edilitate 
costă, şi din nenorocire costă pe metru de lungime, metru 
patrat ori metru cub; comunele noastre sunt şi îndatorate 
şi sărace, şi după alte toate, se întind şi... mai mult decât 
le e plapoma! Să dau două cifre de comparaţie, pe care le 


1) «Dunărea de Gr. Antipa. 

am la îndemână : Bucureştiul are o suprafaţă cam de 5500 
Ha şi 300.000 locuitori; Berlinul, fără împrejurimi, cam 6300 
Ha şi 2-300.000 locuitori. Aceasta înseamnă că primul oraş are 
o densitate de 55 locuitori/Ha, al doilea una de 365 locuitori Ha, 
şi dacă ţinem seamă că locuitorii Berlinului sunt mai bogaţi 
şi deci Berlinul are venituri mai bune ca Bucureștiul, nu 
vedem că fiecare petec de stradă, piaţă, etc., este de cel puţin 
10 ori mai bine plătit, deci mai bine întreţinut în Berlin, de 
cât în Bucureşti ? 

Este clar deci, că nu putem cere, şi nu putem face tot 
ceeace vedem, căci ar fi o nebunie. Insă, cine nu vede nu- 
mai lucrurile care îl orbesc, ci bagă în seamă, şi ce este 
mai modest, desigur că a notat, nu departe de palatele costi- 
sitoare, de parcurile artificiale şi cu grămezi de aur procu- 
rate, alături de largile bulevarde asfaltate şi sclipind la «luxii» 
electrici, a spicuit veselele şi confortabilele clădiri mai eftine, 
grădinile-parcuri naturale, păstrate din vreme cu cbeltueli 
foarte mici, stradele şi trotoarele croite din vreme cum trebue 
şi pentru viitorul când «noul născut» se va mări, dar curate 
şi primitoare pe fâşia lor de pavaj provizoriu, practic şi eftin. 

Ce contrast de idei, când aud de oraşe ale noastre, care 
nu mai pot întreprinde nimic, căci s'au îndatorat, fie pentru 
un «palat comunal» nepotrivit şi fără ce-i trebue, fie pentru 
un parc nefolosit şi pe care nu-l mai poate întreţine, fie 
pentru iluminatul electric «a giorno» (a cui ?), fie cu pavarea 
din larg a unui căpătâi de stradă, ca de acolo să-ţi dea 
drumul în voia... noroiului! 

Oraşele noastre de câmp au mult, foarte mult de făcut. 
Să sperăm că se vor folosi de binecuvântarea Dunărei şi 
vor înflori în bogăţie şi populaţie, pregătindu-și şi ordonân- 
du-şi viitorul industrialo-comercial, lucrând din răsputeri, nu 

numai pentru higiena afacerilor, dar şi a populaţiei. Frigurile 
palustre tifice, locuinţele nesănătoase, praful, prea multul 
soare, lâncezeala, trebue să dispară ! 

Natura ajută mai puţin în partea artistică oraşele de şes, 
munții, dealurile și vâlcelele cu farmecul lor, lipsesc. Vege- 
taţia e din ce în ce, mai mult şi mai departe gonită de centrul 
oraşului. De aceia, totul vorbeşte, că oraşele noastre de şes 
trebue să urmărească în tot momentul, o desvoltare ca „orașul 
grădină“, la care trec acum. 

Oraşul grădină. Că plantele — pomii şi verdeața — sunt 
de preferit pe străzi, în pieţe, curţi etc, atât din punct de 
vedere higienic, cât şi artistic, nu mai e de stat de vorbă. 
Românul însă zice: „cu o floare nu se face primăvară“, iar 
eu variez: cu un pom, nu se face din un oraş, o grădină. 
Să nu se creadă dar, că cu câţivă pomi, răsfirați dealungul 
unui trotuar, cu un ront de iarbă, cu o grădiniță — strânsă 
de un gard de fier „ca întrun corset“ şi în mijlocul căreia 
un jet-d'eau uscat, ne reamintește cât de scumpă-i apa, — 
am obţinut o „dulce Bucovină, veselă grădină“. 

Atunci putem speră să obținem un oraş grădină, când 
mai dinainte botărâm o anumită regiune, acoperită cu o ve- 
getație naturală bogată, să devie oraşul de mâine, acoperit 
numai cu locuințe pentru o singură familie, cu curți separate, 
cu străzile şerpuind printre copaci; atunci lucrăm cu mult 
folos la bigiena şi estetica oraşului ce se crează. Un oraş- 
grădină creat prin plantaţii, lasă că costă scump şi între- 
ţinerea plantațiilor, mai ales la început, e o problemă grea 
financiară, dar, câţi ani trebue să aşteptăm rezultatele? Apoi, 
pe ce scară se pot face acele plantaţii ? lar dacă plantațiile 
vin şi prea târziu, după ce terenurile s'au clădit, parcelat şi 
speculat, vom învăţă, cam ceeace ne arată următoarele cifre: 

oraşul New-York, şi-a procurat în 1863, în centrul oraşului, 
minunea de parc Central, proectat de celebru maestru Law 
Olmsted; acest parc de 340 Ha., a costat atunci, cu teren 
cu tot, cam 26'/, mil. lei, pecând între anii 1895 şi 1905, 
alte 3 parcuri mai mici, din sudul oraşului, de o suprafaţă 
totală de 4 Ha., au costat cam 27'3 mil. lei, adică aproape 
de 90 ori mai mult! 

Aşă dar, procurarea de parcuri în oraşe, ori transformarea 
sferturilor clădite, în oraşe-grădini, devine, pe zi ce trece, o 
imposibilitate. O trecere spre oraşele grădini, ar fi cumpărarea 
de către comună a unei curele de pământ de jur împrejurul 
oraşului, care, cu timpul, să se transforme în un „cordon de 
verdeață“. Un astfel de cordon are acum Viena, realizat după 
proiectul, premiat în 1893, al Dr. Ing. 7. Stübben şi O. Wagner, 
un astfel de cordon măiestru şi-a procurat mai târziu oraşul 
Boston, un astfel de cordon se sileşte să-şi încingă şi Berlinul 
pentru Gross-Berlin, şi Budapesta pentru Gross-Budapest, şi 
după câte se aude şi Bucureştii se gândesc la aşă ceva ?). 

Dincolo de aceste cordoane, se pot desvoltă oraşele- 
grădini ; totuşi, până astăzi încă, aceste oraşe-grădini procură 
«cuiburi» tot numai milionarilor. Cine a vizitat coloniile de prin 
Dahlem, Grunewald, Lichterfelde. Zehlendorf, etc., din jurul 
Berlinului, desigur că sa convins de acest adevăr. 


1) Astăzi, astfel de cordoane de verdeață se procură cumpărându-se 
din vreme terenuri întinse la marginea orașului, pentru a se clarifică 
pe ele apele murdare ale oraşului, care curg prin canale, înainte de a 
li se da drumul în râul ce udă oraşul. Aceste terenuri se numesc 
Câmpuri irigate (Rieselfelder). Oraşelor mari, este de absolută nevoie 
să li se curețe apele canalelor, şi printre multele sisteme de curăţire, 
acest sistem amintit, prezintă şi avantajul ce arătai : se măreşte oraşul, 
mutăm câmpiile de irigație mai departe, iar pe locul lor, se ridică 
cordonul verde al oraşului, care atunci, va costa foarte eftin. 

In Anglia şi în America de Nord, unde astfel de oraşe 
s'au răspândit mai mult din diferite cauze,—o bună parte 
din clasa lucrătorilor a pătruns în oraşele-grădini, socotite ca 
oraşele viitorului 1). Am arătat la „chestiunea locuinţelor“, 
cam repede, când îşi pot luă fiinţă acest sistem de oraşe. 

Când nu poate fi vorba de crearea unui oraş-grădină, 
se caută cel puţin să se lase aşă numitele „drumuri de umbră“, 
care sunt străzi liniștite şi cu alei de arbori şi iarbă, plantate. 
Mai ales în oraşele noastre de șes, unde vara nu rar aveni 
temperaturi până la 40', ce binefacere ar fi să putem plecă 
din un punct al oraşului, şi numai prin umbră să ajungem 
în un punct opus. Astfel de drumuri sunt uneori suficiente 
şi dacă sunt executate numai pentru pietoni, dar zgomotul 
şi praful să fie departe ţinute! 

In legătură cu chestia plantațiilor, voi face câtevă obser- 
vaţiuni, care nu sunt numai ale mele. Este un curent în toate 
oraşele de prin toate locurile, să se înşirue pomii dealungul 
trotuarelor străzilor ; dacă atei pomi — căci mai mult pomi 
se plantează — sunt necesari, sunt la locul lor, ori răsplătesc 
banii ce se cheltuesc cu ei, asta e un „nimic“! Dar spuneţi, 
de câteori nu v'aţi supărat, când, întorcându-vă spre casă, 
pe trotuarul arzând supt soarele de 12, umbra pomilor se 
răsfăța, fie pe şinele tramvaiului, fie pe bordura de un de- 
cimetru a trotuarului! Câţi nu ar lăuda pe primarul, care 
i-ar scoate pomul din fereastra odăei lui de lucru dela stradă ; 
câte felinare sunt ca și cum nu ar fi, când sunt vârâte între 
frunzele unui castan; iar serviciul de măturători — dacă 
există — ştie ce are de lucru toamna, cu aceste „foi de 
toamnă“ nu tocmai poetice pe străzile orașului. Nu e mai 
potrivit, mai puţini pomi pe stradă, dar la locul lor, mai în- 


1) Ebenzer Howard : «Garden Cities of to morrow». 

grijii — nu lăsați să se usuce şi să întrebuințăm mai mult 
pe străzile noastre frumoasele covoare verzi, dealungul tro- 
tuoarelor, sau chiar în mijlocul străzilor ? Din întrebuințarea 
potrivită a acestor pomi, aşezaţi printre covoarele verzi, se 
pot obţine străzi vesele, luminoase, cu praf puţin, şi mai 
eftine. 

Dacă din întâmplare, mici grădini sunt cuprinse între străzi, 
acestea trebuiesc lăsate neîngrădite, ca să fie accesibile, nu- 
mai pentru pietoni, din orice punct, să-i atragă! '). 

Străzi şi pieţe. In oraşele de şes, străzile sunt mai puţin 
hotărâte de teren. Aici suntem conduşi mai mult de nevoile 
circulaţiei. Mă voiu mărgini să atrag atenţia că, cu cât un 
oraş de şes are, sau promite să aibă, o circulaţie mai in- 
tensă, cu atât trebue să dăm o dezvoltare mai mare străzilor 
radiale — care merg în centrul oraşului şi coincid de obicei 
cu drumurile existente, — după care vin străzile circulare, 
— care leagă periferiile, — apoi străzile liniştite sau de lo- 
cuit. Se au în vedere distanţele cele mai scurte. 

Multe străzi vor trebui să aibă în viitor lărgimi mult mai 
mari de cât cele necesitate de circulaţia prezentă — mai ales 
străzile radiale — şi de aceia să se caute a li se da din timp 
lărgimea ce va trebui să o aibă în viitor. In caz contrar, în 
viitor, circulația va fi atât de împiedicată, în cât va trebui 
să se recurgă, ori la lărgirea străzei, expropriind clădiri şi 
terenuri, ori la deschidere de noui sirăzi paralele, — ase- 


1) La noi s'a făcut contrarul mai în toate oraşele In Bucureşti, Cis- 
megiul, grădina Icoanei, etc, sunt îngrădite de toate pă tile; pare că 
vor să ponească pe trecătorul, care trebue să caute, pierzând un t mp 
preţios, şi făcând ocoluri, o portiță ascunsa. Mai bine se lipseşte ! Ve- 
biculelor, numai dacă e absolută nevoie, li se va lăsa un drum de 
trecere. 

«Natura», An VII, No. 1v 2 

menea expropriind terenuri, — lucrări care uneori costă de 
necrezut '). Covoarele de verdeață, de care vorbeam, ori gră- 
dinițele provizorii din faţa caselor servesc deseori să acopere 
surplusul de lărgime. 

Și străzile oraşelor de şes au frumuseţea lor. La aceasta 
contribuie în special „înfăţişarea corpului străzei“ şi aceia 
„a pereţilor ei — fațadele caselor“. 

Străzile drepte pe lungimi prea mari, devin foarte des 
plictisitoare. Dacă se face prea multă întrebuințare de străzi 
drepte, ne săturăm iarăşi repede, căci fațadele construcţiilor 
își pierd cu totul însemnătatea, uniformitatea de umbre şi 


1) Pe străzile de circulaţie se dezvoltă foarte mult comerțul, şi de 
aceia, acolo, prețurile terenurilor devin fabuloase. Aşa de exemplu, anul 
trecut în Decembrie, pe Leipziger Strasse în Berlin, sau vândut 24 par- 
cele construite, cu peste 55 mil. lei, adică cam cu 2, 3 mil. fiecare 
parcelă. O parcelă, care a fost cumpărată înainte cu 750.000 lei, a fost 
vândută cu 3.750.000 lei. Preţul cel mai ridicat pe metru patrat a fost 
de aprox. 8650 lei, cel mai mic (un teren îngust şi adânc) cam 1590 
lei m. p., iar foarte des, cam 3500 lei m.p.! 

lată dar un caz, când prevederea e părintele înțelepciunii ! 

Când o stradă trebue deschisă, insa nu poate tăia avantajos par- 
celele diferiților proprietari, este spre binele tuturor să se procede, fie 
la deformarea pe loc» a parcelelor, cum s'a făcut în Hamburg, Co- 
lonia, etc., fie la deformarea şi transportarea parcelelor, cum s'a făcut 
în Hanovra, Francfurt pe Main, Neuc6ln de lângă Berlin, etc. Străzile 
care sunt construite, se sistematizează foarte des (Belgia, Italia, Anglia 
Olanda...) prin sistemul deformărei zonelor . 

Nu ştiu dacă la noi aceste «deformări de parcele» se practică pe o 
scară oarecare ; în orice caz, rezultatele deformărilor nu se vad, ci mai 
vârtos a nedeformărilor, căci, pretutindeni întâlnim parcele schimonosite 
în toate chipurile, în cât nici o construcție mai a cătărei nu se poate 
face pe acele locuri. Păgubesc şi chiriaşii, şi proprietarii şi comuna, 
lăsând sistemul de  parcele-curele:, ori «parcele zdrenţe . Ceva ar 
trebui făcut în această privinţă. 

lumini nu are nici o atracție. Chiar circulația, să nu se creadă 
că e totdeauna favorizată de linia dreaptă. Din contră pe o 
stradă cu raza de curbură mare, mersul vebiculelor se poate 
mult mai bine observa în totalitatea lor, iar în ce priveşte 
partea artistică a străzei curbe, din ambele puncte de vedere 
citate mai sus, e mult superioară străzei drepte. 

Să se observe că, străzile care au un profil patrat, im- 
presionează ochiul ca şi o fereastră ori uşe patrată, şi că, 
străzile cu văi, deci cu suprafeţe concave, sunt mai plăcute 
«decât cele cu dealuri (cocoaşe), deci cu suprafețe convexe. 
Ca lărgime, plantație, trotoare, etc., ale aceleiaşi străzi, este 
-greşită ideia că ele trebue să fie uniforme pe tot parcursul 
străzei ; din contra, când strada e mai lungă, schimbarea în 
modul de execuţie a străzei, chiar şi a lărgimei străzilor, 
atrage cu sine un motiv artistic. 

Când două străzi se taie supt un unghiu prea ascuţit, e 
bine să se teşească mai mult acel ungbiu, în interesul cir- 
-culației, iar colţul teşit se poate artistic ornamenta, mai des 
<u fântâni publice, cum ar fi de exemplu fântânile St. Michel 
ori Molière din Paris. 

De când pavarea străzilor sa perfecționat şi scumpit, de 
când circulația a crescut foarte mult, şi mai ales, de când 
conductele de gaz, apă, electricitate, canalele, tuburi de poștă 
şi ce nu gândeşti, s'au înmulțit „ca sârmele în dosul unui 
tablou de distribuţie electrică“ şi cu ele şi numărul reparațiilor, 
a devenit o adevărată necesitate regulamentarea poziţiei ce 
trebuie să ocupe aceste conducte în subsolul străzei. Asupra 
acestei chestiuni este şi astăzi destulă discuţie : germanii mai 
ales, pun aproape toate conductele supt trotuarele străzilor, 
uşor şi practic pavate şi care trebuiesc atunci construite mult 
mai largi decât ar fi necesar pentru circulaţie ; francezii în 

Paris, şi englezii în Glascow, Manchester etc., au strâns mai 
toată această tubărie în adevărate „tunele infraviane“. Să ne 
mai mirăm dar, de isprăvile din Sberlok Holmes, de „mis-— 
terele Parisului“, ori de dibăcia apaşilor lui? 

Aici ar fi locul să spun cevă şi despre rolul clădirei în 
înfrumusețarea străzilor. Clădirea publică în special, trebuie 
să aibă loc în silueta caracteristică a oraşului, şi în orientarea 
circulaţiei în oraş. De aceia, şi din aceste privinţe trebuesc 
studiate turnurile bisericilor, domurile, foişoarele, rezervoarele 
de apă, etċ., şi să nu ne mai mirăm, de ce primăriile oraşelor, 
au turnuri aşă de înalte. Faţă de stradă, fațada şi acoperişul 
clădirei, trebue să corespundă locului, să fie „binevenită“ ; 
iar cât priveşte „casa de rând“, ea poate să prezinte o va- 
riație în arhitectură, însă să continue să facă parte din un 
tot, care e strada cu casele ei. Nu cred să pot da exemple 
din oraşele noastre, exemple în adevăr caracteristice. Ba da,. 
în Galaţi, am observat o stradă cu această tendinţă. Pe cine 
însă, când a vizitat Parisul, nu la atras în deosebi Avenue 
de l'Opera, care se desfăşoară armonios până la Marea Operă, 
ce o priveşte în toată lungimea ei; cine nua observat ar- 
monia arcadelor din Rue de Rivoli tot din Paris, ori continui- 
tatea arbitectorală a palatelor ce înconjoară piața Vendâme ? 
Din contră, când cinevă se plimbă pe curatul şi distinsul 
Kurfürstendamm din Charlottenburg, rămâne uimit de varie- 
tatea de stiluri şi motive arbitectonice, cu dărnicie împrăştiate, 
fără regulă, pe fațadele caselor! 

Cu aceste consideraţii, trec la pieţele oraşelor, la „plă- 
mânii“ lui, cum se obişnueşte a li se zice. Unele pieţe sunt 
cerute de circulație, altele sunt arhitecturale, altele ocazionale. 
Când se construeşte o piaţă de circulaţie, trebue să se aibă 
în primul loc în vedere cerințele circulaţiei, şi în al doilea 

rând ornamentarea. Ele cer în primul rând ca centrul să ră- 
mâie liber. Altcevă cer pieţele de arbitectură, care pot fi 
de diferite forme, dar forma închisă de toate părţile le con- 
vine cel mai bine. Aici au locul statuele, fântânele, construcții 
de o deosebită arhitectură. Aceste pieţe constitue partea 
artistică cea mai aleasă a oraşului. Pieţele oraşelor italiene 
mai ales, sunt exemple neîntrecute: Piazzetta din Veneția, 
Piazza S. Annunziata din Florenţa, ori Sf. Petru din Roma, 
sunt pretutindeni citate. 

In ce clasă să aşezăm pieţele Brătianu, Rosetti, etc., de 
pe bulevardul central al Bucureştilor ? 

Pieţele pe care le-am numit „ocazionale“ ar fi cele din 
fața palatelor, parlamentelor, teatrelor, etc., și care pieţe, au 
de obiceiu un rol mixt: sunt şi de circulaţie în anumite 
timpuri, şi arbitecturale. 

Mijloace de comunicaţie şi financiare. Oraşele de şes 
ocupă de obiceiu suprafețe mari — au unde să se întindă şi 
de aceia ele cer, mai mult ca celelalte, mijloace de comuni- 
-cație repezi şi eftine, pentru care, oraşele mari sacrifică mi- 
lioane şi zeci de milioane, pentru lărgiri de străzi, poduri, 
tăeri de noi străzi, căi ferate „supra şi infraviane“, etc. Dacă 
oraşele noastre de şes, nu au încă nevoie de toate minunăţiile 
pe care tecnica modernă le-a adus în folosul comunicaţiei, 
dar tramvaiele şi trenurile locale electrice vor jucă în curând 
un rol important în desvoltarea oraşelor noastre. 

Dunărea şi gurile râurilor vor fi şi mai mult utilizate pentru 
comunicaţie, iar în ziua când vom vedeă trecând prin Bu- 
cureşti, vapoare şi remorcbere trăgând şiruri de şlepuri, în 
spre şi dinspre Dunăre, vom înţelege mult mai bine, că apa 
nu este tocmai aşă de nefolositoare, cum se zice. 

Toate lucrurile de care am vorbit, se pot face; dar pe 

lângă pricepere, se mai cere, ca să repet o vorbă, încă 3 
lucruri: bani, bani şi iar bani. Nu trebue să uităm că, arta 
şi lucrările cele mai mari ale oraşelor italiene, franceze, ger- 
mane, americane, etc, s'au desvoltat în epoca Medicis-ilor, 
dogilor, ori a sorilor — Ludovic al XIV, Napoleonii — după 
răsboiul de independenţă cu Washington, etc., adică în timpuri 
bune financiare, în timpuri de linişte. Nu trebue să uităm că, 
utilul trebue să precedeze frumosului, că arta constitue luxul 
oraşelor, că şi lucrările mari, ca şi arta, cer lucrare continuă 
în aceeaş direcţie, răbdare, perfecționarea obiectului, iar că 
dacă se încearcă numai, fiecare căutând altcevă, — nu per- 
fecţionează ce a primit, — nu se poate obține decât cevă 
trecător, şi deci mult mai puţin folositor. 

Oraşele noastre de şes, împreună cu capitala ţărei noa- 
stre, Bucureştiul, cu toţii dorim din suflet, să se dezvolte în 
bogăţie, lucrări, întindere şi populaţie, şi să fie exemple de 
expansiunea forței şi geniului românesc, iar Bucureştiul în 
special, să fie totdeauna demn de visurile prezente şi viitoare 
ale poporului român, să ne fie mândria noastră şi în fața 
civilizaţiei apusene pe care căutăm s'o răspândim ! 

Incheere. Din puţinele observaţii ce am făcut asupra ora- 
şelor în general, şi a oraşelor din fiecare regiune a ţărei, în 
special, s'a putut observa că, chiar la noi în ţară şi cu mai 
puţine mijloace e mult de făcut, și se poate face mult. Se 
vede mai departe, că a trecut vremea, când oraşele se pu- 
teau lăsa în voia întâmplărei, că au trecut timpurile, când ora- 
şele puteau fi conduse de cel „mai cu trecere în sat“. Astăzi, 
în capul oraşelor, întocmai ca la conducerea unei societăți 
de întreprinderi, îşi are locul „cel mai cu pricepere în afa- 
cere“, dacă nu voim să ne pierdem capitalul, dacă nu voim 
ca oraşul să rămâie ce a fost, sau și mai rău. . 

Când, mai înainte primarul era mai mult judecător decât 
constructor ori financiar, lucrurile mergeau de minune; pri- 
mar putea fi şi ori-cine, care nu a eşit din satul său. Astăzi, 
când apa, gazul, electricitatea, căile de comunicație, pavaje, 
stabilimente, palate şi parcuri, cu contabilități simple şi duble, 
au tot felul de... secrete, chiar pentru specialişti, să dispară 
din mintea fiecăruia credinţa că funcțiunea de primar, de 
conducător al destinelor unui oraş, mai este o funcţie numai 
de onoare. Se cere o muncă necurmată şi pricepere în ale 
oraşului ! 

A fost în 1906 un congres al primarilor din ţară, şi de 
atunci, nu sa mai auzit de aşa ceva. Ce bine ar prinde dacă 
acele congrese sar mai indeşi, şi dacă, printre toasturile şi 
pabarele cu şampanie spumegândă, s'ar discuta şi chestiuni 
care privesc oraşele noastre! 

Să se ia exemplu dela primarii oraşelor statelor streine, 
care în massă vizitează oraşele ţărilor vecine, spre a vedea 
ce sa mai lucrat nou, ce rezultate s'au obținut, ce pot face 
ei apoi în oraşele lor, ca să nu rămâie mai pe jos! 

Să nu călătorim ca să copiem, căci atunci vom desperă: 
nu vom pricepe rostul şi mecanismul «zgârie norilor» ame- 
ricani — un oraş într'o casă; — ne vom ului de sumedenia 
de trenuri ce circură pe străzi, pe deasupra şi pe dedesuptul 
lor; ne vom crede în palate din poveşti, când vom vedea 
luxul ce se desfăşoară în marile clădiri, ce costă numai cu 
milioanele. Să nu desperăm, ci să vizităm şi oraşele mai 
mici, să studiem, să comparăm şi să notăm, iar întorcându-ne 
din excursie, să lucrăm cu răbdare, gândindu-ne că oraşul, 
e un lucru care rămâne secole şi zeci de secole posterităţei 
Şi că, dacă satele şi pământul de cultură sunt măduva, sucul 

ce nutrește poporul, oraşele sunt vinele şi arterele ce conduc 
acest suc. 

Cu astfel de simțiminte au putut lăsa romanii lucrări mari 
posterităței, aşa au reuşit renăscătorii Italiei să facă neperi- 
toarele lor opere, numai aşa se pot dezvolta oraşele moderne 
mondiale, tinzând să devie adevărate oraşe suprapuse!!). 


Cincinat I. Sfinţescu 
Inginer. 


wni 


DIN SUFLETUL FLORILOR 


Lumea vegetală care ne pare atât de pacinică, aşa de 
resemnată, în care totul nu pare decât supunere, tăcere, sfială, 
reculegere, este din potrivă lumea în care este mai aprigă 
şi mai îndărătnică revolta în potriva soartei. Organul de căpe- 
tenie, organul þrănitor al plantei, — rădăcina — o leagă pentru 
totdeauna de pământ. Şi dacă ne este greu nouă să desco- 
perim, prin legile mai mari care ne covârşesc, pe aceea care 
atârnă mai grea decât toate pe umerii noştrii, la plantă numai 
încape nici o îndoială; e legea care o condamnă la nemiş- 
care dela naşterea ei şi până la moartea ei. 

Şi de aceea, planta, mai bine decât noi care ne irosim 
sforțările împrăştiindu-le, ştie dela început în potriva cui o 
să se răscoale. lar puterea ideii sale fixe urcându-se din adân- 


1) Fritsch: «Die Stadt der Zukunft». 

Oraşele noastre vor fi desigur multă vreme ferite de calamitatea 
acestor «oraşe forțate de întreprinzători», şi prin îngrijirea noastră, vor 
avea și de aci incolo destul soare, iar sănătatea va surâde locuitorilor 
lor. Atâtea invenţii pe care ştiinţa ni le-a adus, sunt suficiente, dacă 
le folosim cum trebue, ca să distrugem distanţele, fără ca să avem 
nevoie să clădim «turnuri Babel» ca să ne înghesuim unii peste alții. 

-curile întunecoase ale rădăcinilor ca să se organizeze şi să se 
deschidă în lumina floarei este o privelişte uimitoare. Toate 
sforțările ei, un singur scop au: să scape în sus de fatali- 
tatea de jos; să nesocotească, să înşele aspra şi greaua sa 
lege, să scape, să sfărame îngusta sferă, să inventeze sau 
să cheme în ajutor aripe, să evadeze cât mai departe cu 
putinţă, să birue întinderea în care o închide soarta, să se 
apropie de un alt regn decât al ei, să pătrundă şi ea într'o 
lume vie şi însufleţită..... 

Iar dacă izbutește, — nu-i tot atât de uimitor ca şi cum noi 
am izbuti să trăim în afară de timpul pe care şi nouă ni-l þă- 
răzeşte o altă soartă — soarta noastră — sau ca şi cum am 
intra într'un univers scăpat de legile cele mai grele ale mate- 
riei ? Floarea îi dă o minunată pildă omului de supunere, de 
curaj, de stăruință şi de iscusinţă.... Căci dacă noi, spre a 
scutura de pe umerii noştrii povara atâtor nevoi care ne zdro- 
besc, ca, de pildă, durerea, bătrâneţea, am pune măcar ju- 
mătate din energia pe care cine ştie ce floricică din grădinile 
noastre a desfăşurat-o, — ne este îngăduit să credem că soarta 
noastră ar fi cu totul alta decât este acum.... 

Această nevoe de mişcare, această «foame de spaţiu», 
la cea mai mare parte din plante se vădeşte de opotrivă în 
floare şi rod. In rod ea îşi găseşte uşor explicaţia; sau, în 
ori ce caz, nu se ascunde aci decât o experienţă, o preve- 
dere mai puţin complexă. Cu totul altfel decât cum se petrec 
lucrurile în regnul aminal şi tocmai din pricina grozavei legi 
a absolutei imobilităţi, cel dintâi şi cel mai mare vrăjmaș al 
seminţei este tulpina-mamă. Suntem într'o lume ciudată, în 
care părinţii, nefiind în stare să se mişte din loc, ştiu că 
Sunt sortiţi să-şi înăbuşe şi să-şi sugrume cu foamea copiii. 

Orice sămânță care cade la picioarele unui arboare sau une 
plante este pierdută sau va încolţi în strâmtorare. De aci 
uriaşa sforțare să scuture jugul şi să cucerească întinderea. 
De aci minunatele chipuri de împrăştiere, de propulsiune, de 
„aviaţiune“ pe care pretutindeni le găsim în păduri şi câmpie ; 
între altele, ca să nu pomenim în trecere decât câteva mai 
curioase: belicea aeriană a samarei arțarului, bracteea teiului, 
maşina de zburat a ciulinului, păpădiei, bărbii caprei; arcu- 
rile pocnitoare ale laptelui cucului; şi mii de alte mecanisme 
nebănuite şi uimitoare, căci nu se află, într'un cuvânt, vreo 
sămânță pe lume care să nu-și fi făcut în întregime proce- 
deul ei deosebit ca să scape din umbra părintească. 

Nici nu şi-ar putea închipui inadevăr cineva, decât numai 
dacă a căutat să-şi dea puţin samă de „Botanică“, câtă ima- 
ginație, cât geniu se cbeltueşte în toată verdeaţa care ne 
încântă ochii împrejur. la priviţi, de pildă, la frumoasa căl- 
dăruşe cu seminţe a schinteiuţei, la cele cinci deschideri ale 
balsaminei, la cele cinci capsule cu opritoare ale muşcatei, etc... 

Și cu prilejul ăsta nu uitaţi să priviţi m:ciulia de rând 
a macului care se găseşte la bherborizatori. În „capetele a- 
cestea de maci“ se găseşte o înţelepciune, o prevedere demne 
de cele mai mari laude. Ştim că ele cuprind mii de mici 
săminţe negre nesfârşit de mărunte. E vorba să împrăştie 
cât mai iscusit şi cât mai departe această sămânță. Dacă 
capsula care o închide s'ar despica, ar cădea s'au s'ar des- 
chide în partea de jos, preţiosul praf negru din lăuntrul ei 
nar face decât o grămadă stearpă la rădăcină. Dar nu poate 
să iasă de cât prin descbizături făcute deasupra coajei. Odată 
ce sa copt, ea se apleacă pe codița sa, „cădelniţează“ la 
cea mai mică suflare şi samănă în toată puterea cuvântului, 
cu gestul semănătorului, seminţele în spaţiu... 


www.dacoromanica.ro 


DIN SUFLETUL FLORILOR 319 


Să mai vorbesc de seminţele care îşi prevăd împrăştierea 
lor prin păsări şi ca să le ispitească, se adună la un loc, 
îngbesuindu-se ca vâscul în fundul unui înveliş dulce ? Avem 
în toate o judecată şi o astfel de înţelegere a cauzelor finale, 
că nici nu mai cutezăm să stăruim asupra lor de teama să 
nu reînoim rătăcirile naive ale lui Bernardin de Saint-Pierre. 

i totuşi nu altfel se explică faptele. Invelişul cel dulce 
este tot atât de nefolositor sămânţei, precum nectarul care 
atrage albina, floarei. Pasărea mănâncă fructul pentrucă este 
dulce şi înghite în acelaş timp şi sămânţa, care însă este 
indigestibilă. Sboară apoi pasărea şi dă îndărăt, aşa cum a 
primit-o, sămânța desbărată de teacă şi gata să încolţească 
departe de „primejdiile locului de naştere“... 

Indelungă vreme, cu o îngâmfare prostească, ne-am so- 
cotit drept fiinţe minunate, unice şi uimitor de întâmplătoare, 
cu multă probabilitate căzuţi dintr'o altă lume, fără legături 
mai sigure cu restul vieţii şi, în orice caz, înzestrați cu o 
facultate nemai întâlnită, neasemuită, monstruoasă. Mai bine 
este însă să nu ne mai credem atât de minunaţi, căci am 
aflat din multe părţi deodată că minunile se pierd, cu vremea, 
în evoluţia normală a naturii. Cu mult mai mângâietor lucru 
pentru sufletul nostru omenesc este să observăm că urmăm 
şi noi aceiaşi cale ca şi sufletul lumii mai mari din jurul 
nostru, că avem aceleaşi idei, aceleaşi speranţe, aceleaşi 
dureri şi aproape aceleaşi sentimente, — dacă nu am aveå 
noi acel vis neîmplinit al nostru de dreptate şi de credinţă. — 
Cu mult mai deplină linişte ne coboară în suflete când ştim 
că avem la îndemână, ca să ne îmbunătăţim soarta, să ne 
folosim puterile, să tragem folos din legile materiei, aceleaşi 
mijloace pe care le are şi lumea cea mare. 

Căci, dacă ar şti tot natura şi nici odată nu sar înşela, 

căci, dacă pretutindenea şi în tot ce face, ea s'ar arăta din- 
tro dată desăvârşită şi fără greşeală, căci, dacă în toate 
lucrurile ne-ar vădi o inteligență cu mult mai presus de a 
noastră, atunci numai am aveă să ne temem şi să ne pier- 
dem curajul. Căci ne-am simţi jerfe şi pradă unei puteri 
străine, pe care nici o speranţă să o cunoaştem sau să o 
măsurăm nu avem. Cu mult mai bine este să ne convingem 
că această putere, cel puţin din punct de vedere intelectual, 
este strâns înrudită cu a noastră. Mintea noastră se adapă 
la aceleaşi izvoare la care ea însăşi se adapă. Suntem din 
aceiaşi lume, aproape de-o seamă. 


MAURICE MAETERLINCK 
(De l'intelligence des Fleurs) în româneşte de AL. SERBAN. 


AZ 


LEGILE TOPIRII 


In orice carte se poate citi că topirea este supusă la două legi: 

1. Temperatura de topire este fixă. 

2. In timpul topirei temperatura este constantă. 

In realitate nu există decât o singură lege, cea dintâiu ; 
cea de a doua este urmarea unei judecăţi greşite. 

Să luăm exemplul obişnuit, topirea gheţei. Constatăm că 
de punem o bucată de ghiață cu temperaura de — 5” în con- 
tact cu un corp cald sau mai bine într'o atmosferă cu o tem- 
peratură mai mare de O, bucata de ghiață capătă succesiv 
temperatura de —4', — 30, — 2°, — 1", 0”. Apoi se topeşte. 
Cu nici un preţ însă nu putem obține ghiață cu temperatura 
mai mare de zero grade. 

Invers, apa se poate răci la 2°, 1°, 0'; cu nici un preţ 
nu putem obține apă în stare durabilă sub zero grade. 

Până aici totul este adevărat şi concluzia este logică: 
temperatura de trecere din starea solidă în cea lichidă este fixă. 

Mai amănunţit, lucrul stă aşă. La acea temperatură putem 
aveă substanţa şi în starea solidă şi în starea lichidă. 

Pentru amândouă stările însă, acea temperatură este o limită; 

ea este temperatura cea mai înaltă la care substanța există 
ca solid şi cea mai joasă la care substanţa există ca lichid. 

Pretinsa lege a doua este scoasă din următoarea experienţă. 

Dacă avem întrun vas bucăţi de gþiață ce plutesc în apă 
şi amestecăm mereu, amestecul are temperatura de 0. Deci: 
în timpul topirii temperatura este constantă. 

Este aici o mare greşeală de judecată. In adevăr, să 
presupunem că nu amestecăm. Vom constată imediat că apa 
dela fundul vasului, maiales dacă încălzim dela fund, are 
o temperatură mai mare de zero grade. 

Lucru nici de cum de mirat. Este oare oprit apei să se 
încălzească peste O ? Nici de cum. 

Ghiaţa dela suprafață nu va avea mai mult de zero cu 
nici un preţ şi apa din vecinătatea imediată va avea o tem- 
peratură extrem de puţin diferită de zero; dar apa mai depăr- 
tată poate foarte bine avea o temperatură mai mare decât 
zero grade. 

Se vede de aici că pretinsă lege a doua, nu se aplică 
lichidului. Şi nici amestecului solid-+ lichid, de oare ce nu se 
aplică lichidului. 

Atunci cui se aplică ea? Solidului? Dar aceasta este 
exprimat în prima lege. 

In adevăr dacă solidul se topeşte el a atins temperatura 
de topire; iar peste această temperatură nu poate exista. 

Rezultă că pretinsa lege nu există. Ea este urmarea unei 
judecăţi falşe. 

Şi se vede uşor care este faptul adevărat! El este urmă- 
torul: dacă amestecăm un solid, care dintr'un motiv oarecare 
e obligat să aibă o temperatură fixă, cu un lichid, ames- 
tecul va avea o temperatură uniformă şi egală cu tempera- 
tura fixă a solidului. 

Dar aceasta este un caz de egalizare a temperaturei prin 
contact şi n'are decât o legătură accidentală cu topirea. 

Evident că nu există de asemenea decât o singură lege 
a solidificării, o singură lege a fierberei şi una singură a 
condensărei. N. BOTEZ 


x, 
ac. 

SPRE ȘTIINȚA. — Reproducerea acestor Notiţe este îngăduită numai cu ară- 
tarea numărului din „Natura“ din care se vor luă. Aceste notițe nu sunt cum s'ar 
crede luate deadreptul din revistele arătate, ci sunt prefaceri după articole cu mult 
mai întinse. 


Câtă bere se bea întrun an? In anul 1910 lumea a băut 30 de 
miliarde de litri de bere judecând după producția fabricelor de bere 
din acest an. Din această cantitate Statele-Unite au produs 73 milioane 
de bectolitri de bere, iar Germania 64 milioane de bectolitri. Aşa dar 
Germania care şedea altă dată în frunte în ce privește fabricaţia berei 
a fost întrecută în cantitate de Statele-Unite. Numărul fabricelor de 
bere din Germania este de 13186 din care 4783 numai în Bavaria. — 
Anglia a fabricat în 1910 56 miiioane bectolitri de bere, Austro-Ungaria 
23 milioane, Belgia 16 milioane, Franţa 15 milioane şi Rusia vre-o 9 
milioane bectolitri. Restul până la 300 milioane de bectolitri au fost 
fabricaţi în Danemarca, Elveţia, Suedia, care se pot număra tot printre 
țările cu producţiune mare, și foarte puțină bere s'a fabricat în cele- 
'alte ţări. (Dr. G. T., Prometheus, 11 Mai 1912. 


Ferul este metal preţios. Cine ar crede că ferul, cel mai întrebu- 
ințat și ieftin dintre metale este în acelaș timp şi cel mai scump. Astfel 
pe când un kilogram de fer brut costă cam 0,06 lei, un kilogram de 
oţel din care se fac cele mai fine arcuri de ceasornic poate să ajungă 
până la 21000 lei. Așa dar ferul poate să se facă de vre-o 6 ori ma 
scump decât aurul. Această scumpire nu e datorită adăogărei vre-unui 
metal preţios la facerea oţelului, ci numai lucrării lui cu multa îngrijire. 
Putem să zicem atunci, că ferul este şi elementul cel mai preţios, care 
se inobilează prin muncă. lată dar că munca inobilează și ferul nu 
numai pe om. Dr. G. T. 


Unde plouă mai mult? După observațiunile făcute de douăzeci şi 
doui de ani incoace la Crkvice în Dalmația plouă mai mult ca în orice 
localitate din Europa. Crkvice e la o depărtare de 8 kilometri spre nord- 
vest de Risano (Bocche di Cattaro) şi e aşezat la 1017 metri d'asupra 
nivelului mărei. Mijlocia cantităței de apă de ploaie întrun an este 
cam de 4647 m.m. Anul 1901 a fost cel mai bogat în ploaie; în acest 
an a căzut 6135 m.m. de ploaie. In anul 1894 a căzut numai 2777 m.m. 

adică cea mai mică cantitate de ploaie, de când se fac observațiuni 
la Crkvice. Lunile cele mai ploioase sunt Noembrie şi Decembrie când 
cade in mijlociu 683 şi 679 m.m. de ploaie. August şi lulie sunt lunile 
cele mai secetoase, căci în aceste luni nu cade decât 66 şi 68 m.m. de 
ploaie, în mijlociu. S'ar părea, că staţiunea Wales ar fi şi mai udata 
de ploaie, decât Crkvice. Aceasta nu se poate spune cu siguranță, din 
cauză că lipsesc observaţiuni indestulătoare. 
(Dr. G. T. Prometheus, 25 Mai 1912). 


Pe apă din marea Neagră în marea Caspică, va fi în un viitor 
nu prea îndepărtat, o realitate. Ideia nu e nouă, dar abia în 1910 gu- 
vernul rusesc a luat-o în serios, şi acum se trage linia canalului care 
să unească cele două mări. Canalul va pleca dela gura Donului, dela 
oraşul Manytsch şi va trece prin o serie de lacuri sărate din valea 
Manytsch, pe o lungime de aproximativ 600 km. Canalul va trece cam 
la 80 km. de marea Caspică în fluviul Kuma, şi acesta se varsă în 
marea Caspică la oraşul Serebyakowsk. 

Lucrarea nu va fi prea grea, şi va fi prevăzută cu porţi în apă, iar 
apele mărei Negre nu vor avea decât 26 metri de scoborât în marea 
Caspică. In fond însă, nu apele mărei Negre se vor scurge, ci o parte 
a fluviului Don, ape dulci, care, se speră, vor mări puterea de eva- 
porație a mărei Caspice, ceeace va aduce cu sine înmulțirea ploilor în 
stepele Caspico-asiatice şi deci câştigarea unui teren productibil. 

Navigaţia va aduce ploi, să vedem. Ing. C. S. 


Expoziţia pentru „oraşe-parcuri“ din Colonia, a fost deschisă in 
luna Februarie trecut, şi e rezultatul unei mişcări pronunțate pentru 
„înbunătățirea soartei“ orăşanului din centrele mari ale Germaniei, e 
rezultatul studiilor şi încercărilor ce se fac pentru a readuce viaţa ora- 
şelor la aer mai deschis, şi mai la verdeață. 

Mişcarea pentru dezvoltarea şi răspândirea «oraşelor-parcuri» s'a 
mai văzut în Germania la expoziţiile din Dresda, Berlin şi Düsseldorf 
din 1910, şi-şi are origina în lucrările americane și engleze de acest 
gen, care servesc drept modele, și de la care a pornit aşa zisa «cen- 
fură de verdeață a oraşului». 

Se lucrează serios în această direcţie și se va reuşi. Exemple foarte 
frumoase, pentru un început, constitue oraşele-parcuri /lelbrau de lânga 
Dresda, şi Frohnau de lângă Berlin. Ing C. S. 


sR 


www.dacoromanica.ro 


324 


Zadna 


NATURA 


TABLA DE MATERII 


T. Ionescu 
G., Tifeica 


. C. Sfinfescu 


G. T. 


* a 


I. Brătescu- Voineşti 
G. G. Longinescu 


. V. Myller 


G. G. Longinescu 


. Gh. Popescu 

. T. Porucic 

„A. Lăzărescu 

„ G. G. Longinescu 
. Dr. 
„Dr, 
. T. Porucic 
. M. 
. I. Corbu 

. M. Theohar 


G. Teodorescu 
G. Proca 


Marim 


V. Anastasiu 


. C. Sfințescu 
3. N. Botez 


I. Burusch 


. L. Popescu 
„N. Moisescu 
Dr. 


E. Kaminski 
Simionescu 

„ Lăzărescu 

. Puţoica 

„ Anastasiu 

. Serban 

. Botez 


Pag. 
Importanţa econ. a râului Ialomiţa . 3 
Oamenii de ştiinţă şi amatorii de ştiinţă 17 
Să întrebuinţăm ga 26, 61, 89, 119, 153 
Dela noi. 33, 68 


Notiţe. ... .- 35, 68, 98, 129, 163 
195, 226, 259, 291, 322 
Pe marginea cărților e... es.. 37 
Cum putem cântări o milionime de mi- 
ljgram e.e. 51 
Despre numere. ... sso eao’ 69 
Experienţe cu aerul lichid . . . 75 
Hidraulica şi hidraulicianii . . . . . 104 
Infecția Mării Negre. .. . 107 
Intre —270 şi +3700. . 112 


Chimia, la facultataa de ştiinţe din Buc. 133 


Aprinzătorile cu piatră piroforică 145 
Pasteur . . .. . ... .. . . 165, 197 
Ştiinţele puzitive în Rusia 176 
Dintr'o excursiune 182 
Temperatura maximă pe pământ 186 
Astronomie  ..... 190 
Animal ori plantă . 207 


Cum doresc să-mi văd oraşul 213, 243, 277, 300 
Propag. undelor electrice prin pământ 222 


Cauzele nenorocirilor pe mare 229 
Gheţurile mării, iceburg-urile etc. 235 
Circulația sulfului în natură 239 
Coloraţiunea apelor 295 
Escursiunile . 261 
Transatlanticul 270 
Sărbătorirea lui Flammarion . . 293 
Sfârşitul lunni 26 
Din sufletul florilor 316 
Legile topirii pame toata, iau 900) 


www,.dacoromanica.ro 


